Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ល្អណាស់! ក្រុមហ៊ុន២ នឹងមកកែច្នៃសំរាមនៅខេត្ត២ របស់កម្ពុជា ដើម្បីធ្វើជារបស់ប្រើប្រាស់	https://business-cambodia.com/articles/province-2	អនាគតដើម្បីកម្ពុជាគ្មានសំរាម មាន២ គឺក្រុមហ៊ុនរបស់អ៊ីស្រាអែល ឈ្មោះ TONTOTON បានចូលមកបង្កើតរោងចក្រមួយកន្លែងនៅក្នុងខេត្តព្រះសីហនុដើម្បីប្រមូលសំរាមតាមឆ្នេរ យកមកច្នៃធ្វើជាគ្រឿងសង្ហារឹមដើម្បីប្រើប្រាស់ឡើងវិញ នឹងក្រុមហ៊ុនមួយទៀតមានឈ្មោះថា ក្រុមហ៊ុន Save The Lives (Cambodia) នឹងមកកែច្នៃសម្រាមសំណល់រឹងនៅ ខេត្តសៀមរាប។ ជាក់ស្តែង កាលពីពេលថ្មីៗកន្លងទៅតាមការឱ្យដឹងរបស់ លោក ឡុង ឌីម៉ង់ អភិបាលរង នៃគណៈអភិបាលខេត្តព្រះសីហនុ បានឱ្យដឹងថា ក្រុមហ៊ុនថុនធូថុន(Tontoton) គឺជាគម្រោងឯកជនមួយផ្តោតទៅលើការប្រមូលសំណល់ប្លាស្ទិចក្នុងសមុទ្រ។ហើយបច្ចុប្បន្នក្រុមហ៊ុនបាននឹងកំពុងជួយប្រមូលសំអាតប្លាស្ទិចទាំងមានតម្លៃ និងគ្មានតម្លៃពីសមុទ្រ ក៏ដូចជានៅក្នុងសហគមន៍កម្ពុជាដើម្បីយកមកកែច្នៃប្រើប្រាស់ឡើងវិញ។ លោកបានបន្តថា ជាមធ្យមក្នុងមួយខែក្រុមហ៊ុនខាងលើនេះអាចជួយប្រមូលសំណល់ប្លាស្ទិចគ្រប់ប្រភេទសរុបប្រមាណ២០០ តោនជារៀងរាល់ខែ ហើយសម្រាប់សំណល់ប្លាស្ទិចដែលគ្មានតំលៃក្រុមហ៊ុនបានប្រើប្រាស់បច្ចេកវិទ្យាកិន រំលាយដើម្បីផលិតជាក្តារបន្ទះហើយអាចយកទៅធ្វើជាគ្រឿងសង្ហារឹមទៀតផង។ ជាមួយគ្នានោះដែរ កាលពីកន្លងទៅ លោក ឃឹម ហ្វីណង់ ដែលជាអភិបាលរងខេត្តសៀមរាប បានមានប្រសាសន៍ថា បច្ចុប្បន្ននេះ ល្បឿននៃកំណើនសំរាមសំណល់រឹងនៅទីប្រជុំជនបាននឹងកំពុងកើនឡើងក្នុងសន្ទុះមួយគួរឱ្យកត់សម្គាល់ ដូច្នេះត្រូវមានការយកចិត្តទុកដាក់ខ្ពស់ដើម្បី ចូលរួមដោះស្រាយបញ្ហាលើកំណើនសំរាមសំណល់រឹងទីប្រជុំជនដែលបានកើនឡើងខ្ពស់ក៏មានក្រុមហ៊ុន សេវ ឌឺឡាហ្វស៍ (ខេមបូឌា) ឯ.ក ក៏គ្រោងនឹងបំលែងសំរាមសំណល់រឹងទីប្រជុំជន (ពីទីលានទុកដាក់សំរាម សំណល់រឹង) កែច្នៃឱ្យទៅជាគ្រាប់ជ័រប្លាស្ទិក ឥដ្ឋស៊ីម៉ង់ត៍ប្លាស្ទិកនិងកញ្ចក់ ជីកំប៉ុស ធ្យូងអនាម័យផងដែរ។ លោក អភិបាលរងខេត្តបានបន្តថា គម្រោងនេះ គ្រោងអនុវត្តក្នុងខេត្តសៀមរាប និងពង្រីកប្រតិបត្តិការតាមបណ្តាខេត្តក្រុងនានាទូទាំងប្រទេស ដោយការ គ្រប់គ្រងទីលាន និងតំឡើងជាក្រុមហ៊ុនកែច្នៃសំរាមដែលមានទំហំ៥,៥ ហិកតាឬតាមលទ្ធភាពជាក់ស្ដែង ក្នុងទីលានសំរាមសំណល់រឹងទីប្រជុំ ជនខេត្តក្រុង ។ ក្រុមហ៊ុន សេវ ឌឹ ឡាហ្វស៍ (ខេមបូឌា) ឯភ បានជឿជាក់យ៉ាងមុតមាំថា គម្រោងនេះនឹងចូលរួមចំណែកដល់កិច្ចខិតខំប្រឹង ប្រែងរបស់ក្រសួងបរិស្ថាននិងខេត្តសៀមរាប ដែលនាំមកនូវជាកិត្តិយសដល់ប្រទេសកម្ពុជាលើការគ្រប់គ្រងសំរាមសំណល់រឹងទីប្រជុំជន បានល្អនៅក្នុងតំបន់និងពិភពលោកផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:19", "date_created": "2023-08-27T05:52:49.652Z", "category": "ចាប់ផ្តើមអាជីវកម្ម", "views": 384, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ផុសតែរឿងដ្រាម៉ាពេក! តោះមកដឹងរបៀប Unfollow Friend ក្នុង ហ្វេសប៊ុក ម្តងបានច្រើនគ្នា	https://business-cambodia.com/articles/un-fellow-friend-that-disterb-you	ដូចដែលអ្នកបានដឹងហើយថា នៅលើ Facebook បច្ចុប្បន្នមានមនុស្សមួយចំនួនចូលចិត្តតែចែករំលែកតែរឿងអត់ប្រយោជន៍ ដែលជាហេតុធ្វើឲ្យមានការរំខានដល់យើងផងដែរ ដូច្នេះក្នុងអត្ថបទនេះ Business Cambodia នឹងប្រាប់អ្នកទាំងអស់គ្នាទៅដឹងពីរបៀបក្នុងចូលទៅ Unfollow Friends ម្តងបានច្រើនគ្នាក្នុងពេលតែមួយ។ របៀប Unfollow ចូលទៅកាន់ ហ្វេសប៊ុក រួចចូលទៅកាន់ Setting បន្ទាប់មកចូលទៅកាន់ពាក្យ News Feed ហើយចុចលើពាក្យ Unfollow ដូច្នេះអ្នកឃើញ Friends ក៏ដូចជា Pages ជាច្រើន ហើយប្រសិនបើចុចលើ Profile ទាំងនោះវានឹងធ្វើការ Unfollow ដោយស្វ័យប្រវត្តិតែម្តង។ ម្យ៉ាងទៀតត្រង់មុខងារ Short គឺយើងអាចជ្រើសរើសតែ Friends Only, Pages Only, Groups Only ក៏បានដែរ។	{ "spider_name": "businesscambodia", "scrape_at": "2025-06-14_19:40:19", "date_created": "2023-08-27T03:36:43.767Z", "category": "កំពូលអ្នកលក់", "views": 605, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
វិនិយោគខាតឬចំណេញ សេដ្ឋកិច្ចគឺជារឿងសំខាន់ ប៉ុន្តែកត្តាទាំងនេះក៏អាចជះឥទ្ធិពលដល់តម្លៃអចលនទ្រព្យដែរ	https://business-cambodia.com/articles/these-factors-can-also-affect-property-prices	រាល់ការវិនិយោគតែងរំពឹងពីផលចំណេញ ជាពិសេសគឺការវិនិយោគលើវិស័យអចលនទ្រព្យនេះតែម្ដង។ ជាធម្មតា តម្លៃអចលនទ្រព្យដូចជាផ្ទះនឹងមិននៅឋិតថេរដដែលឡើយ បើសិនជាមានកត្តាអ្វីមួយបានជះឥទ្ធិពលទៅលើវា ដែលអាចធ្វើឲ្យមានការឡើងឬចុះនៃតម្លៃ។ យ៉ាងណាមិញ ការកំណត់អត្តសញ្ញាណពីកត្តាសំខាន់ៗមួយចំនួនដែលបណ្តាលឱ្យតម្លៃផ្ទះប្រែប្រួលគឺជាការចាំបាច់ក្នុងការវិនិយោគដើម្បីទទួលបានផលចំណេញ គេចផុតពីការខាតបង់។   យោងតាមការដកស្រង់ចេញពីគេហទំព័រ Investopedia បានបង្ហាញពីកត្តាមួយចំនួនដែលជះឥទ្ធិពលដល់តម្លៃអចលនទ្រព្យ រួមមាន៖   ១. ទីតាំង និងតំបន់សក្តានុពល នៅពេលដែលនិយាយពីការវិនិយោគអចលនទ្រព្យ ទីតាំងជាកត្តាចម្បង ព្រោះតម្លៃគឺអាស្រ័យលើទីតាំងសក្តានុពល។ អ្នកជំនាញជាច្រើនបានផ្តល់ដំបូន្មានចំពោះការវិនិយោគអចលនទ្រព្យដែលអាចទទួលបានផលចំណេញ ពោលគឺត្រូវចេះមើលពីនិន្នាការនៃការរីកចម្រើនតំបន់ ដែលនឹងអាចមានមនុស្សចូលចិត្តទៅរស់នៅច្រើន។ ដូច្នេះបើលោកអ្នកវិនិយោគអចលនទ្រព្យក្នុងតំបន់ដែលនឹងមានការអភិវឌ្ឍ ហើយចំទីតាំងសក្តានុពល នឹងធ្វើឱ្យអចលនទ្រព្យនោះមានតម្លៃខ្ពស់នៅពេលលក់ចេញវិញ។   ២. ទំហំ   ប្រសិនបើអចលនទ្រព្យនោះជាលំនៅឋាន ទំហំជាធាតុផ្សំសំខាន់មួយសម្រាប់អ្នកទិញដែលគេពិចារណា ព្រោះនៅពេលដែលធ្វើការប៉ាន់តម្លៃទីផ្សារ ទំហំកាន់តែធំនោះវានឹងជះឥទ្ធិពលជាវិជ្ជមានក្នុងការវាយតម្លៃ។   ៣. គុណភាពសំណង់    ក្រៅពីទំហំ ក៏ត្រូវគិតអំពីគុណភាពសំណង់ និងអាយុកាលនៃលំនៅឋាននោះផងដែរ ថាតើវាមានស្ថានភាពអន់ថយបែបណា។ ព្រោះជាទូទៅបើលំនៅដ្ឋាននោះចាស់ គឺត្រូវចំណាយច្រើនទៅលើការជួសជុល និងកែលម្អឡើងវិញ។ ជួនកាល ផ្ទះចាស់មែនតែគុណភាពសំណង់នៅរឹងមាំ ហើយមានការជួសជុល និងតុបតែងឱ្យមានសោភ័ណឡើងវិញ ក៏អាចលក់បានដូចគ្នាទៅផ្ទះថ្មីដែរ។   ៤. បរិយាកាសជុំវិញ   បរិយកាសជុំវិញ គឺសំដៅទាំងការរស់នៅរបស់អ្នកជិតខាង និងកត្តាសុខសុវត្ថិភាពដែលប្រាកដថា តំបន់នោះមានអត្រានៃការប្រព្រឹត្តិអំពើរចារកម្មតិចតួច ឬបើមិនមានសោះ រឹតតែប្រសើរ។ ព្រោះកត្តាសន្តិសុខ និងសុវត្ថិភាពនេះ ក៏ជាមូលហេតុសំខាន់នៃការសម្រេចចិត្តរបស់អ្នកទិញផងដែរ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-26T17:18:32.603Z", "category": "អចលនទ្រព្យ", "views": 128, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
គួរវិនិយោគលើដីប្រភេទណាទើបចំណេញ និងមានទីផ្សារអាចលក់ចេញ វិញបានចំណេញ? ខណៈអ្នកជំនាញប្រាប់បែបនេះ	https://business-cambodia.com/articles/tip-for-buy-land	ការវិនិយោគលើវិស័យអចលនទ្រព្យគឺជាការវិនិយោគដ៏ល្អបំផុតមួយក្នុងចំណោមការវិនិយោគផ្សេងៗទៀតនៅក្នុងប្រទេសកម្ពុជា តែដោយឡែកការវិនិយោគអចលនទ្រព្យយើងក៏ត្រូវមានជំនាញ និងចំណេះដឹងលើទីផ្សារមួយនេះផងដែរ មិនមែនគ្រាន់តែលឺគេថាល្អ យើងដាក់លុយវិនិយោគភ្លាមនោះទេ។   ជាទូទៅដីគឺត្រូវបានបែងចែកជា៤ប្រភេទផ្សេងៗគ្នារួម៖ ដីទេសចរណ៍ ដីឧស្សាហកម្ម ដីលំនៅដ្ឋាន និងដីកសិកម្ម។ ប៉ុន្តែប្រភេទដីនីមួយៗវាមានចំណុចវិជ្ជមានរៀងៗខ្លួន ប្រសិនបើលោកអ្នកចង់វិនិយោគដីដែលឆាប់ទទួលបានប្រាក់ចំណេញ លោកអ្នកគួរតែវិនិយោគដីប្រភេទលំនៅដ្ឋាន ដែលជាប្រភេទដីទុកសម្រាប់សាងសង់លំនៅដ្ឋានបែបបុរី ខុនដូ និងផ្ទះល្វែងជាដើម។ យ៉ាងណាចំពោះការជ្រើសរើសទីទាំងនេះផងដែរ ក្នុងនោះលោក លឹម រ៉ាវុធ ដែលជានាយកផ្នែកលក់និងទីផ្សារ នៃក្រុមហ៊ុន Pointer Property បានប្រាប់ពីរឿងរ៉ាវមួយចំនួនដែលទាក់ទងនឹង សណ្ឋានដីក៏ដូជាទម្រង់ដែលពិបាកនឹងលក់ចេញ ទោះប្បីលក់់បញ្ជុះតម្លៃ ឬនៅតំបន់ទីប្រជុំជនក៏ដោយ។   ថ្លែងប្រាប់ Business Cambodia លោកបានលើកឡើងយ៉ាងដូច្នេះថា  “រាងឬសណ្ឋានដីក៏មានសារៈសំខាន់ ដើម្បីទាក់ទាញអ្នកទិញបន្ត ឬអ្នកវិនិយោគផងដែរ ព្រោះបើរាងដីមិនសមស្រប និងមានសណ្ឋានវៀច ពិតជាមិនធ្វើឲ្យដីនោះងាយលក់នោះទេ ហើយវាក៏មិនឡើងថ្លៃលឿនដែរ”។   លោកបានបន្តថា សម្រាប់អ្នកដែលចង់វិនិយោគលើដី សូមសិក្សាព័ត៌មាននៃការអភិវឌ្ឍន៍ឲ្យបានម៉ត់ចត់ ទាក់ទងនិងសណ្ឋានដី ហើយអំឡុងពេលក្នុងការទិញលក់ អ្នកត្រូវប្រាកដថាដីនោះជាកម្មសិទ្ធិទទួលបានដោយស្របច្បាប់ យ៉ាងហោចណាស់ក្នុងដំណើរការទិញត្រូវមានអាជ្ញាធរ និងមេធាវីជាអ្នកដឹងឮរឹតតែប្រសើរ ទន្ទឹមនឹងនោះក៏ត្រូវមានការប្រឹក្សាពីអ្នកជំនាញនៃភ្នាក់ងារអចលនទ្រព្យផងដែរ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-26T16:40:14.644Z", "category": "អចលនទ្រព្យ", "views": 84, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ឱ.កាសពិសេស! បុរីប៉េង ហួត រៀបចំកម្មវិធី Weekend Lifestyle រយៈពេល ២ ថ្ងៃ មានការបញ្ចុះត.ម្លៃផ្ទះ និងផ្ដ.ល់រ.ង្វាន់ជាច្រើនដល់ភ្ញៀវដែលចូលរួម	https://business-cambodia.com/articles/weekend-lifestyle	កម្មវិធី Weekend Lifestyle ដែលរៀបចំដោយ បុរីប៉េង ហួត បានចាប់ផ្ដើមដំណើរការហើយ។ ដោយកម្មវិធីមួយនេះធ្វើឡើងរយៈពេល ២ ថ្ងៃ គឺថ្ងៃទី២៦ និងថ្ងៃទី២៧ ខែសីហា ឆ្នាំ២០២៣ ចាប់ពីម៉ោង ៩ ព្រឹក រហូតដល់ម៉ោង ៧ យប់ មានទីតាំងស្ថិនៅមុខការិយាល័យលក់គម្រោង ដឹស្តា មុនីរ៉ាហ៍ លើបណ្ដោយផ្លូវជាតិលេខ 6A។   អ្វីដែលពិសេសនៅក្នុងកម្មវិធីដ៏ពិសេសនេះ ក៏មានការផ្ដល់ជូននូវរង្វាន់ និងការបញ្ចុះតម្លៃសម្រាប់ការទិញផ្ទះនៅក្នុងគម្រោងបុរីប៉េង ហួត ដ៏ច្រើនសន្ទឹកសន្ធាប់ដល់ភ្ញៀវកិត្ដិយសដែលអញ្ជើញចូលផងដែរ។ ដោយការផ្ដល់ជូនទាំងនោះរួមមាន៖   -         ការបញ្ចុះតម្លៃរហូតដល់ ៨% និងបញ្ចុះតម្លៃជាទឹកប្រាក់បន្ថែមរហូតដល់ $២៥,០០០ -         ការបង្វិលកងសំណាងដើម្បីទទួលបានការបញ្ចុះតម្លៃបន្ថែមរហូតដល់ $៧,០០០ -         សន្លឹកឆ្នោតផ្សងសំណាងឈ្នះដំណើរកម្សាន្តទៅកាន់ប្រទេសបារាំង-ស្វីស ឬក៏ទៅប្រទេសជប៉ុន -         Voucher ញ៉ាំអាហារ Buffet BBQ បែបប្រេស៊ីល ជាលក្ខណៈគ្រួសារ   ហើយអ្វីដែលសំខាន់ទៀតនោះគឺភ្ញៀវកិត្ដិយសដែលបានអញ្ជើញចូលរួមកម្មវិធី Weekend Lifestyle រយៈពេល ២ ថ្ងៃនេះក៏នឹងទទួលបានបទពិសោធន៍ដ៏សប្បាយរីករាយជាមួយការលេងហ្គេមកម្សាន្តជាច្រើនដូចជា៖   -         ការប្រកួតរៀបចំផ្កាសម្រាប់ដាក់តាំងបន្ទប់ទទួលភ្ញៀវ -         ការប្រកួតរៀបកូនប្រទាល ឬកូនរុក្ខជាតិតូចៗ -         ការប្រកួតជិះសត្វពីអូនតូចៗ -         ការប្រកួតផាត់ពណ៌ជាដើម   មិនតែប៉ុណ្ណោះ ភ្ញៀវកិត្ដិយសអាចសាកល្បងបទពិសោធន៍វែនតា VR ទស្សនាគម្រោង និងប្រភេទផ្ទះរបស់បុរី ប៉េង ហួត ព្រមទាំងការចាប់រង្វាន់សម្រាប់អ្នកចូលរួមទាំងអស់នៅរៀងរាល់ម៉ោង ៦ ល្ងាចផងដែរ។   យ៉ាងណាក្រៅពីការផ្ដល់ជូនដ៏អស្ចារ្យពីបុរីប៉េង ហួត សម្រាប់លោកអ្នកដែលធ្វើដំណើរមកចូលរួមកម្មវិធី Weekend Lifestyle  តាមរយៈសេវាកម្មដឹកជញ្ជូន TADA ក៏នឹងទទួលបានការបញ្ចុះតម្លៃ៥០% ឯណោះសម្រាប់រយៈពេល ២ ថ្ងៃនេះ។ ព័ត៌មានលម្អិត ទាក់ទងកម្មវីធីខាងលើ លោកអ្នកអាចធ្វើការទំនាក់ទំនងទៅកាន់សហការីលក់របស់បុរីប៉េង ហួត តាមរយៈលេខទូរសព្ទ 𝟎𝟗𝟖 / 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-26T09:22:42.623Z", "category": "PR", "views": 224, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុនអចលនទ្រព្យ GC Realty ចុះកិច្ចព្រមព្រៀងជាដៃគូយុទ្ធសាស្រ្តជាមួយនឹងក្រុមហ៊ុន SRE Group Co. LTD លើគម្រោងខុនដូ Romduol City ដើម្បីជំរុញការលក់ឲ្យមានសក្ដានុពល និងទំនុកចិត្តដល់អតិថិជន	https://business-cambodia.com/articles/mou-gc-realty-and-sre-group-	នៅថ្ងៃទី២៦ ខែសីហា ឆ្នាំ២០២៣ ក្រុមហ៊ុន GC Realty បានធ្វើពិធី ចុះហត្ថលេខាលើកិច្ចព្រមព្រៀងជា ដៃគូយុទ្ធសាស្រ្តជាមួយនឹងក្រុមហ៊ុន SRE Group Co. LTD លើគម្រោងខុនដូ Romduol City  កិច្ចព្រមព្រៀងនេះធ្វើឡើងក្រោមការ ចូលរួមពីលោក កាំង នីន ដែលជានាយក និងដៃគូអាជីវកម្មក្រុមហ៊ុន GC Realty និង លោក Angie Dong ជាអនុប្រធានគ្រប់គ្រងទូទៅតំណាងផ្នែកលក់ របស់ក្រុមកហ៊ុន SRE Group Co. LTD នៅការិយាល័យលក់របស់គម្រោងខុនដូ Romduol City  ដែលស្ថិតនៅបណ្តោយ មហាវិថីសហព័ន្ធរុស្សី ជាប់នឹងក្រុមហ៊ុនតូយូតា សាខាទឹកថ្លា។ ការចុះហត្ថលេខារវាងក្រុមហ៊ុនទាំងពីរនេះ ធ្វើឡើងក្នុងគោលបំណងជំរុញការលក់និងធ្វើទីផ្សារដល់ គម្រោងខុនដូ Romduol City  ឲ្យកាន់តែមានសក្ដានុពល និងផ្តល់ទំនុកចិត្តដល់អតិថិជន។ លោក កាំង នីន ជានាយក និងដៃគូអាជីវកម្មរបស់ GC Realty បានលើកឡើងថា គម្រោងខុនដូ Romduol City ជាគម្រោងថ្មីទាន់សម័យ សាកសមបំផុត សម្រាប់ការរស់នៅតាមបែបសម័យបច្ចុប្បន្ន ព្រមទាំងសំណង់មាន គុណភាព តម្លៃសមរម្យ ស្ថិតនៅ ទីតាំងប្រជុំជន និងមានសក្តានុពលខ្ពស់ សាកសមនឹងតម្រូវការអតិថិជនគ្រប់រូប ជាពិសេសនោះ គម្រោងបានសាងសង់រួចរាល់ ៩០% ហើយ អាចចូលនៅបានចុងឆ្នាំនេះទៀតផង។ លោក Yang XianBo ជាអ្នកគ្រប់គ្រងទូរទៅ របស់ក្រុមកហ៊ុន SRE Group Co. LTD ក៏បានលើកឡើង ដែរថា ក្រុមហ៊ុន GC Realty ជាក្រុមហ៊ុនឈានមុខគេក្នុងវិស័យអចលនទ្រព្យ និងមានបទពិសោធន៍  ច្រើនឆ្នាំក្នុងការប្រឹក្សាយោបលផ្នែកទិញលក់អចលនទ្រព្យគ្រប់ប្រភេទ ព្រមទាំងមានក្រុមប្រឹក្សាផ្នែក លក់ជាច្រើននាក់ សុទ្ធតែមានបទពិសោធន៍ និងមានជំនាញវិជ្ជាជីវៈ ក្នុងវិស័យអចលនទ្រព្យ ដែលអាច ជួយអតិថិជន ក្នុងការជ្រើសរើសគម្រោង អចលនទ្រព្យទៅតាមតម្រូវការ ពិសេសជួយ សម្រួលការ ទិញ លក់ សម្រាប់ភាគីម្ចាស់គម្រោង និងអតិថិជនដើម្បីផ្ដល់ភាពងាយស្រួលដល់ភាគី ទាំងសងខាង។ លោកបន្ថែមថា ជាងនេះទៅទៀត GC Realty មានអ្នកជំនាញផ្នែកទីផ្សារ ជួយជំរុញ ការផ្សព្វផ្សាយ ដល់ដៃអតិថិជនយ៉ាងមានប្រសិទ្ធភាព និងឆាប់រហ័ស ដែលជម្រុញអោយ SRE Group Co. LTD ជ្រើសយក GC Realty ជាដៃគូសហការ។   ជាមួយគ្នានេះដែរ គម្រោងក៏មានការផ្តល់ជូននូវប្រូម៉ូសិនពិសេស សម្រាប់អតិថិជនទាំងអស់ ដែលបាន អញ្ជើញចូលរួមជាភ្ញៀវកិត្តិយសក្នុងពិធីចុះកិច្ចព្រមព្រៀងនេះ ហើយការផ្តល់ជូននេះ នឹងបន្ត រហូតដល់ថ្ងៃទី ២៧ ខែសីហា ២០២៣៕ អត្ថបទពាណិជ្ជកម្ម	{ "spider_name": "businesscambodia", "scrape_at": "2025-06-14_19:40:19", "date_created": "2023-08-26T08:52:54.697Z", "category": "PR", "views": 133, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
WingAgri និងអង្គការភីន សហការផ្តល់ការគាំទ្រហិរញ្ញវត្ថុ និងទីផ្សារឌីជីថលទៅដល់កសិករ	https://business-cambodia.com/articles/wing-agri-and-pin-partner-to-provide-financial-and-digital-marketing-support-to-farmers	ក្រុមហ៊ុន វីង អ៉ិនធើ ឡូជីស្ទីក ថេកណឡជី ឯ.ក និងអង្គការភីន បានចុះអនុស្សរណៈនៃការយោគយល់គ្នាស្ដីពី “បង្កើនការប្រើប្រាស់សេវាធនាគារ និងទីផ្សារតាមប្រព័ន្ធឌីជីថល” ដើម្បីជួយសម្រួលដល់អ្នកផលិត និងអ្នកផ្គត់ផ្គង់ក្នុងវិស័យកសិកម្ម តាមរយៈថ្នាលទីផ្សារឌីជីថលរបស់វីង ដែលមានឈ្មោះថា WingAgri ។ ភាពជាដៃគូនេះបានផ្តោតលើការបង្កើនការប្រើប្រាស់សេវាធនាគារ និងទីផ្សារតាមប្រព័ន្ធឌីជីថលដើម្បីជួយសម្រួលដល់អ្នកផលិត និងអ្នកផ្គត់ផ្គង់ក្នុងវិស័យកសិកម្ម តាមរយៈពាណិជ្ជកម្មអនឡាញដោយផ្សារភ្ជាប់តាមប្រព័ន្ធឌីជីថលរវាងកសិករជាមួយអ្នកទិញ អ្នកផ្គត់ផ្គង់ផលិតផលកសិកម្ម អ្នកផ្តល់សេវាកម្មបច្ចេកវិទ្យា ពោលគឺជួយសម្រួលដល់ភាគីអ្នកចូលរួមទាំងអស់អាចទទួលបាននូវដំណោះស្រាយហិរញ្ញវត្ថុ ទីផ្សារ និងបច្ចេកវិទ្យាទំនើបៗ។ លោក Alessandro Cassinerio ប្រធានគម្រោងថាមពលបៃតង និងទីផ្សារប្រកបដោយនិរន្តរភាពនៃអង្គការភីន បានលើកឡើងថា៖ “យើងបានកត់សម្គាល់ឃើញថា ការរីកចម្រើននៃបច្ចេកវិទ្យាពិតជាបានបង្កលក្ខណៈងាយស្រួលសម្រាប់ការរស់នៅប្រចាំថ្ងៃ ការប្រាស័យទាក់ទង ក៏ដូចជាផ្តល់ភាពងាយស្រួលសម្រាប់ការធ្វើប្រតិបត្តិការនានាយ៉ាងមានប្រសិទ្ធភាព។ អង្គការភីនមានការជឿជាក់យ៉ាងមុតមាំថា នវានុវត្តន៍ និងបច្ចេកវិទ្យាអាចជួយពង្រឹងខ្សែចង្វាក់តម្លៃកសិកម្មនៅក្នុងប្រទេសកម្ពុជា កាន់តែប្រសើរ”។ យើងខ្ញុំសូមថ្លែងអំណរគុណ ចំពោះភាពជាដៃគូជាមួយ WingAgri ដោយផ្ដល់ឱកាសដល់សហគមន៍កសិកម្ម ក្រុមហ៊ុន និងកសិករក្នុងស្រុកក្នុងការផ្សព្វផ្សាយ និងលក់ផលិតផលរបស់ពួកគាត់ប្រកបដោយប្រសិទ្ធភាពតាមរយៈថ្នាលទីផ្សារឌីជីថលមួយនេះ”។ តាមរយៈទីផ្សារពាណិជ្ជកម្មអេឡិចត្រូនិកកសិកម្ម ឬ WingAgri បានបង្កើតនូវទីផ្សារឌីជីថលដើម្បីផ្តល់នូវភាពងាយស្រួល និងតម្លាភាពជាងមុន ក្នុងការដោះស្រាយបញ្ហាប្រឈម និងអាចបំពេញនូវភាពខ្វះខាតចំពោះរចនាសម្ព័ន្ធចង្វាក់ផ្គត់ផ្គង់កសិកម្មនាពេលបច្ចុប្បន្ន។ ថ្នាលទីផ្សារឌីជីថលនេះ នឹងជួយសម្រួលដល់ការប្រើប្រាស់របស់កសិករទៅដល់អ្នកទិញ និងបង្កើតការទំនាក់ទំនងថ្មីៗរវាងអ្នកចូលរួមតាមរយៈដំណើរការផ្សេងៗនៅក្នុងខ្សែចង្វាក់តម្លៃ ដើម្បីឆ្លើយតបទៅនឹងកំណើនតម្រូវការក្នុងវិស័យកសិកម្ម។ លោក ម៉ានូ រ៉ាចាន់ អគ្គនាយកនៃក្រុមហ៊ុន វីង បានលើកឡើងថា៖ “កិច្ចសហការនេះនឹងផ្តល់លទ្ធភាពទៅដល់កសិករ ក៏ដូចជាខ្សែចង្វាក់តម្លៃកសិកម្មចូលទៅក្នុងទីផ្សារបានកាន់តែធំទូលាយ ដែលអាចជួយដល់កសិករបានយូរអង្វែង។ ថ្នាលឌីជីថលWingAgri នឹងរួមបញ្ចូលគ្នានូវលទ្ធភាពទទួលបានហិរញ្ញវត្ថុ បច្ចេកវិទ្យា និងទីផ្សារសម្រាប់អ្នកចូលរួមក្នុងខ្សែចង្វាក់តម្លៃកសិកម្មតាមមធ្យោបាយបែបទំនើប ដោយបង្កនូវលក្ខណៈងាយស្រួល និងចាំបាច់នានា ដើម្បីជំរុញការអភិវឌ្ឍវិស័យកសិកម្មឲ្យបានកាន់តែរីកចម្រើនក្នុងយុគសម័យឌីជីថល។” លោក ម៉ានូ រ៉ាចាន់ បានបន្ថែមថា៖ “ភាពជាដៃគូរបស់យើងជាមួយអង្គការភីន គឺជាការវិវឌ្ឍដ៏សំខាន់មួយទៀតសម្រាប់ វីង ដោយផ្តល់ឱកាសដល់យើងខ្ញុំចូលរួមជួយគាំទ្រផលិតផលក្នុងស្រុក ដើម្បីជួយដល់កសិករ ក៏ដូចជាជួយពង្រឹងប្រព័ន្ធអ៉ីកូឡូស៊ី និងខ្សែចង្វាក់តម្លៃឲ្យបានកាន់តែល្អប្រសើរ។” WingAgri នឹងក្លាយជាថ្នាលឌីជីថលដ៏មានសក្តានុពលសម្រាប់សហគមន៍កសិករ និងខ្សែចង្វាក់តម្លៃ ក្នុងការផ្សព្វផ្សាយផលិតផលរបស់ពួកគាត់ ហើយថែមទាំងអាចផ្សារភ្ជាប់ជាមួយអ្នកទិញដោយប្រើបច្ចេកវិទ្យាងាយស្រួលប្រើប្រាស់។ បន្ថែមលើនេះ WingAgri ក៏នឹងផ្តល់ឲ្យអ្នកចូលរួមអាចទទួលបានកម្ចី ការផ្សារភ្ជាប់រវាងអ្នកទិញនិងអ្នកលក់ ព្រមទាំងជួយពួកគាត់នូវដំណោះស្រាយវិភាគបែបទំនើបដើម្បីជាជំនួយស្មារតីសម្រាប់ប្រតិបត្តិការអាជីវកម្មក្នុងវិស័យកសិកម្មឲ្យបានកាន់តែល្អប្រសើរ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-26T03:36:49.177Z", "category": "PR", "views": 3247, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
សម្រុកមកខ្មែរហើយ! ហាងទំនិញ ដ៏ល្បីដំបូងគេរបស់កូរ៉េ emart24 នឹងចូលមកទីផ្សារប្រទេសកម្ពុជា	https://business-cambodia.com/articles/emart-24-come-khmer	កាលពីថ្ងៃទី២៤ខែសីហា ឆ្នាំ២០២៣ក្រុមហ៊ុនemart24 Inc. បានប្រកាសពីការចាប់ដៃគូជាមួយក្រុមហ៊ុនក្នុងស្រុក ដើម្បីបោះជំហ៊ានរបស់ខ្លួនចូលមក ទីផ្សារប្រទេសកម្ពុជា ក្នុងការបើកហាងទំនិញ emart24។ ស្របគ្នានេះដែរ emart24 Inc., ជាក្រុមហ៊ុនបុត្រសម្ព័ន្ធរបស់ក្រុមហ៊ុន Shinsegae Group ដែលជាក្រុមហ៊ុននាំមុខគេក្នុងវិស័យ ចែកចាយ និងហាងទំនិញ នៅក្នុងប្រទេសកូរ៉េ។ ចាប់តាំងពីត្រូវបង្កើតឡើង កាលពីរឆ្នាំ២០១៣ មកដល់បច្ចុប្បន្ន emart24 មានហាងទំនិញលក់រាយ រហូតទៅដល់ជាង ៦០០០។ លើសពីនេះ emart24 បានពង្រីកខ្លួន ទៅកាន់ទីផ្សារអន្តរជាតិ នៅឆ្នាំ២០២១ ដោយចាប់ផ្តើមបើកហាងទំនិញរបស់ខ្លួននៅប្រទេសម៉ាឡេស៊ី ។ ហើយក្នុងរយៈពេលដ៏ខ្លីនេះផងដែរ វាក៏បានពង្រីកទីផ្សារដល់ប្រទេសសឹង្ហបុរី នៅឆ្នាំ២០២២។ ក្រុមហ៊ុនបានផ្តល់ជូនអតិថិជន នូវគុណតម្លៃនៃសេវាកម្ម អមជាមួយនិងភាពឆ្នៃប្រឌិត ដើម្បីផ្លាស់ប្តូររបៀបនៃការរស់នៅបែបសមញ្ញ ទៅកាន់បរិបថថ្មី ដែលបន្ថែមអាហាដែលមានរស់ជាតិឈ្ងុយឆ្ងាញ់នៅក្នុងហាងទំនិញ។ នាពេលបច្ចុប្បន្ន ប្រជាជនក្នុងទីក្រុង កាន់តែមានភាពមមាញឹកក្នុងជីវភាពរស់នៅ។ នេះជាកត្តាមួយ ដែលជំរុញអោយមានតម្រូវការខ្ពស់នៃ ហាងទំនិញរាយនៅប្រទេសកម្ពុជា។ នេះជាឳកាសដ៏ល្អ របស់ emart24 ដែលបានសម្រេចចិត្តចាប់ដៃគូ ជាមួយក្រុមហ៊ុនដ៏រឹងមាំក្នុងស្រុកមួយ ដើម្បីបើក ហាងទំនិញ emart24 ក្នុងាទីផ្សារកម្ពុជា។ ហាងទំនិញ emart24  នឹងរចនាឡើង ធំទូលាយ បរិយកាសល្អ ដើម្បីផ្តល់នូវផាសុខភាព បទពិសោធន៍ល្អៗ ដល់អតិថិជន។ ភាពជោគជ័យរបស់ emart24 នៅកូរ៉េ នឹងធ្វើឲ្យ យីហោរមួយនេះ លេចធ្លោជាងដៃគូប្រកួតប្រជែងដទៃទៀត តាមរយៈការផ្តល់នូវ អាហារសម្រន់បែបកូរ៉េ កាហ្វេ និងផលិតផលម៉ាកផ្តាច់មុខរបស់  emart24។ គួរជម្រាបផងដែរថា emart24 គ្រោងនឹងបើកហាងដំបូងរបស់ខ្លួននៅកម្ពុជា នៅដើមឆ្នាំ២០២៤ ខាងមុខ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-26T01:14:09.451Z", "category": "កំពូលអ្នកលក់", "views": 596, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ក្រុមហ៊ុន Google បើកបង្រៀនវគ្គខ្លី ស្តីពីបណ្តាញឌីជីថល សម្រាប់ម្ចាស់អាជីវកម្ម ក្នុងខេត្ត១០នេះ	https://business-cambodia.com/articles/google-launches-course	ស្ថិតក្រោមគម្រោង Go Digital ASEAN 2 និងក្រោមការជួយជ្រុំជ្រេងពីសំណាស់ក្រុមហ៊ុន Google ពេលនេះបានបើកថ្នាក់សិក្សាពិសេសគឺ “វគ្គបណ្តុះបណ្តាលឌីជីថល” ដែលនឹងប្រពឹត្តិទៅតាមបណ្ដាខេត្ត-រាជធានី ចំនួន១០ រួមមាន ភ្នំពេញ បាត់ដំបង សៀមរាប កំពត ព្រះសីហនុ កំពង់ធំ ពោធិ៍សាត់ ស្ទឹងត្រែង ស្វាយរៀង និងខេត្តកំពង់ចាម។ គម្រោង  Go Digital ASEAN 2 នៅក្នុងមួយខេត្ត ឬរាជធានីនីមួយៗ គឺជ្រើសរើសអ្នកចូលរៀនត្រឹមតែ 25 នាក់ ប៉ុណ្ណោះ ដោយត្រូវសិក្សារយ:ពេល១ថ្ងៃពេញ នៅថ្ងៃ២៧ ខែសីហា ឆ្នាំ២០២៣ ចាប់ពីម៉ោង 8 ព្រឹក ដល់ 5ល្ងាច ឥតគិតថ្លៃ ហើយសម្រាប់ទីតាំងនឹងជម្រាបជូននៅពេលក្រោយ។ លក្ខខណ្ឌចូលរួម៖ សហគ្រិនខ្នាតមីក្រូ ខ្នាតតូច និងមធ្យម សិក្ខាសាលានេះផ្តោតលើប្រធានបទ៤សំខាន់៖ ចំណេះដឹងហិរញ្ញវត្ថុ៖ ប្រើប្រាស់ឧបករណ៍ដែលអាចតាមដានចំណូលចំណាយ អេបតាមដានប្រតិបត្តិការធនាគារ និងបណ្តាញពាណិជ្ជកម្មអនឡាញដទៃទៀត។ ចំណេះដឹងឌីជីថល៖ អាចប្រើប្រាស់ឧបករណ៍ផ្សេងៗ និងគន្លឹះមួយចំនួនដើម្បីបង្កើតសារបង្ហោះដែល ទាក់ទាញ ការធ្វើផែនការសារបង្ហោះ និងការប្រើប្រាស់ផលិតផលរបស់ហ្គូហ្គល ចំណេះដឹង Cybersecurity៖ ដឹងពី cybersecurity និងគន្លឹះរក្សាសុវត្ថិភាពនៅលើប្រព័ន្ធអនឡាញ ដូចជាក្នុងហ្វេសប៊ុក អ៊ីនស្តាក្រាម និងតេឡេក្រាម អាជីវកម្មបៃតង (Green Business): ដឹងពីរបៀបអនុវត្តទ្រឹស្តីអាជីវកម្មបៃតង ដើម្បីអាចធ្វើអាជីវកម្ម រួមចំណែកក្នុងការរក្សាបរិស្ថាន. បងប្អូនដែលចាប់អារម្មណ៍អាចទាក់ទងទៅកាន់លេខទូរស័ព្ទ 016 872 959 ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T09:45:06.690Z", "category": "ព័ត៌មានថ្មីៗ", "views": 275, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កម្ពុជានឹងរៀបចំការប្រកួត កីឡាគុនខ្មែរធំបំផុត លំដាប់ថ្នាក់ពិភពលោក នៅលើទឹកដីអង្គរ នាខែវិច្ឆិកាឆ្នាំនេះ	https://business-cambodia.com/articles/kun-khmer-fighting-world-champions-in-cambodia-2023	តាមប្រភពពីក្រសួងព័ត៌មានបានចុះផ្សាយនៅថ្ងៃទី២៦ ខែសីហានេះថា កម្ពុជានឹងប្រារព្ធនូវព្រឹត្តិការណ៍ប្រកួតកីឡាគុនខ្មែរដ៏ធំជាលើកដំបូង នៅលើទឹកដីអង្គរ ខេត្តសៀមរាប នាខែវិច្ជិកាចុងឆ្នាំ២០២៣នេះ រយៈពេល៣ថ្ងៃដោយគិតចាប់ពីថ្ងៃទី២៦ខែវិច្ឆិកា ដល់ថ្ងៃទី២៨។   សម្រាប់ព្រឹត្តិការណ៍គុនខ្មែរលំដាប់ពិភពលោកនេះ នឹងមានកីឡាករ-កីឡាការិនីរាប់រយនាក់នឹងត្រូវ ប្រកួតលើ៣ប្រភេទគុនខ្មែរ ក្នុងលក្ខណៈស្ម័គ្រចិត្ត ពាក់កណ្តាលអាជីព និងអាជីពដែលនឹងមានខ្សែក្រវាត់ ដែលក្នុងនោះក៏មានពានរង្វាន់សម្រាប់ជ័យលាភីនីមួយៗផងដែរ។   យ៉ាងណាមិញបើតាមលិខិតអញ្ជើញរបស់សហព័ន្ធកីឡាប្រដាល់គុនខ្មែរអន្តរជាតិបានបង្ហាញថាបណ្តាប្រទេសជាសមាជិកទាំងអស់នឹងចូលរួមព្រឹត្តិការណ៍នេះ ហើយបើគិតមកទល់ពេលនេះសហព័ន្ធគឺមានជិត១០០ប្រទេសហើយ ដែលបានចូលជជាសមាជិក។   គួរជម្រាបផងដែរថាកីឡាគុនខ្មែរ គឺជាផ្នែកមួយដ៏សំខាន់ក្នុងការអភិវឌ្ឍ ផ្សព្វផ្សាយវិស័យកីឡាឱ្យកាន់តែរីកចម្រើន មានប្រជាប្រិយភាពកាន់ទូលំទូលាយ និងជាកត្តាលីករជំរុញឱ្យកម្ពុជាមានភាពលេចធ្លោមួយកម្រិតទៀត នៅលើឆាកអន្តរជាតិ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T09:29:26.921Z", "category": "ភាពជាអ្នកដឹកនាំ", "views": 150, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រដ្ឋាភិបាលថ្មីថៃផ្ដល់លុ.យជិត៣០០ដុល្លារក្នុងម្នាក់ដល់ពលរដ្ឋ តែអ្នកជំនាញថាអាចនឹងមានវិបត្តិអតិផរណា	https://business-cambodia.com/articles/thai-new-government-to-launch-handout-for-people	ក្រោយពីទទួលបានជោគជ័យក្នុងការបោះឆ្នោតជ្រើសរើសនាយករដ្ឋមន្រ្តីសម្រាប់អាណត្តិថ្មី គណបក្សភឿថៃដែលមានលោក សេដ្ឋា ថាវីស៊ីនជានាយករដ្ឋមន្រ្តីបានប្រកាសពីជំហដដែលថានឹងផ្ដល់ប្រាក់ដល់ប្រជាជនក្នុងមូលដ្ឋាននិងសហគមន៍ក្នុងម្នាក់១ម៉ឺនបាត(ប្រមាណជិត៣០០ដុល្លារ)។   បើយោងតាមការចុះផ្សាយរបស់ Bangkok Post បានឲ្យដឹងថាបក្សភឿថៃននឹងរៀបចំកញ្ចប់ថវិកានេះបន្ទាប់ពីខ្លួនរៀបចំបង្កើតរដ្ឋាភិបាលថ្មីជាផ្លូវការហើយគម្រោងផ្ដល់លុយទៅពលរដ្ឋក្នុងមូលដ្ឋានក្នុងម្នាក់១ម៉ឺនបាតនេះនឹងគ្រោងនឹងចាប់ផ្ដើមធ្វើឡើងមុនខែមេសាឆ្នាំ២០២៤ខាងមុខនេះ។   ជុំវិញកញ្ចប់ថវិកា១ម៉ឺនបាតនេះនឹងផ្ដល់ជូនពលរដ្ឋអាយុ១៦ឆ្នាំនិងអាយុលើសនេះ ហើយការផ្ដល់ថវិនេះគឺធ្វើឡើងជាលក្ខណៈលុយឌីធីដោយរដ្ឋាភិបាលនឹងផ្ញើតាមទូរស័ព្ទទៅកាន់កាបូបលុយឌីជីថល។ យ៉ាងណាមិញសម្រាប់ប្រជាជនដែលមិនប្រើប្រាស់ទូស័ព្ទក៏នៅតែអាចទទួលលុយនេះដែរដោយពួកគាត់អាចប្រើប្រាស់អត្តសញ្ញាណប័ណ្ណនិងលេខកូដសម្ងាត់ផ្ទាល់ខ្លួន។   ក្នុងការផ្ដល់ថវិកាប្រមាណជិត៣០០ដុល្លារទៅដល់ពលរដ្ឋម្នាក់ៗក្នុងមូលដ្ឋាន បក្សភឿថៃបានគ្រោងកញ្ចប់ថវិកាជាតិប្រមាណ៥៦០ពាន់លានបាត( ប្រមាណជា១៥ពាន់លានដុល្លារ។ យ៉ាងណាមិញកញ្ចប់លុយគ្រោងចំណាយដល់ឲ្យពលរដ្ឋនេះក៏មានការរិះគន់មួយចំនួនផងដែរ។ ជាក់ស្ដែងគោលនយោបាយនេះ ត្រូវបានអ្នកជំនាញសេដ្ឋកិច្ចមួយចំនួនគោលបានព្រមានថាការផ្ដល់លុយឲ្យពលរដ្ឋអាចនឹងបង្កឲ្យកើតមានវិបត្តិអតិផរណា។   យ៉ាងណាមិញជុំវិញការរិះគន់និងក្ដីបារម្ភរបស់អ្នកជំនាញសេដេ្ឋកិច្ចត្រូវបានលោក Paopoom Rojanasakul រដ្ឋលេខាធិការនៃបក្សភឿថៃបានចេញមុខអះអាងថាក្រុមអ្នកសេដ្ឋកិច្ចនៅបក្សរបស់លោកបានធ្វើការវាយតម្លៃយ៉ាងយកចិត្តទុកដាក់បំផុតថាគោលនយោបាយផ្ដល់ថវិកាដល់ពលរដ្ឋនេះមិនបង្កផលអវិជ្ជមានដល់សន្តិសុខហិរញ្ញវត្ថុក្នុងប្រទេសថៃឡើយ តែផ្ទុយទៅវិញគោលនយោបាយនេះនឹងជួយបង្កើនសេដ្ឋកិច្ចរបស់ថៃទៅវិញទេ។    ចំណែកលោក សេដ្ឋា ថាវីស៊ីន នាយករដ្ឋមន្រ្តីថ្មីរបស់ថៃធ្លាប់លើកឡើងនៅក្នុងវេទិកាឃោសនារកសំលេងឆ្នោតនាពេលកន្លងទៅថាកញ្ចប់ថវិកាដែលផ្ដល់ឲ្យពលរដ្ឋតាមមូលដ្ឋានម្នាក់១ម៉ឺនបាតនឹងជួយដល់កំណើនសេដ្ឋកិច្ចថៃខណៈការចំណាយរបស់ពលរដ្ឋនឹងផ្ដល់ផលប្រយោជន៍ទៅក្នុងសេដ្ឋកិច្ចនៃវិស័យជាច្រើនក្នុងប្រទេសថៃ ជាពិសេសគោលនយោបាយនេះនឹងជួយកំណើនផលិតផលក្នុងស្រុកសរុប(GDP) ប្រមាណ៥%រៀងរាល់ឆ្នាំអំឡុងពេលបក្សភឿថៃកាន់កាប់អំណាយក្នុងរយៈពេល៤ឆ្នាំ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T09:26:31.303Z", "category": "ហិរញ្ញវត្ថុ", "views": 302, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រដ្ឋបាលខេត្ដកណ្ដាល និងក្រុមហ៊ុនធំ១ កំពុងសិក្សាសាងសង់គម្រោងផ្លូវរថភ្លើងពីព្រលានយន្តហោះថ្មីតាខ្មៅមកភ្នំពេញ	https://business-cambodia.com/articles/railway-project-takmaw-to-phnom-penh	រដ្ឋបាលខេត្ដកណ្ដាល និងក្រុមហ៊ុនចិន China Metro បានកំពុងសិក្សាគម្រោងសាងសង់ផ្លូវរថភ្លើងធុនស្រាលថ្មីមួយ ដែលតភ្ជាប់ពីព្រលានយន្ដហោះតាខ្មៅ (ព្រលានយន្ដហោះអន្ដរជាតិតេជោក្រុងតាខ្មៅ ឬភ្នំពេញថ្មី) មកកាន់រាធានីភ្នំពេញ។ នេះបើយោងតាមការចុះផ្សាយពីរដ្ឋបាលខេត្ដកាលពីពេលថ្មីៗកន្លងទៅ។ ជាក់ស្ដែងនៅថ្ងៃទី២២ ខែសីហា ឆ្នាំ២០២៣ ឯកឧត្តម គង់ សោភ័ណ្ឌ អភិបាលនៃគណៈអភិបាលខេត្តកណ្តាល រួមជាមួយ ឯកឧត្តម វ៉ាស៊ឹម សូរិយា អនុរដ្ឋលេខាធិការ ក្រសួងសាធារណការ និងដឹកជញ្ជូន បានអញ្ជើញជាអធិបតីភាពដ៏ខ្ពង់ខ្ពស់ ដឹកនាំកិច្ចប្រជុំពិភាក្សាពិគ្រោះយោបល់ រវាងស្ថាប័នពាក់ព័ន្ធក្រោមឱវាទសាលាខេត្តកណ្តាល ជាមួយក្រុមហ៊ុន China Metro ដើម្បីប្រមូលព័ត៌មាន និងទិន្នន័យសម្រាប់សិក្សាគម្រោងផ្លូវរថភ្លើងថ្មីធុនស្រាលពីព្រលានយន្តហោះថ្មីតាខ្មៅ ចូលមករាជធានីភ្នំពេញនេះផងដែរ។ រដ្ឋបាលខេត្ដបន្ដថា បច្ចុប្បន្នរាជរដ្ឋាភិបាលបានកំពុងជំរុញការវិនិយោគយ៉ាងខ្លាំងលើវិស័យដឹកជញ្ជូននៅកម្ពុជា។ ការដឹកជញ្ជូនតាមរថភ្លើង គឺជាផ្នែកមួយយ៉ាងសំខាន់ដើម្បីបញ្ជៀសការកកស្ទះចរាចរណ៍ ពិសេសរថភ្លើងស្រាលដែលវាមិនបង្កការរំខានខ្លាំងដោយសារសម្លេង។ ប្រភពដដែលបន្ថែមថា "ការស្ថាបនាផ្លូវរថភ្លើងថ្មីធុនស្រាលពីព្រលានយន្តហោះថ្មីតាខ្មៅ ចូលមករាជធានីភ្នំពេញ នាឱកាសពេលនេះ គឺជាសមិទ្ធផលថ្មីមួយទៀត របស់ខេត្តកណ្តាល សម្រាប់បម្រើនូវសេចក្តីត្រូវការរបស់បងប្អូនប្រជាពលរដ្ឋ នៅទូទាំងខេត្តកណ្តាល”៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T09:04:24.762Z", "category": "អចលនទ្រព្យ", "views": 418, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
នៅក្មេង តែពូកែណាស់! កូនខ្មែរវ័យ២៣ ឆ្នាំម្នាក់ ចាយទុនជាង ២០ម៉ឺនរៀល ចាប់របរធ្វើភេសជ្ជៈលក់ ១ខែលក់ដាច់រាប់រយដប	https://business-cambodia.com/articles/mr-prak-sothy-drinks	ជាធម្មតាការចាប់ផ្តើមអាជីវកម្មមួយ យើងធ្លាប់តែឃើញគេចំណាយទុនរហូតដល់ទៅខ្ទង់ពាន់ដុល្លារឯណោះដើម្បីអាចបង្កើតមុខរបរ ប៉ុន្តែនៅក្នុងនោះក៏មានកូនខ្មែរ១រូប បានចាយទុនត្រឹមតែ ៦០ដុល្លារប៉ុណ្ណោះដើម្បីធ្វើភេសជ្ជៈលក់រហូតបច្ចុប្បន្ននេះអាចលក់ដាច់រាប់រយដបក្នុងមួយខែ។ ជាក់ស្តែងនៅក្នុងបទសម្ភាសន៍ជាមួយក្រុមការងារចាបក្រហម លោកប្រាក់ សុធី ដែលស្ថាបនិកសហគ្រាសភេសជ្ជៈទឹកអំពិលទុំ បានបង្ហើបពីជីវប្រវត្តិរបស់ខ្លួនថា មែនទែនទៅសហគ្រាសលោកបានចាប់ផ្តើមបើកដំបូងតាំងពីឆ្នាំ ២០១៣ មកម្លេះ ដោយកាលនោះម្តាយលោកជាអ្នកធ្វើលក់ ប៉ុន្តែនៅឆ្នាំ ២០២១ លោកក៏បានកែប្រែអាជីវកម្មនេះទៅជាសហគ្រាសវិញ។ លោកសុខធី បានបន្តថា ចំពោះដើមទុនដំបូងនៃការប្រកបរបរនេះពីដំបូងឡើយលោកមានដើមទុន តែ ៦០ដុល្លារទេដោយលុយ២៥ដុល្លារលោកបានឱ្យម្តាយទិញវត្ថុធាតុដើមដើម្បីធ្វើនឹង៣៥ដុល្លារទៀត សម្រាប់ទិញកែវ នឹងធ្វើស្ទឹងឃឺ ដើម្បីវេចខ្ចប់ផលិតផល។ ភ្លាមៗនោះលោកក៏ចាប់ផ្តើម ប្រកាសជ្រើសរើសបុគ្គលិកទីផ្សារចំនួន ២នាក់ ដើម្បីចុះបេសកម្មធ្វើទីផ្សារ ក្នុងខេត្តសៀមរាប ចាប់តាំងពីពេលនោះមក ដំណើរការជីវកម្មរបស់លោកក៏ចាប់ផ្តើមមានគេស្គាល់ច្រើនរហូតមកដល់ពេលនេះ។ ម្ចាស់សហគ្រាសភេសជ្ជៈទឹកអំពិលទុំស្នាដៃអ្នកម្តាយ បានបន្ថែមថា កាលពីដើមឡើយភេសជ្ជៈរបស់លោកមានតែទឹកអំពិលទុំ ១រសជាតិប៉ុណ្ណោះ គឺរសជាតិដើមអំពិល ប៉ុន្តែក្រោយពីលោកបានចូលប្រឡូកការងារនេះជាមួយម្តាយរបស់លោក បានចាប់ផ្តើមកែច្នៃចេញជា៤ រសជាតិទៀត គឺទឹកអំពិលទុំរសជាតិដើម ទឹកអំពិលទុំ សណ្ដែកដីល្ងស ទឹកអំពិលទុំ ដំណាប់កន្ទួតល្ងស ទឹកអំពិលទុំ ខ្ញីល្ងស នឹងភេសជ្ជៈថ្មី នោះគឺ ទឹកក្រូចឆ្មាកាំបួយទឹកឃ្មុំ ដែលកំពុងទទួលបានការគាំទ្រច្រើន ពីអតិថជនគ្រប់វ័យ ហើយមកដល់ពេលនេះផលិតផលទឹកអំពិលទុំស្នាដៃអ្នកម្តាយ បានដាក់លក់នៅលើកទីផ្សារទូទាំងប្រទេសកម្ពុជាហើយ។ ចំពោះសហគ្រាសលោកវិញ ក្នុង១ថ្ងៃសហគ្រាសភេសជ្ជៈទឹកអំពិលទុំស្នាដៃអ្នកម្តាយរបស់លោកសុខធី អាចផលិតបាន១៥កេសក្នុង១ថ្ងៃ ដោយក្នុង១កេស មាន១២កំប៉ុងនិងក្នុង១ខែអាចលក់ចេញបានខ្ទង់ ១០០កេសរកចំណូលបានខ្ទង់ពាន់ដុល្លារផងដែរ។ សូមបញ្ជាក់ថា លោកប្រាក់ សុខធី ដែលជាស្ថាបនិកនៃសហគ្រាសទឹកអំពិលទុំស្នាដៃអ្នកម្តាយ បាននឹងកំពុងរៀបចំសង់សង្វាក់ផលិតកម្មនៅក្នុងសហគ្រាស ដោយការផលិតដោយដៃ ជំនួលមកដោយម៉ាស៊ីនផលិត ស្វាយប្រវិត្ត ក្រោយពីលោកសុខធី ទទួលបានកញ្ចាប់ជំនួយពីក្រសួងសេដ្ឋកិច្ចនិងហរិញ្ញាវត្ថុ តាមរយៈសហគ្រិនខ្មែរ ក្នុងកម្មវិធីប្រកួត កញ្ចាប់ជំនួយសហគ្រិនខ្មែរ ២០២២៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T08:49:02.337Z", "category": "ចាប់ផ្តើមអាជីវកម្ម", "views": 431, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មេដឹកនាំប្រទេសធំៗទាំង៦នេះ បានផ្ញើសារអបអរលោក Srettha Thavisin ក្រោយក្លាយជានាយករដ្ឋមន្ត្រីថៃថ្មី	https://business-cambodia.com/articles/greeting-message-to-nwe-pm-thailand	បន្ទាប់ពីបោះឆ្នោតរួចអស់រយៈពេលជាង៣ខែ ប្រទេសថៃទើបតែរកឃើញនាយករដ្ឋមន្រ្តីថ្មីជាផ្លូវការកាលពីថ្ងៃទី២២ ខែសីហា ឆ្នាំ២០២៣នេះ គឺលោក Strettha Thavisin ដែលជាបេក្ខភាពនាយករដ្ឋមន្រ្តីមកពីគណបក្សភឺថៃ។ ក្នុងឱកាសឡើងកាន់តំណែងថ្មីជានាយករដ្ឋមន្ត្រីថៃ លោក Strettha Thavisin ទទួលបានការផ្ញើសារអបអរពីសំណាក់មេដឹកនាំប្រទេសធំៗមួយចំនួនដោយក្នុងនោះរួមមាន ព្រះចៅ Hassanal Bolkiah នៃប្រទេសប្រ៊ុយណេ ដារូសាឡឹម, លោក Kim Tok-hun នាយករដ្ឋមន្ត្រីកូរ៉េខាងត្បូង, លោក KISHIDA Fumio នាយករដ្ឋមន្ត្រីជប៉ុន, រដ្ឋាភិបាលសាធារណរដ្ឋប្រជាមានិតចិន, លោក Shri Narendra Modi នាយករដ្ឋមន្ត្រីឥណ្ឌា និងសម្តេចតេជោ ហ៊ុន សែន អតីតនាយករដ្ឋមន្ត្រីនៃព្រះរាជាណាចក្រកម្ពុជា។ គួរជម្រាបផងដែរថា លោក Srettha Thavisin មានវ័យ ៦០ឆ្នាំ មកពីគណបក្សភឿថៃបានឈ្នះ ៤៨២សំឡេង ខណៈចំនួនសំឡេងគាំទ្រនេះគ្រប់គ្រាន់ពីសភាទាំងពីរថ្នាក់ រដ្ឋសភា និងព្រឹទ្ធសភា ដើម្បីធ្វើជានាយករដ្ឋមន្រ្តីថៃ។ ក្រោយឡើងកាន់តំណែងថ្មីលោក Strettha Thavisin បានបញ្ជាក់យ៉ាងដូច្នេះថា នេះគឺជាកិត្តិយសដ៏ខ្លាំងបំផុតសម្រាប់រូបលោក ដែលត្រូវបានគេជ្រើសរើសឱ្យចូលកាន់តំណែងកំពូល ហើយលោកនឹងព្យាយាមធ្វើឱ្យជីវិតរស់នៅរបស់ប្រជាជនថៃទាំងអស់ កាន់តែប្រសើរឡើងៗ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T08:22:20.006Z", "category": "ភាពជាអ្នកដឹកនាំ", "views": 137, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធនាគារកណ្ដាលចិន ស្នើឱ្យធនាគារក្នុងស្រុក កាត់បន្ថយវិនិយោគក្រៅស្រុក ខណៈលុ.យយ័នកំពុងធ្លាក់ថ្លៃ	https://business-cambodia.com/articles/china-bank-steps-up-yuan-defence	នៅថ្ងៃទី២៥ ខែសីហា ឆ្នាំ២០២៣ ធនាគារកណ្ដាលរបស់ចិន បានស្នើសុំទៅដល់អ្នកផ្ដល់កម្ចីក្នុងស្រុកដែលរួមមានធនាគារ និងគ្រឹះស្ថានហិរញ្ញវត្ថុមិនមែនធនាគារទាំងអស់ ឱ្យកាត់បន្ថយការវិនិយោគលើមូលបត្របំណុលក្រៅស្រុក។ នេះបើយោងតាមការចុះផ្សាយរបស់សារព័ត៌មាន Reuters។   ប្រភពដដែលបានឱ្យដឹងថា ធនាគារកណ្ដាលរបស់ចិនធ្វើបែបនេះដើម្បីបន្ធូរបន្ថយសម្ពាធនៃការធ្លាក់ចុះរបស់ប្រាក់យ័ន។ លោក Ken Cheung ប្រធានអ្នកយុទ្ធសាស្រ្ត FX អាស៊ី នៅធនាគារ Mizuho បានលើកឡើងថា «ធនាគារកណ្ដាលចិនធ្វើបែបនេះ អាចកាត់បន្ថយដើមទុនចិនដីគោកដែលហូរចេញតាមរយៈទីផ្សារមូលបត្របំណុល ហើយវាក៏អាចជំរុញឱ្យទិន្នផលប្រាក់យ័ននៅឯនាយសមុទ្រកើនឡើងខ្ពស់ ដើម្បីទ្រទ្រង់តម្លៃប្រាក់យ័នផងដែរ»។   តាមការលើកឡើងនេះអាចឱ្យយើងដឹងបានថា តម្លៃនៃប្រាក់យ័នរបស់ចិនធៀបនឹងប្រាក់ដុល្លារអាចនឹងបន្តធ្លាក់ចុះ ប្រសិនបើធនាគារក្នុងស្រុកចិនបន្តការចំណាយទុនទិញមូលបត្របំណុលក្រៅស្រុក ពោលគឺវិនិយោគលើក្រុមហ៊ុនដែលមិនស្ថិតនៅក្នុងប្រទេសចិន ដែលជាហេតុនាំឱ្យសាច់ប្រាក់ហូរចេញទៅក្រៅច្រើន។   ជាក់ស្ដែងរបាយការណ៍បានបង្ហាញឱ្យឃើញថា ឆ្នាំ២០២៣នេះប្រាក់យ័នធ្លាក់ចុះ ៥% ធៀបនឹងប្រាក់ដុល្លារ ខណៈក្នុង ១ដុល្លារ អាចប្ដូរបានប្រាក់យ័ន ៧.៣១៨០យ័ន (ទិន្នន័យពី Reuter គិតត្រឹមសប្ដាហ៍ទី៣នៃខែសីហា)។ តួលេខនេះគឺជាចំនួនដែលប្រាក់យ័នធា្លក់ថ្លៃទាបបំផុតគិតត្រឹម១០ខែចុងក្រោយ។   យ៉ាងណាមិញ លោក Zhi Xiaojia ប្រធានសេដ្ឋវិទូចិននៅក្រុមហ៊ុន Credit Agricole បានលើកឡើងថា «ទំហំនៃការធ្លាក់ចុះនៃប្រាក់យ័ននេះគឺនៅស្រាលនៅឡើយទេ ប៉ុន្តែវាក៏ជាការព្រមានដ៏សំខាន់មួយដែរ»។   សូមជម្រាបផងដែរថា ធនាគារកណ្ដាលរបស់ចិនបានធ្វើការយ៉ាងសកម្មក្នុងការកំណត់កម្រិតនៃការជួញដូរប្រាក់យ័នលើសពីការរំពឹងទុករបស់ទីផ្សារ ហើយធនាគាររដ្ឋបាននិងកំពុងទិញប្រាក់យ័ននៅក្នុងទីផ្សារប្ដូរប្រាក់បរទេសលើដីគោក និងនៅឈូកសមុទ្រ ដើម្បីជម្រុញឱ្យប្រាក់យ័នឡើងថ្លៃជាបន្តបន្ទាប់៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T08:10:50.994Z", "category": "ហិរញ្ញវត្ថុ", "views": 169, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
Influencer ល្បីឈ្មោះ Heng Visal និង SreyNea ចាប់ផ្តើមជំនួញថ្មី លើវិស័យគ្រឿងសម្អាង	https://business-cambodia.com/articles/heng-visal-srey-nea-new-business	ប្រិយមិត្តភាគច្រើនប្រហែលជាបានស្គាល់ Vlogger លោក ហេង វិសាល និងកញ្ញា ស្រីនា រួចហើយ ដែលពួកគេទាំងពីរជាគូស្នេហ៍វ័យក្មេង ហើយក៏ជា Influencer ដ៏ល្បីល្បាញក្នុងប្រទេសកម្ពុជាផងដែរ។ ក្រៅពីការងារធ្វើ Vlog ចែករំលែកចំណេះដឹង ធ្វើវីដេអូអប់រំ បង្រៀនផាត់មុខ និងសកម្មភាពកំសាន្តផ្សេងៗ ពេលនេះអ្នកទាំងពីរបានចាប់ផ្តើមអាជីវកម្មថ្មីលើវិស័យគ្រឿងសំអាងមួយទៀត។ យោងតាមផេកផ្លូវការរបស់កញ្ញា SreyNea Nea ផ្ទាល់ នៅថ្ងៃទី២៤ ខែសីហា ឆ្នាំ២០២៣ បានបង្ហោះថា “ថ្ងៃនេះគឺជាថ្ងៃលក់ online ជាមួយបងថ្ងៃទី ១” ខណៈហាងអនឡាញរបស់កញ្ញាមានឈ្មោះថា WeYoung Cambodia ដែលជាផលិតផលថែរក្សារស្បែកមុខមកពីប្រទេសថៃ។ ជាមួយគ្នានេះដែរ កញ្ញា ស្រីនា ក៏បានលើកឡើងផងដែរថា មូលហេតុដែលកញ្ញា សម្រេចចិត្តផ្តើមលក់គ្រឿងសម្អាងនេះឡើងដោយសារតែ “កញ្ញា មេីលឃេីញពីបញ្ហាពិបាករបស់បងប្អូនយេីងក្នុងការស្វែងរកផលិតផលឱ្យត្រូវនឹងពណ៍មុខ ដូច្នេះហើយ WeYoung ខ្វល់ពីពណ៌ស្បែកទាំងអស់ គោលការណ៍របស់កញ្ញាគឺចង់ផ្តល់ជម្រេីសឱ្យគ្រប់ពណ៍ស្បែកទាំងអស់ and we believe that we can bring out uniqueness from every skin tone” គួរជម្រាបផងដែរថា ផលិតដែលកញ្ញាយកមកលក់នេះ បានចំណាយរយៈពេល ២ ឆ្នាំ ទេីបចេញជារូបរាងនេះដែលមាន ៣ពណ៌ក្នុងការជ្រើសរើស ដូច្នេះប្រសិនបងប្អូនចាប់អារម្មណ៍អាចធ្វើការទំនាក់ទំនងទៅកាន់ផេក WeYoung Cambodia ផ្ទាល់បាន៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T08:08:08.009Z", "category": "កំពូលអ្នកលក់", "views": 3565, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
មកស្គាល់ស្ត្រីឆ្នើម៤រូប កំពុងកាន់តំណែងក្នុងជួររដ្ឋាភិបាលថ្មី មានប្រវត្តិសិក្សា និងសមត្ថភាពមិនធម្មតា	https://business-cambodia.com/articles/4-women-leader-in-cambodia-government-	កាលពីថ្ងៃទី២២ ខែសីហា ឆ្នាំ២០២៣កន្លងទៅ រដ្ឋាភិបាលថ្មី នីតិកាលទី៧ នៃរដ្ឋសភាកម្ពុជា បានធ្វើការផ្លាស់ប្តូរតួនាទីរដ្ឋមន្ត្រីមួយចំនួន ក្នុងក្រសួង-ស្ថាប័នរដ្ឋ។ ក្នុងនោះយើងសង្កេតឃើញថាស្រ្តីឆ្នើម៤រូបបានកំពុងកាន់តំណែងធំក្នុងជួររដ្ឋាភិបាលថ្មី មានប្រវត្តិសិក្សានិងសមត្ថភាពក្នុងការងារមិនធម្មតា៖     លោកជំទាវធ្លាប់មានបទពិសោធន៍ការងារជាប្រធានគណៈកម្មការសិទិ្ធមនុស្ស ទទួលពាក្យបណ្តឹង អង្កេត និងទំនាក់ទំនងរដ្ឋសភា ព្រឹទ្ធសភានៃរដ្ឋសភា ក្នុងឆ្នាំ ២០០៨-២០១២ សមាជិកគណៈកម្មការកណ្តាលកាកបាទក្រហមកម្ពុជាក្នុងឆ្នាំ២០០២ និងជាអគ្គនិពន្ធនាយកសារព័ត៌មាននាឆ្នាំ១៩៨៧។   ១.លោកជំទាវ ភឿង សកុណា   លោកជំទាវ ភឿង សកុណា នៅតែបន្តតំណែងជារដ្ឋមន្រ្តីក្រសួងវប្បធម៌នៅក្នុងជួររាដ្ឋាភិបាលថ្មីនេះ បន្ទាប់ពីបានកាន់តំណែងតាំងពីឆ្នាំ២០១៣។ លោកជំទាវ កើតនៅថ្ងៃទី ០៨ ខែតុលា ឆ្នាំ ១៩៥៩ ដែលមានស្រុកកំណើតនៅខេត្តពោធិសាត់ និងទទួលបានការអប់រំនៅសហភាពសូវៀតរយៈពេល ៦ ឆ្នាំ ផ្នែកវិស្វករគីមីឧស្សាហកម្ម និងបរិញ្ញាជាន់ខ្ពស់ និងបណ្ឌិតពីប្រទេសបារាំងផ្នែកសុវត្ថិភាពចំណីអាហារ។   ក្រៅពីដឹកនាំក្រសួងវប្បធម៌លោកជំទាវក៏ធ្លាប់ធ្វើការងារនៅក្រសួងឧស្សាហកម្ម ជាសាស្រ្តចារ្យនៃវិទ្យាស្ថានបច្ចេកវិទ្យា លើមុខជំនាញ រូបវិទ្យា គីមីវិទ្យា និងមីក្រូជីវវិទ្យា និងជានាយិកានៃវិទ្យាស្ថានបច្ចេកវិទ្យាកម្ពុជាក្នុងឆ្នាំ១៩៩១-១៩៩៤ ផងដែរ។   លោកជំទាវបានសាងស្នាដៃធំជាច្រើនដូចជា ការចុះក្នុងបញ្ជីបេតិកភណ្ឌពិភពលោកដូចជា  របាំព្រះរាជទ្រព្យ (អរូបី) ល្ខោនស្រមោលស្បែក ឬល្ខោនស្បែកធំ (អរូបី) ចាប៉ីដងវែង (អរូបី) និងល្បែងទាញព្រ័ត្រ (អរូបី) ជាដើម។   ២. លោកជំទាវ អុឹង កន្ថាផាវី     លោកជំទាវ អុឹង កន្ថាផាវី នៅតែបន្តតួនាទីជារដ្ឋមន្ត្រីក្រសួងកិច្ចការនារីនៅក្នុងរដ្ឋាភិបាលថ្មីនេះ ក្រោយកាន់តំណែងតាំងពីឆ្នាំ២០០៤។ លោកជំទាវ បានទទួលការអប់រំផ្នែកវេជ្ជសាស្រ្តនៅប្រទេសបារាំង។ លោកជំទាវ ជាស្ត្រីដែលមានស្នាដៃ មោះមុតនិងកិច្ចខិតខំប្រឹងប្រែងយ៉ាងសកម្មរបស់រាជរដ្ឋាភិបាលក្នុងកិច្ចការពារ លើកស្ទួយនូវតម្លៃ តួនាទី សិទ្ធិ អំណាច និងជីវភាពរបស់ស្ត្រីកម្ពុជា។  ៣. លោកជំទាវ ជាសិរី     លោកជំទាវ កើតថ្ងៃទី០១ ខែមករា ឆ្នាំ១៩៨១ នៅរាជធានីភ្នំពេញ បច្ចុប្បន្នមានឋានៈជាអគ្គទេសាភិបាលធនាគារជាតិនៃកម្ពុជា។ លោកជំទាវមានប្រវត្តិសិក្សាឆ្នើមនិង ជាស្រ្តីខ្មែរមួយរូបដែលទទួលបានការសិក្សាអប់រំនៅប្រទេសជាច្រើនរហូតបញ្ចប់ថ្នាក់បណ្ឌិតសេដ្ឋកិច្ច។ លើសពីនេះ លោកជំទាវ ក៏ជាឥស្សរជនស្ត្រីដ៏ឆ្នើមក្នុងវិស័យធនាគារតាមរយៈការដឹកនាំ គ្រប់គ្រង និងអនុវត្តការងារបច្ចេកទេស រួមទាំងមានបទពិសោធន៍កកកុញលើការងារគ្រប់គ្រងប្រព័ន្ធធនាគារនៅកម្ពុជា ជាពិសេសការលើកកម្ពស់រូបិយវត្ថុជាតិ។   ៤. លោកជំទាវ ចម និម្មល     លោកជំទាវ ចម និម្មល វ័យ ៤៣ឆ្នាំ អតីតរដ្ឋលេខាធិការក្រសួងពាណិជ្ជកម្ម ដែលជាស្រ្តីរដ្ឋមន្រ្តីមានវ័យក្មេងជាងគេក្នុងជួររដ្ឋាភិបាលថ្មីនេះ ក្នុងមុខតំណែងជារដ្ឋមន្រ្តីក្រសួងពាណិជ្ជកម្ម។ លោកជំទាវបានបញ្ចប់ការសិក្សានៅសហរដ្ឋអាមេរិក មុខជំនាញផ្នែកសេដ្ឋកិច្ចអន្តរជាតិ និងវិទ្យាសាស្ត្រសង្គម។   លោកជំទាវធ្លាប់មានបទពិសោធន៍ការងារជាង២០ឆ្នាំមកហើយ ក្នុងក្រសួងពាណិជ្ជកម្មមុនឡើងជារដ្ឋមន្រ្តីថ្មីនេះ។ លោកជំទាវជាស្ដ្រីម្នាក់ដែលបានលើកស្ទួយដល់ស្ត្រីក្នុងភាពជាអ្នកដឹកនាំ និងបង្ហាញឱ្យឃើញពីថាមពលរបស់ស្ត្រីក្នុងការចូលរួមចំណែកដឹកនាំប្រទេស៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T07:04:06.438Z", "category": "ភាពជាអ្នកដឹកនាំ", "views": 228, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កសិផលមានទីផ្សារជាងមុន! ក្រសួងដាក់ចេញគោលនយោបាយ ២ លើកស្ទួយវិស័យកសិកម្មក្នុងស្រុក	https://business-cambodia.com/articles/new-policy	វិស័យកសិកម្មអាចនឹងមានភាពប្រសើរបន្ថែមទៀតក្រោយរាជរដ្ឋាភិបាលថ្មីបានដាក់ចេញនូវគោលនយោបាយថ្មីចំនួន ៦ ដែលត្រូវអនុវត្តក្នុងឆ្នាំ ២០២៣ នេះ។ ដែលក្នុងនយោបាយថ្មីទាំង ៦ នោះផងដែរ គឺរាជរដ្ឋាភិបាលផ្តោតសំខាន់ទៅលើវិស័យកសិកម្ម។     ជាក់ស្តែង កាលពីថ្ងៃទី ២៤ ខែ សីហា ឆ្នាំ ២០២៣ កន្លងទៅក្នុងកិច្ចប្រជុំពេញអង្គគណៈរដ្ឋមន្ត្រីដំបូង នីតិកាលទី៧ នៃរដ្ឋសភា នៅវិមានសន្តិភាព ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត នាយករដ្ឋមន្ដ្រីនៃកម្ពុជា បានដាក់ចេញនូវគោលនយោបាយចំនួន២ នៅក្នុងវិស័យកសិកម្ម រួមមាន ៖ ការដាក់ចេញនូវយន្តការសម្របសម្រួល និងកម្មវិធីហិរញ្ញប្បទាន សំដៅលើកស្ទួយផលិតកម្ម រកទីផ្សារ និងរក្សាលំនឹងថ្លៃកសិផលសំខាន់ៗ ក្នុងកម្រិតសមរម្យ ។ ការដាក់ពង្រាយមន្ដ្រីបច្ចេកទេសកសិកម្ម ទៅគ្រប់ឃុំសង្កាត់ដែលមានសកម្មភាពកសិកម្មនៅទូទាំងប្រទេស និងការរៀបចំឱ្យមានសមាគមកសិករនៅតាមទីជនបទ។     គូសបញ្ជាក់ផងដែរថា គោលនយោបាយថ្មីទាំង៦ ដែលរាជរដ្ឋាភិបាលបានដាក់ចេញរួមមាន៖ ការង្រីកសេវាថែទាំសុខភាពឆ្ពោះទៅរកការគ្រប់ដណ្តប់សុខភាពជាសកល, ការបណ្តុះបណ្តាលជំនាញវិជ្ជាជីវៈ និងបច្ចេកទេសជូនដល់យុវជនមកពីគ្រួសារក្រីក្រ និងគ្រួសារងាយហានិភ័យនៅទូទាំងប្រទេស,ការធ្វើស្ថាបនូវនីយកម្មកម្មវិធីជាតិជំនួយសង្គមសម្រាប់គ្រួសារក្រីក្រ,ក្រុមជនងាយរងហានិភ័យ និងក្នុងគ្រាមានវិបត្តិសេដ្ឋកិច្ច និងគ្រាមានគ្រោះអាសន្ន៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T07:01:05.731Z", "category": "ចាប់ផ្តើមអាជីវកម្ម", "views": 778, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
មូលនិធិកូកា-កូឡា សហការជាមួយអង្គការកម្ចីខ្នាតតូច Kiva ដើម្បីជួយគាំទ្រដល់សហគ្រិនប្រមាណ ៤៥.០០០ នាក់ជុំវិញពិភពលោក រួមទាំងកម្ពុជាផងដែរ	https://business-cambodia.com/articles/the-coca-cola-foundation-collaborates-with-mica-microfinance-to-support-	ទីក្រុងស៊ីដនី និងអាត្លង់តា ថ្ងៃទី ២២ ខែសីហា ឆ្នាំ ២០២៣ - មូលនិធិ កូកា-កូឡា បានប្រកាសការគាំទ្ររបស់ខ្លួនសម្រាប់យុទ្ធនាការ Change Make Her ដែលជាភាពជាដៃគូរយៈពេលប្រាំឆ្នាំថ្មីមួយ ជាមួយ Kiva ដែលជាអង្គការមិនរកប្រាក់ចំណេញផ្នែកផ្ដល់កម្ចីខ្នាតតូច។ ការគាំទ្រនេះ គឺដើម្បីជួយសហគ្រិននៅជុំវិញពិភពលោកដែលពិបាកស្វែងរកសេវាហិរញ្ញវត្ថុ ឱ្យមានលទ្ធភាពកាន់តែច្រើន ក្នុងការទទួលបានសេវានេះ។ ការប្រកាសនេះត្រូវបានធ្វើឡើងនៅឯកិច្ចប្រជុំកំពូលភាពចម្រុះ សមភាព និងបរិយាបន្ន ស្ដីអំពីប្រធានបទ «Level the Playing Field» របស់ Coca-Cola នៅឯទីក្រុងស៊ីដនី ប្រទេសអូស្រ្តាលី ជាការខិតខំមួយទៀត បន្ថែមពីលើការគាំទ្ររបស់ក្រុមហ៊ុនជាយូរមកហើយ សម្រាប់ការប្រកួត FIFA Women's World CupTM។ កូកា-កូឡា បន្តធ្វើការជាមួយដៃគូដ៏មានឥទ្ធិពលជុំវិញពិភពលោក ក្នុងការជំរុញឱ្យការងារលើកកម្ពស់ស្ត្រីនិងក្រុមដែលមិនមានតំណាងនៅក្នុងវិស័យអាជីវកម្មនិងសង្គម កាន់តែអភិវឌ្ឍឲ្យបានទូលំទូលាយជាងមុន។ Kiva ល្បីឈ្មោះថាជា វេទិកាដែលផ្តល់ប្រាក់កម្ចីជាសកលមួយ ដែលជួយឲ្យអ្នកផ្ដល់កម្ចីងាយស្រួលស្វែងរកអ្នកខ្ចីប្រាក់ តាមរយៈការផ្ដល់កម្ចីដោយវិធីរៃអង្គាស។ វិធីនេះ គឺជាយុទ្ធសាស្ត្រដ៏មានប្រសិទ្ធភាពមួយក្នុងការជួយផ្ដល់ប្រាក់កម្ចីដល់ប្រជាជនដែលមិនមានលទ្ធភាពប្រើប្រាស់សេវាធនាគារពាណិជ្ជ។ ក្នុងរយៈពេល ៥ ឆ្នាំខាងមុខ កម្មវិធី Change Make Her នឹងដើរតួជាមូលនិធិកម្ចីដែលវិលទៅវិលមក សម្រាប់ជួយគាំទ្រដល់សហគ្រិននៅអាស៊ីអាគ្នេយ៍ ប៉ាស៊ីហ្វិកខាងត្បូង អាហ្រ្វិក អាមេរិកឡាទីន និងអឺរ៉ុប ដែលធ្វើអាជីវកម្មលើវិស័យសំខាន់ៗ រួមមានដូចជាវិស័យកសិកម្មបែបចីរភាព ភាពធន់នឹងអាកាសធាតុ ទឹក និងវិស័យលក់រាយ។   លោកស្រី Saadia Madsbjerg ប្រធានមូលនិធិ កូកា-កូឡា បាននិយាយថា៖ «ប្រាក់ដែលអ្នកខ្ចីសង នឹងត្រូវបង្វិលចូលមកមូលនិធិនេះវិញ ជាហេតុធ្វើឱ្យកញ្ចប់មូលនិធិអាចផ្តល់ប្រាក់កម្ចី ម្ដងហើយម្ដងទៀតជូនដល់សហគ្រិននៅជុំវិញពិភពលោក។ រចនាសម្ព័ន្ធនេះនឹងធ្វើឱ្យកញ្ចប់ថវិកាឆ្នាំ២០២៣ចំនួន ១,១ លានដុល្លារសហរដ្ឋអាមេរិក  អាចក្លាយជាកម្ចីទំហំ ៤,៥ លានដុល្លារសហរដ្ឋអាមេរិក ត្រឹមឆ្នាំ ២០២៨។ លោកស្រី Madsbjerg បាននិយាយបន្តថា៖ «យើងមានសេចក្តីរំភើបរីករាយក្នុងការប្រកាសពីភាពជាដៃគូថ្មីរបស់យើងជាមួយ Kiva ដែលមានបំណងលើសពីការផ្ដល់ឲ្យទៅទៀត។ តាមរយៈការចូលរួមជាមួយអ្នកផ្តល់ប្រាក់កម្ចីនិងដៃគូដែលមានទស្សនៈដូចគ្នាមកពីជុំវិញពិភពលោក កម្មវិធី Change Make Her នឹងអនុញ្ញាតឱ្យយើងផ្តល់ប្រាក់កម្ចីម្ដងហើយម្ដងទៀត ទន្ទឹមគ្នានឹងអ្នកផ្ដល់កម្ចីរាប់ពាន់ស្ថាប័នផ្សេងទៀត។ ការសហការណ៍នេះគឺជាភាពជាដៃគូដែលផ្អែកលើជំនឿដូចគ្នាមួយ ដែលជឿថាលទ្ធភាពទទួលបានសេវាហិរញ្ញវត្ថុ មានឥទ្ធិពលជួយលើកកម្ពស់សហគមន៍បាន»។ លោកស្រី Madsbjerg បាននិយាយបន្ថែមថា៖ «សហគ្រាសខ្នាតតូចគឺជាអ្នករួមចំណែកដ៏សំខាន់ក្នុងការបង្កើតការងារនិងការអភិវឌ្ឍន៍សេដ្ឋកិច្ចពិភពលោក។ យើងសង្ឃឹមថា បន្ថែមពីលើការគាំទ្រដោយផ្ទាល់ដល់សហគ្រិន កម្មវិធី Change Make Her នឹងបង្កើតឥទ្ធិពលដ៏ប្រសើរជាបន្តបន្ទាប់សម្រាប់មនុស្សជំនាន់ក្រោយ នៅពេលដែលសហគ្រិនទាំងនោះបន្តបង្កើតការងារថ្មី និងជំរុញឱ្យមានភាពរីកចម្រើននៅក្នុងសហគមន៍របស់ពួកគេ»។   ក្នុងរយៈពេល ១៧ ឆ្នាំកន្លងមកនេះ អង្គការ Kiva បានផ្តល់ប្រាក់កម្ចីប្រមាណជាង ២ ពាន់លានដុល្លារទៅដល់មនុស្ស ៤,៧ លាននាក់នៅទូទាំងពិភពលោក ពោលគឺជាទំហំកម្ចីដែលច្រើនជាងមូលនិធិដទៃទៀត។ ប្រាក់កម្ចីពី Kiva ប្រមាណជាង ៨០ ភាគរយ ត្រូវបានផ្ដល់ជូនទៅស្ត្រី។ ក្នុងនោះ ៩៦ ភាគរយនៃពួកគេ បានសងប្រាក់មកវិញ។ នៅក្នុងប្រទេសកម្ពុជា Kiva បានសម្របសម្រួលដល់សេវាកម្ចីជាប្រាក់ជាង ៦៨ លានដុល្លារដល់អ្នកខ្ចីជាង ២៤៤,០០០ នាក់នៅទូទាំងប្រទេស។ លោក Vishal Ghotge នាយកប្រតិបត្តិ Kiva បាននិយាយថា៖ « Kiva មានកិត្តិយសក្នុងការចាប់ដៃគូជាមួយមូលនិធិ កូកា-កូឡា ក្នុងការពង្រីកការងារផ្ដល់សេវាហិរញ្ញវត្ថុរបស់យើង តាមរយៈប្រាក់កម្ចីដែលអាចផ្លាស់ប្តូរជីវិតមនុស្សបាន។ បើប្រៀបធៀបនឹងការធ្វើតែឯកឯង ភាពជាដៃគូនេះជួយឲ្យយើង អាចផ្តល់ឱកាសដល់មនុស្សបានច្រើនជាង ដល់ទៅរាប់ពាន់នាក់ឯណោះ។ កត្តានេះ សបញ្ជាក់ឲ្យឃើញនូវឥទ្ធិពលនៃភាពជាដៃគូ ដែលមានគុណតម្លៃដូចគ្នា។ យើងសូមថ្លែងអំណរគុណចំពោះមូលនិធិ កូកា-កូឡា ដែលមានការប្តេជ្ញាចិត្តបែបនេះ ហើយយើងទន្ទឹងរង់ចាំធ្វើការជាមួយគ្នាលើការងារជំរុញសមភាពយេនឌ័រ ការផ្ដល់សេវាហិរញ្ញវត្ថុជូនជនភៀសខ្លួន និងសេវាកម្មដែលជួយបង្កើនភាពធន់នឹងអាកាសធាតុ នៅក្នុងសហគមន៍នានាជុំវិញពិភពលោក។» ក្នុងរយៈពេលបួនទស្សវត្សរ៍ចុងក្រោយនេះ មូលនិធិកូកា-កូឡា បានគាំទ្រកម្មវិធីពង្រឹងសេដ្ឋកិច្ចជាច្រើននៅទូទាំងពិភពលោក រួមទាំងកម្មវិធី 5by20 រយៈពេលមួយទសវត្សរ៍ដែលរួមគ្នាជាមួយក្រុមហ៊ុន កូកា-កូឡា និងក្រុមហ៊ុនជាដៃគូផលិតភេសជ្ជៈ ដើម្បីលើកកម្ពស់សេដ្ឋកិច្ចស្ត្រីជាង ៦ លាននាក់។ តាមរយៈកម្មវិធី Change Make Her បុគ្គលិក កូកា-កូឡា នឹងអាចជួយតម្រង់ទិសនៃប្រាក់កម្ចីរបស់ Kiva ជូនដល់សហគ្រិន និងចូលរួមគាំទ្រដោយផ្ទាល់ដល់បេសកកម្មរបស់មូលនិធិ កូកា-កូឡា ។ ដើម្បីស្វែងយល់បន្ថែមអំពីកម្មវិធីរបស់ Kiva សូមចូលទៅកាន់គេហទំព័រ http://www.kiva.org/ ។   អំពីមូលនិធិកូកា-កូឡា បេសកកម្មរបស់មូលនិធិកូកា-កូឡា គឺធ្វើឱ្យមានការផ្លាស់ប្តូរជាវិជ្ជមាននៅក្នុងសហគមន៍ជុំវិញពិភពលោក នៅតាមទីតាំងដែលក្រុមហ៊ុនកូកា-កូឡា តាំងនៅនិងកន្លែងដែលបុគ្គលិករបស់យើងរស់នៅនិងធ្វើការ។ យើងគាំទ្រគំនិតអភិវឌ្ឍន៍និងស្ថាប័នដែលដោះស្រាយបញ្ហាប្រឈមជាសកលដ៏ស្មុគស្មាញដែលដំណោះស្រាយនោះអាចវាស់វែងបាននិងយូរអង្វែង។ ការផ្តល់ឱ្យរបស់យើង គឺផ្តោតលើលទ្ធភាពទទួលបានទឹកប្រើប្រាស់ប្រកបដោយសុវត្ថិភាព ចីរភាព ភាពធន់នឹងអាកាសធាតុ ការត្រៀមខ្លួន និងការឆ្លើយតបទៅនឹងហានិភ័យពីគ្រោះមហន្តរាយ សេដ្ឋកិច្ចចក្រា ការពង្រឹងសេដ្ឋកិច្ច និងបេសកកម្មផ្សេងៗដែលផ្ដល់ផលវិជ្ជមានដល់សហគមន៍របស់យើង។ ចាប់តាំងពីពេលកកើតដំបូងក្នុងឆ្នាំ ១៩៨៤ មក មូលនិធិកូកា-កូឡា បានផ្តល់ជំនួយជាង ១,៥ ពាន់លានដុល្លារសហរដ្ឋអាមេរិកដើម្បីជួយឲ្យសហគមន៍នៅជុំវិញពិភពលោក កាន់តែមានភាពរឹងមាំ។    អំពី Kiva Kiva គឺជាអង្គការអន្តរជាតិមិនរកប្រាក់ចំណេញ ដែលត្រូវបានបង្កើតឡើងក្នុងឆ្នាំ ២០០៥ និងមានបេសកកម្មពង្រីកលទ្ធភាពទទួលបានកម្ចី និងជួយសហគមន៍ដែលពិបាករកសេវានេះ ឱ្យរីកចម្រើន។ Kiva ស្វែងរកប្រាក់សម្រាប់អ្នកត្រូវការខ្ចីតាមរយៈប្រាក់កម្ចីដែលប្រមូលបានដោយវិធីរៃអង្គាស ពីមនុស្សជាច្រើននៅជុំវិញពិភពលោក។ ដោយចូលរួមត្រឹមតែ២៥ដុល្លារ អ្នកអាចជួយគាំទ្រសហគ្រិន និងម្ចាស់អាជីវកម្មខ្នាតតូចនៅសហរដ្ឋអាមេរិក និងជុំវិញពិភពលោក ឲ្យមានលទ្ធភាពទទួលបានប្រាក់ដែលពួកគេត្រូវការ។ ប្រាក់វិនិយោគ ២ ពាន់លានដុល្លារ ពីមនុស្សជាង ២ លាននាក់ បានធ្វើឲ្យក្ដីស្រមៃនិងឱកាសរបស់មនុស្ស៤,៧ លាននាក់ នៅជាង៩០ប្រទេស ក្លាយជាការពិត។	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T06:32:23.493Z", "category": "PR", "views": 128, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ទុក្ខជាន់ទុក្ខ! ក្រៅពីជួបវិបត្ដិ ពេលនេះក្រុមហ៊ុន Country Garden កំពុងជួបបញ្ហាប្រាក់ខែជាមួយបុគ្គលិក	https://business-cambodia.com/articles/china-s-property-crisis-leaves-country-garden-with-unpaid-workers-silent-sites	ក្រុមហ៊ុន Country Garden ដែលជាក្រុមហ៊ុនអភិវឌ្ឍន៍អចលនទ្រព្យដ៏ធំមួយរបស់ប្រទេសចិន បានកំពុងជួបបញ្ហាយ៉ាងធ្ងន់ធ្ងរ ដោយសារអគារលំនៅដ្ឋានសាងសង់មិនទាន់រួចរាល់ក៏ចាប់ផ្ដើមមានសភាពចាស់ទ្រុឌទ្រោម ហើយកម្មករជាច្រើនមិនទាន់ទទួលប្រាក់ខែនៅឡើយ។ នេះបើយោងតាមការចុះផ្សាយរបស់សារព័ត៌មាន reuters  កាលពីពេលថ្មីៗកន្លងទៅនេះ។ ប្រភពខាងលើបានឲ្យដឹងថា គម្រោងអគារដែលជាប់គាំងនោះ ត្រូវបានគ្រប់គ្រងដោយ Country Garden ដែលជាក្រុមហ៊ុនអភិវឌ្ឍន៍អចលនទ្រព្យដ៏ធំបំផុតរបស់ប្រទេសចិន តាមរយៈបរិមាណនៃការលក់កន្លងមក មុនវិបត្តិឆ្នាំនេះ ដែលឥឡូវនេះ បានជាប់គាំងក្នុងវិបត្តិបំណុល ដែលគំរាមកំហែងដល់ការរីកចម្រើនសេដ្ឋកិច្ចរបស់ប្រទេសចិន។ ទន្ទឹមនិងនោះការសាងសង់ត្រូវបានផ្អាកមួយផ្នែក ឬទាំងស្រុងនៅទីតាំងទាំង ២ អាគារធំមួយមានប្លុកផ្ទះល្វែង៥ជាន់ ដែលមិនទាន់បញ្ចប់ការសាងសង់ ប្រែក្លាយជាសភាពចាស់ទ្រុឌទ្រោម ខណៈដែលកម្មករនៅកន្លែងស្នាក់នៅលើទីតាំង កំពុងតវ៉ាមិនទទួលបានប្រាក់ខែ។ កម្មករម្នាក់ ដែលមានឈ្មោះថា Wang អាយុ៥០ឆ្នាំ បានឲ្យដឹងថា  “កម្មករជាច្រើនមិនទាន់ទទួលបានប្រាក់ខែ ចាប់តាំងពីថ្ងៃចូលឆ្នាំចិន កាលពីខែមករាមកម្ល៉េះ។ យើងទាំងអស់គ្នា កំពុងមានការព្រួយបារម្ភយ៉ាងខ្លាំង”។ យ៉ាងណាមិញ អ្នកតំណាងគម្រោង Yunhe Shangyuan របស់ Country Garden បានលើកឡើងក្នុងសេចក្តីថ្លែងការណ៍មួយថា «បុគ្គលិកដែលបានចុះឈ្មោះរបស់ខ្លួន ត្រូវបានទទួលប្រាក់ឈ្នួលទាំងអស់»។ លោកក៏បានបន្ថែមថា កាលពីខែមិថុនាកន្លងទៅ នៅឯការដ្ឋាន Yunjing Huating រដ្ឋាភិបាលបានបញ្ជាឱ្យផ្អាកការសាងសង់ ដើម្បីដោះស្រាយបញ្ហាគ្រប់គ្រង។ ចាប់តាំងពីពេលនោះមក វាត្រូវបានឆ្លងកាត់ការត្រួតពិនិត្យ ហើយការងារត្រូវបានរំពឹងថា នឹងចាប់ផ្តើមឡើងវិញ នៅសប្តាហ៍ក្រោយ ដោយបន្ថែមថា ការផ្អាកនេះនឹងមិនប៉ះពាល់ដល់កាលបរិច្ឆេទ នៃការបញ្ចប់គម្រោហ ដែលបានកំណត់នៅខែតុលា ឆ្នាំ២០២៤ នោះទេ។ កម្មករមួយចំនួនមិនត្រូវបានជួលដោយផ្ទាល់ដោយក្រុមហ៊ុនអភិវឌ្ឍន៍នោះទេ ប៉ុន្តែដោយតាមរយៈអ្នកម៉ៅការរបស់ខ្លួន ដែលបានសន្យាថា នឹងបើកប្រាក់ឈ្នួលឱ្យកម្មករនៅចុងខែនេះ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T06:18:20.498Z", "category": "អចលនទ្រព្យ", "views": 704, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
អ្នកបង់រំលស់ឡាននៅថៃកំពុងមានបញ្ហា ខណៈរថយន្ត ជាង២ម៉ឺនគ្រឿងត្រូវគេរឹបអូសរាល់ខែ ក្នុងឆ្នាំ២០២៣	https://business-cambodia.com/articles/thai-car-leasing-problem	ក្លឹបឧស្សាហកម្មយានយន្តរបស់ សហព័ន្ធឧស្សាហកម្មថៃ (FIT) កំពុងមានការព្រួយបារម្ភខ្លាំងចំពោះការផលិតរថយន្ត ខណៈអ្នកបង់រំលស់នៅថៃ ត្រូវបានគេរឹបអូសឡានចន្លោះពី ២០,០០០-២៥,០០០គ្រឿងក្នុងមួយខែៗ។ នេះបើយោងតាមការចុះផ្សាយរបស់សារព័ត៌មាន Bangkok Post។   ប្រភពដដែលបានឱ្យដឹងថា បញ្ហារឹបអូសនេះបានកើនឡើងជាលំដាប់ បន្ទាប់ពីមានកំណើនប្រាក់កម្ចីមិនដំណើរការនៅក្នុងវិស័យរថយន្ត។ មានន័យថាប្រជាជនដែលបង់រំលស់ឡាន កំពុងជួបវិបត្តិគ្មានលលទ្ធភាពរកលុយបង់ប្រចាំខែ ឬបង់យឺតយ៉ាវ រហូតត្រូវគេរឹបអូសយកឡានទៅវិញ។   អនុប្រធាន សហព័ន្ធឧស្សាហកម្មថៃ (FTI) លោក Surapong Paisitpatanapong បានលើកឡើងថា «ប្រសិនបើការរឹបអូសរថយន្តកើនឡើងដល់ ៣០,០០០គ្រឿងក្នុងមួយខែ នៅឆ្នាំ២០២៣នេះ វានឹងបង្កជាសញ្ញាដ៏អវិជ្ជមានខ្លាំងចំពោះការផលិតរថយន្តនៅក្នុង សហព័ន្ធឧស្សាហកម្មថៃ»។   លោក Surapong បានបន្តថា សព្វថ្ងៃនេះការលក់រថយន្តក្នុងស្រុកប្រែទៅជាធ្លាក់ចុះ ក្នុងនោះដែរ ការលក់រថយន្ត Pick Up ធ្លាក់ចុះខ្លាំងបំផុតក្នុងចំណោមប្រភេទរថយន្តតាំងអស់ ខណៈពីមួយឆ្នាំទៅមួយឆ្នាំ ថយជាមធ្យម ២៥.៥% ចុះពី ២២៨,០៧០គ្រឿង មកនៅសល់ត្រឹម ១៦៩,៩៩៤គ្រឿង ជាមធ្យមក្នុងមួយឆ្នាំ។ ការធ្លាក់ចុះនេះកើតឡើង ស្របពេលដែលស្ថាប័នហិរញ្ញវត្ថុកំពុងដាក់លក្ខខណ្ឌតឹងរឹងចំពោះកម្ចីរថយន្ត។ ស្ថាប័នហិរញ្ញវត្ថុធ្វើបែបនេះ ដើម្បីកាត់បន្ថយកម្ចីដែលមានបញ្ហា ជួយទប់ស្កាត់វិបត្តិបង់រំលស់កុំឱ្យកើនឡើងខ្លាំង។   សូមជម្រាបផងដែរថា ប្រជាជនថៃបំណុលគ្រួសាររបស់ប្រជាជនថៃពេលនេះមានចំនួន ១៦ពាន់លានបាត (ប្រហែល ៤៥៥លានដុល្លារ) ឬ ៩០.៦%នៃផលិតផលក្នុងស្រុកសរុប។ បំណុលប្រជាជនថៃត្រូវបានគេរាប់បញ្ចូលទាំងកម្ចីទិញផ្ទះ កម្ចីទិញឡាន និងកម្ចីផ្ទាល់ខ្លួន៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T05:15:05.974Z", "category": "ហិរញ្ញវត្ថុ", "views": 653, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
តាមពិត សន្តិសុខឃា.ត់ខ្លួន ជំនួយការ ស៊ី ជិនពីង ក្នុងកិច្ចប្រជុំBRICS ព្រោះសង្ស័យលើរឿង១នេះ	https://business-cambodia.com/articles/xi-jinping-left-puzzled-at-brics-after-aide-stopped-abruptly	ជំនួយការរបស់ប្រធានាធិបតីចិន លោក ស៊ី ជីនពីង (Xi Jinping) ត្រូវបានឃាត់ខ្លួនភ្លាមៗដោយមន្ត្រីសន្តិសុខ អំឡុងពេលចូលទៅក្នុងកិច្ចប្រជុំកំពូលរបស់ BRICS លើកទី១៥ ដែលធ្វើឡើងនៅទីក្រុង Johannesburg អាហ្វ្រិកខាងត្បូង កាលពីថ្ងៃអង្គារ៍ ទី២២ ខែសីហា ឆ្នាំ២០២៣នេះ។ បណ្តាញព័ត៌មានរដ្ឋរុស្ស៊ី Russia Today បានបង្ហោះនៅលើ Twitter (X) យ៉ាងដូច្នេះថា៖ «មន្ត្រីចិនម្នាក់ត្រូវបានគេមើលឃើញរត់ពីក្រោយលោក Xi Jinping ក្នុងកិច្ចប្រជុំកំពូលនៅអាហ្រ្វិកខាងត្បូង។ ខណៈពេលដែលគាត់ព្យាយាមតាមចាប់ប្រធានាធិបតី មន្ត្រីសន្តិសុខនៅទីនោះមានការសង្ស័យទៅលើសកម្មភាពនេះជាខ្លាំង ទើបធ្វើការឃាត់ខ្លួនភ្លាមៗ»។ ក្នុងនោះ ប្រធានាធិបតីចិនក៏បានរំលងសុន្ទរកថាដែលបានគ្រោងទុកនៅក្នុងវេទិកាធុរកិច្ចដ៏សំខាន់មួយដែលធ្វើឡើងដោយក្រុមសេដ្ឋកិច្ច BRICS ផងដែរ។ យោងតាមរបាយការណ៍របស់កាសែត The Guardian លោក ស៊ី ជីនពីង ត្រូវបានគេរំពឹងថា នឹងថ្លែងសុន្ទរកថាជាមួយមេដឹកនាំផ្សេងទៀត តាមកាលវិភាគនៃកិច្ចប្រជុំកំពូល។ ប៉ុន្តែផ្ទុយទៅវិញ សុន្ទរកថារបស់លោកត្រូវបានអានដោយរដ្ឋមន្ត្រីពាណិជ្ជកម្មចិន គឺលោក Wang Wentao។ ទោះជាយ៉ាងណាក៏ដោយ ក្រោយមកលោក ស៊ី ជីនពីង បានចូលរួមអាហារពេលល្ងាចក្នុងកិច្ចប្រជុំនេះ ដោយមិនបានផ្តល់ការពន្យល់អំពីអវត្តមានរបស់ខ្លួននៅក្នុងកិច្ចប្រជុំសំខាន់នោះទេ។ នៅពេលក្រុមអ្នកសារព័ត៌មាននៅទីក្រុងប៉េកាំងសួរថា ហេតុអ្វីបានជាលោក ស៊ី ជីនពីង មិនចូលរួមក្នុងវេទិកា BRICS អ្នកនាំពាក្យក្រសួងការបរទេសចិន លោក Wang Wenbin បានបដិសេធមិនឆ្លើយតបសំណួរនេះឡើយ៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T05:08:31.790Z", "category": "ភាពជាអ្នកដឹកនាំ", "views": 2693, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
រាជរដ្ឋបាលថ្មី គម្រោងថ្មី! គម្រោង ១៣ តម្លៃជាង៤០០លាន$ ក្នុងខេត្ត-ក្រុងតាំង ៥ ត្រូវបានអនុម័តដោយ CDC	https://business-cambodia.com/articles/new-project-400-million-dollars	មុននេះបន្ដិចក្រុមប្រឹក្សាអភិវឌ្ឍន៍កម្ពុជា ហៅកាត់ថា CDC បានអនុម័តគម្រោងវិនិយោគធំៗចំនួន ១៣ ជូនទៅក្រុមហ៊ុនឯកជនដែលដាក់សំណើរស្នើសុំវិនិយោគកាលពីពេលកន្លងទៅ។ តាមការបញ្ជាក់គម្រោងទាំង១៣ នេះមានស្ថិតនៅរាជធានី-ខេត្ដចំនួន ៥ រួមមាន៖ រាជធានីភ្នំពេញ ខេត្តកំពង់ស្ពឺ ខេត្តកំពង់ចាម ខេត្តកណ្ដាល និងខេត្តកំពង់ឆ្នាំ ដែលមានទុនវិនិយោគសរុបប្រមាណជិត៤០០ លានដុល្លារ ហើយបង្កើតឱកាសការងាររាបពាន់កន្លែងផងដែរ។ យោងតាមការចុះផ្សាយរបស់ CDC នៅថ្ងៃទី២៥ ខែសីហា ឆ្នាំ២០២៣ នេះបានឲ្យដឹងថា ក្រុមហ៊ុនដែលទទួលបានការវិនិយោគគម្រោងនោះរួមមាន៖ ១. ក្រុមហ៊ុន CONCH KT CEMENT (PHNOM PENH) COMPANY LIMITED គម្រោងបង្កើតរោងចក្រផលិតស៊ីម៉ង់តិ៍ ដែលមានទីតាំងវិនិយោគស្ថិតនៅភូមិមនោរម្យ ឃុំហោមសំណង់ ស្រុកឱរ៉ាល់ ខេត្តកំពង់ស្ពឺ ក្នុងទុនវិនិយោគប្រមាណ ២៥៨លានដុល្លារអាម៉េរិក និងអាចបង្កើតការងារបានចំនួន ៤៦៨កន្លែង។   ២. ក្រុមហ៊ុន KHOU TOWER CO., LTD គម្រោងសាងសង់ និងអាជីវកម្មសណ្ឋាគារថ្នាក់ផ្កាយ ៥ ចំនួន ២៣៧បន្ទប់ ដែលមានទីតាំងវិនិយោគស្ថិតនៅកាច់ជ្រុងមហាវិថីព្រះមុនីវង្ស (៩៣) កែងផ្លូវលេខ ៨៨ និងលេខ ៧៥ ភូមិ៩ សង្កាត់ស្រះចក ខណ្ឌដូនពេញ រាជធានីភ្នំពេញ ក្នុងទុនវិនិយោគប្រមាណ ៨៤,៥ លានដុល្លារអាម៉េរិក និងអាចបង្កើតការងារបានចំនួន ៨៥៥កន្លែង។   ៣. ក្រុមហ៊ុន RIGHT UNION INTERNATIONAL CO., LTD គម្រោងបង្កើតរោងចក្រផលិតស្បែកជើង ដែលមានទីតាំងវិនិយោគស្ថិតនៅភូមិតាសែន ឃុំសូទិប ស្រុកជើងព្រៃ ខេត្តកំពង់ចាម ក្នុងទុនវិនិយោគប្រមាណ ២០,៥លានដុល្លារអាម៉េរិក និងអាចបង្កើតការងារបានចំនួន ៤.៨៧០កន្លែង។   ៤. ក្រុមហ៊ុន NENGLI HARDWARE PLASTIC PRODUCTS CO., LTD គម្រោងបង្កើតរោងចក្រផលិតសម្ភារៈប្រើប្រាស់ (ធ្នើ កន្ត្រក...) ពីដែក និងប្លាស្ទីក ដែលមានទីតាំងវិនិយោគស្ថិតនៅភូមិសន្តិភាព ឃុំតាំងក្រូច ស្រុកសំរោងទង ខេត្តកំពង់ស្ពឺ ក្នុងទុនវិនិយោគប្រមាណ ១០,៧លានដុល្លារអាម៉េរិក និងអាចបង្កើតការងារបានចំនួន ៤.៨៧០កន្លែង។   ៥. ក្រុមហ៊ុន POLESTAR (CAMBODIA) GARMENT CO., LTD គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅផ្លូវជាតិលេខ៥ ភូមិស្នាមព្រះ ឃុំស្នាមព្រះ ស្រុកបាកាន ខេត្តពោធិ៍សាត់ ក្នុងទុនវិនិយោគប្រមាណ ៨លានដុល្លារអាម៉េរិក និងអាចបង្កើតការងារបានចំនួន ២.៥៩១កន្លែង។   ៦. ក្រុមហ៊ុន EVERGREAT (CAMBODIA) SHOES CO., LTD គម្រោងបង្កើតរោងចក្រផលិតស្បែកជើងគ្រប់ប្រភេទ ដែលមានទីតាំងវិនិយោគស្ថិតនៅភូមិចំការស្លែង ឃុំព្រៃពួច ស្រុកអង្គស្នួល ខេត្តកណ្តាល ក្នុងទុនវិនិយោគប្រមាណ ៦,១លានដុល្លារអាម៉េរិក និងអាចបង្កើតការងារបានចំនួន ១.២៦០កន្លែង។   ៧. ក្រុមហ៊ុន ARTIVERSE (CAMBODIA) CO., LTD គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិស្រង់ ឃុំស្រង់ ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៨លានដុល្លារអាម៉េរិក និងអាចបង្កើតការងារបានចំនួន ២.០៨៦កន្លែង។   ៨. ក្រុមហ៊ុន AL JAZEELAN FOOD PTE. LTD គម្រោងបង្កើតរោងចក្រកែច្នៃម្ហូបអាហារ ដែលមានទីតាំងវិនិយោគស្ថិតនៅភូមិសំរោងទាវ សង្កាត់ក្រាំងធ្នង់ ខណ្ឌសែនសុខ រាជធានីភ្នំពេញ ក្នុងទុនវិនិយោគប្រមាណ ៥,៦លានដុល្លារអាម៉េរិក និងអាចបង្កើតការងារបានចំនួន ១២៥កន្លែង។   ៩. ក្រុមហ៊ុន JUN BO SHENG SHOE MATERIAL CO., LTD គម្រោងបង្កើតរោងចក្រផលិតគ្រឿងបន្សំស្បែកជើង ដែលមានទីតាំងវិនិយោគស្ថិតនៅផ្លូវលំ ភូមិអណ្តូង ឃុំបែកចាន ស្រុកអង្គស្នួល ខេត្តកណ្តាល ក្នុងទុនវិនិយោគប្រមាណ ៥,៦លានដុល្លារអាម៉េរិក និងអាចបង្កើតការងារបានចំនួន ៣៦៨កន្លែង។   ១០. ក្រុមហ៊ុន SMART PACKAGING (CAMBODIA) CO., LTD គម្រោងបង្កើតរោងចក្រផលិតកេសកាតុង ដែលមានទីតាំងវិនិយោគស្ថិតនៅភូមិព្រៃខ្លា ឃុំក្រាំងម្កាក់ ស្រុកអង្គស្នួល ខេត្តកណ្តាល ក្នុងទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ៣១០កន្លែង។   ១១. ក្រុមហ៊ុន KH BEST FAITH MANUFACTURING (CAMBODIA) CO., LTD គម្រោងបង្កើតរោងចក្រផលិតកាបូប និងសានូគ្រប់ប្រភេទ ដែលមានទីតាំងវិនិយោគស្ថិតនៅភូមិសណ្តុល ឃុំជង្រុក ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៣លានដុល្លារអាម៉េរិក និងអាចបង្កើតការងារបានចំនួន ១.៩៣១កន្លែង។   ១២. ក្រុមហ៊ុន KUNBO STYLE APPAREL CO., LTD គម្រោងបង្កើតរោងចក្រកាត់ដេរសម្លៀកបំពាក់ ដែលមានទីតាំងវិនិយោគស្ថិតនៅភូមិម័ល សង្កាត់ដង្កោ ខណ្ឌដង្កោ រាជធានីភ្នំពេញ ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារបានចំនួន ២.០៤១នាក់។   ១៣. ក្រុមហ៊ុន MENATURE OUTDOOR (CAMBODIA) CO., LTD គម្រោងបង្កើតរោងចក្រផលិតកាបូបគ្រប់ប្រភេទ ដែលមានទីតាំងវិនិយោគស្ថិតនៅផ្លូវជាតិលេខ៥ ភូមិស្ពានពោធិ៍ ឃុំសេដ្ឋី ស្រុកសាមគ្គីមានជ័យ ខេត្តកំពង់ឆ្នាំង ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារបានចំនួន ១.៤៨១នាក់។    សូមជម្រាបផងដែរថា គម្រោងថ្មីទាំង ១៣ ខាងលើនេះ គឺជាគម្រោងដំបូងបំផុតដែល CDC អនុម័ត នៅក្រោមការដឹកនាំនៃរាជរដ្ឋាភិបាលថ្មីនីតិកាលទី៧ ដែលបានចាប់ផ្ដើមឡើងកាលពីថ្ងៃទី២២ ខែសីហា ឆ្នាំ២០២៣ កន្លងទៅ៕ អត្ថបទដោយ៖ ឌឿក ស្រី នុត	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T04:41:35.813Z", "category": "អចលនទ្រព្យ", "views": 555, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ប្រ.យ័ត្នចង់ចំណេ.ញតែដាច់ចំណង! អ្នកជំនាញថាខ្ចីធនាគារតាមផ្លូវ៣នេះនឹងមានហានិភ័យខ្ពស់	https://business-cambodia.com/articles/risk-of-taking-loan-from-banks	គេថាកម្ចីគឺជាអាវុធមុខ២ បើប្រើប្រាស់ត្រឹមត្រូវនោះជួយឲ្យជីវិតអ្នកកាន់តែរីកចម្រើនអាចកសាងភាពមានបានក្នុងជីវិត តែបើអ្នកប្រើប្រាស់កម្ចីមិនបានត្រឹមត្រូវទេនោះនឹងធ្វើឲ្យជួបគ្រោះថ្នាក់ធំធ្លាក់ទៅក្នុងបញ្ហា្ហហិរញ្ញវត្ថុពិបាកដោះស្រាយ។   ទាក់ទងនឹងកម្ចីនេះដែរ លោក ង៉ែត ជូ ប្រធានក្រុមប្រឹក្សាភិបាលក្រុមហ៊ុន F.I Vision Capital និងជាអ្នកជំនាញហិរញ្ញវត្ថុបានចែករំលែកនូវរឿងចំនួន៣ដែលជាហានិភ័យហិរញ្ញវត្ថុ (គ្រោះថ្នាក់) គួរចៀសវាងចំពោះកម្ចីធនាគារ៖   ១. យកប្លង់ដី ប្លង់ផ្ទះទៅបញ្ចាំជំនួសអ្នកដទៃ ត្រង់នេះលោក ង៉ែត ជូ បានលើកឡើងថាអ្នកខ្លះគិតថាខ្លួនឯងឆ្លាតដែលយកប្លង់ផ្ទះ ប្លង់ដីទៅបញ្ចាំជំនួសអ្នកដទៃរួចចាំទទួលផលកម្រៃពីអ្នកដែលខ្ចីលុយដែលពួកគាត់បានយកប្លង់ផ្ទះ ប្លង់ដីទៅដាក់បញ្ចាំជំនួស។ យ៉ាងណាមិញពួកគាត់ប្រហែលមិនទាន់គិតដល់ពីហានិភ័យនោះទេពេលយកប្លង់ផ្ទះ ប្លង់ដីទៅដាក់បញ្ចាំជំនួសគេ។   ត្រូវចាំថាអំឡុងពេលសេដ្ឋកិច្ចសកលដាំក្បាលចុះ មនុស្សរកចំណូលសូវបានដូចមុនដូច្នេះការយកប្លង់ផ្ទះឬប្លង់ដីទៅដាក់បញ្ចាំជំនួសអ្នកដទៃនេះពិតជាគ្រាះថ្នាក់ខ្លាំងព្រោះពេលគេខ្ចីលុយធនាគារហើយអ្នកដាក់ប្លង់ផ្ទះ ប្លង់ដីជំនួសគេ ពេលគេអស់លទ្ធភាពបង់ធនាគារនោះប្លង់ផ្ទះប្លង់ដីរបស់អ្នកនឹងត្រូវបានគេរឹបអស់ជាមិនខានឡើយ។   ២. ខ្ចីលុយធនាគារយកទៅចង់ការប្រាក់បន្ដឲ្យអ្នកដទៃ ត្រង់នេះមានមនុស្សមួយចំនួនក៏អនុវត្តន៍ធ្វើដែរព្រោះពួកគាត់គិតថាការធ្វើបែបនេះនឹងបានប្រាក់ចំណេញច្រើន។ ដូច្នេះពួកគាត់សម្រេចខ្ចីលុយធនាគារដើម្បីយកមករកស៊ីចង់ការប្រាកបន្តដើម្បីបានការប្រាក់ខ្ពស់។ យ៉ាងណាមិញការធ្វើបែបនេះមានហានិភ័យខ្ពស់ណាស់ ជាពិសេសអំឡុងពេលសេដ្ឋកិច្ចធ្លាក់ចុះនេះការរកស៊ីចងការប្រាក់អាចជួបហានិភ័ពោលគឺអ្នកខ្ចីលុយអាចនឹងមិនសងហើយទីបំផុតអ្នកនឹងធ្លាក់ទៅក្នុងបញ្ហាបំណុល។   ៣. ចុះកិច្ចសន្យាធានាកម្ចីឲ្យអ្នកដទៃ ត្រង់នេះប្រហែលជាមានពលរដ្ឋយើងមិនតិចទេដែលចុះកិច្ចសន្យធានាកម្ចីឲ្យអ្នកដទៃហើយក៏ទទួលរងថ្មបាក់ពីការធានាកម្ចីនេះផងដែរ។ បងប្អូនមួយចំនួនប្រហែលជាមិនដឹងរឿងនេះនោះទេ ដោយមន្រ្តីឥណទានបញ្ចុះបញ្ចូលឲ្យចុះកិច្ចសន្យាធានាកម្ចីឲ្យមិត្តភក្ដិឬសាច់ញាតិក៏ចេះតែចុះកិច្ចសន្យាតាមគេ ប៉ុន្ដែពួកគាត់មិនដឹងទេថាការចុះកិច្ចសន្យាធានាកម្ចីគឺពិតជាគ្រោះថ្នាក់ទាំងមិនដឹងខ្លួន។   ក្នុងករណីអ្នកចុះកិច្ចសន្យាធានាកម្ចីឲ្យអ្នកដទៃ ពេលអ្នកដទៃគេចវេសមិនព្រមបង់សងឬរត់ចោលស្រុក អ្នកនឹងទទួលរងថ្មបាកដោយត្រូវបង់សងបំណុលជំនួសគេពោលគឺវាប្រៀបដូចជានៅសុខៗអ្នកចូលខ្លួនទៅបង់សងបំណុលជំនួសអ៊ីចឹង។   គួរបញ្ជាក់ផងដែរថាចំណុចទាំង៣ខាងលើថ្មីៗនេះមានអ្នកមិនមានចំណេះដឹងហិរញ្ញវត្ថុ ឬមានចំណេះដឹងតិចតួចជាច្រើននាក់ធ្លាក់ក្នុងហានិភ័យនៃចំនុចទី១ និងទី២។ ពួកគាត់មិនយល់ពីហានិភ័យ គិតតែពីឱកាសចំណេញ និងដើរប្រាប់គេឯងថាខ្លួនឯងជាមនុស្សឆ្លាត៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T04:34:46.778Z", "category": "ហិរញ្ញវត្ថុ", "views": 2560, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ទៅឱ្យបានមុន! ហាងជាច្រើននៅផ្សារទំនើប អ៊ីអន ប្រកា.សលក់សម្លៀកបំពាក់ប្រេនល្បីៗប.ញ្ចុះតម្លៃមកត្រឹម5ដុល្លារ	https://business-cambodia.com/articles/aeon-mall-brand-closthes-dis-cont	ជាក្តីសុខមួយសម្រាប់ប្រិយមិត្តដែលតែងតែនិយមចូលចិត្តដើរ Shopping ទិញសម្លៀកបំពាក់ និងបងប្អូនដែលចូលចិត្តលេងម៉ូដខោអាវហើយ ខណៈពេលនេះហាងជាច្រើននៅផ្សារទំនើប អ៊ីអន ប្រកាសលក់សម្លៀកបំពាក់ បុរស នារី ប្រម៉ូសិនយក្ស ក្នុងតម្លៃត្រឹមតែ ៥ដុល្លារ ៥ដុល្លារតែប៉ុណ្ណោះ។ យោងតាមផេកផ្លូវការ AEON Retail Cambodia កាលពីម្សិញមិញនេះបានដឹងថា ផ្សារទំនើបអ៊ីអនភ្នំពេញ មានការបញ្ចុះតម្លៃពិសេសទៅលើសំលៀកបំពាក់បុរស នារី មួយចំនួន ដែលចូលរួមពីម៉ាកដូចជា Scarlet(ស្គាឡេត) Chic Avenue(ឆាវ អាវិនញូ) Guys’ Vision (ហ្កាយ វីហ្សិន) Suave(ស្វេប) និង Double Focus(ដប់បល ហ្វខឹស) ត្រឹមតែ ៥ដុល្លារតែប៉ុណ្ណោះ។ គួរជម្រាបផងដែរថា កម្មវិធីពិសេសនេះចាប់ពីថ្ងៃទី ២៥ រហូតដល់ថ្ងៃទី ២៧ ខែ សីហា ឆ្នាំ២០២៣ ដែលមានទីតាំងនៅជាន់ទី១ ក្បែរកន្លែងលក់សំលៀកបំពាក់នារី៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T03:37:07.057Z", "category": "កំពូលអ្នកលក់", "views": 546, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
បន្តិចទៀតភ្នំពេញនឹងមាន សណ្ឋាគារលំដាប់ផ្កាយ៥ តម្លៃ ៨៤,៥ លានដុល្លារអាម៉េរិកបង្ហាញខ្លួនឆាប់ៗ	https://business-cambodia.com/articles/khou-tower-	ដំណឹងរីករាយ នៅពេលឆាប់ៗខាងមុខនេះ រាជធានីភ្នំពេញនឹងមានសណ្ឋាគារលំដាប់ថ្នាក់ផ្កាយ៥ ដ៏ប្រណិតមួយបង្ហាញខ្លួនឡើង ខណៈកាលពីពេលថ្មីៗនេះ គណៈកម្មាធិការវិនិយោគកម្ពុជានៃក្រុមប្រឹក្សាអភិវឌ្ឍន៍កម្ពុជា បានសម្រេចចេញវិញ្ញាបនបត្រចុះបញ្ជីគម្រោងវិនិយោគជូនដល់ក្រុមហ៊ុន “KHOU TOWER CO., LTD” សម្រាប់ការបង្កើតគម្រោងសាងសង់ និងអាជីវកម្មសណ្ឋាគារថ្នាក់ផ្កាយ៥ មួយមាន ២៣៧ បន្ទប់ និងទុនវិនិយោគតម្លៃ ៨៤,៥ លានដុល្លារអាមេរិក។   បើតាមការបញ្ជាក់របស់ គណៈកម្មាធិការវិនិយោគកម្ពុជានៃក្រុមប្រឹក្សាអភិវឌ្ឍន៍កម្ពុជា នៅថ្ងៃទី ២៥ ខែ សីហា ឆ្នាំ ២០២៣ នេះបានឱ្យដឹងថា គម្រោងសាងសង់ និងអាជីវកម្មសណ្ឋាគារថ្នាក់ផ្កាយ ៥ ខាងលើនេះ មានទីតាំងវិនិយោគស្ថិតនៅកាច់ជ្រុងមហាវិថីព្រះមុនីវង្ស (៩៣) កែងផ្លូវលេខ ៨៨ និងលេខ ៧៥ ភូមិ៩ សង្កាត់ស្រះចក ខណ្ឌដូនពេញ រាជធានីភ្នំពេញ ដែលអាចបង្កើតការងារបានចំនួន ៨៥៥កន្លែង។     គូសបញ្ជាក់ផងដែរថា ក្រៅពីគម្រោងវិនិយោគសណ្ឋាគារលំដាប់ថ្នាក់ផ្កាយ៥ មួយនេះ កម្ពុជាក៏មានគម្រោងវិនិយោគចំនួន ១២ ផ្សេងទៀតសរុបតម្លៃជាង ៤០០ លានដុល្លារ ត្រៀមបង្ហាញខ្លួនព្រមគ្នាជាមួយនឹងសណ្ឋាគារផងដែរ ខណៈគម្រោងទាំង១២នោះក៏ទទួលបានការអនុញ្ញាតសាងសង់ដោយ គណៈកម្មាធិការវិនិយោគកម្ពុជានៃក្រុមប្រឹក្សាអភិវឌ្ឍន៍កម្ពុជារួចរាល់ហើយដែរ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T03:16:31.898Z", "category": "ព័ត៌មានថ្មីៗ", "views": 1042, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ក្រុមហ៊ុនធំ១ ទទួលបានសិទ្ធបង្កើតរោងចក្រផលិតស៊ីម៉ង់តិ៍តម្លៃជាង ២០០ លានដុល្លារ នៅក្នុងខេត្ដកំពង់ស្ពឺ	https://business-cambodia.com/articles/conch-kt-cement-phnom-penh-company-limited	ជាដំណឹងល្អសម្រាប់វិស័យសំណង់នៅប្រទេសកម្ពុជា ខណៈនាពេលថ្មីៗនេះ គណៈកម្មាធិការវិនិយោគកម្ពុជានៃក្រុមប្រឹក្សាអភិវឌ្ឍន៍កម្ពុជា បានសម្រេចចេញវិញ្ញាបនបត្រចុះបញ្ជីគម្រោងវិនិយោគជូនដល់ក្រុមហ៊ុនCONCH KT CEMENT (PHNOM PENH) COMPANY LIMITED សម្រាប់ការបង្កើតរោងចក្រផលិតស៊ីម៉ង់តិ៍ដែលមានតម្លៃជាង២០០ លានដុល្លារ។ តាមការបញ្ជាក់ពី CDC នៅថ្ងៃទី២៥ ខែសីហា ឆ្នាំ២០២៣ នេះបានឲ្យដឹងថា គម្រោងបង្កើតរោងចក្រផលិតស៊ីម៉ង់តិ៍របស់ក្រុមហ៊ុនខាងលើ គឺមានទីតាំងវិនិយោគស្ថិតនៅភូមិមនោរម្យ ឃុំហោមសំណង់ ស្រុកឱរ៉ាល់ ខេត្តកំពង់ស្ពឺ។ ខណៈគម្រោងបង្កើតរោងចក្រនេះក្រុមហ៊ុននឹងបោះ ទុនវិនិយោគប្រមាណ ២៥៨ លានដុល្លារអាម៉េរិក។ ក្នុងនោះដែរ នៅពេលដែលរោងចក្រផលិតស៊ីម៉ង់តិ៍ CONCH KT CEMENT (PHNOM PENH) COMPANY LIMITED បើកដំណើរការក៏នឹងបង្កើតឱកាសការងារដល់ប្រជាពលរដ្ឋនៅក្នុងតំបន់បានចំនួន ៤៦៨កន្លែងផងដែរ។ គិតមកដល់ពេលបច្ចុប្បន្ន មានក្រុមហ៊ុនផលិតស៊ីម៉ង់តិ៍ចំនួន ៥ ទៅ ៦ ក្រុមហ៊ុនតែប៉ុណ្ណោះដែលកំពុងដំណើរការនៅកម្ពុជា។ ប៉ុន្ដែចំនួននេះនៅមិនទាន់អាច បំពេញតម្រូវការប្រើប្រាស់ក្នុងស្រុកបានគ្រប់គ្រាន់នៅឡើយនោះទេ ដោយសារតែវិស័យហេដ្ឋារចនាសម្ព័ន្ធ និងអចលនទ្រព្យនៅកម្ពុជា កំពុង មានការវិវឌ្ឍន៍ឥតឈប់ឈរ។ នេះបើតាមការបញ្ជាក់ពីឯកឧត្ដម ចម ប្រសិទ្ធ កាលពីពេលកន្លងទៅថ្មីៗនេះ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T02:50:43.524Z", "category": "អចលនទ្រព្យ", "views": 1146, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ក្រុមហ៊ុនអាកាសចរណ៍លំដាប់ពិភពលោក Cathay Cargo ចែកពា.នរង្វា.ន់ដល់ Top3	https://business-cambodia.com/articles/indo-trans-logistics-cambodia-and-cathay-cargo	ក្រុមហ៊ុន Cathay Cargo គឺជាក្រុមហ៊ុនដឹកជញ្ជូនចាស់វស្សាលំដាប់ពិភពលោក មានទីស្នាក់ការកណ្តាលនៅហុងកុង ដែលតែងផ្តល់សេវាកម្មដឹកទំនិញទៅកាន់គ្រប់ប្រទេសនៅជុំវិញពិភពលោក បានធ្វើពិធីប្រគល់ពានរង្វាន់ឆ្នើមដល់ក្រុមហ៊ុន Top3 នៅកម្ពុជា កាលពីថ្ងៃទី ២២ ខែ សីហា ឆ្នាំ២០២៣ នាសណ្ឋារគារ Hyatt Regency Phnom Penh ។     ក្នុងនោះផងដែរ ម្ចាស់ពានរង្វាន់ឆ្នើម១រូប លោកស្រី យុង ច័ន្ទរីណែត អ្នកគ្រប់គ្រងផ្នែកដឹកជញ្ជូនតាមអាកាសនៃក្រុមហ៊ុន Indo Trans logistics Cambodia បានទទួលពានរង្វាន់ឆ្នើម Top3 ពីក្រុមហ៊ុនអាកាសចរណ៍លំដាប់ពិភពលោករបស់ហុងកុង Cathay Cargo ។   ថ្លែងប្រាប់ Business Cambodia ថាលោកស្រីពិតជាមានមោទនភាពនិងអារម្មណ៍រំភើបជាខ្លាំងដែលបានទទួលពានរង្វាន់នេះជាលើកទី២ ក្នុងឆ្នាំ២០២២ម្តង និងឆ្នាំ២០២៣នេះម្តងទៀត ព្រោះពានរង្វាន់នេះគឺកើតចេញពីការខិតខំប្រឹងប្រែងធ្វើការអស់ពីលទ្ធភាព របស់ក្រុមការងារទាំងមូល ទោះបីជាសិ្ថតនៅក្នុងកាលៈទេសៈវិបត្តិសកលជំងឺរាតត្បាតកូវីដ១៩ កាលពីអំឡុងឆ្នាំ២០១៩ -២០២២ យ៉ាងណាក្តី។     ថ្វីត្បិតជាពេលនេះវិបត្តិពិភពលោកនៅតែបន្តកើតមាន ដូចជាបញ្ហាសង្គ្រាម តម្លៃប្រេងឡើងចុះ ទំនិញឡើងថ្លៃដែលធ្វើឱ្យវិស័យដឹកជញ្ចូននាំចេញនាំចូល នៅទូទាំងពិភពលោក មានការលំបាក និងមានការប្រកួតប្រជែងខ្ពស់ យ៉ាងណាក្តីក៏ក្រុមហ៊ុនលោកស្រីនៅតែប្រឹងប្រែងយ៉ាងមានទំនួលខុសត្រូវខ្ពស់ យល់ច្បាស់ពីតម្រូវការអតិថិជន និងទីផ្សារ។ គួរជម្រាបផងដែរមូលហេតុដែលក្រុមហ៊ុន Cathay Cargo បានប្រារព្ធកម្មវិធីប្រគល់ពានរង្វាន់ឆ្នើម និងជប់លៀងនេះឡើងក្នុងគោលបំណងថ្លែងអំណរគុណដល់ដៃគូសហការអាជីវកម្មឆ្នើមទាំងអស់ ក្នុងវិស័យដឹកជញ្ជូននេះដែលបានខិតខំប្រឹងប្រែងដើរមកជាមួយគ្នានាពេលកន្លងមក និងទទួលបានលទ្ធផលដ៏គាប់ប្រសើរ ថែមទាំងបានបង្កើនកិត្យានុភាពក្រុមហ៊ុន តាមរយៈការកែប្រែឱ្យកាន់តែប្រសើរឡើងនៃឈ្មោះ Cathay Pacific Cargo ទៅជា Cathay Cargo ដែលមានយុទ្ធនាការ WE KNOW HOW៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-25T02:48:06.154Z", "category": "PR", "views": 640, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រុមហ៊ុន WOWNOW ធ្វើការស្រាយបំភ្លឺស្តីពីការតវ៉ារបស់បុគ្គលិកដឹកជញ្ជូនអាហារ	https://business-cambodia.com/articles/wownow-staff-	កាលពីវេលាម៉ោង 2 និង 30 នាទីរសៀល នៅថ្ងៃទី24 ខែសីហា ឆ្នាំ 2023 បុគ្គលិកផ្នែកដឹកជញ្ជូនអាហាររបស់ក្រុមហ៊ុន WOWNOW បានប្រមូលផ្តំគ្នាធ្វើការតវ៉ាជុំវិញបញ្ហាទម្លាក់ថ្លៃដឹកជញ្ជូន និងបញ្ហាផ្សេងៗទៀតរ នៅទីតាំងជាន់ផ្ទាល់ដីនៃអគារការិយាល័យកណ្តាលរបស់ក្រុមហ៊ុន WOWNOW ។ ដើម្បីជាការឆ្លើយតបទៅនឹងការតវ៉ាមួយនេះ ក្រុមហ៊ុន WOWNOW បានចាត់តាំងអ្នកតំណាងក្រុមបុគ្គលិកដឹកជញ្ជូន ដើម្បីធ្វើការសិក្សាបន្ថែមទៅលើបញ្ហាដែលបុគ្គលិកដឺកជញ្ជូនអាហារកំពុងតែតវ៉ាដែលមានដូចជា៖ ១. ប្រាក់ចំណូល និងការគណនាមិនប្រក្រតី។ ២. ថ្លៃដឹកជញ្ជូនខ្ពស់បំផុតទទួលបានត្រឹមតែ ០.៣ ទៅ ០.៣៥ ដុល្លារក្នុងមួយបុង ហើយចំពោះបុងដែលមានចម្ងាយឆ្ងាយគឺទទួលបានត្រឹម ០.៥ ដុល្លារ។ ៣. មានពាក្យសម្តីមិនសមរម្យពីថ្នាក់ដឹកនាំចំពោះបុគ្គលិកអ្នកដឹកជញ្ជូនអាហារថា៖ «បើដឹកបានដឹក ដឹកមិនបានលាឈប់ទៅ»។ ប្រធានគ្រប់គ្រងផ្នែកបុគ្គលិកដឹកជញ្ជូនអាហារ លោក Max  បានធ្វើការស្រាយបំភ្លឺចំពោះបញ្ហាទី ១ ថា៖ « ប្រាក់ចំណូល និងការគណនាមិនប្រក្រតីនោះ គឺកើតឡើងនៅពេលដែលធ្វើបច្ចុប្បន្នភាពអេបបុគ្គលិកដឹកជញ្ជូនអាហារក្នុងថ្ងៃទី ៨ ខែ សីហា ឆ្នាំ ២០២៣ ហើយបណ្តាលអោយការគណនាប្រាក់ចំណូលបុគ្គលិកដឹកជញ្ជូនចំនួន ២៤ រូបមិនប្រក្រតី។ បញ្ហានេះត្រូវបានរកឃើញនៅព្រឹកម៉ោង ៧ និង ២០នាទីនៃថ្ងៃបន្ទាប់ ហើយក៏បានធ្វើការគណនាឡើងវិញ និងទូទាត់ជូនពួកគាត់បានគ្រប់ចំនួនរួចហើយ»។ លោក Max បន្តទៀតថា៖ « ថ្លៃដឹកជញ្ជូនខ្ពស់បំផុតទទួលបានត្រឹមតែ 0.30 ទៅ 0.35 ដុល្លារក្នុងមួយជើង ហើយចំពោះបុងដែលមានចម្ងាយឆ្ងាយគឺទទួលបានត្រឹម 0.50 ដុល្លារ គឺមិនពិតនោះទេ វាគ្រាន់តែជាពាក្យចចាមអារ៉ាមតែប៉ុណ្ណោះ។ យើងក៏មានរូបភាពបញ្ជាក់ពីប្រាក់ចំណូលរបស់បុគ្គលិកដឹកជញ្ជូនក្រុមហ៊ុនWOWNOWជាភស្តុតាង ដែលចំណូលសរុបច្រើនជាង0.50ដុល្លារក្នុងមួយបុងផងដែរ »។ លោកបន្ថែមទៀតថា៖ «ចំពោះពាក្យថា «បើដឹកបានដឹក ដឹកមិនបានលាឈប់ទៅ» ដែលត្រូវបានបុគ្គលិកដឹកជញ្ជូនអាហារ និយាយថា ថ្នាក់ដឹកនាំរបស់ពួកគេនិយាយទៅកាន់ពួកគេនោះ វាគ្រាន់តែជាការយល់ច្រលំលើអត្តន័យតែប៉ុណ្ណោះ»។ ពោលគឺវាគ្រាន់តែជាពាក្យស្លោកសម្រាប់ពួកគាត់ក្នុងគោលបំណងបង្កើននូវគុណភាពសេវាកម្មដឹកជញ្ជូន ដោយពាក្យដើមគឺ «If you can't serve customers well you can't deliver food to users fast. You can't be a WOWNOW rider» ដែលមានន័យជា (ភាសាខ្មែរថា ៖ ប្រសិនបើអ្នកមិនអាចផ្ដល់សេវាកម្មល្អជូនអតិថិជនបានទេ អ្នកនឹងមិនអាចដឹកជញ្ជូនអាហារអោយអតិថិជនបានរហ័សទាន់ពេលនោះទេ ហើយអ្នកក៏មិនអាចក្លាយជាបុគ្គលិកដឹកជញ្ជូនរបស់ក្រុមហ៊ុនWOWNOW បាននោះឡើយ។ មកដល់វេលាម៉ោង ១៦ និង ៣០ នាទីល្ងាចថ្ងៃទី ២៤ ខែ សីហា ឆ្នាំ ២០២៣ ក្រុមហ៊ុន WOWNOW  និងបុគ្គលិកដឹកជញ្ជូនអាហារបានឈានដល់ការយោគយល់គ្នា និងស្រាយបំភ្លឺការយល់ច្រលំទាំងអស់ទាក់ទងនឹងបញ្ហខាងលើរួចរាល់។ ក្រុមហ៊ុន WOWNOW យល់ឃើញថានេះជាព្រឹត្តការណ៏វិជ្ជមានមួយដែលបានបញ្ជាក់អោយយើងទាំងអស់គ្នាបានដឹងថា បុគ្គលិកដឹកជញ្ជូនរបស់ពួកយើងអាចការពារនូវប្រយោជន៍របស់ពួកគេ ហើយក៏អាចបញ្ចេញសម្លេងផ្តល់មតិកែលម្អផ្សេងៗបានគ្រប់ពេល ដើម្បីអោយក្រុមហ៊ុនអាចកែលម្អ ពង្រឹង និងធានាសេវាកម្មជូនអតិថិជនអោយបានកាន់តែល្អប្រសើរ។ ក្នុងនាមជាក្រុមហ៊ុនបច្ចេកវិទ្យាដ៏ឆ្នើមមួយនៅក្នុងប្រទេសកម្ពុជា ក្រុមហ៊ុនដឹកជញ្ជូនអាហារ WOWNOW បានក្លាយជាក្រុមហ៊ុនឈានមុខមានតួនាទីដឹកនាំដ៏សំខាន់ក្នុងវិស័យដឹកជញ្ជូនអាហារក្នុងប្រទេសកម្ពុជាយ៉ាងឆាប់រហ័សក្នុងរយៈពេលដ៏ខ្លី។ នេះក៏ដោយសារតែក្រុមហ៊ុនយើងយកចិត្តទុកដាក់យ៉ាងខ្លាំងចំពោះបទពិសោធន៍ប្រើប្រាស់សេវាកម្មរបស់អតិថិជន ហើយប្តេជ្ញាការពារសិទ្ធិ និងផលប្រយោជន៍ដៃគូសហការណ៏របស់ពួកយើងផងដែរ។ យើងនឹងរក្សានូវបំណងដើមក្នុងការផ្តល់ជូនអតិថិជននូវសេវាកម្មល្អបំផុត និងបង្កើតសេវាកម្មធ្វើអោយជីវិតកាន់តែងាយស្រួលសម្រាប់អតិថិជនគ្រប់រូបនៅកម្ពុជា។ ជាចុងក្រោយ ក្រុមហ៊ុន WOWNOW សូមថ្លែងអំណរគុណដល់បុគ្គលិកដឹកជញ្ជូនគ្រប់រូបដែលបញ្ចេញមតិការពារប្រយោជន៍របស់ខ្លួន ហើយហេតុការណ៍ថ្ងៃនេះកបានរំលឹកដល់យើងផងដែរថា ក្រុមហ៊ុនត្រូវតែយកចិត្តទុកដាក់លើសិទ្ធិ និងផលប្រយោជន៍ទាំងអស់របស់អតិថិជន បុគ្គលិកដឹកជញ្ជូនអាហារ និងដៃគូសហការណ៍ ក៏ដូចជាម្ចាស់អជីវកម្មផ្សេងៗផង។ យើងនឹងចងចាំហើយក្រើនរំលឹកខ្លួនឯងជានិច្ច ហើយក៏ព្រមទទួលយក និងផ្តល់ទំនួលខុសត្រូវរាល់គ្រប់សកម្មភាព។	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T13:41:36.910Z", "category": "PR", "views": 1623, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ដំណឹងល្អ! រោងចក្រធំ១ សម្រេចមកបើកនៅខេត្ដកំពង់ស្ពឺ ខណៈត្រូវការកម្មករ ៦-៨ ពាន់នាក់	https://business-cambodia.com/articles/general-interprise-	ខេត្តកំពង់ស្ពឺកំពុងទទួលសូមស្វាគមន៍ការមកដល់របស់រោងចក្រកាត់ដេរសម្លៀកបំពាក់ General Interprise ក្នុងការចូលមកវិនិយោគក្នុងខេត្តមួយនេះ  ខណៈរោងចក្រនេះត្រូវការកម្មករ ៦-៨ ពាន់នាក់ ។ នេះបើតាមការចុះផ្សាយតាមរយៈគេហទំព័ផ្លូវការ របស់ រដ្ឋបាលខេត្តកំពង់ស្ពឺ នាថ្ងៃទី២៤ ខែសីហា ឆ្នាំ២០២៣។ យោងតាមការបង្ហោះតាមរយៈគេហទំព័ផ្លូវការ របស់ រដ្ឋបាលខេត្តកំពង់ស្ពឺ បានបញ្ជាក់យ៉ាងដូច្នេះថា “ ឯកឧត្តម វ៉ី សំណាង អភិបាល នៃគណៈអភិបាលខេត្ត កំពង់ស្ពឺ បានអនុញ្ញាតអោយលោក Ray Chen អគ្គនាយកក្រុមហ៊ុន កាត់ដេរសំលៀកបំពាក់ general interprise ចូលជួបសម្ដែងការគួរសមនិងពិភាក្សាការងារ”។ ក្នុងជំនួបពិភាក្សានោះដែរ លោក ray cheb បានអោយដឹងថា ជំហានទីមួយរោងចក្ររបស់លោក ត្រូវការកម្មករចំនួន៦០០០ ( ប្រាំមួយពាន់ ) នាក់/ ៨០០០ ( ប្រាំបីពាន់ ) ហើយរោងចក្រនេះស្ថិតតាមបណ្តោយផ្លូវជាតិលេខ៣ គីឡូម៉ែត្រលេខ៤៦ ក្នុងភូមិសាស្ត្រឃុំស្នំក្រពើ ស្រុកគងពិសី ខេត្តកំពង់ស្ពឺ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T13:15:31.105Z", "category": "អចលនទ្រព្យ", "views": 709, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ស្តង់ដារសុវត្ថិភាពយានយន្ត និងសិទ្ធិនាំចូលផ្ដាច់មុខលើរថយន្តម៉ាក Land Rover	https://business-cambodia.com/articles/land-rover-luxury-and-safety	ថ្ងៃទី២៣ ខែសីហា ឆ្នាំ២០២៣ ភ្នំពេញ – ក្រុមហ៊ុន អ អិម អេ ខេមបូឌា បានធ្វើសន្និសីទសារព័ត៌មាន ស្តីពី ស្តង់ដារសុវត្ថិភាពយានយន្ត និងសិទ្ធិនាំចូលផ្ដាច់មុខលើរថយន្តម៉ាក Land Rover មកកាន់ទីផ្សារកម្ពុជា។ សន្និសីទសារព័ត៌មាននេះបានធ្វើឡើងបន្ទាប់ពី ក្រសួងពាណិជ្ជកម្ម បានឯកភាពកត់ត្រាទទួលស្គាល់សិទ្ធិនាំចូល និងចែកចាយផ្ដាច់មុខលើផលិតផលរថយន្ត និងគ្រឿងបន្លាស់ពាក់ម៉ាក Land Rover របស់ក្រុមហ៊ុន អ អិម អេ ខេមបូឌា។ លោក ងន សាំង អគ្គនាយកប្រតិបត្តិក្រុមហ៊ុន អ អិម អេ ខេមបូឌា មានប្រសាសន៍ថា “ក្នុងនាមជាអ្នកចែកចាយផ្តាច់មុខ ក្រុមហ៊ុន RMA Cambodia ជាក្រុមហ៊ុនតែមួយគត់ដែលទទួលបានសិទ្ធិនាំចូល និងចែកចាយលក់រថយន្តថ្មី ព្រមទាំងគ្រឿងបន្លាស់រថយន្តម៉ាក Land Rover នៅក្នុងប្រទេសកម្ពុជា ហើយនេះបានបង្ហាញអំពីការប្តេជ្ញាចិត្តយ៉ាងមុតមាំរបស់ក្រុមហ៊ុនយើងខ្ញុំក្នុងការធានាឱ្យបាននូវស្តង់ដារគុណភាពខ្ពស់ សេវាកម្មល្អ និងការពេញចិត្តរបស់អតិថិជន”។  ក្រុមហ៊ុន សូមលើកឡើងអំពីកង្វល់ និងផលប៉ះពាល់នៃការនាំចូលស្របគ្នាចំពោះរថយន្ត និងគ្រឿងបន្លាស់ម៉ាក Land Rover ពីសំណាក់អ្នកនាំចូលដែលមិនទទួលបានសិទ្ធិស្របច្បាប់ដូចខាងក្រោម៖ កត្តាសុវត្ថិភាពយានយន្ត ៖ រថយន្ត Land Rover ដែលនាំចូលនិងចែកចាយដោយ “អ្នកនាំចូលមិនទទួលបានសិទ្ធិផ្ដាច់មុខ” គឺជារថយន្តដែលគ្មានស្តង់ដារសុវត្ថិភាព និងមិនបានទទួលស្គាល់ដោយរោងចក្រផលិត ព្រមទាំងមិនបានគោរពតាមស្តង់ដារយានយន្តដែលកំណត់ដោយវិទ្យាស្ថានស្តង់ដារកម្ពុជា នៃក្រសួងឧស្សាហកម្ម វិទ្យាសាស្រ្ត បច្ចេកវិទ្យា និងនវានុវត្តន៍ នោះឡើយ។ អតិថិជនប្រហែលជាមិនជ្រាបទេថា ការទិញរថយន្ត ពីអ្នកចែកចាយដែលមិនទទួលបានសិទ្ធិនាំចូលស្របច្បាប់ គឺជាការទិញរថយន្តដែលគ្មានស្តង់ដារសុវត្ថិភាព ដែលអាចបណ្តាលឱ្យម្ចាស់រថយន្ត ឬ/និង អ្នករួមដំណើរប្រឈមនឹងហានិភ័យនៅពេលធ្វើចរាចរណ៍លើដងផ្លូវ។ ការធានា និងការថែទាំ ៖ អ្នកចែកចាយដែលមិនទទួលបានសិទ្ធិនាំចូលរថយន្ត Land Rover មិនអាចផ្តល់ការធានា ឬ សេវាកម្មក្រោយការលក់បានត្រឹមត្រូវនោះទេ។ នេះមានន័យថា អតិថិជនមិនអាចស្វែងរកដំណោះស្រាយក្នុងករណី រថយន្តខូច ឬខុសប្រក្រតី បានឡើយ។ អតិថិជន ក៏មិនអាចរកគ្រឿងបន្លាស់ពិតដែលទទួលស្គាល់តាមស្តង់ដាររបស់រោងចក្រផលិត តាមរយៈអ្នកចែកចាយដែលគ្មានការអនុញ្ញាតបានឡើយ។ ដោយឡែក ក្រុមហ៊ុន RMA Cambodia ធានាផ្ដល់ជូននូវគ្រឿងបន្លាស់រថយន្តពិតប្រាកដ ដោយនាំចូលមកពីរោងចក្រផលិតដែលអាចជឿទុកចិត្តបាន។ ការជ្រើសរើសទិញរថយន្ត Land Rover ពីក្រុមហ៊ុន RMA Cambodia អតិថិជននឹងទទួលបានអត្ថប្រយោជន៍ជាច្រើនរួមមាន៖   ការធានារយៈពេល 5 ឆ្នាំ ឬ 150,000 គីឡូម៉ែត្រ (អាស្រ័យលើមួយណាមកដល់មុន) សេវាថែទាំដោយឥតគិតថ្លៃរយៈពេល 5ឆ្នាំ ឬ65,000 គីឡូម៉ែត្រ (អាស្រ័យលើមួយណាមកដល់មុន) ជំនួយដោះស្រាយបញ្ហាតាមដងផ្លូវ ២៤ ម៉ោង / ៧ ថ្ងៃក្នុងមួយសប្តាហ៍ អ្នកបច្ចេកទេសដែលមានការបណ្តុះបណ្តាលខ្ពស់ពីរោងចក្រ Land Rover កម្រិត Master សេវាចល័តគ្របដណ្តប់ទូទាំងប្រទេស ប្រវត្តិយានយន្តមិនច្បាស់លាស់៖ រថយន្ត Land Rover ដែលទិញពីអ្នកចែកចាយគ្មានការអនុញ្ញាត ខ្វះប្រវត្តិដែលអាចផ្ទៀងផ្ទាត់បាន និងតាមដានពេញលេញ មិនដូចរថយន្តដែលទិញពីក្រុមហ៊ុន RMA Cambodia នោះទេ។ ភាពខ្វះខាតព័ត៌មាននេះអាចបង្កឱ្យមានក្តីបារម្ភលើប្រវត្តិយានយន្តទាំងនោះរួមមាន ព័ត៌មានអំពីម្ចាស់កម្មសិទ្ធិពីមុន កំណត់ត្រាជួសជុល និងប្រវត្តិថែទាំរថយន្ត ជាដើម។ ភាពមិនច្បាស់លាស់ទាំងនេះអាចនាំឱ្យមានឧប្បត្តិហេតុមិនល្អ ឬគ្រោះថ្នាក់នៅពេលបើកបររថយន្តលើដងផ្លូវ ដែលបង្កគ្រោះថ្នាក់ដល់អាយុជីវិតអ្នកបើកបរ ឬ/និងអ្នកដំណើរ។ ការទិញ លក់ និងហិរញ្ញប្បទាន៖ រថយន្ត Land Rover ដែលទិញពីអ្នកចែកចាយគ្មានការអនុញ្ញាត អាចមានតម្លៃលក់បន្ត (Resale Value) ទាបជាងបើធៀបនឹងរថយន្តដែលបានទិញពីក្រុមហ៊ុន RMA Cambodia ។ លើសពីនេះ ជម្រើសសេវាកម្មហិរញ្ញប្បទាន អាចមានដែនកំណត់សម្រាប់អតិថិជនដែលចង់ទិញរថយន្តពីអ្នកចែកចាយដែលគ្មានការអនុញ្ញាត ដោយសារតែស្ថាប័នធនាគារអាចនឹងមានការស្ទាក់ស្ទើរក្នុងការផ្តល់ប្រាក់កម្ចី ឬ លក្ខខណ្ឌអំណោយផលណាមួយសម្រាប់រថយន្តបែបនេះ។ ក្រុមហ៊ុន RMA Cambodia សូមសម្តែងក្តីព្រួយបារម្មណ៍ចំពោះឧបទ្ទវហេតុរថយន្ត Range Rover ឆេះក្នុងរាជធានីភ្នំពេញ និងនៅលើផ្លូវល្បឿនលឿន ភ្នំពេញ-ព្រះសីហនុ ដែលបានកើតឡើងនាពេលកន្លងមកនេះ។ ក្រុមហ៊ុនសូមបញ្ជាក់សាជាថ្មីថា រថយន្ត Range Rover ដែលបានឆេះទាំងនោះ មិនមែនជារថយន្តដែលទិញពី ក្រុមហ៊ុន RMA Cambodia នោះទេ។ ឧបទ្ទវហេតុនៃការឆេះរថយន្ត Range Rover បានបង្កជាក្តីព្រួយបារម្ភដល់ ក្រុមហ៊ុន RMA Cambodia ក្នុងនាមជាអ្នកចែកចាយផ្តាច់មុខនូវរថយន្តដែលមានស្តង់ដារសុវត្ថិភាពខ្ពស់ ក៏ដូចជា បានបង្កផលប៉ះពាល់ដល់ទំនុកចិត្តរបស់អតិថិជន ផងដែរ។ ដើម្បីធានាបាននូវគុណភាព និងស្តង់ដារសុវត្ថិភាពយានយន្ត ក្រុមហ៊ុន RMA Cambodia សូមរំលឹកដល់អតិថិជនទាំងអស់មេត្តាពិចារណាទិញរថយន្ត Land Rover ពីក្រុមហ៊ុន RMA Cambodia ដែលជាក្រុមហ៊ុនមានសិទ្ធិនាំចូល និងចែកចាយស្របច្បាប់ក្នុងប្រទេសកម្ពុជា។ សម្រាប់ព័ត៌មានបន្ថែមទាក់ទងនឹងផលិតផល និងសេវាកម្ម អតិថិជន អាចទាក់ទងមកកាន់ ក្រុមហ៊ុន RMA Cambodia ដោយផ្ទាល់តាមរយៈ JAGUAR LAND ROVER CAMBODIAលោក ប៊ុន យី នាយករងគ្រប់គ្រងទូទៅនៃក្រុមហ៊ុន JLR CAMBODIAទូរស័ព្ទ៖ +855 23 888 811អាស័យដ្ឋាន៖ 264A មហាវិថីសហព័ន្ធរុស្សី រាជធានីភ្នំពេញ ប្រទេសកម្ពុជា	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T11:15:18.235Z", "category": "កំពូលអ្នកលក់", "views": 304, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
អគ្គនាយកដ្ឋានពន្ធដារ បញ្ជាក់ថា នៅឆ្នាំ២០២៣ ការប្រមូលពន្ធ ១ ប្រភេទនេះកំពុងមានបញ្ហាប្រឈម	https://business-cambodia.com/articles/general-department-of-taxation-and-risk	អគ្គនាយកដ្ឋនាពន្ធដារ  បានបញ្ជាក់ថា ការប្រមូលពន្ធលើប្រភេទអចលនទ្រព្យសម្រាប់ឆ្នាំ២០២៣នេះ នៅតែមានបញ្ហាប្រឈម បើទោះជាបច្ចុប្បន្នសម្រេចបានជាង ៦០ ភាគរយក៏ដោយ។ យោងតាមរបាយការណ៍ ស្ដីពីលទ្ធផលនៃការអនុវត្ដថវិកាឆមាសទី១ និងការវាយតម្លៃការអនុវត្ដច្បាប់ស្ដីពីហិរញ្ញវត្ថុសម្រាប់ការគ្រប់គ្រងឆ្នាំ២០២៣ របស់ក្រសួងសេដ្ឋកិច្ច និងហិរញ្ញវត្ថុ បានបង្ហាញថា រហូតដល់បំណាច់ឆ្នាំ២០២៣ ចំណូលពន្ធដារនឹងសម្រេចបានប្រមាណ ១០៧.៥% នៃច្បាប់ស្ដីពីហិរញ្ញវត្ថុសម្រាប់ការគ្រប់គ្រងឆ្នាំ២០២៣ដែលឆ្លុះបញ្ចាំងឲ្យឃើញពីប្រសិទ្ធភាពនៃកិច្ចខិតខំប្រឹងប្រែងក្នុងការអនុវត្ដយុទ្ធសាស្រ្ដ និងផែនការប្រតិបត្ដិរបស់អគ្គនាយកដ្ឋានពន្ធដារ។ ក្នុងរយៈពេល ៧ ខែដើមឆ្នាំ២០២៣ ពន្ធ-អាករសរុបដែលអគ្គនាយកដ្ឋានពន្ធដារប្រមូលបានមានចំនួន ៩ ៣៦៧.៤៤ ប៊ីលានរៀល ឬប្រមាណ ២ ៣១២.៩៥ លានដុល្លារ ស្នើនឹង ៦៤.៧៦% នៃផែនការច្បាប់ស្ដីពីហិរញ្ញវត្ថុសម្រាប់គ្រប់គ្រងឆ្នាំ២០២៣ តែទោះជាយ៉ាងនេះក្ដី បើពិនិត្យពីលទ្ធផលនៃការប្រមូលពន្ធលើអចលនទ្រព្យរបស់អគ្គនាយកដ្ឋានពន្ធដារ គឺសម្រេចបានចំនួន ៥៦.៩៩ ប៊ីលានរៀល ឬប្រមាណ ១៤.២៥ លានដុល្លារប៉ុណ្ណោះ បើប្រៀបធៀបនឹងផែនការប្រចាំឆ្នាំ២០២៣ ទើបសម្រេចបាន ៣៦.៩៩% ប៉ុណ្ណោះ។ ជាមួយគ្នានេះ ដើម្បីជំរុញការប្រមូលពន្ធលើអចលនទ្រព្យ និងចៀសវាងការផាកពិន័យលើម្ចាស់អចលនទ្រព្យដែលមិនបានបំពេញកាតព្វកិច្ចនេះបានទាន់ពេលវេលា កាលពីថ្ងៃទី១១ ខែសីហា កន្លងទៅ អគ្គនាយករដ្ឋានពន្ធដារបានចេញលិខិតជូនដំណឹងស្ដីពីការរំលឹកលើកទី២ ការប្រកាសបង់ពន្ធលើអចលនទ្រព្យ និងពន្ធលើដីធ្លីមិនបានប្រើប្រាស់សម្រាប់ឆ្នាំ២០២៣ ក្នុងការក្រើនរំលឹកម្ចាស់អចលនទ្រព្យមួយចំនួនដែលនៅមិនទាន់បានបំពេញកាតព្វកិច្ចប្រកាស និងបង់ប្រាក់ពន្ធ ឲ្យរួសរាន់មកបង់ប្រាក់ពន្ធយ៉ាងយឺតបំផុតត្រឹមថ្ងៃទី៣០ ខែកញ្ញា ខាងមុខជាកំណត់។ ចំពោះការខកខានមិនបានបំពេញកាតព្វកិច្ចសារពើពន្ធនេះ ម្ចាស់អចលនទ្រព្យនិងត្រូវរងនូវទណ្ឌកម្មរដ្ឋបាលស្របតាមច្បាប់៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T10:11:51.052Z", "category": "អចលនទ្រព្យ", "views": 3690, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ធនាគារធំទី២របស់ថៃ ត្រៀមលុយ១ពាន់លា.ន$ ចរចាទិញគ្រឹះស្ថានហិរញ្ញវត្ថុវៀតណាម ខណៈវិស័យធនាគារកំពុងរងសម្ពាធ	https://business-cambodia.com/articles/kbank-deal-to-but-home-credit-vietnam	ធនាគារ Kasikornbank (KBank) ដែលជាធនាគារធំបំផុតលំដាប់ទី២នៅប្រទេសថៃ កំពុងចរចាគ្នាចង់ទិញយកក្រុមហ៊ុនហិរញ្ញវត្ថុមួយរបស់វៀតណាមដែលមានឈ្មោះថា Home Credit Vietnam នៅក្នុងតម្លៃ ១ពាន់លានដុល្លារ។   ប្រភពពី Bangkok Post បានឱ្យដឹងថា ធនាគារ KBank ចង់ទិញយក Home Credit Vietnam ក្នុងគោលបំណង ពង្រីកវិសាលភាពរបស់ខ្លួន ក្នុងវិស័យធនាគារនៃទឹកដីវៀតណាម។ KBank ថែមទាំងមានបំណងចង់ក្លាយជាធនាគារធំជាងគេលំដាប់ទី២០ នៅវៀតណាម ក្នុងឆ្នាំ២០២៧ខាងមុខនេះ។   ជាក់ស្ដែង Home Credit Vietnam គឺជាផ្នែកមួយនៃស្ថាប័នហិរញ្ញវត្ថុមិនមែនធនាគារ ដែលមានទីស្នាក់ការកណ្ដាលរបស់ប្រទេសហូឡង់ Home Credit Group និងបានចាប់ផ្ដើមដំណើរការក្នុងប្រទេសអាស៊ីអាគ្នេយ៍ក្នុងឆ្នាំ ២០០៨។ បច្ចុប្បន្នក្រុមហ៊ុននេះផ្ដល់ការងារឱ្យបុគ្គលិកចំនួន ៦,០០០នាក់ ព្រមទាំងកំពុងបម្រើតម្រូវការអតិថិជនចំនួន ១២លាននាក់។   សព្វថ្ងៃនេះ ធនាគារ KBank របស់ថៃ កំពុងដំណើរការដំណោះស្រាយប្រាក់កម្ចី KBank Biz ដែលជាសេវាឥណទានសម្រាប់ហាងលក់រាយខ្នាតតូច។ ហើយកិច្ចព្រមព្រៀងរវាង KBank ជាមួយនឹង Home Credit របស់វៀតណាម នឹងជួយឱ្យធនាគារមានលទ្ធភាពផ្ដល់សេវាហិរញ្ញវត្ថុសម្រាប់អតិថិជនអាជីវកម្មខ្នាតតូចបានកាន់តែច្រើនថែមទៀត។   យ៉ាងណាមិញ ដំណើរការនៃកិច្ចព្រមព្រៀងដែលធនាគារ KBank កំពុងធ្វើឡើងនេះគឺវាស្របពេលដែល ធនាគារវៀតណាមកំពុងស្ថិតក្រោមសម្ពាធ ខណៈដែលសេដ្ឋកិច្ចកំពុងធ្លាក់ចុះ និងភាពចលាចលក្នុងវិស័យអចលនទ្រព្យ បានធ្វើឱ្យមានការកើនឡើងនៃប្រាក់កម្ចីមិនល្អ និងបង្កឱ្យមានការកាត់បន្ថយអត្រាការប្រាក់យ៉ាងទូលំទូលាយ។   គួរជម្រាបផងដែរថា Home Credit Group ត្រូវបានគ្រប់គ្រងដោយក្រុមវិនិយោគដ៏ធំបំផុតរបស់សាធារណរដ្ឋឆេក PPF ដែលត្រូវបានបង្កើតឡើងដោយមហាសេដ្ឋី Petr Kellner។ ក្រុមហ៊ុននេះត្រូវបានរាយការពីការខាតបង់យ៉ាងធ្ងន់ធ្ងរនៅចុងឆមាសទីមួយនៃឆ្នាំ២០២២ ភាគច្រើនដោយសារតែផលប៉ះពាល់ពីការប្រតិបត្តិការរបស់រុស្ស៊ី៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T10:07:37.845Z", "category": "ហិរញ្ញវត្ថុ", "views": 181, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ព្រោះមូលហេតុ៥យ៉ាង ធ្វើឱ្យយុវជនវ័យ២០-២៥ឆ្នាំ ភាគច្រើន មិនអាចសល់លុយសន្សំ ចុងខែថប់ៗ	https://business-cambodia.com/articles/5-reasons-why-genz-hardly-to-save-thier-income-	នៅវ័យ២០-២៥ឆ្នាំយុវជនភាគច្រើនអាចនឹងកំពុងធ្វើការដើម្បីរកចំណូលផ្គត់ផ្គង់ខ្លួនឯង ការសិក្សា និងគ្រួសារ ដោយមិនរាប់បញ្ចូលអ្នកដែលរៀបការមានប្តីមានប្រពន្ធកសាងគ្រួសារហើយនោះទេ។ យ៉ាងណាមិញខាងក្រោមនេះជាដើមចមធ្វើ ឱ្យយុវវ័យភាគច្រើនមិនអាចសល់លុយសម្រាប់សន្សំ រស់នៅចុងខែចេះតែថប់ៗដង្ហើម ខ្វះខាតមុខក្រោយ៖   ១. មិនមានជំនាញដឹកនាំខ្លួនឯង   ដឹកនាំខ្លួនឯងគឺជាជំនាញទន់មួយដែលមនុស្សទាំងអស់គួរតែមានដើម្បីអាចជួយខ្លួនឯងឱ្យឆាប់ដល់គោលដៅ។ ការដឹកនាំខ្លួនឯងហេតុអ្វីពាក់ព័ន្ធនឹងការមិនសល់លុយសល់កាក់របស់យើង? ព្រោះភាពជាអ្នកដឹកនាំខ្លួនឯង បានជះឥទ្ធិពលយ៉ាងខ្លាំងដល់ការរស់នៅរបស់យើងប្រចាំថ្ងៃ ដូចជាវិន័យ សណ្តាប់ធ្នាប់ ផ្នត់គំនិត អត្តចរិត របៀបដោះស្រាយនិងការប្រឈមមុខជាមួយបញ្ហាក្នុងជីវិត។   ឧទាហរណ៍ បើបងប្អូនកំពុងជួបបញ្ហាខ្វះលុយ យើងសាកសង្កេតខ្លួនឯងបន្តិចថា នៅពេលដែលយើងមានលុយយើងបែរជាចាយមិនបានគិត តែនៅពេលអស់លុយទើបយើងចាប់ផ្តើមចេះគិត ហើយនេះជាចំណុច១មានទំនាក់ទំនងគ្នាជាមួយវិន័យ យើងខ្វះលុយវាអាចមកពីពេលយើងមានលុយ យើងមិនមានវិន័យផ្ទាល់ខ្លួនក្នុងការចាយវាយ មិនមានផ្នត់គំនិតសន្សំសំចៃជាដើម។   ២. មានតម្រូវការសង្គមច្រើន   តម្រូវការសង្គមត្រង់ចំណុចនេះមិនមែនសម្តៅដល់ការចាយលុយជ្រុលនិយមទៅលើសម្ភារៈទំនើបដើម្បីសម្ងែងញាតិមិត្តនោះទេ តែជាតម្រូវការមួយចំនួនក្នុងជីវិតរស់នៅប្រចាំថ្ងៃ សាមញ្ញៗតែច្រើនលើសលុប ហើយភ្លេចគិតដល់រឿងទុកដាក់លុយ១កាក់១សេន។   ឧទាហរណ៍ ដូចជាការមើលឥវ៉ាន់លេងៗ តែទិញមែនទែន ចេញពីធ្វើការបាយល្ងាចក្រៅផ្ទះញឹកញយ ជំនួបច្រើនដងក្នុងមួយខែៗ ទិញសម្ភារៈប្រើប្រាស់ចាំបាច់ច្រើនដងក្នុង១ខែៗ ដូចជ អាហារថ្លៃៗ ទទួលទានកាហ្វេជាប្រចាំ សម្លៀកបំពាក់ កាបូបឬស្បែកជើងជាដើម ហើយកត្តាទាំងនេះ អាចធ្វើឱ្យយើងខ្លួនឯងយល់ច្រឡំថាជាវាការចំណាយចាំបាច់ ទាន់តម្រូវការសង្គម។   ៣. មិនយល់ចិត្តលុយ   ពេលយើងស្រឡាញ់សង្សារយើង បើយើងមិនយល់ចិត្តគេតើគេនៅជាមួយយើងបានយូរឬទេ? ដូចគ្នាជាមួយលុយដែលគឺវាមិនចូលចិត្តមនុស្សដែលមិនយល់ពីវា  ហើយលោក Robert Kiyosaki អ្នកនិពន្ធអំពីលុយកាក់ដ៏ល្បីឈ្មោះ តែងនិយាយថាមិនមនុស្សភាគច្រើនមិនអាចក្លាយជាអ្នកសល់ទ្រព្យ សល់លុយដោយសារពួកគេមិនបានរៀនអំពីចិត្តសាស្រ្តនៃលុយ។   ដូច្នេះក្រៅតែអំពីការរៀន ចំណេះដឹង ជំនាញផ្សេងៗដែលនាំឱ្យយើងអាចរកលុយបាន យុវជន-យុវតីគួរតែរៀនសូត្រពីចំណេះដឹងហិរញ្ញាវត្ថុ រៀនពីការវិនិយោគហើយការវិនិយោគ នេះទៀតសោតមិនមែនចាំតែមានលុយច្រើនទៅទិញដីទិញផ្ទះនោះទេ តែយើងអាចសន្សំលុយពីប្រាក់ខែដែលរកបានឱ្យបានទៀងទាត់តែ១ខែ២០-៣០$ ក្នុងមួយឆ្នាំក៏យើងអាចមើលឃើញលុយដែរ ទោះវាកើនតិចតែវាកើតចេញពីការវិនិយោគចំណេះដឹង កម្លាំងកាយចិត្ត ពេលវេលារបស់យើងទៅលើការងារ។   ៤. ស្ថានភាពគ្រួសារ អាចបង្កើតជាបន្ទុក   នៅពេលដែលគ្រួសារផ្តត់ផ្គង់នឹងចំណាយប្រាក់កាក់ចិញ្ចឹមយើងឱ្យយើងរៀនសូត្រ ពេលមានស្លាបហើររកចំណីបានហើយយើងប្រហែលជាមិនអាចបិទភ្នែក មិនជួយសម្រាលបន្ទុកគ្រួសារនោះទេ ហើយសិនជាគ្រួសារជាប់បំណុលទៀតនោះកាន់តែលំបាក។   ដូច្នេះហើយនេះក៏អាចក្លាយជាមូលហេតុមួយដែលធ្វើឱ្យអ្នកធ្វើការមួយចំនួនមិនអាចសល់លុយកសាងអនាគតឱ្យខ្លួនឯង។ ប៉ុន្តែចំពោះបញ្ហានេះដំណោះស្រាយមានតែ១ប៉ុណ្ណោះគឺខិតខំប្រឹងប្រែងដុសខាត់ចំណេះជំនាញខ្លួនឯងឱ្យកាន់តែមានសមត្ថភាព ធ្វើការឱ្យបានប្រាក់ខែខ្ពស់ រកស៊ីឱ្យមានលទ្ធផលបង្កើនចំណូលច្រើនប្រភព ដើម្បីបន្ធូរបន្ទុក បង្កើនគុណភាពជីវិត រស់នៅឱ្យមានស្តង់ដារ។   ៥. មិនមានគោលដៅសន្សំ   គោលដៅនិងវិន័យជាគូរនិស្ស័យនឹងគ្នាគ្រប់ពេលពេល គ្រប់ភព គ្រប់ជាតិ គោលដៅមិនអាចចេញជាផ្លែផ្កាបានទេប្រសិនបើគ្មានវិន័យ។ អញ្ចឹងហើយការសន្សំលុយក៏ត្រួវមានគោលដៅ មានវិន័យជាមួយវាដែរ ឧទាហរណ៍ដូចជាយើងដាក់គោលដៅសន្សំ កំណត់ពេលវេលា បង្កើតវិន័យឱ្យខ្លួនឯង ធ្វើផែនការសកម្មភាព តាមដានការចំណាយឱ្យជាប់លាប់ កុំឱ្យដូចពាក្យដែលបងប្អូនយើងមួយចំនួនចំណាំនិយាយលេងថាផ្លូវទៅរកលុយពិបាកដូចផ្លូវទៅផ្ទះម៉ែក្មេក ផ្លូវទៅចាយលុយស្រួលដូចផ្លូវហាយវេ។   សរុបមកវិញមូលហេតុដែលធ្វើឱ្យយើងមិនអាចសល់លុយវាអាចបណ្តាលមកពីខ្លួនយើងផង ពីកត្តាជុំវិញយើងផង ដូច្នេះហើយដើម្បីកុំឱ្យបញ្ហាក៏ជាដូចមូលហេតុមួយចំនួនប្រែក្លាយទៅមហារីកលេសបាន យើងត្រូវព្យាយាមស្វះស្វែងរកដំណោះស្រាយ ចោលនូវបញ្ហាណាដែលអាចធ្វើទៅបានឱ្យបានល្អបំផុត៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T10:06:34.765Z", "category": "ភាពជាអ្នកដឹកនាំ", "views": 130, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
យើងជាម្ចាស់លុយយើងជាអ្នកសម្រេច! គេសុំខ្ចីលុយតែមិនចង់ឲ្យគេខ្ចី នេះជារបៀបបដិសេធគួរសមបំផុត	https://business-cambodia.com/articles/how-to-reject-when-someone-borrow-your-money	រឿងខ្ចីលុយគឺតែងតែកើតមាននៅក្នុងសង្គមយើងព្រោះមនុស្សរស់នៅតែងតែពឹកពាក់គ្នាទៅវិញទៅមកនៅពេលពួកគាត់ជួបបញ្ហាជាពិសេសបញ្ហាលុយខ្វះខាតលុយសម្រាប់ត្រូវការអ្វីមួយ។ យ៉ាងណាមិញពេលខ្លះអ្នកមិនចង់ឲ្យអ្នកណាម្នាក់ខ្ចីលុយឡើយប៉ុន្ដែអ្វីដែលបញ្ហានោះគឺថាតើគួរបដិសេធយ៉ាងម៉េចដើម្បីកុំឲ្យអ្នកខ្ចីលុយអនចិត្តនិងធ្វើឲ្យទំនាក់ទំនងកាន់តែល្អក់កករ។   ខាងក្រោមនេះគឺជារបៀបនៃការនិយាយបដិសេធដ៏មានភាពគួរសមបំផុតនៅពេលមានអ្នកសុំខ្ចីលុយតែអ្នកមិនចង់ឲ្យគេខ្ចី។ ១. សុំទោសផង ខ្ញុំពិតជាចង់ជួយមែន ប៉ុន្ដែពេលនេះខ្ញុំក៏កំពុងយ៉ាប់យ៉ឺនរឿលុយកាក់ដែរ  ប្រយោគខាងគឺជាប្រយោគបដិសេធក៏គួរសមព្រោះអ្នកបានបង្ហាញពីទឹកចិត្តក្នុងការជួយមិត្តភក្ដិឬសាច់ញាតិប៉ុន្ដែអ្នកក៏កំពុងខ្វះខាតដូចគ្នា។ ការនិយាយបែបនេះធ្វើឲ្យអ្នកសុំខ្ចីលុយយើងគេក៏អស់ចិត្តហើយក៏មិនមានការខឹងឬស្អប់ឡើយ។ ២. សុំទោសផង រឿងលុយកាក់គឺប្រពន្ធខ្ញុំជាអ្នកគ្រប់គ្រងទាំងអស់  ប្រយោគខាងលើក៏ជាប្រយោគមួយក្នុងការបដិសេធអ្នកសុំខ្ចីលុយដ៏មានប្រសិទ្ធភាព។ ត្រង់នេះអ្នកគ្រាន់តែនិយាយថាលុយរបស់អ្នកគឺប្រពន្ធជាអ្នកគ្រប់គ្រងទាំងអស់ដូច្នេះមុននឹងឲ្យអ្នកណាខ្ចីទាល់តែប្រពន្ធរបស់អ្នកអនុញ្ញាតព្រោះគាត់ជាអ្នកចាត់ចែងលុយកាក់ក្នុងគ្រួសារ។ ៣. ខ្ញុំពិតជាអត់លុយមែន ប៉ុន្ដែខ្ញុំនឹងព្យាយាមជួយអ្នកក្នុងរបៀបផ្សេងវិញ ចំណុចទី៣ខាងលើក៏ជាប្រយោគបដិសេធមួយដែលគួរសមដោយអ្នកគ្រាន់តែនិយាយថាអត់មានលុយឲ្យខ្ញុំប៉ុន្ដែព្យាយាមជួយពួកគាត់តាមផ្លូវផ្សេងវិញ។ ត្រង់នេះជាធម្មតាអ្នកខ្ចីលុយគេព្រោះតែពួកគាត់ខ្វះខាត ដូច្នេះអ្នកអាចនិយាយថានឹងរកការងារធ្វើឬណែនាំឱកាសរកចំណូលដើម្បីឲ្យពួកគាត់បានចំណូលបន្ថែម។ វិធីនេះធ្វើអ្នកខ្ចីលុយស្ងប់ចិត្តព្រោះពួកគាត់ឃើញថាអ្នកអត់លុយឲ្យខ្ចីប៉ុន្ដែមានចិត្តចង់ជួយមែន។   គួរបញ្ជាក់ផងដែរទាក់ទងនឹងការបដិសេធមិនចង់ឲ្យមិត្តភក្ដិឬសាច់ញាតិខ្ចីលុយ អ្នកមិនចាំបាច់រៀបរាប់ហេតុផលច្រើនពេកនោះពោលគឺប្រាប់ហេតុត្រង់ៗជាការស្រេច។ បើកាលណាអ្នកពន្យល់ហេតុផលច្រើនពេកគេអាចនឹងគិតថាអ្នកកុំតែរកលេសដើម្បីកុំឲ្យគេខ្ចីលុយអ្នក៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T09:56:36.770Z", "category": "ហិរញ្ញវត្ថុ", "views": 967, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កាន់តែពិសេសសម្រាប់ និយ័តករមូលបត្រកម្ពុជា ពីមន្ទីរពេទ្យអន្តរជាតិអរៀនដា	https://business-cambodia.com/articles/orienda-international-hospital-	នាថ្ងៃទី២៤ ខែសីហា ឆ្នាំ២០២៣ និយ័តករមូលបត្រកម្ពុជា និងមន្ទីរពេទ្យអន្តរជាតិ អរៀនដា បានរៀបចំពិធីចុះហត្ថលេខាលើអនុស្សរណៈនៃការយោគយល់គ្នាស្តីពីការផ្តល់ជូនពិសេសលើសេវាកម្មសុខាភិបាលឯកជនដល់និយ័តករមូលបត្រកម្ពុជា ក្រោមអធិបតីភាពដ៏ខ្ពង់ខ្ពស់របស់ ឯកឧត្តម ស៊ូ សុជាតិ ប្រតិភូរាជរដ្ឋាភិបាលទទួលបន្ទុកជាអគ្គនាយក នៃនិយ័តករមូលបត្រកម្ពុជា និង ឧកញ៉ា គួន ធីតា ប្រធានក្រុមប្រឹក្សាភិបាលនៃមន្ទីរពេទ្យអន្តរជាតិ អរៀនដា ដោយមានការចូលរួមពីថ្នាក់ដឹកនាំនៃនិយ័តករមូលបត្រកម្ពុជា ថ្នាក់ដឹកនាំនៃមន្ទីរពេទ្យអន្តរជាតិ អរៀនដា មន្ត្រីនិយ័តករមូលបត្រកម្ពុជា និងបុគ្គលិកមន្ទីរពេទ្យអន្តរជាតិ អរៀនដា ។     ឧកញ៉ា គួន ធីតា បានមានមតិស្វាគមន៍ថា “ មន្ទីរពេទ្យអន្តរជាតិអរៀនដា យើងខ្ញុំផ្តល់ការពិគ្រោះ និងព្យាបាលទៅលើផ្នែកជាច្រើនដូចជា៖ ផ្នែកជំងឺលំបាកមានកូន  សម្ភព  រោគស្ត្រី  កុមារ ជំងឺទូទៅ ជំងឺទឹកនោមផ្អែម ជំងឺសើស្បែក ជំងឺធ្ងន់ទារក ផ្នែកថតឆ្លុះរូបភាពវេជ្ជសាស្ត្រ ផ្នែកមន្ទីរពិសោធន៌ ផ្នែកជំងឺធ្ងន់ធ្ងរ សង្គ្រោះបន្ទាន់ ២៤ ម៉ោង និងសេវាសង្គ្រោះបន្ទាន់តាមយន្តហោះពិសេស និងផ្នែក មួយទៀតដែលជាផ្នែកថ្មី និងដំបូងបង្អស់ នៅព្រះរាជាណាចក្រកម្ពុជា គឺផ្នែកប្រឆាំងភាពចាស់ ដែលយើងខ្ញុំមានក្រុមគ្រូពេទ្យជំនាញ មកពីបរទេស ដែលនឹងធ្វើការស្វែងរកភាពមិនប្រក្រតី និងអតុល្យភាពក្នុងរាងកាយអ្នកជំងឺ បន្ទាប់មកគ្រូពេទ្យនឹងរៀបចំវីតាមីនទៅតាមអាការៈអ្នកជំងឺ ដើម្បីអោយអ្នកជំងឺមានសុខភាពល្អទប់ស្កាត់ជំងឺ និងកាត់បន្ថយភាពចាស់។”     ឧកញ៉ា គួន ធីតា បានបញ្ជាក់បន្ថែមថា “ នៅមន្ទីរពេទ្យអន្តរជាតិ អរៀនដា យើងមានបន្ទប់សម្រាកសរុបចំនួន ១១១បន្ទប់។ ហើយអាគារនៃមន្ទីរពេទ្យ អន្តរជាតិអរៀនដា បានសាងសង់ឡើងស្របតាមរចនាបទតាមបែបអាផាតមិន ដើម្បីផ្តល់ជូនអតិថិជនដែលមកពិនិត្យ ព្យាបាល និងសម្រាកមានអារម្មណ៍កក់ក្តៅ ផាសុកភាព ប្រៀបដូចជាកំពុងសម្រាកនៅផ្ទះរបស់ខ្លួនអញ្ចឹង ។ ចំណែកឯ តម្លៃនៃការសម្រាលកូនដោយធម្មជាតិ នៅមន្ទីរពេទ្យអន្តរជាតិអរៀនដាយើងខ្ញុំគឺមានតម្លៃចាប់ពី ១០៩៩ដុល្លារតែប៉ុណ្ណោះ ដែលអតិថិជននឹងទទួលបាននូវកញ្ចប់សម្រាលដោយធម្មជាតិ ដ៏មានសុវត្ថិភាព គុណភាព និងផាសុខភាព ដែលមានវេជ្ជបណ្ឌិតឯកទេសនិងគិលានុបដ្ឋាយិកាជំនាញចូលរួមសម្រាលកូនរហូតដល់០៩នាក់ហើយអតិថិជន និងទទួលបានការថែមជូនដោយឥតគិតថ្លៃនូវ កញ្ចប់ពិនិត្យសុខភាពទូទៅ,កញ្ចប់ពិនិត្យសុខភាពកុមារ និងកញ្ចប់ប្រឹក្សាអាហារូបត្ថម្ភ រាល់ពេលដែលអតិថិជនជាវកញ្ចប់សម្រាលនេះ។”     ចំពោះតម្លៃសេវាកម្មនៅមន្ទីរពេទ្យអន្តរជាតិអរៀនដា! ឧកញ៉ា គួន ធីតា បានឆ្លើយតបអោយបងប្អូនប្រជាពលរដ្ឋដឹងដោយបញ្ជក់ច្បាស់ៗថា៖ ពិតប្រាកដណាស់ មន្ទីរពេទ្យអន្តរជាតិ អរៀនដា ជាមន្ទីរពេទ្យឯកជនធំមួយក្នុងចំណោមមន្ទីរពេទ្យផ្សេងៗ ដែលមានស្តង់ដាអន្តរជាតិពេញលេញ ក្នុងព្រះរាជាណាចក្រកម្ពុជា ចំពោះតម្លៃបើធៀបទៅនឹងមន្ទីរពេទ្យគូប្រកួតប្រជែង ឬក៏មន្ទីរពេទ្យនៅប្រទេសជិតខាង ខ្ញុំអាចធានាបាន ថា នៅទីនេះ តម្លៃរបស់យើងគឺ សមរម្យជាងគេបំផុត សម្រាប់ជីវភាពរបស់ប្រជាពលរដ្ឋក្នុងស្រុក។ ដូចដែលខ្ញុំបានបញ្ជាក់ខាងលើគឺយើងចង់អោយប្រជាពលរដ្ឋទទួលបានសេវាកម្មដែលមានស្តង់ដារអន្តរជាតិនៅក្នុងស្រុកដោយមិនចាំបាច់ ចំណាយច្រើនក្នុងការចេញទៅក្រៅប្រទេស គឺ អាចទទួលយកសេវាកម្មមួយដ៍ល្អ មានសុវត្ថិភាព និងទំនុកចិត្តនៅទីនេះដោយផ្ទាល់។ នាងខ្ញុំមានចក្ចុវិស័យដែលចង់អោយប្រជាជនខ្មែរទទួលបានសេវាកម្មដែលមានស្តង់ដាអន្តរជាតិ ដោយមិនចាំបាច់ ចំណាយច្រើនទៅក្រៅប្រទេសដើម្បីទទួលការព្យាបាល។ ជាពិសេសពីថ្ងៃនេះរហូតដល់ចុងខែសីហានេះ ចំពោះសេវាកម្មពិនិត្យសុខភាពទូទៅ យើងកំពុងមានការផ្តល់ជូនការបញ្ចុះតម្លៃពិសេស ៥០% ដោយ អតិថិជនចំណាយត្រឹមតែ២០០$ តែប៉ុណ្ណោះ នឹងទទួលបានកញ្ចប់ពិស្តារ មានការពិនិត្យរហូតដល់២៧មុខងារ នៃសារពាង្គកាយ និងជួបពិគ្រោះសុខភាពជាមួយវេជ្ជបណ្ឌិតឯកទេសជំនាញជនជាតិបរទេស មានបទពិសោធន៍រហូតដល់២០ឆ្នាំ ហើយការបកប្រែលទ្ធផលថតគឺធ្វើឡើងនៅប្រទេសសិង្ហបុរី ដោយក្រុមហ៊ុន Medisol Solution ដែលជាក្រុមហ៊ុនថតឆ្លុះរូបភាពវេជ្ជសាស្ត្រឈានមុនគេនៅប្រទេសសិង្ហបុរី។     ជាកិច្ចបន្ទាប់ ឯកឧត្តម ស៊ូ សុជាតិ ប្រតិភូរាជរដ្ឋាភិបាល ក៏បានមានមតិសំណេះសំណាល និងលើកឡើងថា “  ពិតជាមានសេចក្តីសោមន្សរីករាយណាស់ ក្នុងការសហការជាមួយមន្ទីរពេទ្យអន្តរជាតិអរៀនដា ដែលជាមន្ទីរពេទ្យឯកជនដ៏ធំមួយមានស្តង់ដារអន្តរជាតិ នៅក្នុងប្រទេសកម្ពុជា។ ការសហការនេះ មិនមែនត្រឹមតែផ្តល់ជូនពិសេសលើសេវាកម្មសុខាភិបាលឯកជនសម្រាប់តែនិយ័តករមូលបត្រកម្ពុជានោះទេ គឺសម្រាប់មន្រ្ដីនៃអាជ្ញាធរសេវាហិរញ្ញវត្ថុមិនមែនធនាគារ ទាំងអស់តែម្ដង។     ជាកិច្ចបញ្ចប់ ឯកឧត្តមប្រតិភូរាជរដ្ឋាភិបាលទទួលបន្ទុកជាអគ្គនាយក នៃនិយ័តករមូលបត្រកម្ពុជា បានវាយតម្លៃខ្ពស់ និងថ្លែងអំណរគុណយ៉ាងជ្រាលជ្រៅចំពោះឧកញ៉ាប្រធានក្រុមប្រឹក្សានៃមន្ទីរពេទ្យអន្តរជាតិអរៀនដា ថ្នាក់ដឹកនាំ និងបុគ្គលិកមន្ទីរពេទ្យអន្តរជាតិ អរៀនដា ដែលបានផ្តល់កញ្ចប់លើសេវាសុខភាព ជូនថ្នាក់ដឹកនាំនៃ និយ័តករមូលបត្រកម្ពុជា មន្ត្រី និងសូមជូនពរជួបតែ វិបុលសុខ និងសមប្រកបនឹងពុទ្ធពរទាំង ៤ ប្រការគឺ អាយុ វណ្ណៈ សុខៈ និងពលៈ កុំបីឃ្លៀងឃ្លាតឡើយ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T09:40:26.774Z", "category": "PR", "views": 256, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ល្អណាស់! ក្រុមហ៊ុនបច្ចេកវិទ្យាចំនួន ១៥ មកពីឥណ្ឌា កំពុងស្វែងរកដៃគូសហការជាមួយកម្ពុជា	https://business-cambodia.com/articles/15-tech-companies-from-india	ពិតជាដំណឹងដ៏រីករាយមួយ ដែលនាពេលថ្មីៗនេះ មានក្រុមហ៊ុនបច្ចេកវិទ្យានៅប្រទេសឥណ្ឌា ចំនួន១៥ក្រុមហ៊ុន បានមកស្វែងរកដៃគូសហការជាមួយភាគីក្រុមហ៊ុននៅកម្ពុជា។ នេះបើយោងតាមការចុះផ្សាយដោយអគ្គនាយកដ្ឋានទូរទស្សន៍ជាតិកម្ពុជា។ ប្រភពដដែលបន្តឱ្យដឹងទៀតថា ក្រុមហ៊ុនឥណ្ឌាដែលមកស្វែងរក ដៃគូសហការថ្ងៃនេះ គឺផ្តោតលើវិស័យផ្សេងគ្នា ក្នុងនោះមានក្រុមហ៊ុនខ្លះផ្តោតលើបញ្ញាសិប្បនិម្មិត ម៉ាស៊ីនសម្រាប់ការសិក្សា រ៉ូបូត Smart manufacturing, Big Data, វេបសាយ  និងកម្មវិធីទូរស័ព្ទ ថាមពលសូឡា  ហ្វីនតិច បច្ចេកវិទ្យាលើវិស័យកសិកម្ម បច្ចេកវិទ្យាលើវិស័យអប់រំ Blockchain ភាពយន្ត ហ្គេម AR VR LPO BPO Cloud IT Hardware ដ្រូន ឧបករណ៍លើវិស័យប្រព័ន្ធផ្សព្វផ្សាយ បច្ចេកវិទ្យាលើវិស័យសុខាភិបាល និងមានការផ្តោតលើវិស័យជាច្រើនផ្សេងទៀត។ នៅក្នុងនោះដែរ លោក កែវ កក្កដា ដែលជាអ្នកគ្រប់គ្រងនិងអភិវឌ្ឍអាជីវកម្ម នៃក្រុមហ៊ុន The Better Cambodia បានបញ្ជាក់ ថា ជំនួបកិច្ចសហការរវាងក្រុមហ៊ុនពីប្រទេសឥណ្ឌា និងក្រុមហ៊ុននៅកម្ពុជានេះ ពិតជាកម្មវិធីដែលមានអត្ថប្រយោជន៍ដោយទទួលបានកិច្ចសហការច្បាស់ជាផ្ដល់នូវចំណេះកាន់តែច្រើនសម្រាប់កម្ពុជា ព្រោះឥណ្ឌាជាប្រទេសមានភាពល្បីលើបច្ចេកវិទ្យា៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T09:40:12.944Z", "category": "ចាប់ផ្តើមអាជីវកម្ម", "views": 265, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកឧកញ៉ា លាង ម៉េង បង្ហើបពីចំណុចសំខាន់១ ដែលធ្វើឱ្យមនុស្សពីរនាក់ រៀនចប់សាលាតែ១ តែវាសនាខុសគ្នា	https://business-cambodia.com/articles/duke-leang-meng-reveals-an-important-point-make-people-different	«ចាប់ផ្តើមពីចំណុចដូចគ្នា តែមិនប្រាកដអាចឈរនៅកន្លែងដូចគ្នានោះទេ» នេះជាសភាវធម្មជាតិ ត្បិតបងប្អូនបង្កើតចេញពីផ្ទៃម្តាយរួមគ្នា ក៏គង់នៅមានភាពទីទៃ ចុះទម្រាំសិស្សពីរនាក់ចេញពីសាលាតែមួយនឹងរឹតតែឆ្ងាយជាងនេះទៅទៀត។ ជាក់ស្តែងអ្នកឧកញ៉ា លាង ម៉េង សហស្ថាបនិក និងប្រធានក្រុមអគ្គនាយក Chip Mong បានលើកបង្ហាញពីចំណុចសំខាន់ធំ១ ដែលមនុស្សពីរអ្នកមានវាសនាខុសគ្នាដាច់ស្រឡះ បើទោះបីរៀនចប់ពីសាលាតែមួយក៏ដោយ។ អ្នកឧកញ៉ា បានមានប្រសាសន៍យ៉ាងដូច្នេះថា៖ «រយៈពេល២០ជាងឆ្នាំមុន ខ្ញុំមិនភ្លេចទេ នៅឆ្នាំ១៩៩៣ ឬ១៩៩៤ គាត់ជាស្ថាបនិក Chip Mong ត្រូវជាម្តាយរបស់ខ្ញុំបានទៅជួបធនាគារ គាត់ថាចង់ឲ្យកូនគាត់មានជំនាញមូលដ្ឋានមួយ ចំណេះដឹងមួយដែលល្អ អីចឹងគាត់បានទៅភ្ជាប់ជាមួយធនាគារថា គាត់ចង់ខ្ចីលុយប្រហែល ៧ម៉ឺន ឬ៥ម៉ឺនដុល្លារ ដើម្បីឲ្យកូនគាត់បន្តការសិក្សានៅក្រៅប្រទេស»។ ឆ្លងតាមរយៈបទពិសោធន៍ជាច្រើនឆ្នាំក្នុងការសិក្សា ការងារ និងការគ្រប់គ្រងក្រុមហ៊ុន អ្នកឧកញ៉ា លាង ម៉េង បានចង្អុលបង្ហាញថា៖ «យើងរីកចម្រើនបាន ដោយសារជំនាញ យើងត្រូវធ្វើម៉េចដើម្បីកសាងជំនាញរឹង (Hard Skill) សមត្ថភាព ដើម្បីយើងពូកែជាងមុន ហើយសំខាន់បំផុតយើងអាចពង្រីកខ្លួនយើងឲ្យទៅជាកន្លែងដែលយើងគិតថា នៅតែក្មេងខ្ចីសម្រាប់ការរៀនសូត្រជានិច្ច (baby continue to learn)។ កុំឲ្យប្អូនៗរៀននៅសាលាប៉ុណ្ណឹង ចប់ប៉ុណ្នឹងមិនមែនទេ។ អ៉ីចឹងបានហេតុអ្វី អ្នកខ្លះរៀនចេញពីសាលាដូចគ្នា អ្នកខ្លះក្លាយទៅជាអ្នកដឹកនាំគេ ទៅជាCEO អ្នកខ្លះទៀតឡើងជា Director អ្នកខ្លះនៅ អាហ្នឹងហើយត្រូវការយើង ប្តាជ្ញាចិត្ត (commitment) មែនទែន»។ អ្នកឧកញ៉ា លាង ម៉េង សហស្ថាបនិក និងជាប្រធានក្រុមអគ្គនាយក ជីប ម៉ុង បានសង្កត់ធ្ងន់ថា៖ «ដើម្បីទទួលបានការអភិវឌ្ឍរីកចម្រើនឥតឈប់ឈរ យើងត្រូវហ៊ានទទួលយកបញ្ហាប្រឈមនានា ហើយចាប់យកឱកាសនេះដើម្បីរៀនសូត្រ និងបន្តអភិវឌ្ឍខ្លួនឲ្យកាន់តែប្រសើរឡើង»។ ក្នុងនោះអ្នកឧកញ៉ាក៏បានលើកទឹកចិត្តឲ្យខំស្រាវជ្រាវ ឆ្ងល់ឲ្យច្រើន និងបន្តអត្តចរិតបែបនេះ នោះជីវិតនឹងរីកចម្រើន។ ហើយសំខាន់បំផុតត្រូវតែហ៊ានសាកល្បង បើមានឱកាសត្រូវតែចាប់ផ្តើមជាអ្នកដឹកនាំសាកល្បង (youth leader) ពេលជួបបញ្ហា ការប្រកួតប្រជែង កំហុស ត្រូវចាំថាវាជាចំណុចខ្លាំងរបស់យើង ដូចទេវតាប្រទានជោគជ័យក្នុងជីវិតយើងអ៉ីចឹង កន្លែងហ្នឹងហើយដែលបណ្តុះអង់ទីគ័រមួយ ធ្វើឲ្យខ្លួនយើងខ្លាំង៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T09:21:13.558Z", "category": "ភាពជាអ្នកដឹកនាំ", "views": 531, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
បញ្ចុះតម្លៃញាក់! ហាងល្បីៗជាច្រើន នៅផ្សារទំនើបជីបម៉ុង សម្រុកលក់ស្បែកជើងបញ្ចុះតម្លៃកប់	https://business-cambodia.com/articles/chip-mong-dis-count-shoes	ទៅមុនបានមុន! ជាឱកាសដ៏ល្អមួយសម្រាប់ប្រិយមិត្តដែលមានបំណងចង់ទិញស្បែកជើងប្រេន ឬបងប្អូនដែលមានបំណងចង់ប្តូរម៉ូដ ពេលនេះហាងជាច្រើន នៅផ្សារទំនើប ជីប ម៉ុង ២៧១ មេហ្គាម៉ល បានប្រកាសលក់ស្បែកជើងបញ្ចុះតម្លៃមិនធ្លាប់មាន ជាមួយម៉ូដស្អាតៗជាច្រើន ច្រើនពណ៌ ងាយស្រួលជ្រើស ជាមួយនឹងការប្រម៉ូសិនបញ្ចុះតម្លៃ៥០ភាគរយ។ យោងតាមការចុះផ្សាយលើផេកផ្លូវការ Chip Mong 271 Mega Mall កាលពីពេលកន្លងនេះបានឱ្យដឹងថា ហាងស្បែកជើងប្រេនជាច្រើនប្រកាសលក់ស្បែកជើងដូចជា Ipanema Cambodia , CONVERSE , 361 Cambodia , SKECHERS ជាមួយការបញ្ចុះតម្លៃរហូតដល់ ៥០ភាគរយ ចាប់ពីថ្ងៃនេះតទៅ នៅផ្សារទំនើប ជីប ម៉ុង 271 មេហ្គា ម៉ល ជាន់ផ្ទាល់ដី។  កុំភ្លេចបបួលមនុស្សជាទីស្រលាញ់របស់អ្នក ដើម្បីដើរមើលអីវ៉ាន់ស្អាតៗណា  ខណៈការប្រម៉ូសិននេះមានត្រឹមថ្ងៃ ថ្ងៃទី៣១ ខែសីហា ឆ្នាំ២០២៣ តែប៉ុណ្ណោះ។	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T09:08:01.670Z", "category": "កំពូលអ្នកលក់", "views": 1023, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
សេដ្ឋវិទូជាន់ខ្ពស់ព្រមា.នថា សេដ្ឋកិច្ចរបស់ប្រទេសអ្នកមា.ននៅអឺរ៉ុប កំពុងធ្លាក់ចុះជាបន្តបន្ទាប់	https://business-cambodia.com/articles/europe-economy-bad-to-worst	សព្វថ្ងៃនេះស្ថានភាពសេដ្ឋកិច្ចសកលលោកហាក់បីដូចជាកំពុងតែស្ថិតនៅក្នុងវិបត្តិ ក្នុងនោះសូម្បីតែនៅតំបន់អឺរ៉ុប ដែលពោលពេញទៅដោយប្រទេសអ្នកមានៗ ក៏មានទិន្នន័យនៃការធ្លាក់ចុះសេដ្ឋកិច្ចជាបន្តបន្ទាប់ដែរ។ នេះបើយោងតាមការចុះផ្សាយរបស់សារព័ត៌មាន CNBC។   ប្រភពដដែលបានឱ្យដឹងថា ទិន្នន័យចុងក្រោយនៃ សន្ទស្សន៍អ្នកគ្រប់គ្រងការទិញ (PMI) ទាំងអស់នៅក្នុងតំបន់ចាយលុយអឺរ៉ូ នៅក្នុងខែសីហាបានធ្លាក់ចុះសល់ត្រឹម ៤៧.០ ខណៈកាលពីខែកក្កដាវាមានដល់ ៤៨.៦ ។   ទន្ទឹមនឹងនោះ លោក Cyrus de la Rubia ប្រធានសេដ្ឋវិទូនៅធនាគារ Hamburg Commercial Bank បានលើកឡើងថា «វិស័យសេវាកម្មនៃតំបន់ចាយប្រាក់អឺរ៉ូ កំពុងបង្ហាញសញ្ញានៃការងាកចុះ ហើយកំពុងមានបញ្ហាដំណើរការមិនល្អនៃការផ្គូផ្គងផលិតកម្ម»។ លោក Rubia បានបន្ថែមទៀតថា «ដោយពិចារណាលើតួលេខ PMI នៅក្នុង GDP (ផលិតផលក្នុងស្រុកសរុប) គេអាចសន្និដ្ឋានបានថា សេដ្ឋកិច្ចតំបន់ចាយប្រាក់អឺរ៉ូនឹងធ្លាក់ចុះ ០.២% នៅក្នុងត្រីមាសទីបីនៃឆ្នាំ២០២៣នេះ»។   តំបន់ចាយប្រាក់អឺរ៉ូដែលជាតំបន់នៃប្រទេសសេដ្ឋកិច្ចធំៗចំនួន២០ កំពុងមានបញ្ហាខ្វះខាតកំណើនសេដ្ឋកិច្ច។ លោក Rubia បានបញ្ជាក់ថា «កំណើនសេដ្ឋកិច្ចធ្លាក់ចុះបែបនេះគឺអាចបណ្ដាលមកពី ផលប៉ះពាល់នៃអត្រាការប្រាក់ខ្ពស់ និងតម្លៃថាមពលខ្ពស់ ព្រមទាំងការកាត់បន្ថយតម្រូវការខាងក្រៅ»។   ស្របជាមួយគ្នានេះដែរ សេដ្ឋវិទូជាន់ខ្ពស់អឺរ៉ុបនៅ Pantheon Macroeconomics លោក Melanie Debono បានលើកឡើងថា «យើងរំពឹងថាអតិផរណាសេវាកម្ម និងធ្លាក់ចុះខ្លះនៅក្នុងរយៈពេលប៉ុន្មានខែចុងក្រោយខាងមុខ ហើយសង្ឃឹមថា ធនាគារកណ្ដាលអឺរ៉ុប (ECB) នឹងមិនត្រូវដំឡើងអត្រាការប្រាក់ដើម្បីទប់ទល់អតិផរណា»។   យ៉ាងណាមិញ ប្រធានធនាគារកណ្ដាលអឺរ៉ុប អ្នកស្រី Christine Lagarde បានគូសបញ្ជាក់ផងដែរថា «ធនាគារកណ្ដាលអាចដំឡើងអត្រាការប្រាក់ ឬមិនដំឡើង អាស្រ័យទៅលើទិន្នន័យថ្មី នៃស្ថានភាពសេដ្ឋកិច្ចនៅក្នុងត្រីមាសទី៣នៃឆ្នាំ២០២៣នេះ»។   គួរជម្រាបផងដែរថា ចំនួនអត្រាការប្រាក់ជារួមនៅក្នុងតំបន់អឺរ៉ុប ដែលកំណត់ដោយ ECB នាពេលបច្ចុប្បន្ននេះគឺមានចំនួន ៣.៧៥%៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T07:41:57.325Z", "category": "ហិរញ្ញវត្ថុ", "views": 217, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ប្រ.យ័ត្ន! អ្នកជំនាញថាទិញប៉ះចំដី ២ ប្រភេទនេះនឹងជួបស៊យពេលលក់ចេញទោះបញ្ចុះតម្លៃក៏គ្មានអ្នកទិញដែរ	https://business-cambodia.com/articles/lim-ravuth-think-befor-buy-land	ការជ្រើសរើសទីតាំងគឺជារឿងដែលអ្នកវិនិយោគដីធ្លីមិនអាចរំលងបាននោះទេ ដោយសារថានេះគឺជាចំណុចស្លាប់រស់របស់អ្នកវិនិយោគ ពោលគឺរើសត្រូវទីតាំងកើបលុយ តែបើរើសខុសវិញប្រាកដជាកប់លុយចោលមិនខាន ជាពិសេសគឺខាតពេលវេលាតែម្ដង។ ដូច្នេះហើយគឺទាមទារឱ្យអ្នកវិនិយោគទាំងអស់ត្រូវចេះពិចារណឱ្យបានហ្មត់ចត់ទាក់ទងនឹងរឿងទីតាំង។ យ៉ាងណាចំពោះការជ្រើសរើសទីទាំងនេះផងដែរ ក្នុងនោះលោក លឹម រ៉ាវុធ ដែលជានាយកផ្នែកលក់និងទីផ្សារ នៃក្រុមហ៊ុន Pointer Property បានប្រាប់ពីរឿងរ៉ាវមួយចំនួនដែលទាក់ទងនឹងទីតាំង ដែលលោកអ្នកគួរសម្លឹង មុនសម្រេចចិត្តដកលុយទៅវិនិយោគ។ ថ្លែងប្រាប់ Business Cambodia លោកបានលើកឡើងយ៉ាងដូច្នេះថា “ការវិនិយោគដីធ្លីអ្នកណាក៏ចង់លក់ឆាប់ដាច់ និងទទួលបានផលចំណេញលឿនដែរ ប៉ុន្តែលក្ខខ័ណ្ឌទីតាំង សណ្ឋានដីពិតជាកត្តាសំខាន់ ដើម្បីឲ្យដីរបស់ខ្លួនលក់ឆាប់ដាច់ និងទទួលបានផលចំណេញខ្ពស់”។   លោកក៏បានលើកឡើងទីតាំងដីចំនួន២  ដែលអ្នកវិនិយោគ គិតមុនសម្រេចចិត្តដកលុយទៅវិនិយោគ រួមមាន៖   ១.        ទីតាំងនៅជុំវិញវត្តអារ៉ាម    ទោះជាប្រជាជនខ្មែរនិយមទៅធ្វើបុណ្យនៅវត្តអារ៉ាមក្តី តែទីតាំងដីដែលនៅក្បែរវត្តអារ៉ាម ទាំងខាងមុខខាងក្រោយ និងជាប់របងវត្ត ពិតជាដីមិនងាយលក់ចេញនោះទេ ទោះជាដីនោះមានតម្លៃទាបជាងទីផ្សារក៏ដោយ។ ដីនៅតាមជុំវិញវត្តអារ៉ាម ពិតជាមិនងាយទាក់ទាញការចាប់អារម្មណ៍ច្រើននោះទេ និងមិនងាយលក់ចេញបានឡើយ។ ប្រហែលពួកគេមិនចង់មានសម្លេងរំខាន នៅពេលមានកម្មវិធីបុណ្យទាននានា ក៏ដូចជាបញ្ហាហុងស៊ុយផងដែរ។   ២.        ដីមានផ្នូរឬម៉ុងខ្មោចនៅក្បែរ   ជាទូទៅមនុស្សណាក៏ស្លាប់ដែរ តែពេលស្លាប់ពួកគេនឹងក្លាយជាខ្មោច ហេតុនេះទីតាំងដីដែលនៅក្បែរផ្នូរខ្មោច ឬចេតិយ មិនគួរទិញនោះទេ ដោយសារមនុស្សមិនចូលចិត្តផ្នូរ ឬម៉ុងខ្មោចនោះឡើយ។   ក្នុងនោះដែរលោកបានបញ្ជាក់ថា ប្រសិនបើវិនិយោគដីហើយចង់បានផលចំណេញត្រលប់មកវិញ ក្រុងភ្នំពេញនៅតែជាអាទិភាពក្នុងការវិនិយោគ។ អំឡុងពេលវិបត្តិកូវីដយ៉ាងណាក្តី តម្លៃដីមិនបានឡើង ប៉ុន្តែក៏មិនបានធ្លាក់តម្លៃអ្វីឡើយ។   សម្រាប់ដីនៅក្នុងភ្នំពេញ  មិនមែនសំដៅដល់ដីនៅកណ្តាលក្រុងទេដោយសារវាជាដីដែលមានការអភិវឌ្ឍន៍ស្រាប់ទៅហើយ សម្រាប់ឱកាសវិនិយោគលោកអ្នកគួរឆ្ពោះទៅតំបន់ក្រវ៉ាត់ក្រុង ហើយតំបន់ក្រវ៉ាត់ក្រុងទៀតសោធ ឱកាសវិនិយោគ និងតម្លៃក៏ផ្សេងគ្នាផងដែរ តួយ៉ាងតំបន់ក្រវ៉ាត់ក្រុងទី២មានតម្លៃដីប្រមាណ ២០០ដុល្លារទៅ៥០០ដុល្លារក្នុងមួយម៉ែត្រការ៉េ ចំណែកឯតំបន់ក្រវ៉ាត់ក្រុងទី៣និង៤តម្លៃខ្ពស់បំផុតប្រមាណ១០០ដុល្លារក្នុងមួយម៉ែត្រការ៉េ។” យើងឃើញថាផែនការអភិវឌ្ឍន៍របស់រាជរដ្ឋាភិបាល ដែលមានផែនការពង្រីកក្រុងគឺពិតជាឱកាសក្នុងការវិនិយោគយ៉ាងពិតប្រាកដ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T06:31:35.021Z", "category": "អចលនទ្រព្យ", "views": 1328, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ពាក្យស្លោករបស់អតិថិជន Isuzu គឺ Isuzu ប្រើតកូនតចៅ មានIsuzu ដូចមានកូនជ្រូកស.ន្សំលុ.យមួយនៅផ្ទះ	https://business-cambodia.com/articles/the-slogan-of-isuzu-customers-is-that-isuzu-uses-isuzu-children-like-a-piglet-to-save-money-at-home	សំរាប់ទីផ្សាររថយន្តសព្វថ្ងៃនេះ រថយន្តភីកអាប់ ជារថយន្តមួយដែលពេញនិយមជាងគេមិនថាប្រទេសកម្ពុជា ឬប្រទេសជិតខាងយើង ពីព្រោះវាជារថយន្តដែលអាចប្រើប្រាស់បានច្រើនទំរង់ មិនថាលក្ខណះគ្រួសារ ឬ សំរាប់ដឹងទំនិញ។ សំរាប់របាយការលក់ក្នុងរយះពេល ៧ ខែកន្លងមកក្នងឆ្នាំ ២០២៣ នៃរថយន្តភីកអាប់ យើងឃើញថារថយន្ត ISUZU D-Max មានការលក់ចេញបានច្រើនជាងគេ។ធ្លាប់ឆ្ងល់អត់ថាហេតុអ្វីទីផ្សារថយន្តនៅប្រទេសជិតខាងយើងចូលចិត្តជ្រើសរើសរថយន្តម៉ាកនេះ?? នៅប្រទេសថៃជាប្រទេសមួយដែលមានប្រជាជនប្រកបរបរកសិកម្មច្រើន ដូចច្នេះហើយគេត្រូវការរយន្តមួយដែលអាចជួយលោកអ្នកបានច្រើន មានសុវត្ថិភាពខ្ពស់ កំពូលសន្សំសំចៃប្រេង ជាពិសេសធន់រឹងមាំជាងរថយន្តPick Upផ្សេងៗ ពាក្យស្លោករបស់អតិថិជនIsuzu គឺ Isuzu ប្រើតកូនតចៅ មានIsuzu ដូចមានកូនជ្រូកសន្សំលុយមួយនៅផ្ទះដែរ។ ចុះឈ្មោះបើកបរសាកល្បងឥឡូវនេះ មានឳកាសឈ្នះរង្វាន់ធំៗជាច្រើន ដូចជា ទូទឹកកក ម៉ាស៊ីនត្រជាក់.......   សម្រាប់ព៌ត័មានបន្ថែម: ទីតាំង: តាមបណ្ដោយមហាវិថីសហព័ន្ធរុស្សី ទល់មុខអាកាសយានដ្ឋានអន្ដរជាតិភ្នំពេញ។ 📍Location: https://goo.gl/maps/FdHfi3WKCo1idtyp9 ផ្នែកលក់ 077 66 88 99 / 023 950 084 ផ្នែកសេវាកម្ម 095 888 202 Telegram: https://t.me/ISUZUKCambodia Instagram: https://instagram.com/isuzu_kcambodia?utm_medium Tik Tok: https://vt.tiktok.com/ZSe9kNWhv/	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T05:19:04.232Z", "category": "PR", "views": 211, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
គិតឱ្យធំ ធ្វើពីតូច! យុវជនវ័យ ២៣ឆ្នាំ ១រូបបោះទុនរកស៊ីពីកូនឡានតូចមួយ រហូតមានហាង ៦០សាខា	https://business-cambodia.com/articles/big-think-start-small-	មិនចាំដល់មានលុយបើកហាងធំៗក៏យុវជនវ័យក្មេងមួយរូបឈ្មោះ Nico Vergara អាចបំពេញក្តីស្រមៃចេញចេញរកស៊ីខ្លួនឯងបាន ដោយសម្រេចចិត្តចេញរកស៊ីលក់ការ៉េមតាំងពីកូនឡានតូចមួយរហូតមានហាង ៦០សាខា និងអាចរកចំណូលបានមួយឆ្នាំៗរាប់ម៉ឺនដុល្លារ ។ ជាក់ស្តែង បើយោងតាមការចុះផ្សាយរបស់សារព័ត៌មានក្រៅស្រុក CNBC បានឱ្យដឹងថា Nico Vergara បច្ចុប្បន្នគឺជាម្ចាស់ហាងលក់ការ៉េមមួយឈ្មោះថា Zeds Real Fruit Ice Cream ដែលជាហាងការ៉េមដ៏ល្បីល្បាញនិងពេញនិយមមួយនៅសហរដ្ឋអាមេរិក ដែលមកដល់ពេលនេះហាងការ៉េមនេះបានបំបែកខ្លួនបានចំនួន ៦០សាខា នៅទូទាំងសហរដ្ឋអាមេរិក ។     ប្រភពដដែលខាងលើបានបន្តថា មុនពេលដែល Vergara មានហាងដល់ ៦០សាខាដូចពេលនេះ គឺដើមឡើយលោកមានត្រឹមតែកូនឡានលក់ការ៉េមតូចមួយប៉ុណ្ណោះ ដែលកាលនោះលោកបានចាយទុនប្រមាណជា ២៥,០០០ដុល្លារជាលុយសន្សំបានមកពីការវិនិយោគលើភាគហ៊ុនដូចជា Apple និង Amazon និង ខ្ចីលុយពូខ្លះ។ ក្រោយលក់ការ៉េមតាមឡានបានមួយឆ្នាំ ដោយសារតែមានការគាំទ្រច្រើនពីអតិថិជន Vergara បានប្រែក្លាយការរកស៊ីពីឡានទៅជាហាងមួយនៅក្នុងឆ្នាំ ២០២២ និងបានទិញម៉ាស៊ីនផលិតការ៉េមខ្នាតធំមួយបន្ថែមទៀត ដែលមានតម្លៃ ១១,០០០ដុល្លារ។     បើតាមការលើកឡើងផ្ទាល់របស់ Nico Vergara ម្ចាស់ហាងការ៉េម Zeds Real Fruit Ice Cream បានឱ្យដឹងថា នៅពេលគាត់ប្តូរពីការលក់នៅតាមរទេះមកជាហាងក្នុងមួយឆ្នាំដំបូងគាត់អាចរកចំណូលបាន ៦៥ម៉ឺនដុល្លារឯណោះ ។ហើយដោយសារតែចិត្តគំនិតមានតែការរកស៊ីនិងការវិនិយោគ ម្ចាស់ហាងវ័យ ២៣ឆ្នាំ រូបនេះក៏បានបន្តយកប្រាក់ចំណេញ ១០ម៉ឺនដុល្លារ ពីការលក់ការ៉េមនេះទៅបង្កើតរបរបន្ថែមទៀត ដូចជាការបើកភោជនីយដ្ឋានមួយឈ្មោះ Nico’s Cantina និងហាងកាហ្វេ Nico’s Coffee ។     ក្រោយរកស៊ីកាក់កបជោគជ័យជាបន្តបន្ទាប់ Nico Vergara ក៏បានចែករំលែកពីបទពិសោធន៍របស់លោកយ៉ាងដូច្នេះថា មូលហេតុដែលអាចធ្វើឱ្យគាត់សល់លុយ មានគំនិតវិនិយោគទាំងវ័យក្មេងបែបនេះដោយសារតែលោកទទួលបានការបង្រៀនពីម្តាយរបស់លោកពីរបៀបចាយលុយ ការវិនិយោគ ចេះរកវិធីការងាររកលុយដោយខ្លួនឯងតាំងពីអាយុ ១៤ ១៥ឆ្នាំមកម្ល៉េះ។ លោកបន្តទៀតថា បទពិសោធន៍ជីវិតនិងការងារបានធ្វើឱ្យលោករឹងមាំអាចរៀបចំផែនការរកស៊ីបានយ៉ាងល្អ ដោយលោកបានរៀបចំថាឆ្នាំទី១លោកធ្វើអ្វី ឆ្នាំទី២ និង៣ ត្រូវធ្វើអ្វី ដែលជាលទ្ធផលលោកក៏ក្លាយជាថៅកែវ័យក្មេងដូចពេលនេះ។   លើសពីនេះលោកបានសង្កត់ធ្ងន់ថា “ បើស្រឡាញ់ហើយចង់ធ្វើ កុំគិតច្រើនដាក់ចិត្តដាក់កាយឆាប់ធ្វើវាទៅ បើគិតច្រើនពេកវានឹងធ្វើឱ្យចិត្តរុញរាលខ្លាចហើយមិនហ៊ានធ្វើទេ សម្រាប់គាត់មិនមានការសិក្សានៅមហាវិទ្យាល័យដូចគេទេ តែគាត់នៅតែអាចធ្វើបាន ដូច្នេះគ្រប់គ្នាក៏អាចធ្វើបានដូចគាត់ដែរ” ៕       អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T05:02:51.505Z", "category": "ចាប់ផ្តើមអាជីវកម្ម", "views": 133, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
លោកស្រី គា ច័ន្ទនិមល បង្ហើបថាមនុស្សស្រីគួរមាន របស់ទាំង៤នេះជាប់ខ្លួន ទើបកាន់តែឆ្នើមនិងរឹងមាំ	https://business-cambodia.com/articles/besoma-and-founder-sharing	លោកស្រី គា ច័ន្ទនិមល ស្ថាបនិកនៃគ្រឿងសម្អាង Besoma គឺជាស្រ្តីខ្មែរម្នាក់ដែលបានចាប់ផ្តើមចេញរកស៊ីជាមួយដើមទុន៣ពាន់$ និងអាចប្រើពេលវេលា៣ឆ្នាំ រហូតអាចបង្កើតយីហោផ្ទាល់ខ្លួនធំ១ ទទួលស្គាល់ដោយអ្នកជំនាញអាមេរិក បានបង្ហើបគោលការណ៍ធំៗ៤ មនុស្សស្រីគួរមានជាប់ខ្លួន ដើម្បីឱ្យជីវិតកាន់តែរឹងមាំ៖   ១. មានគោលដៅច្បាស់លាស់   មានជីវិតត្រូវមានគោលដៅ ប្រៀបដូចបើកឡានលើផ្លូវឱ្យតែមានគោលដៅទោះឆ្ងាយប៉ុណ្ណាក៏នៅតែអាចទៅដល់ដែរ។ ដូច្នេះចូរស្វែងរកខ្លួនឯង សួរខ្លួនឯងថាជានរណា ចង់បានអ្វីក្នុងជីវិតនេះ នៅពេលមានគោលបំណងច្បាស់លាស់ហើយ ត្រូវសួរខ្លួននិងរកហេតុផលមួយថាហេតុអ្វីយើងត្រូវធ្វើវា ព្រោះពេលយើងមានហេតុផលចំពោះគោលដៅ ពេលជីវិតឬការងារជួបការលំបាកយើងនឹងមិនងាយបោះបង់ចោលកណ្តាលផ្លូវនោះទេ។   ដោយឡែកចំពោះលោកស្រីវិញមុនពេលដែលលោកស្រីចាប់ផ្តើម Besoma ឡើងគឺលោកស្រីមានគោលដៅធំ១ចង់ឃើញអ្នកប្រើប្រាស់ផលិតផលនៅខ្មែរមានចំណេះដឹងកាន់តែទូលំទូលាយជាមួយនឹងការថែរក្សាសម្រស់និងចេះស្វែងរកផលិតផលល្អៗមកប្រើប្រាស់។   ២. មានជំនឿជាក់លើខ្លួនឯង   មានរឿងរ៉ាវជាច្រើនក្នុងជីវិតប្រចាំថ្ងៃដែលយើងត្រូវជួបប្រទះ ជាពិសេសនៅពេលដែលមានឧបសគ្គណាមួយមករារាំងគោលដៅរបស់យើង មានពេលខ្លះយើងអនុញ្ញាតឱ្យថាមពលអវិជ្ជមានចូលមកក្នុងខ្លួនរបស់ពេលយើងស្ថិតក្នុងស្ថានភាពលំបាកណាមួយ គឺនឹងធ្វើឱ្យយើងបាត់បង់អស់ជំនឿជាក់។   ដូច្នេះហើយកុំសង្ស័យអំពីគោលដៅរបស់ខ្លួនឯង បើមានគោលដៅច្បាស់លាស់ហើយត្រូវដាក់ចិត្តដាក់កាយធ្វើ រុញច្រានខ្លួនឯងទៅមុខឱ្យខ្លាំង ខុសខ្លះត្រូវខ្លះ ធ្វើបណ្តើរកែបណ្តើរឱ្យតែយើងមានជំនឿលើខ្លួនឯង លើគោលដៅខ្លួនឯងនោះច្បាស់់ជារីកចម្រើនម្តងបន្តិចៗ។   ៣.ផ្តោតលើលទ្ធផល១ឱ្យចំ   នៅក្នុងជីវិតរបស់មនុស្សម្នាក់ៗ ច្បាស់ជាមានកូនចិត្តមួយចង់ធ្វើរឿងជាច្រើនឱ្យបានសម្រេចចេញជាលទ្ធផល។ ប៉ុន្តែវាអាចមិនមែនជារឿងងាយស្រួលនោះទេប្រសិនបើយើងផ្តោតលើគោលដៅធំពេក ដោយមិនមានផែនការតូចៗ ដូច្នេះហើយយើងអាចចាប់ផ្តើមផ្តោតលើគោលដៅរបស់យើងតែ១ឱ្យចំ ក្នុងរយៈពេលណាមួយដើម្បីសម្រេចគោលដៅធំចុងក្រោយរបស់យើងដែលស្រមៃចង់បាន។   ជាក់ស្តែងចំពោះលោកស្រីផ្ទាល់ Besoma គឺផ្តើមចេញពីក្តីស្រឡាញ់និងការថែទាំសុខភាពស្បែក ដូច្នេះហើយនៅក្នុងឆ្នាំ២០១៦ ខណៈពេលដែលរៀនចប់នៅសហរដ្ឋអាមេរិកបាន២ឆ្នាំ លោកស្រីចាប់ផ្តើមផ្តោតលើរឿងតែមួយគត់គឺស្រាវជ្រាវដោយខ្លួនឯងទាំងយប់ទាំងថ្ងៃអំពីប្រធានបទសម្រស់ឱ្យក្លាយជាអ្នកជំនាញម្នាក់ រៀនពីសុខភាពសម្រស់ ធ្វើជាអ្នកប្រឹក្សាយោបល់ និងបានចាប់ផ្តើមយកផលិតផលអាមេរិកយកមកលក់ជាមួយដើមទុន៣ពាន់$។   ៤. អត់ធ្មត់ឱ្យយូរ   អត់ធ្មត់ជារឿងលំបាកប៉ុន្តែបើយើងមិនព្រមអត់ធ្មត់វាកាន់តែលំបាក ពេលខ្លះថ្ងៃខ្លះពិបាក ហើយប្រសិនបើយើងមិនចេះតបតនឹងបញ្ហានោះទេ យើងប្រហែលជាបោះបង់គោលដៅ។ ដូច្នេះក្រៅពីមានគោលដៅ ស្គាល់ខ្លួនឯងច្បាស់ហើយ យើងក៏ត្រូវពូកែអត់ធ្មត់ មានផ្នត់គំនិតរឹងមាំមិនបោះបង់ពេលជួបឧបសគ្គនិងពុះពារឱ្យបានដល់លទ្ធផលចុងក្រោយដែលចង់សម្រេចបាន។   យ៉ាងណាមិញកាលពីឆ្នាំ២០១៩ ក្រៅពីលក់ផលិតផលរបស់អាមេរិក លោកស្រីបានចិញ្ចឹមចិត្តអត់ធ្មត់អស់រយៈពេល៣ឆ្នាំ ឱ្យខ្លួនឯងកាន់តែរីកចម្រើនពីមួយថ្ងៃទៅមួយថ្ងៃ ដើម្បីស្វែងរករូបមន្តល្អៗបង្កើត Besoma  សហការជាមួយអ្នកជំនាញនៅអាមេរិក ដើម្បីបង្កើតផលិតផលគ្រឿងសម្អាងម៉ាក Besoma នេះឡើង រហូតដល់មានការគាំទ្រទាំងក្នុងនិងក្រៅប្រទេស៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T04:54:38.846Z", "category": "ភាពជាអ្នកដឹកនាំ", "views": 696, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនធម្មតា! សមត្ថភាពពិសេស និងទ្រ.ព្យសម្បត្តិ របស់លោក Ramaswamy បេក្ខភាពប្រធានាធិបតីអាមេរិកថ្មី	https://business-cambodia.com/articles/vivek-ramaswamy-biography-and-net-worth	ក្នុងចំណោមបេក្ខភាពប្រធានាធិបតីអាមេរិកថ្មី លោក Vivek Ramaswamy គឺជាបេក្ខភាពមួយរូបដែលទទួលបានការចាប់អារម្មណ៍ខ្លាំងពីប្រជាជន និងអាចជាគូប្រជែងដ៏ស្វិតស្វាញរបស់លោក Donald Trump អ្នកនយោបាយជើងចាស់ និងជាតារាជំនួញ ក្នុងការបោះឆ្នោតអណត្តិថ្មីនេះ។ ចុះតើបុរសម្នាក់នេះជានរណា? មានសមត្ថភាពពិសេសអ្វីខ្លះ? និងទ្រព្យសម្បត្តិប៉ុន្មាន? អ្នកនយោបាយជំនាន់ថ្មី Vivek Ramaswamy កើតថ្ងៃទី០៩ ខែសីហា ឆ្នាំ១៩៨៥ នៅទីក្រុង Cincinnati រដ្ឋ Ohio សហរដ្ឋអាមេរិក ដោយមានឪពុកជាវិស្វករ រីឯម្តាយជាគ្រូពេទ្យចិត្តសាស្ត្រ និងជាជនអន្តោប្រវេសន៍មកពីភាគខាងត្បូងប្រទេសឥណ្ឌា។ បើទោះត្រូវបានចិញ្ចឹមធំធាត់ក្នុងគ្រួសារកាន់ជំនឿហិណ្ឌូក្តី ប៉ុន្តែលោកបានចូលរៀននៅវិទ្យាល័យកាតូលិក។   ក្រោយចម្រើនវ័យពេញកម្លោះ Ramaswamy មានភាពវ័យឆ្លាតជាខ្លាំងដោយបានសិស្សាផ្នែកជីវវិទ្យានៅសាលា Harvard ជាប់ឈ្មោះជាសិស្សពូកែលើកំពូលតារាង មុនពេលផ្ទេរទៅរៀននៅសាកលវិទ្យាច្បាប់ Yale ដែលជាទីស្ថានសិក្សាមួយដ៏ល្បីល្បាញលើលោក។ មិនតែប៉ុណ្ណោះ ខណៈពេលកំពុងសិក្សា លោកបានសហការបង្កើត StudentBusinesses.com ដែលភ្ជាប់សហគ្រិនទៅនឹងធនធានវិជ្ជាជីវៈនៅលើអ៊ីនធឺណេត។ បន្ទាប់ពីបញ្ចប់ការសិក្សានៅឆ្នាំ២០០៧ យុវជនមានអនាគតភ្លឺស្វាងរូបនេះ បានបង្កើតក្រុមហ៊ុនបណ្តាក់ទុនមួយឈ្មោះ Campus Venture Network ដើម្បីជួយនិស្សិតសាកលវិទ្យាល័យចាប់ផ្តើមអាជីវកម្មផ្ទាល់ខ្លួន។ ក្នុងអំឡុងឆ្នាំដំបូងនៃអាជីពនេះ លោកក៏បានធ្វើការនៅក្នុងមូលនិធិការពារហានិភ័យ ដែលភាគច្រើននៅក្នុង Biotech។ លុះចូលដល់ឆ្នាំ២០១៤ Ramaswamy បានបង្កើតក្រុមហ៊ុនផ្ទាល់ខ្លួនមួយទៀតឈ្មោះ Roivant Sciences ដែលបានទិញប៉ាតង់ពីក្រុមហ៊ុនឱសថធំៗ សម្រាប់ថ្នាំដែលមិនទាន់ត្រូវបានអភិវឌ្ឍពេញលេញ។ មួយឆ្នាំក្រោយមកលោកបានឡើង IPO ដ៏ធំបំផុតមួយ នៅក្នុងប្រវត្តិសាស្រ្តនៃវិស័យនេះ។ ប៉ុន្តែគួរឲ្យស្តាយបើទោះរកបាន ៣១៥លានដុល្លារ ពី IPO ក៏ដោយ ទីបំផុតថ្នាំបានបរាជ័យក្នុងការធ្វើតេស្ត ហើយបទពិសោធន៍នេះ Ramaswamy និយាយថាគឺជារឿងដ៏អាម៉ាស់បំផុតក្នុងជីវិត។ លោកបានលាលែងពីតំណែងជានាយកប្រតិបត្តិរបស់ក្រុមហ៊ុន Roivant ក្នុងឆ្នាំ២០២១ និងសល់ភាគហ៊ុន៧% រហូតមកទល់សព្វថ្ងៃ។ ក្នុងឆ្នាំ២០២២ Ramaswamy បានបង្កើតក្រុមហ៊ុនថ្មីមួយឈ្មោះ Strive Asset Management។ វាមានប្រជាប្រិយភាពជាមួយអ្នកគាំទ្រស្តាំនិយម ដែលប្រឆាំងនឹងការបំផ្លាញបរិស្ថាន សង្គម និងអភិបាលកិច្ចសាជីវកម្ម (ESG)។ ប្រព័ន្ធនេះត្រូវបានអនុម័តកាន់តែខ្លាំងឡើងដោយក្រុមហ៊ុនកំពូលៗ លើកទឹកចិត្តពួកគេឱ្យធ្វើការសម្រេចចិត្តវិនិយោគប្រកបដោយការទទួលខុសត្រូវខ្ពស់។ គួរជម្រាបផងដែរថា លោក Vivek Ramaswamy ត្រូវបានគេប៉ានស្មានថាមានទ្រព្យសម្បត្តិជាង ៩៥០លានដុល្លារ ចេញផ្សាយដោយទស្សនាវដ្តី Forbes គិតត្រឹមខែសីហា ឆ្នាំ២០២៣ ខណៈទ្រព្យសម្បត្តិរបស់គាត់ភាគច្រើនបានមកពីជីវបច្ចេកវិទ្យា និងអាជីវកម្មហិរញ្ញវត្ថុ។ លើសពីនេះលោកក៏កំពុងឈរឈ្មោះជាបេក្ខភាពប្រធានាធិបតីរបស់សហរដ្ឋអាមេរិកក្នុងអណត្តិថ្មីដែលនឹងត្រូវជ្រើសរើសក្នុងឆ្នាំ២០២៤ ខាងមុខនេះផងដែរ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T04:49:58.289Z", "category": "ភាពជាអ្នកដឹកនាំ", "views": 91, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ឮហើយរំភើប! ក្រុមហ៊ុន១ នឹងមកកែច្នៃសំរាមធ្វើជាឥដ្ឋស៊ីម៉ង់ត៍លើផ្ទៃដី ៥ហិកតាក្នុងខេត្តសៀមរាប	https://business-cambodia.com/articles/company-save-the-lives	កាលពីប៉ុន្មានថ្ងៃកន្លងទៅនេះ ក្រុមហ៊ុន Save The Lives (Cambodia) ដែលជាក្រុមហ៊ុនកែច្នៃសំរាមសំណល់រឹងមួយនៅក្នុងប្រទេសកម្ពុជាបានជួបពិភាក្សាការងារជាមួយ លោក ឃឹម ហ្វីណង់ អភិបាលរងខេត្តសៀមរាប ដើម្បីធ្វើបទបង្ហាញពាក់ព័ន្ធនឹងទីតាំងរៀបចំតម្លើងក្រុមហ៊ុនកែច្នៃសម្រាមសំណល់រឹងនៅ ខេត្តសៀមរាប។ ជាក់ស្តែង នៅក្នុងជំនួបនេះផងដែរ លោក ឃឹម ហ្វីណង់ ដែលជាអភិបាលរងខេត្តសៀមរាប បានមានប្រសាសន៍ថា បច្ចុប្បន្ននេះ ល្បឿននៃកំណើនសំរាមសំណល់រឹងនៅទីប្រជុំជនបាននឹងកំពុងកើនឡើងក្នុងសន្ទុះមួយគួរឱ្យកត់សម្គាល់ ដូច្នេះត្រូវមានការយកចិត្តទុកដាក់ខ្ពស់ដើម្បី ចូលរួមដោះស្រាយបញ្ហាលើកំណើនសំរាមសំណល់រឹងទីប្រជុំជនដែលបានកើនឡើងខ្ពស់ក៏មានក្រុមហ៊ុន សេវ ឌឺឡាហ្វស៍ (ខេមបូឌា) ឯ.ក ក៏គ្រោងនឹងបំលែងសំរាមសំណល់រឹងទីប្រជុំជន (ពីទីលានទុកដាក់សំរាម សំណល់រឹង) កែច្នៃឱ្យទៅជាគ្រាប់ជ័រប្លាស្ទិក ឥដ្ឋស៊ីម៉ង់ត៍ប្លាស្ទិកនិងកញ្ចក់ ជីកំប៉ុស ធ្យូងអនាម័យផងដែរ។ ចំពោះគម្រោងសម្រាប់ការកែច្នៃសំរាមទៅធ្វើឥដ្ឋនេះ ធ្វើឡើងដើម្បីចូលរួមចំណែកក្នុងការកាត់បន្ថយបញ្ហានៃការបំផ្លាញដោយសំរាមសំណល់ប្លាស្ទិកនិងកញ្ចក់ កាត់បន្ថយការប្រើប្រាស់ជីគីមីដែលនាំចូលពីក្រៅប្រទេសរបស់ប្រជាពលរដ្ឋ កាត់បន្ថយប្រើប្រាស់អុសឈើនិងធ្យូងឈើផងដែរ។ លោក អភិបាលរងខេត្តបានបន្តថា គម្រោងនេះ គ្រោងអនុវត្តក្នុងខេត្តសៀមរាប និងពង្រីកប្រតិបត្តិការតាមបណ្តាខេត្តក្រុងនានាទូទាំងប្រទេស ដោយការ គ្រប់គ្រងទីលាន និងតំឡើងជាក្រុមហ៊ុនកែច្នៃសំរាមដែលមានទំហំ៥,៥ ហិកតាឬតាមលទ្ធភាពជាក់ស្ដែង ក្នុងទីលានសំរាមសំណល់រឹងទីប្រជុំ ជនខេត្តក្រុង ។ ក្រុមហ៊ុន សេវ ឌឹ ឡាហ្វស៍ (ខេមបូឌា) ឯភ បានជឿជាក់យ៉ាងមុតមាំថា គម្រោងនេះនឹងចូលរួមចំណែកដល់កិច្ចខិតខំប្រឹង ប្រែងរបស់ក្រសួងបរិស្ថាននិងខេត្តសៀមរាប ដែលនាំមកនូវជាកិត្តិយសដល់ប្រទេសកម្ពុជាលើការគ្រប់គ្រងសំរាមសំណល់រឹងទីប្រជុំជន បានល្អនៅក្នុងតំបន់និងពិភពលោកផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T04:34:28.379Z", "category": "ចាប់ផ្តើមអាជីវកម្ម", "views": 321, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកភ្នំពេញ សៅរ៍-អាទិត្យមិនដឹងទៅណា អាចជិះរថភ្លើងកម្សាន្តចំណាយត្រឹមតែ២,០០០រៀលប៉ុណ្ណោះ	https://business-cambodia.com/articles/weekend-can-travel-by-train-in-phnom-penh	សម្រាប់បងប្អូននៅទីក្រុងភ្នំពេញចុងសប្ដាហ៍មិនដឹងទៅកម្សាន្តកន្លែងណាឬមិនអាចទៅណាឆ្ងាយបានអាចសាកបទពិសោធន៍ថ្មីជិះរថភ្លើងរបស់ក្រុមហ៊ុន Royal Railway នៃក្រុមហ៊ុន Royal Group ដោយចំណាយត្រឹមតែ២,០០០រៀលតែប៉ុណ្ណោះ។ បើយោងតាមការចុះផ្សាយរបស់ Royal Railway Cambodia លើហ្វេសប៊ុកផេកផ្លូវការបានឲ្យដឹងថា ចុងសប្តាហ៍មិនបាច់ទៅណាឆ្ងាយ បងប្អូនអាចមកទទួលយកបទពិសោធន៍ថ្មីពីការជិះរថភ្លើងលេងកំសាន្តដោយចំណាយអស់ត្រឹមតែ២ពាន់រៀលប៉ុន្តែតម្រូវឲ្យភ្ញៀវទេសចរជាវភេសជ្ជៈកាហ្វេលើរថភ្លើង។  សម្រាប់ភ្ញៀវធម្មតាតម្លៃសំបុត្រជិះរថភ្លើងកម្សាន្តតម្លៃ៥ពាន់រៀលក្នុងមនុស្សម្នាក់សម្រាប់មនុស្សធំ និង២ពាន់រៀលក្នុងមនុស្សម្នាក់សម្រាប់កូនក្មេង សម្រាប់ការជិះរថភ្លើងទៅវិញទៅមក ពីស្ថានីយរថភ្លើងភ្នំពេញ ទៅចំណតសំរោង (ពោធិ៍ចិនតុង) និងវិលត្រលប់មកចំណតភ្នំពេញវិញ។ គួរបញ្ជាក់ផងដែរថាការជិះរថភ្លើងកម្សាន្តនេះគឺល្អសម្រាប់បងប្អូនរស់នៅទីក្រុងភ្នំពេញដែលមិនធ្លាប់ទទួលបទពិសោធន៍ជិះរថភ្លើង។ ហើយការជិះរងភ្លើងកម្សាន្តនេះសម្រាប់តែចុងសប្ដាហ៍ថ្ងៃសៅរ៍-អាទិត្យប៉ុណ្ណោះ ដោយម៉ោងចេញគឺម៉ោង១០ព្រឹកនិងម៉ោង២រសៀល៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T04:26:22.985Z", "category": "ហិរញ្ញវត្ថុ", "views": 539, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
លាហើយទីក្រុងហ្សាកាតា! ឥណ្ឌូណេស៊ីបញ្ជាក់ពីថ្ងៃដែលរើទៅរដ្ឋធានីថ្មី តម្លៃជាង ៣០ ពាន់លានដុល្លារ	https://business-cambodia.com/articles/nusantara-capital	រដ្ឋាភិបាលឥណ្ឌូនេស៊ីគ្រោងនឹងផ្លាស់ប្តូរទៅរដ្ឋធានីថ្មី Nusantara ចាប់ពីថ្ងៃទី ១៧ ខែសីហា ឆ្នាំ ២០២៤ ខាងមុខនេះ ដែលការផ្លាស់ប្ដូរនេះគឺត្រូវនឹងថ្ងៃបុណ្យឯករាជ្យរបស់ប្រទេសផងដែរ។ នេះបើយោងតាមការចុះផ្សាយពីសារព័ត៌មាន NHK កាលពីថ្ងៃទី១៧ ខែសីហា កន្លងទៅ។   ថ្លែងទៅកាន់អ្នកសារព័ត៌មាន លោក Joko Widodo ដែលជាប្រធានាធិបតីឥណ្ឌូនេស៊ី បានបង្ហាញសុទិដ្ឋិនិយមថា ពិធីបុណ្យឯករាជ្យនៅឆ្នាំក្រោយនេះ រដ្ឋាភិបាលរបស់ខ្លួននឹងធ្វើឡើងនៅរដ្ឋធានីថ្មីតែម្ដង។ រដ្ឋធានីថ្មីរបស់ប្រទេសឥណ្ឌូនេស៊ីនេះ ត្រូវបានគេព្យាករណ៍ថានឹងចំណាយប្រមាណជាង ៣០ ពាន់លានដុល្លារឯណោះ។ ជាមួយគ្នានេះមានក្រុមហ៊ុនសរុបចំនួន ១២១ មកពី ១៨ ប្រទេសបានបង្ហាញពីចំណាប់អារម្មណ៍ក្នុងការវិនិយោគលើគម្រោងហេដ្ឋារចនាសម្ព័ន្ធនៅក្នុងរដ្ឋធានីថ្មី Nusantaraនេះផងដែរ។ ហើយក្នុងចំណោមក្រុមហ៊ុនទាំងនោះ គឺ មានក្រុមហ៊ុនជប៉ុនមានចំនួន ២៧ ។   ការផ្លាស់ប្ដូររាជធានីថ្មីរបស់រដ្ឋាភិបាលប្រទេសឥណ្ឌូនេស៊ីនេះ ធ្វើឡើងបន្ទាប់ពីរដ្ឋធានីចាស់ ហ្សាកាតា ប្រឈមនឹងការកកស្ទះចរាចរណ៍ និងការបំពុលបរិយាកាសខ្លាំង អស់រយៈពេលជាច្រើនឆ្នាំ។ ហេតុដូច្នោះហើយទើបនៅឆ្នាំ២០១៩ ប្រធានធិបតី Joko Widodo ក៏បានប្រកាសផ្លាស់ប្ដូររដ្ឋធានី Nusantara តែម្ដង។ ហើយរដ្ឋធានីថ្មីនេះបានចាប់ផ្ដើមសាងសង់នៅក្នុងឆ្នាំ២០២០។   សូមជម្រាបថា រដ្ឋធានីថ្មី Nusantara មានទីតាំងស្ថិតនៅកាលីម៉ាន់តាន់ខាងកើត ភាគឦសានប្រទេស និងមានចម្ងាយប្រមាណ ២ ០០០ គីឡូម៉ែត្រពីរដ្ឋធានីចាស់ ហ្សាកាតា៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T04:09:45.810Z", "category": "អចលនទ្រព្យ", "views": 3134, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សាកលវិទ្យាល័យអន្តរជាតិ ផារ៉ាហ្គន រៀបចំកម្មវិធីបញ្ចប់ការសិក្សាដល់និស្សិតជំនាន់ទី៩ សម្រាប់កម្រិតបរិញ្ញាបត្រ និង ជំនាន់ទី៣ សម្រាប់កម្រិតបរិញ្ញាបត្រជាន់ខ្ពស់	https://business-cambodia.com/articles/paragon-education-	សាកលវិទ្យាល័យអន្តរជាតិ ផារ៉ាហ្គន នៅថ្ងៃទី១២ ខែសីហា ឆ្នាំ២០២៣ បានរៀបចំកម្មវិធីអបអរសាទរការបញ្ចប់ការសិក្សារបស់និស្សិតជំនាន់ទី៩ សម្រាប់កម្រិតបរិញ្ញាបត្រ និង ជំនាន់ទី៣ សម្រាប់កម្រិតបរិញ្ញាបត្រជាន់ខ្ពស់ ដែលមានចំនួននិស្សិតសរុប ១៦៥ នាក់ មកពីជំនាញផ្សេងៗ។ កម្មវិធីនេះ បានប្រារព្ធឡើងក្រោមអធិបតីភាពរបស់ឯកឧត្តម យក់ ង៉ុយ រដ្ឋលេខាធិការ នៃក្រសួងអប់រំ យុវជន និងកីឡា រួមជាមួយនឹងវត្តមានរបស់លោក Damir Musaev នាយកប្រតិបត្តិក្រុមហ៊ុន ផារ៉ាហ្គន អេឌ្យូខេសិន លោកស្រី ម៉ារ អមរា អនុប្រធាននាយកប្រតិបត្តិជាន់ខ្ពស់ និងជាគណៈប្រធាននាយិកាប្រតិបត្តិហិរញ្ញវត្ថុ នៃធនាគារអេស៊ីលីដា លោកបណ្ឌិត ដេត សុខឧត្ដម សាកលវិទ្យាការនៃសាកលវិទ្យាល័យអន្តរជាតិ ផារ៉ាហ្គន គណៈគ្រប់គ្រង សាស្រ្តាចារ្យ មាតាបិតាជាអាណាព្យាបាល បុគ្គលិក និងនិស្សិតបញ្ចប់ការសិក្សាផ្ទាល់។ ក្នុងកម្មវិធីប្រគល់សញ្ញាបត្រនេះ ឯកឧត្តម យក់ ង៉ុយ រដ្ឋលេខាធិការ នៃក្រសួងអប់រំ យុវជន និងកីឡា ក៏ដូចជាភ្ញៀវកិត្តិយសដែលមានវត្តមានក្នុងកម្មវិធីបានសម្តែងការអបអរសាទរយ៉ាងខ្លាំងចំពោះនិស្សិតដែលបានបញ្ចប់ការសិក្សា។ ក្នុងសន្ទរកថាស្វាគមន៍ និងបើកកម្មវិធី លោកបណ្ឌិត ដេត សុខឧត្ដម សាកលវិទ្យាការនៃសាកលវិទ្យាល័យអន្តរជាតិ ផារ៉ាហ្គន បានលើកឡើងថាសាកលវិទ្យាល័យអន្តរជាតិ ផារ៉ាហ្គនបានចូលរួមអភិវឌ្ឍធនធានមនុស្សនៅក្នុងព្រះរាជាណាចក្រកម្ពុជា អស់រយៈពេល១៣ឆ្នាំមកហើយ ដែលគិតមកទល់នឹងពេលនេះ និស្សិតដែលបានបញ្ចប់ការសិក្សាមាន ៩ជំនាន់។ លើសពីនេះ និស្សិតដែលបានបញ្ចប់ការសិក្សានៅសាកលវិទ្យាល័យអន្តរជាតិ ផារ៉ាហ្គន ជានិច្ចជាកាលតែងទទួលបានអាហារូបករណ៍ ទៅសិក្សាថ្នាក់បរិញ្ញាបត្រជាន់ខ្ពស់ និងថ្នាក់បណ្ឌិតនៅសាកលវិទ្យាល័យល្បីៗជាច្រើនតាមបណ្ដាប្រទេសនានាទូទាំងពិភពលោក។ ទន្ទឹមនឹងនេះ អ្វីដែលជាមោទកភាពបន្ថែមទៀតរបស់សាកលវិទ្យាល័យផ្ទាល់ គឺការមើលឃើញពីឱកាសការងារល្អៗនៅក្នុងស្ថាប័នរដ្ឋ និងឯកជននានាដែលផ្ដល់ជូនដល់និស្សិតបញ្ចប់ការសិក្សាពីសាកលវិទ្យាល័យអន្តរជាតិ ផារ៉ាហ្គន។ នេះបានឆ្លុះបញ្ចាំងពីភាពជោគជ័យនៃគុណភាពអប់រំ និងសមត្ថភាពផ្ទាល់របស់និស្សិតបញ្ចប់ការសិក្សា។ លោកបណ្ឌិត ដេត សុខឧត្តម បានលើកឡើងថា៖ «សូមឆ្លៀតឱកាសនេះ រំលេចនូវចំណុចពិសេសមួយរបស់និស្សិតរបស់យើង។ កន្លងមក យើងតែងតែទទួលបានការកោតសរសើរពីបណ្ដាស្ថាប័ន និង ក្រុមហ៊ុននានា ថានិស្សិតរបស់ផារ៉ាហ្គនដែលបម្រើការជានិស្សិតហាត់ការ ឬជាបុគ្គលិកពេញម៉ោង ភាគច្រើនជាបុគ្គលដែលមានសមត្ថភាពខ្ពស់ ហើយបើទោះជាត្រូវការពេលវេលាហ្វឹកហាត់ការងារ ក៏មិនសូវត្រូវការពេលច្រើនឡើយ គឺអាចចាប់ផ្ដើមបំពេញការងារប្រកបដោយសមត្ថភាព»។ ក្រៅតែពីនេះ លោកបណ្ឌិត ក៏បានសង្កត់ធ្ងន់ថា ស្របពេលដែលចំនួននិស្សិតមានការកើនឡើងគួរឱ្យកត់សម្គាល់ក្នុងរយៈពេលប៉ុន្មានឆ្នាំចុងក្រោយនេះ សាកលវិទ្យាល័យអន្តរជាតិ ផារ៉ាហ្គនក៏បានបន្តពង្រឹងសេវាគុណភាពអប់រំជាប្រចាំ ដោយសម្រេចបាននូវសមិទ្ធផលសំខាន់ៗមួយចំនួនរួមមាន ការទទួលស្គាល់គុណភាពអប់រំពេញសិទ្ធិ (ឬ FULL ACCREDITATION)  ពីគណៈកម្មាធិការទទួលស្គាល់គុណភាពអប់រំនៃកម្ពុជា ACC សម្រាប់ឆ្នាំ២០២០ ដល់ ២០២៥ ការទទួលបានថរិកាគម្រោងកែលម្អការអប់រំឧត្តមសិក្សា HEIP ចំនួនជាង ៤ សែនដុល្លារពីក្រសួងអប់រំ យុវជន និងកីឡា ការចុះអនុស្សារណៈយោគយល់ជាមួយសាកលវិទ្យាល័យក្រៅប្រទេសជាច្រើន និងភាពជាដៃគូជាមួយស្ថាប័នក្រុមហ៊ុនល្បីៗក្នុងប្រទេសដែលអនុញ្ញាតឱ្យនិស្សិតទៅហាត់ការនៅតាមក្រុមហ៊ុនទាំងនោះ ដើម្បីបានទទួលបទពិសោធន៍ជាក់ស្ដែងជាដើម។ សមិទ្ធផលទាំងនេះ អាចសម្រេចទៅបានដោយសារបានការគាំទ្រពីក្រសួងអប់រំ យុវជន និងកីឡា ក៏ដូចជាការចូលរួមបំពេញការងារប្រកបដោយប្រសិទ្ធភាព ពីសំណាក់ក្រុមប្រឹក្សាភិបាល គណៈគ្រប់គ្រង បុគ្គលិករដ្ឋបាលគ្រប់ជាន់ថ្នាក់ និងលោកគ្រូអ្នកគ្រូជាសាស្ត្រាចារ្យទាំងអស់ រួមទាំងនិស្សិតនៃសាកលវិទ្យាល័យផ្ទាល់។ ឯកឧត្តម យក់ ង៉ុយ រដ្ឋលេខាធិការ នៃក្រសួងអប់រំ យុវជន និងកីឡា តំណាងឯកឧត្តមបណ្ឌិតសភាចារ្យ ហង់ ជួនណារ៉ុន ក៏បានមានមតិសំណេះសំណាលជាមួយនិស្សិតដែលបានបញ្ចប់ការសិក្សាផងដែរដោយ ឯកឧត្តមបានមានប្រសាសន៍ជំរុញឱ្យនិស្សិតបន្តការសិក្សារៀនសូត្របន្ថែម ទោះបីជាបញ្ចប់ការសិក្សាក៏ដោយ។ ឯកឧត្តមក៏បានបន្តថា ក្រសួងអប់រំ យុវជន និងកីឡា សូមចូលរួមកោតសរសើរចំពោះក្រុមប្រឹក្សាភិបាល គណៈគ្រប់គ្រង បុគ្គលិក សាស្រ្តាចារ្យ នៃសាកលវិទ្យាល័យអន្តរជាតិ ផារ៉ាហ្គន ដែលបានរួមចំណែកក្នុងការបណ្តុះបណ្តាលធនធានមនុស្សប្រកប ដោយគុណភាព សមត្ថភាព ចំណេះដឹង មានសីលធម៌ល្អ និងចេះរួមរស់ជាមួយគ្នាប្រកបដោយភាពសុខដុមរមនា ដែលជាមូលដ្ឋានគ្រឹះនៃការអភិវឌ្ឍសង្គម-សេដ្ឋកិច្ចជាតិលើគ្រប់វិស័យ។ ឯកឧត្តមក៏បានជំរុញឱ្យសាកលវិទ្យាល័យអន្តរជាតិ ផារ៉ាហ្គន បន្តផ្ដល់អាហារូបករណ៍ផ្សេងៗដល់សិស្សានុសិស្ស ដើម្បីចូលរួមចំណែកអភិវឌ្ឍវិស័យអប់រំនៅកម្ពុជាបន្ថែមទៀត។ ស្របជាមួយគ្នានេះដែរ លោកស្រី ម៉ារ អមរា អនុប្រធាននាយកប្រតិបត្តិជាន់ខ្ពស់និងជាគណៈប្រធាននាយិកាប្រតិបត្តិហិរញ្ញវត្ថុ នៃធនាគារអេស៊ីលីដា ដែលជាវាគ្មិនកិត្តិយសនៅក្នុងកម្មវិធីបញ្ចប់ការសិក្សាក្នុងឆ្នាំនេះ បានបង្ហាញពីអារម្មណ៍រីករាយចំពោះនិស្សិតបញ្ចប់ការសិក្សាទាំងអស់។ លោកស្រីក៏បានចែករំលែកនូវបទពិសោធជីវិតខ្លះៗ និងបទពិសោធន៍ក្នុងវិស័យធនាគារដែលលោកស្រីបានឆ្លងកាត់ទៅកាន់និស្សិតបញ្ចប់ការសិក្សាផងដែរ។  «កម្មវិធីបញ្ចប់ការសិក្សានៅថ្ងៃនេះ ជាពេលវេលានៃការបិទបញ្ចប់ជំពូកមួយក្នុងជីវិត និងជាការចាប់ផ្តើម បើកឆាកជំពូកថ្មីមួយទៀតនៃជីវិតរបស់អ្នក។ ក្មួយៗនឹងចាប់ផ្ដើមប្រលូកក្នុងពិភពលោកមួយដែលពោរពេញដោយឱកាស និងបញ្ហាប្រឈម ពិភពលោកដែលតែងតែផ្លាស់ប្តូរ និងទាមទារឱ្យមានការប្រាស្រ័យទាក់ទង់គ្នា»។ លោកស្រី ម៉ារ អមរា បានលើកឡើងបែបនេះ មុនបន្តថា ការអប់រំដែលនិស្សិតទទួលបានពីសាកលវិទ្យាល័យអន្តរជាតិ ផារ៉ាហ្គន បានផ្ដល់នូវចំណេះដឹងជាច្រើន។ យ៉ាងណាមិញ លោកស្រីក៏បានក្រើនរំលឹកដល់ប្អូនៗនិស្សិតថា មានចំណេះដឹងតែមួយមុខគឺមិនគ្រប់គ្រាន់ឡើយ។ ការអនុវត្តចំណេះដឹងទាំងនោះប្រកបដោយប្រសិទ្ធភាពក៏ជារឿងសំខាន់ក្នុងការប្រកបការងារផងដែរ។ គួរបញ្ជាក់ថា គិតមកត្រឹមបច្ចុប្បន្ននេះសាកលវិទ្យាល័យអន្តរជាតិ ផារ៉ាហ្គន បានបណ្ដុះបណ្ដាលធនធានមនុស្សក្នុងកម្រិតបរិញ្ញាបត្រ ៩ ជំនាន់ និងក្នុងកម្រិតបរិញ្ញាបត្រជាន់ខ្ពស់ ៣ ជំនាន់មកហើយ។ ក្នុងកម្រិតបរិញ្ញាបត្រ សាកលវិទ្យាល័យផ្ដល់ការអប់រំលើ ៩ មុខជំនាញរួមមាន មុខជំនាញស្ថាបត្យកម្ម វិស្វកម្មសំណង់ស៊ីវិល វិស្វកម្មឧស្សាហកម្ម វិទ្យាសាស្រ្តកុំព្យូទ័រ គ្រប់គ្រងប្រព័ន្ធព័ត៌មាន ធនាគារនិងហិរញ្ញវត្ថុ គ្រប់គ្រងពាណិជ្ជកម្ម ភ័ស្តុភារនិងពាណិជ្ជកម្មអន្តរជាតិ ក៏ដូចជាជំនាញទំនាក់ទំនងអន្តរជាតិផងដែរ។ ថ្មីៗនេះ សាកលវិទ្យាល័យអន្តរជាតិ ផារ៉ាហ្គន ក៏បានបន្ថែមការអប់រំក្នុងកម្រិតបរិញ្ញាបត្រមួយមុខជំនាញទៀត គឺជំនាញ សេដ្ឋកិច្ច។ បន្ថែមពីនេះ សាកលវិទ្យាល័យក៏ផ្តល់ការអប់រំលើថ្នាក់បរិញ្ញាបត្រជាន់ខ្ពស់ដែលក្នុងនោះរួមមាន បរិញ្ញាបត្រជាន់ខ្ពស់ផ្នែកគ្រប់គ្រងពាណិជ្ជកម្ម និងបរិញ្ញាបត្រជាន់ខ្ពស់ផ្នែកគ្រប់គ្រងប្រព័ន្ធព័ត៌មាន៕ សម្រាប់ព័ត៌មានបន្ថែមសូមទាក់ទងទៅកាន់ Facebook Page ផ្លូវការរបស់ សាកលវិទ្យាល័យអន្តរជាតិ ផារ៉ាហ្គន។	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T03:03:41.364Z", "category": "PR", "views": 460, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ប្រព័ន្ធស្រោចទឹកឆ្លាតវៃ! យុវជនខ្មែរ១ក្រុមបង្កើតប្រព័ន្ធស្រោចដំណាំថ្មី បញ្ជាតែតាមទូរស័ព្ទដៃ មិនហត់ទៅស្រោចផ្ទាល់	https://business-cambodia.com/articles/cam-science-	ចេញពីស្នាដៃយុវជនខ្មែរមួយក្រុម ដែលមានមួយចំនួនជានិស្សិត និងខ្លះទៀតជាអ្នកធ្វើការ បានចំណាយពេលធ្វើប្រព័ន្ធស្រោចស្រពដំណាំឆ្លាតវៃឈ្មោះ CAM-Smart Irrigation  តាមលក្ខណ:បច្ចេកទេសនិងគំនិតច្នៃប្រឌិតពិសេស ដើម្បីសម្រួលដល់ការធ្វើកសិកម្មរបស់ប្រជាកសិករ ដោយមិនចាំបាច់ចំណាយពេលវេលា ឬកម្លាំងច្រើន ទៅលើការស្រោចដំណាំតាមបែបប្រពៃណីដូចមុនទៀតឡើយ ពោលគឺអាចប្រើប្រព័ន្ធបញ្ជាឱ្យស្រោចដំណាំគ្រប់ប្រភេទពីចម្ងាយបាន តាមរយ:ទូរស័ព្ទដៃ ពីគ្រប់ទីកន្លែង។ នៅក្នុងកិច្ចសម្ភាសន៍ជាមួយក្រុមការងារ Business Cambodia កញ្ញា នាក់ សុខគីម សហស្ថាបនិក និងជានាយកប្រតិបត្តិរបស់ CAM-Science បានឱ្យដឹងថា “CAM-Smart Irrigation ជាឧបករណ៍ស្រោចស្រពដំណាំឆ្លាតវៃ ដែលមានសមត្ថភាពជួយអោយលោកអ្នកអាចបញ្ជាទឹក បិទ/បើក កំណត់ពេលវេលាស្រោចស្រពបានពីចម្ងាយតាមរយ:ការបញ្ជាក្នុងកម្មវិធីទូរសព្ទដៃ ដោយមិនចាំបាច់ចំណាយពេលមកធ្វើការស្រោចដំណាំដល់ចម្ការ ឬសួនដំណាំរបស់អ្នកផ្ទាល់នោះទេ។”       កញ្ញាបានបន្តថា “ការបង្កើតប្រព័ន្ធនេះឡើង គឺនៅក្នុងគោលបំណងជួយសម្រួលទៅដល់របៀបធ្វើកសិកម្ម ដោយប្រើបច្ចេកវិទ្យាមកជំនួសកម្លាំងមនុស្ស ពោលគឺធ្វើយ៉ាងណាឱ្យប្រជាកសិករមានភាពងាយស្រួលជាងមុន នៅក្នុងការថែទាំដំណាំរបស់ពួកគាត់។ គិតមកត្រឹមពេលនេះដែរ CAM-Science បានបំពាក់ប្រព័ន្ធស្រោចស្រពដំណាំឆ្លាតវៃនេះជិត១០កន្លែងហើយ ទាំងនៅក្នុងរាជធានីភ្នំពេញ និងខេត្តកណ្ដាល។” សម្រាប់ការសម្រោចស្រពដំណាំដោយប្រើប្រាស់ឧបករណ៍ CAM-Smart Irrigation គឺប្រជាកសិករអាចបញ្ជាទឹក និងកំណត់ពេលវេលាជាក់លាក់ណាមួយ ដើម្បីស្រោចដំណាំបាន តាមរយ:កម្មវិធីដែលមាននៅលើទូរស័ព្ទដៃ។ សម្រាប់ប្រពន្ធនេះដែរ ក្រុមនិស្សិតមកពី CAM-Science ក៏បានយកទៅប្រកួតប្រជែងក្នុងកម្មវិធីជាច្រើន ដោយទទួលបាននូវមេដាយមាស និងពាន់រង្វាន់ចំណាត់ថ្នាក់លេខ១ជាហូរហែផងដែរ។     គូសបញ្ជាក់ថាប្រសិនបើបងប្អូនមានចំណាប់អារម្មណ៍ សូមទំនាក់ទំនងមកកាន់ក្រុមការងាររបស់CAM-Science ផ្ទាល់តាមរយ:លេខ 0962129601 /068892207 ឬឆាតចូលផេកផ្ទាល់៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-24T01:40:58.897Z", "category": "ចាប់ផ្តើមអាជីវកម្ម", "views": 182, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ធនាគារ PPCBank បើកសម្ពោធមជ្ឈមណ្ឌលថ្មី ដើម្បីបម្រើសេវាធនាគារ កាន់តែប្រសើរដល់សហគ្រាសធុនតូច និងមធ្យម	https://business-cambodia.com/articles/ppc-bank-direct-sales-centre	ភ្នំពេញ៖ ធនាគារ PPCBank នៅថ្ងៃទី២២ ខែសីហា ឆ្នាំ២០២៣នេះ បានប្រកាសបើកដំណើរការជាផ្លូវការ នូវមជ្ឈមណ្ឌលសេវាធនាគារជាលើកដំបូងរបស់ខ្លួននៅក្នុងប្រទេសកម្ពុជា ដើម្បីពង្រីកវិសាលភាពនៃ ការបំពេញតម្រូវការជូនអតិថិជនឲ្យបានកាន់តែទូលំទូលាយថែមទៀត។ មជ្ឈមណ្ឌលថ្មីនេះ ផ្តល់ជូនការ ប្រឹក្សាអាជីវកម្ម ផលិតផលសម្រាប់ការអភិវឌ្ឍសហគ្រាសធុនតូច និងមធ្យម (SMEs)  និងការប្រឹក្សា យោបល់ផ្នែកហិរញ្ញវត្ថុ ដែលជាតម្រូវការជាក់លាក់របស់អតិថិជនឯកជន ជាមួយនឹងផលិតផល និង សេវាកម្មពេញលេញរបស់ធនាគារ PPCBank រួមមានដូចជាការបើកគណនី ការដាក់ប្រាក់បញ្ញើសន្សំ ការផ្តល់ប្រាក់កម្ចី ការទូទាត់តាមអនឡាញ ការទូទាត់ដោយផ្ទាល់តាមរយៈដៃគូធនាគារ និងផ្សេងៗ ជាច្រើនទៀត។ មជ្ឈមណ្ឌលសេវាធនាគារ ដែលស្ថិតនៅចំកណ្តាលទីក្រុងភ្នំពេញនេះ មានទីតាំងនៅផ្ទះលេខ៩B ផ្លូវលេខ២៧១ ភូមិបុរីកម្មករ សង្កាត់ទឹកថ្លា ខណ្ឌសែនសុខ រាជធានីភ្នំពេញ និងបើកបម្រើសេវាជូន អតិថិជនរៀងរាល់ថ្ងៃចន្ទដល់ថ្ងៃសុក្រ ពីម៉ោង ៨៖០០នាទីព្រឹក រហូតដល់ ម៉ោង៤៖០០នាទីរសៀល និង ថ្ងៃសោរ៍ ពីម៉ោង៨៖០០នាទីព្រឹក រហូតដល់ ម៉ោង១២៖០០នាទីថ្ងៃត្រង់។ ធនាគារ PPCBank បានលើក ឡើងថា មជ្ឈមណ្ឌលនេះ ត្រូវបានបង្កើតឡើង ដើម្បីឆ្លើយតបទៅនឹងការកើនឡើងដ៏សំខាន់នៃមូលដ្ឋាន អតិថិជន ក្នុងការរួមចំណែកលើកកម្ពស់ការផ្តល់សេវាកម្មដែលមានលក្ខណៈឯកជន និងសេវាកម្ម ផ្សេងៗ ប្រកបដោយបច្ចេកវិទ្យាទំនើបចុងក្រោយ ដើម្បីធ្វើឲ្យការរស់នៅរបស់អតិថិជនកាន់តែមានភាព ងាយស្រួល។ លោក LEE Jin Young នាយកប្រតិបត្តិនៃធនាគារ PPCBank បានមានប្រសាសន៍ថា៖ “ពីមួយឆ្នាំទៅមួយ ឆ្នាំ តម្រូវការហិរញ្ញវត្ថុរបស់អតិថិជនមានច្រើនប្រភេទ។ ដូច្នេះ របៀបដែលធនាគារឆ្លើយតបយ៉ាងឆាប់ រហ័សចំពោះតម្រូវការខុសៗគ្នារបស់អតិថិជននេះ នឹងក្លាយជាកត្តាដ៏សំខាន់សម្រាប់ការរស់រាននៅលើ ទីផ្សារ។ ខ្ញុំប្រាកដថា មជ្ឈមណ្ឌលថ្មីរបស់យើង នឹងក្លាយជាគំរូមួយសម្រាប់បែបផែនថ្មីនៃសាខាធនាគារ នៅក្នុងប្រទេសកម្ពុជានាពេលអនាគត។” មជ្ឈមណ្ឌលសេវាធនាគារ PPCBank មានអ្នកជំនាញផ្នែកផលិតផល និងបុគ្គលិកសាជីវកម្មដែលមាន បទពិសោធន៍ នៅរង់ចាំបម្រើសេវាកម្ម និងការប្រឹក្សាយោបល់សម្រាប់ដំណោះស្រាយហិរញ្ញវត្ថុដ៏ ត្រឹមត្រូវជូនដល់អតិថិជន។ គន្លឹះនៃភាពជោគជ័យដែលជាការរំពឹងទុករបស់មជ្ឈមណ្ឌល គឺភាព ច្បាស់លាស់ ភាពត្រឹមត្រូវ និងលឿនរហ័សទាន់ចិត្ត ដើម្បីធានាបានថា អតិថិជនទាំងអស់ទទួល បានសេវាកម្មដ៏ល្អឥតខ្ចោះពីធនាគារ។ ធនាគារ PPCBank បានចូលរួមជាយូរមកហើយចំពោះដំណោះស្រាយហិរញ្ញវត្ថុ និងការអភិវឌ្ឍ សហគ្រាសធុនតូច និងមធ្យមនៅកម្ពុជា តាមរយៈការផ្តល់ផលិតផល សេវាកម្មហិរញ្ញវត្ថុ និងជាពិសេស កម្ចីផ្សេងៗ ដែលអនុញ្ញាតឲ្យម្ចាស់សហគ្រាសអាចពង្រីកអាជីវកម្ម និងរួមចំណែកធ្វើឲ្យទស្សនវិស័យ សេដ្ឋកិច្ចមានភាពវិជ្ជមាននៅក្នុងតំបន់។ ការពង្រីកសេវាប្រាក់កម្ចីសម្រាប់ការទិញរថយន្ត និងគេហដ្ឋាន របស់ធនាគារ PPCBank ក៏នឹងជួយឲ្យប្រជាជនកម្ពុជាកាន់តែច្រើនអាចសម្រេចបាននូវក្តីសុបិនហិរញ្ញវត្ថុ របស់ខ្លួនផងដែរ។ សម្រាប់ការសួរនាំព័ត៌មានផ្សេងៗអំពីមជ្ឈមណ្ឌលសេវាធនាគារ PPCBank សូមទាក់ទងមកផ្នែកបម្រើ សេវាអតិថិជន តាមរយៈលេខទូរស័ព្ទ ០៩៦ ៣ ៩០៩ ៩០៩/០២៣ ៩០៩ ៩០៩ (២៤ម៉ោង/៧ថ្ងៃ)៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T11:29:07.714Z", "category": "PR", "views": 1358, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ធនាគារ វីង ស្ថាប័នCGCC និងសម្ព័ន្ធសមាគម FASMEC សហការផ្តល់ការធានាឥណទាន និងឱកាសទីផ្សារទៅដល់សហគ្រាសខ្នាតតូច និងមធ្យម	https://business-cambodia.com/articles/wing-bank-and-fasmec-	សហគ្រាសខ្នាតតូច និងមធ្យមដែលជាសមាជិក FASMEC អាចទទួលបានដំណោះស្រាយហិរញ្ញវត្ថុជាមួយធនាគារ វីង ដែលមានការធានាដោយ CGCC ជាមួយនឹងឱកាសចូលទៅកាន់ទីផ្សារកាន់តែទូលំទូលាយ ដើម្បីដោះស្រាយតម្រូវការហិរញ្ញវត្ថុ ក៏ដូចជាជំរុញដល់ការរីកចម្រើនអាជីវកម្ម។ ធនាគារ វីង (ខេមបូឌា) ម.ក សាជីវកម្មធានាឥណទានកម្ពុជា (CGCC) និងសម្ព័ន្ធសមាគមសហគ្រាសធុនតូច និងមធ្យមកម្ពុជា (FASMEC) បានបង្កើតភាពជាដៃគូយុទ្ធសាស្ត្រដ៏មានសារៈសំខាន់ ដែលមានចក្ខុវិស័យសំដៅជំរុញការរីកចម្រើនសហគ្រាសខ្នាតតូច និងមធ្យម (SMEs) នៅកម្ពុជា។ កិច្ចសហការនេះ គឺជាកិច្ចខិតខំប្រឹងប្រែងរួមគ្នាមួយ ដើម្បីផ្តល់ជាដំណោះស្រាយទៅដល់ SMEs ដែលមានបញ្ហាប្រឈមជាមួយនឹងកង្វះខាតទ្រព្យធានានៅពេលស្នើឥណទានពីគ្រឹះស្ថានធនាគារ ក៏ដូចជាលើកកម្ពស់ចំណេះដឹងផ្នែកហិរញ្ញវត្ថុក្នុងចំណោម SMEs ជាពិសេសសម្រាប់សមាជិក FASMEC នៅទូទាំងប្រទេសនៅកម្ពុជា។ កិច្ចសហការនេះអាចសម្រេចទៅបានតាមរយៈការផ្តល់ដំណោះស្រាយហិរញ្ញវត្ថុដោយធនាគារ វីង ដែលមិនតម្រូវឲ្យមានទ្រព្យធានា ជាមួយនឹងការធានាឥណទានពី CGCC ដែលជាស្ថាប័នគ្រប់គ្រងដោយរដ្ឋ។  លោក Wong Keet Loong អគ្គនាយក CGCC មានប្រសាសន៍ថា “យើងខ្ញុំមានសេចក្តីសោមនស្សរីករាយក្នុងការចាប់ដៃគូតាមរយៈអនុស្សរណៈនៃការយោគយល់គ្នាជាមួយធនាគារ វីង និង FASMEC ក្នុងឆ្នាំនេះ ដើម្បីបង្កើនការគាំទ្រដល់សមាជិករបស់  FASMEC ឲ្យទទួលបានកម្ចីដែលមានការធានាពី CGCC តាមរយៈធនាគារ វីង ឲ្យកាន់តែទូលំទូលាយជាងមុន។ យើងខ្ញុំជឿជាក់ថា តាមរយៈកិច្ចសហប្រតិបត្តិការនេះ នឹងអាចឲ្យ CGCC ជួយដល់ SMEs ជាច្រើនទៀតក្នុងអំឡុងពេលនៃកម្មវិធីផ្សព្វផ្សាយនានារបស់យើងខ្ញុំ ជាពិសេសការរៀបចំសិក្ខាសាលាផ្សព្វផ្សាយស្តីពី ការអភិវឌ្ឍសហគ្រាសខ្នាតតូច និងមធ្យម (SMEs) នៅទូទាំងខេត្ត-ក្រុង ដែលជាផ្នែកមួយនៃគោលដៅរយៈពេលវែងរបស់  CGCC ដើម្បីជំរុញការអភិវឌ្ឍទៅដល់ SMEs”។ CGCC ដែលជាស្ថាប័នធានាឥណទានគ្រប់គ្រងដោយរដ្ឋដំបូងគេនៅកម្ពុជា ប្រតិបត្តិការក្រោមការគ្រប់គ្រងដោយក្រសួងសេដ្ឋកិច្ច និងហិរញ្ញវត្ថុ មានគោលបំណងជំរុញអាជីវកម្មក្នុងស្រុកដោយផ្តល់ការគាំទ្រឥណទានទាន់ពេលវេលា។ គិតត្រឹមខែកក្កដា ឆ្នាំ២០២៣ CGCC បានផ្តល់ការធានាឥណទានដោយជោគជ័យទៅដល់ ១.៦៤៨ សហគ្រាសជាមួយនឹងទំហំឥណទាន ១៣៩,៥ លានដុល្លារអាមេរិក។ ក្នុងចំណោមនោះ មានប្រមាណ ៩២ ភាគរយ គឺជាសហគ្រាសខ្នាតមីក្រូ តូច និងមធ្យម (MSMEs) ហើយមាន ៨ ភាគរយគឺជាសហគ្រាសខ្នាតធំ។ លោក ហាន ប៉េងក្វាង អគ្គនាយកធនាគារ វីង បានថ្លែងថា៖ “តាមរយៈដំណោះស្រាយហិរញ្ញវត្ថុប្រកបដោយភាពច្នៃប្រឌិត ក៏ដូចជាភាពជាដៃគូសហការជាមួយ CGCC និង FASMEC យើងខ្ញុំមានការតាំងចិត្តជួយសម្រួលទៅដល់ SMEs ដើម្បីអាចទទួលបានហិរញ្ញវត្ថុកាន់តែប្រសើរជាងមុន។” លោក ហាន ប៉េងក្វាង បានបន្តថា៖ “តាមរយៈការផ្តល់សេវាធនាគារដែលមានភាពបត់បែន និងការគាំទ្រផ្នែកឥណទានដ៏ល្អប្រសើរ យើងនឹងអាចជួយទៅដល់ SMEs ក្នុងការចាប់យកាលានុវត្តភាពរីកលូតលាស់ នវានុវត្តន៍ភាព និងរួមចំណែកដល់វិបុលទាំងមូលនៅក្នុងប្រទេសកម្ពុជា”។ SMEs ដែលជាសមាជិករបស់ FASMEC មិនត្រឹមតែអាចទទួលបានការគាំទ្រផ្នែកហិរញ្ញវត្ថុពីធនាគារ វីង ដោយមានការធានាដោយ CGCC ប៉ុណ្ណោះទេ ថែមទាំងអាចទទួលបានឱកាសផ្សារភ្ជាប់កាន់តែទូលំទូលាយជាមួយអតិថិជនសក្តានុពល អ្នកលក់ និងអ្នកផ្គត់ផ្គង់ផងដែរ នោះគឺមានការជួយសម្រួលតាមរយៈប្រព័ន្ធអ៉ីកូឡូស៊ីរបស់ វីង។ ធនាគារ វីង ផ្តល់នូវដំណោះស្រាយងាយស្រួលទៅដល់វិស័យលក់រាយ តាមរយៈថ្នាលឌីជីថលរបស់ខ្លួនគឺ WingPay ដែលជួយសម្រួលប្រតិបត្តិការទៅដល់ប្រព័ន្ធអ៉ីកូឡូស៊ីរបស់ វីង មានដូចជា៖ Wingmarket, WingAgri និង Wingmall ដែលថ្នាលឌីជីថលទាំងនេះអាចជួយផ្សារភ្ជាប់រវាងអាជីវកម្មជាមួយនឹងអាជីវកម្ម (B2B) និងរវាងអាជីវកម្មជាមួយអ្នកទិញ (B2C) បានយ៉ាងងាយស្រួល។ ថ្នាលឌីជីថល Wingmarket ផ្តល់ដំណោះស្រាយខ្សែចង្វាក់ផ្គត់ផ្គង់ ពោលគឺជួយសម្រួលការគ្រប់គ្រងខ្សែចង្វាក់ផ្គត់ផ្គង់នៃដំណើរការសហគ្រាសខ្នាតតូច និងមធ្យម ក៏ដូចជាសាជីវកម្មនានាឲ្យបានកាន់តែល្អប្រសើរ។ ចំពោះថ្នាលឌីជីល WingAgri វិញគឺជាទីផ្សារពាណិជ្ជកម្មអនឡាញដោយផ្តោតលើផលិតផលកសិកម្មដែលអាចទុកចិត្តបាន ដើម្បីជួយផ្សារភ្ជាប់កសិករ និងអ្នកទិញតាមរយៈផ្សារឌីជីថល។ ចំណែកឯ ថ្នាលឌីជីល Wingmall គឺជាទីផ្សារទំនិញតាមអនឡាញដែលមានការគាំំទ្រ និងឈានមុខគេមួយ មានចំនួនហាងលក់ទំនិញ ក៏ដូចជាអាហារដ្ឋានយ៉ាងច្រើនសន្ធឹកសន្ធាប់កំពុងប្រើប្រាស់ ដើម្បីសម្រួលប្រតិបត្តិការទិញ-លក់ប្រកបដោយភាពរលូន ហើយថែមទាំងអាចធ្វើឲ្យបទពិសោធន៍អ្នកប្រើប្រាស់កាន់តែងាយស្រួល។ ភាពជាដៃគូយុទ្ធសាស្ត្ររវាង CGCC, FASMEC, និងធនាគារ វីង គឺត្រៀមខ្លួនជាស្រេចដើម្បីជំរុញបរិយាកាសគាំទ្រ ក្នុងការទទួលបានហិរញ្ញវត្ថុ ហើយថែមទាំងផ្តល់ជាដំណោះស្រាយដ៏មានប្រសិទ្ធភាពជួយដល់ SMEs អាចទទួលសេវាហិរញ្ញវត្ថុ ក៏ដូចជាជួយដោះស្រាយបញ្ហាប្រឈមទៅដល់ SMEs ងាយស្រួលទទួលបានឥណទាន ហើយថែមទាំងបង្កើនលទ្ធភាពលក់ផលិតផលទៅក្នុងទីផ្សារបានកាន់តែទូលំទូលាយ។ ឧកញ៉ា តែ តាំងប៉ ប្រធានក្រុមប្រឹក្សាភិបាល FASMEC បានថ្លែងថា៖ “យើងពិតជាសប្បាយរីករាយក្នុងការចាប់ដៃគូជាមួយនឹងធនាគារ វីង និងសាជីវកម្មធានាឥណទានកម្ពុជា ព្រោះវាជាការផ្តល់ឱកាស ដល់សហគ្រាសខ្នាតតូចនិងមធ្យម ជាសមាជិកសមារបស់ FASMEC ដែលកំពុងមានបញ្ហាប្រឈមកង្វះទ្រព្យធានា ដើម្បីអាចទទួលបាននូវហិរញ្ញវត្ថុសម្រាប់ពង្រីកអាជីវកម្មរបស់ពួកគេឲ្យបានកាន់តែរីកចម្រើន”។ យោងតាមការចេញផ្សាយសារព័ត៌មានក្នុងស្រុកបានបង្ហាញថា គិតត្រឹមឆ្នាំ២០២២ ក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ បានផ្តល់ការចុះបញ្ចីចំនួន ៤៣.៩៧៤ សហគ្រាសខ្នាតតូច និងមធ្យម។ សហគ្រាសទាំងនេះបានបង្កើតឱកាសការងារទៅដល់ពលរដ្ឋកម្ពុជាជាង ៤៤៤.៥០៤នាក់។ សហគ្រាសខ្នាតតូច និងមធ្យមមានប្រហែល ៩០ ភាគរយ នៃសហគ្រាសទាំងអស់ដែលរួមចំណែក ៥៨ ភាគរយនៃផលិតផលក្នុងស្រុកសរុប និងផ្តល់ការងារជាង ៧០ ភាគរយនៃកម្លាំងពលកម្មទាំងមូល។ សមាជិក FASMEC អាចអញ្ជើញមកកាន់គ្រប់សាខាធនាគារ វីង ដើម្បីស្នើសុំឥណទាន ដែលបុគ្គលិកជំនាញបានត្រៀមខ្លួនរួចជាស្រេចក្នុងការជួយសម្រួល ដើម្បីបំពេញតម្រូវការហិរញ្ញវត្ថុរបស់អតិថិជន។ បន្ថែមលើនេះ សមាជិក FASMEC ក៏អាចធ្វើការទំនាក់ទំនងជាមួយបុគ្គលិករបស់ធនាគារ វីង ក្នុងអំឡុងពេលកម្មវិធីវគ្គបណ្តុះបណ្តាលដែល នឹងរៀបចំដោយ FASMEC នៅទូទាំងប្រទេសកម្ពុជា៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T11:18:11.453Z", "category": "PR", "views": 2184, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ហេតុតែស្រឡាញ់! មានដើមទុនត្រឹម១១៤$ លោកស្រី សឿង សុថារី តស៊ូធ្វើធុងបរិស្ថាន ដំបូងគេនៅខ្មែរ	https://business-cambodia.com/articles/eco-bin-ceo-storytelling-	បង្កើតឡើងបានជាង១០ឆ្នាំ មានទុនដំបូងត្រឹម១១៤$ ប៉ុន្តែលោកស្រី សឿង សុថារី ជាស្រ្តីម្នាក់តស៊ូបង្កើតអាជីវកម្មផលិតធុងបរិស្ថានពីកង់ឡាន ធុងបរិស្ថាន - Eco Bin ទោះធ្លាប់បរាជ័យច្រើនដង ក៏អាចដាក់លក់ពេញប្រទេស ខណៈការច្នៃបង្កើតនេះអាចជាផលិតផលដំបូងគេហើយក្នុងប្រទេសកម្ពុជា។   យើងធ្លាប់តែឃើញតាមផ្លូវ តាមសួនសាធារណៈ តាមបុរី សាលារៀន វត្តអារាម ធុងសម្រាមដាក់បញ្ឈរព្រាតព្រាង ដែលបានច្នៃចេញពីសំបកកង់ឡានចាស់ៗគឺជាផលិតផលដែល បង្កើតឡើងពីស្នាដៃកូនខ្មែរ លោកស្រី សុថាវី ស្ថាបនិកសិប្បកម្ម ដែលនៅពីក្រោយការច្នៃធុងសម្រាមទាំងអស់នេះបានបង្ហើបឱ្យដឹងថាអាជីវកម្មច្នៃសំបកកង់ឡានចាស់ៗយកមកបង្កើតជារបស់មានប្រយោជន៍ប្រើប្រាស់នោះ គឺវាបានរួមចំណែកចូលរួមកាត់បន្ថយសំណល់។   ថ្លែងមកកាន់ចាបក្រហមសហគ្រិនស្រ្តីរូបនេះបានឱ្យដឹងថា កង់ឡាននេះមិនមែនត្រឹមតែអាចយកមកច្នៃធ្វើធុងសម្រាមប៉ុណ្ណោះទេ លោកស្រីថាសំបងកង់ថែមទាំងអាចយកវាមកច្នៃធ្វើតុកៅអី គ្រឿងសង្ហារឹម ជាវត្ថុអនុស្សាវរីយជាច្រើនប្រភេទ និងអាចដាក់លក់បានក្នុងតម្លៃសមរម្យទៀតផង។   សម្រាប់អាជីវកម្មនេះផងដែរលោកស្រីបានឱ្យដឹងថាវាមានការលំបាកបំផុតលើការច្នៃ ព្រោះថាកង់ឡានមានភាពស្វិត មានទម្ងន់ធ្ងន់ និងពិបាកក្នុងការស្វែងរកប្រមូលទិញ។   ប៉ុន្តែការលំបាកទាំងនេះមិនបានធ្វើឱ្យលោកស្រីបោះបង់នោះទេ ទោះបីជាពេលនេះលោកស្រីកំពុងកាន់អាជីវកម្ម៣ម្នាក់ឯងក៏ដោយ ព្រោះលោកស្រីជាមនុស្សដែលស្រឡាញ់បរិស្ថាន ចង់ឃើញផលិតកៃច្នៃកម្ពុជានៅលើឆាកអន្តរជាតិ ពលរដ្ឋមានទម្លាប់មិនសូវប្រើប្លាស្លិក និងអាចជួយបងប្អូនដែលជាសិប្បករមានការងារធ្វើ។   ជាចុងក្រោយលោកស្រីក៏បានឱ្យដឹងថាផលិតផលច្នៃបង្កើតទាំងអស់សុទ្ធតែមានតម្លៃ មិនថាតែធុងសម្រាមបរិស្ថាននេះនោះទេ ប្រសិនបើយើងមើលវាដោយបេះដូង។ គូរជម្រាបផងដែរថាសម្រាប់បងប្អូនដែលមានគំនិតច្នៃប្រឌិត ឬក៏មានកង់ឡានចាស់ៗកុំទុកចោល បងប្អូនអាចទំនាក់ទំនងទៅកាន់ផេក ធុងបរិស្ថាន - Eco Bin ដើម្បីច្នៃធ្វើធុងសំរាមទុកប្រើប្រាស់បាន ធុងបរិស្ថាន - Eco Bin៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T10:13:51.649Z", "category": "ភាពជាអ្នកដឹកនាំ", "views": 140, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
តើនាយករដ្ឋមន្រ្តីថ្មីរបស់ប្រទេសថៃ ធ្លាប់កាន់កាប់ជំនួញអ្វីខ្លះ បានអាចកសាងទ្រព្យរាប់លានដុល្លារ	https://business-cambodia.com/articles/what-business-does-strettha-thavisin-have	បន្ទាប់ពីបោះឆ្នោតរួចអស់រយៈពេលជាង៣ខែ ប្រទេសថៃទើបតែរកឃើញនាយករដ្ឋមន្រ្តីថ្មីជាផ្លូវការកាលពីថ្ងៃម្សិលមិញនេះគឺលោក Strettha Thavisin ដែលជាបេក្ខភាពនាយករដ្ឋមន្រ្តីមកពីគណបក្សភឺថៃហើយនាយករដ្ឋមន្រ្តីថ្មីរបស់ថៃរូបនេះត្រូវបានគេដឹងមានទ្រព្យរាប់លានដុល្លារផងដែរ។ តើលោក Srettha Thavisin  ធ្លាប់កាន់កាប់មុខជំនួញអ្វីខ្លះទើបធ្វើឲ្យលោកអាចកសាងទ្រព្យសល់ទ្រព្យរាប់លានដុល្លារ? បើយោងតាមការចុះផ្សាយរបស់Bangkok Post បានឲ្យដឹងថាលោក Srettha Thavisin កើតនៅក្នុងឆ្នាំ១៩៦២នៅក្នុងទីក្រុងបាងកកដោយត្រូវបានគេហៅឈ្មោះក្រៅថាNid។  ចំពោះប្រវត្តិសិក្សាវិញលោកធ្លាប់បញ្ចប់ការសិក្សាពីសហរដ្ឋអាមេរិកដោយលោកបានទៅបន្តការសិក្សាថ្នាក់បរិញ្ញាបត្រផ្នែកសេដ្ឋកិច្ចនៅសាកលវិទ្យាល័យ University of Massachusetts និងបញ្ចប់ថ្នាក់អនុបណ្ឌិតផ្នែកគ្រប់គ្រងអាជីវកម្មនិងហិរញ្ញវត្ថុនៅសាលា Claremont Graduate School នៅរដ្ឋកាលីហ្វញ៉ាសហរដ្ឋអាមេរិក។  នៅក្នុងឆ្នាំ១៩៩០ លោករួមជាមួយនឹងបងប្អូនជីដូមួយមួយចំនួនទៀតបានបង្កើតក្រុមហ៊ុនមួយដែលក្រោយមកមានឈ្មោះថាSansiri ដែលជាក្រុមហ៊ុនអចលនទ្រព្យដ៏ធំបំផុតមួយនៅប្រទេសថៃ។ ផ្ដើមចេញពីការបង្កើតក្រុមហ៊ុននេះហើយបានធ្វើឲ្យលោកត្រូវបានគេស្គាល់ថាជាអ្នកជំនួញអចលទ្រព្យមានទ្រព្យរាប់លានដុល្លារ ហើយបើតាមការប៉ានប្រមាណទ្រព្យរបស់លោកមានប្រមាណជា៣៦លានដុល្លារ។ លោក Srettha Thavisin ទើបតែលាលែងពីតំណែងជានាយកប្រតិបត្តិក្រុម Sansiri PLC បន្ទាប់ពីលោកចូលប្រឡូកក្នុងឆាកនយោបាយពេញទីរហូតមានឱកាសក្លាយជានាយករដ្ឋមន្រ្តីថ្មីរបស់ព្រះរាជាណាចក្រថៃឡង់ន៍។ យ៉ាងណាមិញបន្ទាប់ពីលាលែងពីតំណែង លោកបានផ្ទេរភាគហ៊ុននៅក្នុងក្រុមហ៊ុននេះទៅឲ្យកូនស្រីរបស់លោកជាកាន់កាប់បន្ត។  នៅក្នុងសំបុត្រសុំលាឈប់ពីតួនាទីជានាយកប្រតិបត្តិក្រុមហ៊ុន Sansiri លោកបានពន្យល់ហេតុដែលសម្រេចចិត្តលាឈប់ថា លោកចង់ឲ្យប្រទេសថៃក្លាយអស្ចារ្យម្ដងនៅក្នុងឆាកអន្តរជាតិព្រមទាំងកាត់បន្ថយការរើសអើងនិងភាពមិនស្មើភាពគ្នានៅក្នុងសង្គមប្រជាជាតិថៃ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T09:57:33.839Z", "category": "ហិរញ្ញវត្ថុ", "views": 332, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
គម្រោងផ្លូវរថភ្លើងតភ្ជាប់អាកាសយានដ្ឋានថ្មីនៅសៀមរាបកំពុងសិក្សា ខណៈការសាងសង់មាន ២ ជម្រើស	https://business-cambodia.com/articles/railway-project-in-siem-reap	គម្រោងសាងសង់ផ្លូវរថភ្លើងធុនស្រាសតភ្ជាប់ពីអាកាសយានដ្ឋានអន្ដរជាតិសៀមរាប-អង្គរ មកក្រុងសៀមរាប គឺស្ថិតនៅក្នុងជម្រើសចំនួន ២ សម្រាប់ការសាងសង់។ នេះបើយោងតាមលើកឡើងពីលោក ស៊ី សាវមីង វិស្វករជាន់ខ្ពស់ផ្នែកចលនាកម្មដងផ្លូវ។   ការលើកឡើងខាងលើត្រូវបានធ្វើឡើងនៅក្នុងកិច្ចប្រជុំពិភាក្សាពិគ្រោះយោបល់រវាងរវាងស្ថាប័នពាក់ព័ន្ធ ជាមួយក្រុមហ៊ុនចិន China Metro ដើមី្បប្រមូលព័ត៌មាន និង ទិន្នន័យ សម្រាប់សិក្សាគម្រោងផ្លូវរថភ្លើងខាងលើ។ ដោយកិច្ចប្រជុំនេះគឺដឹកនាំដោយឯកឧត្ដម ពិន ប្រាកដ អភិបាលរង នៃគណៈអភិបាលខេត្ត និង លោក ស៊ី សាវមីង នៅថ្ងៃទី២៣ ខែសីហា ឆ្នាំ២០២៣នេះ។   តាមការបញ្ជាក់របស់លោក ស៊ី សាវមីង បានឲ្យដឹងថា គម្រោងស្ថាបនាផ្លូវរថភ្លើង ធុនស្រាល ពីអាកាសយានដ្ឋានអន្តរជាតិសៀមរាប.អង្គរ ចូលមកក្រុងសៀមរាប គឺមានពីជម្រើស ដោយមួយស្ថិតនៅលើផ្លូវ ចាស់ និង មួយនៅលើផ្លូវថ្មី។ ម៉្យាងទៀតគម្រោងនេះ នៅពុំទាន់ច្បាស់លាស់នៅឡើយ ដោយក្រុមការងារបច្ចេកទេសបានកំពុងចុះមកធ្វើការសិក្សា ដើមី្បប្រមូលនូវទិន្នន័យ នូវរាល់ផលប៉ះពាល់។   ក្នុងការបង្ហាញនៃគំនូសប្លង់ នៃគម្រោងការស្ថាបនា ផ្លូវរថភ្លើងនេះ ខាងក្រុមហ៊ុនចិន បានសំណូមពរដល់អាជ្ញាធរគ្រប់ជាន់ថ្នាក់ និង ស្ថាប័នពាក់ព័ន្ធ ចូលរួមសហការ ក្នុងការប្រមូលព័ត៌មាន និង ទិន្នន័យ ដោយផ្លូវរថភ្លើងនេះ នឹងឆ្លងកាត់តំបន់អង្គរ និង អាចមានការប៉ពាល់តំបន់បូរាណដ្ឋាន ឬ តំបន់ ដែលអាជ្ញាធរជាតិអប្សរាបានហាមឃាត់។ ឯកឧត្ដមបានលើកផងដែរថា ពាក់ព័ន្ធនិងគម្រោងស្ថាបនាផ្លូវរថភ្លើងនេះ ក្នុងនាម រដ្ឋបាលខេត្តសៀមរាប សូមធ្វើការគាំទ្រ និង ត្រៀមសហការជាមួយក្រុមហ៊ុន ក្នុងការផ្តល់ព័ត៌មាន និង ទិន្នន័យជូនក្រុមហ៊ុន ដែលបានចុះមកសិក្សា និង ប្រមូលទិន្នន័យ ដើមី្បឆ្លើយតបទៅនឹងការកើនឡើងនូវភ្ញៀវទេសចរណ៍ និង សេវាកម្មដឹកជញ្ជូន នាពេលដែលអាកាសយានដ្ឋានអន្តរជាតិសៀមរាប-អង្គរ ដែលនឹងចាប់ផ្តើមបើកទទួលភ្ញៀវទេសចរណ៍ ដោយផ្ទាល់មកពីប្រទេសផ្សេងៗ មកទស្សនាប្រទេសកម្ពុជា សំខាន់ខេត្តសៀមរាប ដែលជាខេត្តសម្បូរប្រាង្គប្រាសាទបូរាណ និង រមនីយដ្ឋាន ធម្មជាតិ។   អភិបាលរងខេត្ត ក៏បានជម្រាបដល់ក្រុមហ៊ុនផងដែរថា ដើមី្បឱ្យគម្រោងស្ថាបនាផ្លូវរថភ្លើងនេះដំណើរការទៅដោយរលូននោះ ក្រោយពេលទទួលបានគំនូសនៃប្លង់ផ្លូវជាក់លាក់ពីក្រុមហ៊ុនហើយនោះ  អាជ្ញារធរខេត្ត នឹងជម្រុញដល់មន្ទីរ អង្គភាព អាជ្ញាធរពាក់ព័ន្ធ ធ្វើការប្រមូលព័ត៌មាន និង ទិន្នន័យ ដែលជាធាតុផំ្សបញ្ចូលរបស់គម្រោង ទៅឱ្យក្រុមហ៊ុនដែលចង់បានទៅតាមសំណូមពរ ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T09:50:20.336Z", "category": "អចលនទ្រព្យ", "views": 162, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សំណួរល្អបំផុត១ ជួយJeff Bezos សម្រេចចិត្តលាឈប់ពីការងារប្រា.ក់ខែខ្ពស់ខ្លាំងគ្មានស្រណោះ ដើម្បីចេញរកស៊ី	https://business-cambodia.com/articles/jeff-bezos-1-great-question	តើអ្នកដឹងទេ មុននឹងមានថ្ងៃនេះលោកJeff Bezos ហ៊ានបោះបង់តំណែងខ្ពស់ ប្រាក់ខែថ្លៃ ដើរចេញពីការងារដែលគ្រប់គ្នាមើលមកថាអស្ចារ្យគ្មានស្តាយក្រោយសូម្បីបន្តិច ដើម្បីចេញរកស៊ីដោយខ្លួនឯងគឺបង្កើតក្រុមហ៊ុន Amazon ព្រោះតែសំណួរមួយប៉ុណ្ណោះ។ ទាញទ្រនិចនាឡិកាវិលថយក្រោយចង្អុលត្រង់ នាល្ងាចមួយបន្ទាប់ពីគិតល្អិតល្អន់ថានឹងដាក់ពាក្យលាឈប់ពីការងារ ក្នុងនាមជាអនុប្រធាននៃមូលនិធិការពារហានិភ័យក្រុមហ៊ុនធំមួយ លោកJeff Bezos បានណាត់ជួបចៅហ្វាយដើរជជែកគ្នាលេងរយៈពេល២ម៉ោង នៅCentral Park ដើម្បីមានឱកាសប្រាប់គាត់ពីគំនិតនៃការបង្កើតអាជីវកម្មថ្មីពោលគឺលក់សៀវភៅតាមអ៊ីនធឺណេត ក្រោយពេលចាកចេញពីក្រុមហ៊ុន។ បន្ទាប់ពីបានស្តាប់ផែនការនេះរួចហើយ ចៅហ្វាយរបស់ Bez ក្នុងស្ថានភាពដ៏តានតឹងនេះ លោកJeff Bezos គិតហើយគិតទៀត នៅទីបំផុតលោកក៏បានសម្រេចចិត្តលាឈប់។ ជាជំនួយក្នុងការសម្រេចចិត្តថាតើត្រូវចាកចេញពីការងារដែលមានស្ថេរភាព និងផ្តល់រង្វាន់ផ្នែកហិរញ្ញវត្ថុខ្លាំងឬអត់ ដើម្បីបន្តក្តីសុបិនដែលអ្នកដទៃមើលមកថាជារឿងដ៏ឆ្កួតឡប់នោះ Bezos បានសួរមកកាន់ខ្លួនឯងថា៖ «នៅពេលដែលខ្ញុំមានអាយុ៨០ឆ្នាំ ហើយមើលមករឿងរ៉ាវដែលខ្ញុំបានឆ្លងកាត់ក្នុងជីវិត តើខ្ញុំស្តាយក្រោយទេ?»។ មហាសេដ្ឋីជួរមុខរបស់ពិភពលោករូបនេះបានលើកឡើងយ៉ាងដូច្នេះថា៖ «ខ្ញុំដឹងថាពេលខ្ញុំមានអាយុ ៨០ ឆ្នាំ ខ្ញុំនឹងមិនស្តាយក្រោយទេដែលបានសាកល្បងវា។ ខ្ញុំមិនស្ដាយក្រោយដែលព្យាយាមចូលប្រឡូកក្នុង អ៊ីនធឺណេត ដែលខ្ញុំគិតថានឹងក្លាយជារឿងធំ។ ខ្ញុំដឹងថាប្រសិនបើខ្ញុំបរាជ័យ ខ្ញុំនឹងមិនសោកស្តាយឡើយ ប៉ុន្តែខ្ញុំដឹងរឿងមួយដែលខ្ញុំប្រហែលជាសោកស្ដាយបំផុតនោះគឺមិនធ្លាប់បានសាកល្បង ហើយខ្ញុំដឹងថាវានឹងលងខ្ញុំជារៀងរាល់ថ្ងៃ ដូច្នេះហើយនៅពេលដែលខ្ញុំគិតអំពីវានោះ វាគឺជាការសម្រេចចិត្តដ៏ងាយស្រួលមិនគួរឱ្យជឿ»។ គួរជម្រាបផងដែរថា លោក Jeff Bezos គឺជាស្ថាបនិកក្រុមហ៊ុនលក់ទំនិញអនឡានខ្នាតយក្ស Amazon និងមានទ្រព្យសម្បត្តិប្រមាណ ១២០.៤ពាន់លានដុល្លារ ចេញផ្សាយដោយទស្សនាវដ្តីForbes គិតត្រឹមថ្ងៃទី២៦ ខែមករា ឆ្នាំ២០២៣៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T09:35:27.289Z", "category": "ភាពជាអ្នកដឹកនាំ", "views": 122, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អ្នកជំនាញអប់រំ លោក ហេង សំភ័ស្ស បង្ហើបថានៅស.វទី២១ ឪពុកម្តាយគួរ ចាក់ពុម្ពឱ្យកូនមានជំនាញ៣នេះ	https://business-cambodia.com/articles/emmanuel-community-school-ceo	ឪពុកម្តាយគ្រប់គ្នាតែង យកកែវភ្នែក បេះដូង ថ្លើមប្រម៉ាត់របស់ពួកគាត់យកទៅដាក់សាលាដើម្បីទទួលបានការអប់រំ។ ប៉ុន្តែក្រៅពីរុញកូនយកទៅដាក់សាលាដើម្បីទៅរៀនចំណេះដឹង ហើយចូរកុំភ្លេចនូវទំនួលខុសត្រូវលើការអប់រំ ផ្នែកផ្នត់គំនិត អត្តចរិត និងការរស់នៅដល់ពួកគាត់ផង។     ទាក់ទិននឹងប្រធានបទនេះដែរ លោក ហេង សំភ័ស្ស អ្នកជំនាញអប់រំមានបទពិសោធន៍ជាង១០ឆ្នាំបានឱ្យដឹងថាមាតាបិតាផ្តល់ឱ្យកូនរៀននូវជំនាញស្នូល ជំនាញចាំបាច់ ជំនាញអាចរកលុយបានហើយ នាសតវត្សទី២១នេះ ក៏គួរចាក់ពុម្ពឱ្យកូនមានជំនាញ៣នេះបន្ថែមទៀតដែរ ទើបអនាគតកូនកាន់តែរឹងមាំ ក្លាហាន ហ្មត់ចត់ និងមានទំនួលខុសត្រូវខ្ពស់៖     ១. ជំនាញដោះស្រាយបញ្ហា   មហាសេដ្ឋីភាគច្រើន អាចក្លាយជាអ្នកមាន មានគេគោរពស្រឡាញ់ច្រើនដោយសារពួកគាត់អាចដោះស្រាយបញ្ហាមនុស្សបាន។ យ៉ាងណាមិញ លោក  ហេង សំភ័ស្ស ដែលជានាយកសាលារៀនអេម៉ាញ៉ូអែល (Emmanuel Community School) បានឱ្យដឹងថា កុមារគួរតែទទួលបានការអប់រំគំនិតឱ្យមានភាពក្លាហានក្នុងការដោះស្រាយបញ្ហានានា នៅក្នុងជីវិតដោយចាប់ផ្តើមអប់រំគាត់លើជំនាញនេះតាំងពីតូចទៅ។     នៅពេលដែលយើងព្យាយាមបណ្តុះជំនាញនេះដល់គាត់ ពួកគាត់ធំឡើងគាត់នឹងមិនភ្ញាក់ផ្អើលទេ ថាជីវិតនឹងជួបការលំបាក ដែលត្រូវចេះដោះស្រាយ និងមិនរុញឱ្យអ្នកដទៃទេ គឺត្រូវរស់នៅពឹងលើដៃទាំងពីររបស់ខ្លួនឯង។   ត្រង់ចំណុចនេះ ដំណាក់កាលដែលអាចបណ្តុះផ្នត់គំនិតឱ្យកុមារឬកូនតូចរបស់យើង ឱ្យចេះប្រឈមមុខដោះស្រាយបញ្ហា និងក្លាយជាមនុស្សពូកែនាពេលអនាគតនោះគឺវាផ្តើមចេញពីទម្លាប់តូចតាចបំផុត ដូចជាឱ្យគាត់ស្វែងរកមធ្យាបាយ ដោះស្រាយបញ្ហាចំពោះមុខភ្លាមៗតាមដែលអាចធ្វើបាន ឧទារហណ៍ថា បើគាត់ធ្វើឱ្យកំពប់ទឹកឬបែកកែវ តើគាត់គួរធ្វើបែបណា? ដោះស្រាយយ៉ាងម៉េច ធ្វើអ្វីបានខ្លះ?     ២. មានទម្លាប់ចេះរស់នៅឱ្យល្អ   នៅក្នុងសាលា ECS របស់នាយកវ័យក្មេងរូបនេះគឺមានកម្មវិធីសិក្សាមួយប្រភេទ ដែលបណ្តុះកុមារតាំងពីមេត្តយ្យសិក្សាឱ្យមានទម្លាប់ល្អ ចេះបន្សំាខ្លួន និងមានវិន័យ ហើយកម្មវិធីនេះនឹងអប់រំឱ្យកុមារមានទម្លាប់ដែលបុគ្គលឆ្នើមមាន។     ដូច្នេះមាតាបិតាអាចបណ្តុះគំនិតឱ្យកូនមានទម្លាប់រស់នៅល្អៗ ដោយចាប់ផ្តើមពីការងារតូចៗក្នុងជីវិតរស់នៅប្រចាំថ្ងៃ ដូចជាទម្លាប់ឱ្យគាត់ទទួលទានបាយហើយចេះជួយលាងចាន ឬអានសៀវភៅជាប្រចាំ ហើយពន្យល់គាត់អំពីផលអ្វីខ្លះដែលអាចជះឥទ្ធិពលឱ្យគាត់ ប្រសិនបើគាត់មានទម្លាប់រស់នៅល្អបែបហ្នឹង ចេះជួយទុក្ខធុរៈ ចេះអានសៀវភៅ ហើយយើងគួរតែបង្ហាញផ្លូវថាគាត់គួរតែសម្រេចវាបែបណាជាដើម។     ៣. មានវិន័យផ្ទាល់ខ្លួន   លោក Brain Tracy ដែលជាអ្នកនិពន្ធដ៏ល្បីឈ្មោះម្នាក់បានឱ្យដឹងថា វិន័យគឺជាស្ពានមាសចម្លងធ្វើឱ្យគោលដៅក្នុងជីវិត។ ជាក់ស្តែងនាយកសាលា ECS រូបនេះក៏បានលើកឡើងថាតាមរយៈបាវចនាសាលារបស់លោកទាំង៣ មានដូចជា គុណភាព វិន័យ គុណតម្លៃ ដែលជាកត្តាធ្វើឱ្យលោកមានគោលដៅអប់រំក្មេងៗឱ្យរស់នៅនិងប្រកបសកម្មភាពផ្សេងៗយ៉ាងមានវិន័យ ជាពិសេសវិន័យលើខ្លួន។     ដូច្នេះហើយក្រៅតែអំពីចំណេះដឹងដែលឪពុកម្តាយ អាចផ្តល់ឱ្យកូនបាន កុំភ្លេចចាក់ពុម្ពផ្នត់គំនិតឱ្យកូនមានវិន័យ ដូចជាបង្រៀនឱ្យកូនមាន ទំនួលខុសត្រូវចំពោះការងារជាដើម ហើយបើកូនគ្មានទំនួលខុសត្រូវទេ វាអាចនាំឱ្យកូនជាមនុស្សយ៉ាងម៉េច បាត់បង់អ្វីខ្លះបើកូនមិនធ្វើវា។     គូរជម្រាបផងដែរថា លោក ហេង សំភ័ស្ស គឺជានាយកសាលា Emmanuel Community School ដែលជាគ្រឹះស្ថានសិក្សា បណ្តុះកុមារឱ្យមានគុណភាពសិក្សាអប់រំខ្ពស់ តែតម្លៃសិក្សាសមរម្យ  ដែលអ្នកដឹកនាំរូបនេះដឹកនាំដោយឈរលើចក្ខុវិស័យចង់ឃើញកុមារមានភាពជាអ្នកដឹកនាំ មានគោលដៅ ស្វែងរកគុណតម្លៃ នៅក្នុងខ្លួនតាំងពីតូចក្រូចឆ្មារ៕ សម្រាប់ព័ត៌មានបន្ថែមបងប្អូនអាចចូលទៅកាន់គេហទំព័រ៖ Emmanuel Community School-ECS               អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T07:45:40.655Z", "category": "ភាពជាអ្នកដឹកនាំ", "views": 1007, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អចលនទ្រព្យនៅថៃកំពុងឈានទៅរកបញ្ហប្រឈម ក្រោយជួបរឿងធំមួយនេះ	https://business-cambodia.com/articles/growth-in-office-supply-to-squeeze-landlords	វិស័យអចលនទ្រព្យនៅក្នុងប្រទេសថៃអាចនឹងជួបបញ្ហាប្រឈម ដោយបច្ចុប្បន្នការសាងសង់អគារការិយាល័យថ្មីៗចេះតែកើតឡើង ដែលធ្វើការផ្គតផ្គង់លើសតម្រូវការ ខណៈបញ្ហានេះកំពុងដាក់សម្ពាធទៅលើម្ចាស់ការិយាល័យ ដែលបានដាក់ចូលទីផ្សារស្រាប់។ នេះបើយោងតាមការចុះផ្សាយរបស់សារព័ត៌មាន Bangkokpost កាលពីពេលថ្មីៗកន្លងទៅនេះ។   ក្នុងនោះដែរ លោក Ponpinit Upathamp ដែលជាប្រធានផ្នែកហិរញ្ញវត្ថុស្តីទីប្រចាំក្រុមហ៊ុនអភិវឌ្ឍន៍ Grand Canal Land ដែលចុះបញ្ជីក្នុងផ្សារហ៊ុន SET បានឲ្យដឹងថា “ការផ្គត់ផ្គង់ថ្មីភាគច្រើននឹងស្ថិតនៅក្នុងតំបន់ពាណិជ្ជកម្មកណ្តាល (CBD) លើផ្លូវ Rama IV  ដោយការផ្គត់ផ្គង់ថ្មីៗនេះ នឹងប៉ះពាល់ដល់ទីផ្សារការិយាល័យទាំងមូល ក្នុងពេលអនាគតដ៏ខ្លីខាងមុខ”។ លោកបានបន្តថា ក្នុងរយៈពេលប៉ុន្មានត្រីមាស កន្លងមកនេះ ទីផ្សារការិយាល័យនៅទីក្រុងបាងកក បានសង្កេតឃើញការផ្លាស់ប្តូរឥរិយាបថ ក្នុងការប្រើប្រាស់បន្ទប់ការិយាល័យ ក្នុងចំណោមអ្នកជួល ជាពិសេសអ្នកជួលមកពីវិស័យហិរញ្ញវត្ថុ និងបច្ចេកវិទ្យា។   លោក Ponpinit ក៏បានបន្ថែមទៀតថា អ្នកជួលទាំងនេះបានសម្របតាមយុទ្ធសាស្រ្តរបស់ពួកគេ ក្នុងការប្រើប្រាស់កន្លែងតូចៗ ដែលប៉ះពាល់ ដល់ម្ចាស់ការិយាល័យជួលនៅទូទាំងទីផ្សារ ដោយចំនួនអ្នកជួលបានថយចុះបន្តិចម្តងៗ ចាប់តាំងពីត្រីមាសទីមួយក្នុងឆ្នាំនេះ។   គួរបញ្ជាក់ផងដែរថា ទំហំការផ្គត់ផ្គង់ការិយាល័យត្រូវបានព្យាករថា នឹងកើនឡើងរហូតដល់៣៦៨.០០០ម៉ែត្រការ៉េ នៅចុងឆ្នាំនេះ ដល់៤៨០.០០០ម៉ែត្រការ៉េនៅឆ្នាំ២០២៤ និង៣០២.០០០ម៉ែត្រការ៉េនៅឆ្នាំ២០២៥៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T07:31:58.195Z", "category": "អចលនទ្រព្យ", "views": 506, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
ទូរស័ព្ទអត់លុយ ក៏មើល Map បាន! នេះជាកន្លែងបើកមុខងារ Offline ទោះគ្មាន Internet ក៏អាចប្រាប់ផ្លូវបាន	https://business-cambodia.com/articles/offline-map-option	សព្វថ្ងៃនេះនរណាៗ ក៏ស្គាល់ ឬធ្លាប់ប្រើ Google Maps ដែរ ដោយសារតែកម្មវិធីនេះវាបានផ្ដល់អត្ថប្រយោជន៍ជាច្រើនដល់អ្នកប្រើប្រាស់ជុំវិញពិភពលោក។ អ្វីដែលកាន់តែពិសេសនោះ នៅលើ Google Maps ក៏មានមុខងារបើក Offline សម្រាប់លោកអ្នកដែលទៅតំបន់ដាក់ស្រយាល ឬគ្មានអ៊ីនធើណេតប្រើប្រាស់ អាចមើលផែនទីប្រាប់ផ្លូវ មិនចាញ់មានអ៊ីនធើណេតនោះទេ។ ដើម្បីបើកមុខងារ Offline នេះ គឺងាយស្រួលទេ ដោយដំបូងឡើយយើងត្រូវចុចលើប្រូហ្វាល់ Gmail របស់យើង រួចជ្រើសរើសត្រង់មុខងារ Offline បន្ទាប់មកទាញយកផែនទីក្នុងប្រទេសកម្ពុជា ឬតំបន់ដែលបងប្អូនចង់បាន ពេលទាញយកចប់ វានឹងរួចរាល់ ដូច្នេះរាល់ពេលដែលបងប្អូនទៅកន្លែងណា ដែលគ្មានអ៊ីនធើណេត ក៏បងប្អូនអាចប្រើប្រាស់ Maps បានយ៉ាងងាយស្រួលផងដែរ។ អនុវត្តតាម៤ជំហានងាយៗខាងក្រោមនេះ៖	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T07:28:20.617Z", "category": "កំពូលអ្នកលក់", "views": 353, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "tiny", "noisy" ] }
រដ្ឋមន្រ្តីថ្មីនៃក្រសួងសាធារណការ និងដឹកជញ្ជូន បានធ្វើការប្ដេជ្ញាបែបនេះ ក្រោយឡើងកាន់តំណែង	https://business-cambodia.com/articles/beng-pothinea	ឯកឧត្ដម ប៉េង ពោធិ៍នា ត្រូវបានតែងតាំងជារដ្ឋមន្ត្រីថ្មីនៃក្រសួងសាធារណការ និងដឹកជញ្ជូន ក្នុងនីតិកាលទី៧ នៃរដ្ឋសភា ស្របពេលដែលឯកឧត្ដម ស៊ុន ចាន់ថុល ដែលជារដ្ឋមន្ដ្រីដឹកនាំក្រសួងកាលពីអាណត្ដិមុន ត្រូវឡើងទៅកាន់តួនាទីថ្មី។   យ៉ាងណាមុនការឡើងកាន់តួនាទីដ៏សំខាន់នេះ ឯកឧត្ដម ប៉េង ពោធិ៍នា ក៏បានបង្ហាញការប្ដេជ្ញាចិត្ដ នៅក្នុងការបំពេញតួនាទីរបស់ខ្លួន ដឹកនាំក្រសួងសាធារណការ និងដឹកជញ្ជូន ដែលជាសេនាធិការរបស់រាជរដ្ឋាភិបាល អភិវឌ្ឍន៍ប្រទេសឲ្យកាន់តែរីកចម្រើនផងដែរ។   យោងតាមសាររបស់ឯកឧត្ដមនៅថ្ងៃទី២២ ខែសីហា ឆ្នាំ២០២៣ នេះបានបញ្ជាក់យ៉ាងដូច្នេះថា «ក្នុងនាមជារដ្ឋមន្ត្រីបន្តវេនមួយរូប ខ្ញុំសូមប្តេជ្ញាយកនូវចំណេះដឹង ជំនាញ និងបទពិសោធន៍ ដែលបានរៀនសូត្រ និងចូលរួមអនុវត្តពីថ្នាក់ដឹកនាំជារៀមច្បង អស់រយៈពេលជាង ៧ឆ្នាំ ក្នុងវិស័យសាធារណការ និងដឹកជញ្ជូន មកប្រើប្រាស់ឱ្យអស់ពីសមត្ថភាព និងកម្លាំងកាយចិត្ត ដើម្បីបន្តអភិវឌ្ឍវិស័យនេះ ឱ្យកាន់តែមានវឌ្ឍនភាពរីកចម្រើនបន្ថែមទៀត ស្របតាមកម្មវិធីនយោបាយ និងយុទ្ធសាស្រ្តបញ្ចកោណដំណាក់កាលទី១ របស់រាជរដ្ឋាភិបាល ដែលបានផ្ដោតលើគោលនយោបាយអាទិភាពសម្រាប់ការអភិវឌ្ឍចំនួន ៥ចំណុច រួមមាន៖ មនុស្ស ផ្លូវ ទឹក ភ្លើង និងបច្ចេកវិទ្យា ដើម្បីប្រែក្លាយកម្ពុជាឱ្យទៅជាប្រទេសមានចំណូលមធ្យមកម្រិតខ្ពស់នៅឆ្នាំ២០៣០ និងជាប្រទេសមានចំណូលខ្ពស់នៅឆ្នាំ២០៥០ ក្រោមការដឹកនាំដ៏ឈ្លាសវៃរបស់ ឯកឧត្តមកិត្តិទេសាភិបាលបណ្ឌិត ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា»។ ឯកឧត្ដមបន្ដថា «ខ្ញុំសង្ឃឹមជឿជាក់ថា ថ្នាក់ដឹកនាំ និងបុគ្គលិកមន្ត្រីរាជការក្រសួង នឹងខិតខំយកអស់កម្លាំងកាយចិត្ត និងសមត្ថភាព ចូលរួមអនុវត្តតួនាទីភារកិច្ចរបស់ខ្លួនក្នុងនីតិកាលទី៧ ប្រកបដោយឆន្ទៈមោះមុត ភាពបុរេសកម្ម និងអន្តរសកម្ម ដើម្បីសហការគ្នាជាធ្លុងមួយសម្រចឱ្យបាននូវសមិទ្ធផលការងារថ្មីៗ ប្រកបដោយប្រសិទ្ធភាព និងប្រសិទ្ធផលខ្ពស់ ជូនរាជរដ្ឋាភិបាល និងជាប្រយោជន៍ដល់សាធារណជនជារួម»៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T07:22:48.094Z", "category": "អចលនទ្រព្យ", "views": 476, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ប្រញា.ប់ទៅដាក់ CV ! ស្អែកនេះក្រុមហ៊ុនធំៗទាំង១០ នឹងផ្តល់ការ.ងារជាច្រើនកន្លែងដល់យុវជនខ្មែរ	https://business-cambodia.com/articles/company-10-recruitment	ថ្មីៗនេះបើយោងតាមការចេញផ្សាយដោយក្រសួងការងារ និងបណ្តុះបណ្តាលវិជ្ជាជីវៈ បានឱ្យដឹងពី ឱកាសការងារសរុបចំនួន ៧៩៩កន្លែង ពីក្រុមហ៊ុនធំៗចំនួន១0 នឹងត្រូវបានផ្តល់ជូនយុវជន សិស្ស/និស្សិត និងអ្នកស្វែងរកការងារធ្វើក្នុងក្នុងវេទិកាការងារ និងឱកាសកម្មសិក្សាការងារនាថ្ងៃស្អែកនេះ ដែលសហការរៀបចំដោយ ទីភ្នាក់ងារជាតិមុខរបរ និងការងារ (NEA) នៃក្រសួងការងារ និងបណ្តុះបណ្តាលវិជ្ជាជីវៈ និង សហភាពសហព័ន្ធយុវជនកម្ពុជាវិស័យការងា រនិងបណ្តុះបណ្តាលវិជ្ជាជីវៈ។ នៅក្នុងនោះដែរ ចំពោះសិស្ស/និស្សិត និងអ្នកកំពុងស្វែងរកការងារធ្វើ ឬចង់ផ្លាស់ប្តូរការងារអាចយកប្រវត្តិរូបសង្ខេប (CV) ដើម្បីចូលរួមដាក់ពាក្យ និងសម្ភាសផ្ទាល់ជាមួយ អ្នកតំណាងក្រុមហ៊ុនទាំងនោះបាន ចាប់ពីម៉ោង ៨:០០ព្រឹក ដល់ម៉ោង ០៥:០០ល្ងាច នៅក្នុងបរិវេណក្រសួងការងារ និងបណ្តុះបណ្តាលវិជ្ជាជីវៈ ជាប់វិទ្យាស្ថាន IFL។ សម្រាប់ក្រុមហ៊ុនធំៗទាំង១0នោះរួមមាន៖ ធនាគារ WOORI BANK, ធនាគារ កាថេ យូណៃធីត, ក្រុមហ៊ុន Land & Home, ក្រុមហ៊ុន Forte Life insurance, ក្រុមហ៊ុន MR Training, ក្រុមហ៊ុន GEOLINK, ធនាគារ ឯកទេស AEON, ក្រុមហ៊ុន DDD, ក្រុមហ៊ុន JACCS និងក្រុមហ៊ុន Kofi ។ ដើម្បីទទួលព័ត៌មានបន្ថែម សូមទាក់ទងមជ្ឈមណ្ឌលការងាររាជធានីភ្នំពេញនៃ ទីភ្នាក់ងារជាតិមុខរបរ និងការងារ តាមរយៈលេខទូរស័ព្ទ ០១៦ ៧៨៦ ៦៥៥ ឬគេហទំព័រ www.nea.gov.kh និងទំព័រ facebook neakhmer (អិនអ៊ីអេ ខ្មែរ) ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T07:19:33.329Z", "category": "ព័ត៌មានថ្មីៗ", "views": 1711, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
កសិករគំរូមកពីស្រុកចំនួនបី នឹងទទួលបានកូនពូជកាហ្វេសម្រាប់ដាំ ដែលបង្ហាញតាមគោលការណ៍បច្ចេកទេសដែលផ្តល់ដោយអ្នកជំនាញ!	https://business-cambodia.com/articles/kofi-farmer-	មណ្ឌលគិរី៖ នៅថ្ងៃទី២១ ខែសីហា ឆ្នាំ២០២៣ ក្រុមហ៊ុន ខូហ្វី សហការជាមួយនឹងមន្ទីរកសិកម្មរុក្ខាប្រមាញ់ និងនេសាទ ក្រោមជំនួយឧបត្ថម្ភរបស់មូលនិធិហូឡង់សម្រាប់អាកាសធាតុ និងការអភិវឌ្ឍន៏ (DFCD) តាមរយៈអង្គការ SNV ប្រចាំនៅកម្ពុជា ក្នុងដំណាក់កាលទី១ នៃគម្រោង ˝អភិវឌ្ឍន៍ដំណាំកាហ្វេប្រកបដោយចេរភាព˝ បានចែកកូនពូជកាហ្វេដល់កសិករចំនួន ២១ គ្រួសារក្នុងចំណោមកសិករគោលដៅ ៣០០ គ្រួសារមកពីស្រុកពេជ្រាដា ស្រុកអូរាំង និង ក្រុងសែនមនោរម្យ នៃខេត្តមណ្ឌលគិរី ។ រីឯកូនពូជកាហ្វេ ដែលបានផ្តល់ជូនកសិករនៅថ្ងៃនេះ គឺជាពូជកាហ្វេដែលមានភាពធន់ទៅនឹងអាកាសធាតុ ស្ថានភាពដីក្នុងតំបន់ ធន់ជំងឺ ជាពិសេសជាពូជអាចផ្តល់ទិន្នផលខ្ពស់ ព្រោះជាពូជកាហ្វេទាំងនេះបានសិក្សាយ៉ាងលម្អិតដោយក្រុមការងារបចេ្ចកទេសរបស់មន្ទីរកសិកម្មរុក្ខាប្រមាញ់ និងនេសាទនៃខេត្តមណ្ឌលគិរី ជាមួយនឹងដៃគូជំនាញបច្ចេកទេសផ្នែកផលិតពូជ និងដាំដុះកាហ្វេមកពីវិទ្យាស្ថានស្រាវជ្រាវកសិកម្ម WASI។ សកម្មភាពទាំងនេះបានបង្ហាញអំពីឆន្ទៈខ្ពស់របស់ក្រុមហ៊ុន ខូហ្វី និងមន្ទីរកសិកម្ម រុក្ខាប្រមាញ់ និងនេសាទ ក្នុងកាផ្តល់ការគាំទ្រដល់ប្រជាកសិករដាំកាហ្វេក្នុងខេត្តមណ្ឌលគិរី ដើម្បីពង្រឹងគុណភាព និងពង្រីកការដាំដុះ ដំណាំកាហ្វេ ឲ្យស្របតាមស្តង់ដាបច្ចេកទេស ដើម្បីបង្កើននូវផលិតភាពកាន់តែខ្ពស់ អាចឆ្លើយតបទៅនឹងតម្រូវការទីផ្សារ និងរក្សាបាននូវគុណតម្លៃរបស់ផលិតផលកាហ្វេក្នុងស្រុក។ ទាំងនេះជាកត្តាចម្បងក្នុងការរួមចំណែកបង្កើនកម្រិតជីវភាពរស់នៅរបស់បងប្អូនជនជាតិដើមភាគតិចក្នុងខេត្តមណ្ឌលគិរី ឲ្យកាន់តែល្អប្រសើរជាងមុន។ ជំហ៊ានបន្ទាប់ក្រុមហ៊ុន ខូហ្វី នឹងបន្តកិច្ចសហការជាមួយមន្ទីរកសិកម្ម រុក្ខាប្រមាញ់ និងនេសាទ ខេត្តមណ្ឌលគិរី ដើម្បីបន្តបណ្តុះបណ្តាលដល់កសិករអំពីបច្ចេកទេសដាំដុះ ថែទាំ និងការប្រមូលផលកាហ្វេ ដើម្បីធានាបាននូវផលិតផលដែលមានគុណភាពខ្ពស់អាចប្រកួតប្រជែងនៅលើទីផ្សារបាន។ តាមរយៈការសហការគ្រប់ភាគីពាក់ព័ន្ធក្នុងការអនុវត្តគម្រោង ˝អភិវឌ្ឍន៍ដំណាំកាហ្វេប្រកបដោយចេរភាព˝ យើងសង្ឃឹមយ៉ាងមុតមាំថា កសិឧស្សាហកម្មដំណាំកាហ្វេនៅខេត្តមណ្ឌលគិរី នឹងបើកទំព័រប្រវត្តិសាស្ត្រថ្មីលើទីផ្សារកម្ពុជា តាមរយៈផែនការជាយុទ្ធសាស្រ្តពង្រឹង និងពង្រីកទីផ្សារក្នុងស្រុករបស់ក្រុមហ៊ុន ខូហ្វី ដោយផ្តោតលើគោលការណ៍សុវត្ថិភាព និងគុណភាពគ្រាប់កាហ្វេ  ចាប់តាំងពីដំណាក់កាលដាំដុះ រហូតដល់ដល់ក្លាយទៅជាផលិតផលសម្រេច ដែលមានស្តង់ដាអនាម័យខ្ពស់ស្របតាមបទដ្ឋាន ISO 22000:2018  សម្រាប់អតិថិជនពិសារប្រកបដោយសុវត្ថិភាព។ គួររម្លឹកផងដែរ ក្រុមហ៊ុន ខូហ្វី ជាអ្នកជំរុញកម្មវិធីមួយនេះឡើង តាមរយៈការផ្តួចផ្តើមពីមន្ទីរកសិកម្មរុក្ខាប្រមាញ់ និង នេសាទ រវាងក្រុមហ៊ុនខូហ្វី និង វិទ្យាស្ថានអ្នកជំនាញដំណាំកាហ្វេមកពីវិទ្យាស្ថានស្រាវជ្រាវកសិកម្ម WASI តាមរយៈអង្គការ SNVក្រោមជំនួយមូលនិធិហូឡង់សម្រាប់អាកាសធាតុ និងការអភិវឌ្ឍន៏ (DFCD) ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T05:42:40.262Z", "category": "PR", "views": 258, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ចង់រកការងារធ្វើ លែងពិបាកហើយ ក្រសួងបង្កើត App មួយ បង្ហាញប្រភេទការងារ លក្ខខណ្ឌ និងប្រាក់បៀវត្សច្បាស់ៗ	https://business-cambodia.com/articles/nea-job-search-	ពីមុនដើម្បីអាចរកការងារធ្វើបានបងប្អូនមួយចំនួនត្រូវសួរតាមមិត្តភក្តិ ឬតាមរកតាមបណ្តាញសង្គមដូចជាហ្វេសប៊ុកជាដើម ប៉ុន្តែពេលនេះលែងជាបញ្ហាលំបាកទៀតហើយក្រោយ ទីភ្នាក់ងារជាតិមុខរបរនិងការងារនៃក្រសួងការងារបណ្តុះបណ្តាលវិជ្ជាជីវៈ បានបង្កើតកម្មវិធីមួយសម្រាប់ផ្តល់ឱកាសឱ្យបងប្អូន សិស្សនិស្សិតអាចស្វែងរកការងារធ្វើបានដោយងាយស្រួលដោយមិនចាំបាច់ដើររកដូចមុននោះទេ គ្រាន់តែដោនឡូតកម្មវីធីរបស់ក្រសួងដែលមានឈ្មោះថា “NEA JOB SEARCH” តាមរយៈ Paly Store ឬ App Store គឺជាការស្រេច។     សម្រាប់កម្មវិធីនេះមិនមែនត្រឹមតែជួយរកការងារត្រូវជំនាញតាមការចង់បានរបស់យើងនោះទេ វាក៏បង្ហាញច្បាស់ៗពីបទពិសោធន៍ លក្ខខណ្ឌជ្រើសរើស ប្រាក់បៀវត្ស ទៅលើជំនាញឬការងារនោះថែមទៀតផង។លើសពីនេះទៅទៀត នៅក្នុងកម្មវិធីស្វែងរកការងារនេះក៏មានវគ្គបណ្តុះបណ្តាលជំនាញបច្ចេកទេស និងអាហារូបករណ៍ផ្សេងៗជាច្រើន និងមានមុខងារបង្ហាញពីវេទិការការងារប្រចាំសប្តាហ៍ ប្រចាំខែរបស់ NEA ថែមទៀតផង។     ហេតុនេះសម្រាប់បងប្អូនដែលកំពុងតែស្វែងរកការងារធ្វើ កុំភ្លេចដោនឡូតកម្មវិធី “NEA JOB SEARCH” ទាំងអស់គ្នា ដើម្បីទទួលបានព័ត៌មានការងាររហ័សទៅតាមការចង់បានរបស់បងប្អូន៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T05:26:16.927Z", "category": "ព័ត៌មានថ្មីៗ", "views": 226, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អ្នកទិញចំណេញកប់ ខណៈក្រុមហ៊ុន ៤នៅខ្មែរ ប្រកាសលក់ឡានខ្លាញ់គោបញ្ចុះតម្លៃចាប់ពី២ពា.ន់$ ទៅក្បែរ២ម៉ឺន.$	https://business-cambodia.com/articles/5-carcompany-khmer-much-discount	ជាណឹងល្អមួយសម្រាប់ប្រិយមិត្តដែលកំពុងមានបំណងចង់ទិញរថយន្តខ្លាញ់គោ ឬបងប្អូនដែលមានសមាជិកគ្រួសារច្រើនហើយចង់រករថយន្តណាធំទូលាយ អាចជិះលក្ខណៈគ្រួសារបានស្រួល ពេលនេះក្រុមហ៊ុន៥ នៅខ្មែរ ប្រកាសលក់រថយន្តថ្មីបញ្ចុះតម្លៃរហូតដល់ទៅម៉ឺនដុល្លារ។ នេះបើយោងតាមផេកផ្លូវការរបស់ក្រុមហ៊ុននិមួយៗផ្ទាល់។ ក្រុមហ៊ុនឡានដែលបានប្រកាសបញ្ចុះតម្លៃទាំង៥នោះរួមមាន ដូចជា៖ ១. ក្រុមហ៊ុន Chevrolet៖ យោងតាមការចុះផ្សាយនៅលើកផេកផ្លូវការ Chevrolet Cambodia កាលពីពេលកន្លងទៅនេះបានឱ្យដឹងថា ខ្លួនកំពុងធ្វើការលក់បញ្ចុះតម្លៃនៅរថយន្ត 𝐂𝐡𝐞𝐯𝐫𝐨𝐥𝐞𝐭 𝐄𝐪𝐮𝐢𝐧𝐨𝐱 ជាមួយនឹងតម្លៃពិសេសមកសល់ត្រឹមតែ ៤៨,៩00 ដុល្លារតែប៉ុណ្ណោះ ខណៈតម្លៃដើមរថយន្តម៉ូឌែលនេះ ៦៥,០០០ដុល្លារ ពោលចុះអស់ ១៦១០០ដុល្លារ។ ២. ក្រុមហ៊ុន Ford៖ បើតាមផេកផ្លូវការ Ford បានបង្ហាញរថយន្តចំនួន២ម៉ូឌែលដែលកំពុងលក់បញ្ចុះតម្លៃក្នុងនោះមាន Wildtrak និង Everest 2023 ដោយរថយន្ត Next-Gen Ranger Wildtrak 2023 តម្លៃថ្មី ៥៥,៩០០ដុល្លារ ខណៈតម្លៃដើម ៥៨,៥០០ដុល្លារ និងរថយន្ត Next-Gen Everest 2023 តម្លៃថ្មី ៧៥,៩០០ដុល្លារ ដោយតម្លៃដើម ៧៩,៩00 ដុល្លារ ចុះថ្លៃ ៤,000 ដុល្លារ។ ៣.ក្រុមហ៊ុន Mazda៖ New MAZDA CX-5 2024 ឡានជប៉ុនខ្លាញ់គោលក្ខណៈគ្រួសារស៊េរីឆ្នាំ2024 កំពុងបញ្ចុះតម្លៃរហូតដល់ ៧,៩០០ដុល្លារ ឡានថ្មី រូបរាងថ្មី បំពាក់ប្រព័ន្ធទំនើបៗ ជិះបាន៥នាក់យ៉ាងធំទូលាយ តម្លៃដើម ៥៤,៩០០ដុល្លារ ចុះសល់តែ៤ម៉ឺនជាងប៉ុណ្ណោះ។ ៤. ក្រុមហ៊ុន Hyundai៖ កំពូលរថយន្តកូរ៉េ SUV Hyundai Tucson  តម្លៃពេញ ៥២,000ដុល្លារ ចុះតម្លៃពិសេសមកត្រឹម ៤៧,000ដុល្លារតែប៉ុណ្ណោះ ដោយប្រិយមិត្តអាចសន្សំបានរហូតដល់ទៅ ៥០០០ដុល្លារ។	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T04:55:03.673Z", "category": "កំពូលអ្នកលក់", "views": 4820, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
គិតត្រឹមត្រីមាសទី២ឆ្នាំនេះទំហំកម្ចីនៅធនាគារ១៤ពាន់លាន$ខណៈអ្នកបង់យឺតកើនឡើងជិត៤%	https://business-cambodia.com/articles/days-past-due-inceased-nearly-four-percents	ឈានដល់ឆ្នាំ២០២៣នេះ សេដ្ឋកិច្ចសកលធ្លាក់ចុះ ដែលធ្វើឲ្យប៉ះពាល់ដល់ការរកចំណូលរបស់ពលរដ្ឋកម្ពុជាដូច្នេះហើយធ្វើឲ្យពួកគាត់គ្មានលទ្ធភាពក្នុងការបង់សងទៅគ្រឹះស្ថានធនាគារនិងហិរញ្ញវត្ថុ។ ជាក់ស្ដែងបើយោងតាមរបាយការណ៍ត្រីមាសទី២របស់CBC បង្ហាញថាអ្នកខ្ចីលុយលក្ខណៈបុគ្គលបានបង់យឺតលើស៣០ថ្ងៃកើនឡើងជិត៤%។   នៅក្នុងរបាយការណ៍ដដែលនេះ បានបង្ហាញថាឥណទានដែលបង់សងយឺតលើស៣០ថ្ងៃនៃកម្ចីលក្ខណៈបុគ្គលនៅក្នុងវិស័យធនាគារនិងហិរញ្ញវត្ថុបានកើនឡើងដល់៣.៩៦%។ ហើយក្នុងនោះ អតិថិជនភាគច្រើននៅតែមានការប្រើប្រាស់កម្ចីតែមួយស្ថាប័នមាន៧០,៦៣% ហើយមានគណនីឥណទានតែមួយគណនី៥៨,៤៨%។    របាយការណ៍របស់CBC ក៏បានបង្ហាញផងដែរថានៅត្រីមាសទី២ឆ្នាំ២០២៣នេះមានប្រភេទកម្ចីចំនួន៣ធំៗដែលប្រជាពលរដ្ឋបានព្យាយាមដាក់ពាក្យស្នើសុំកម្ចីមានដូចជា កម្ចីប្រើប្រាស់ផ្ទាល់ខ្លួន កម្ចីអចលនទ្រព្យនិងប័ណ្ណឥណទានជាដើម។ ដោយឡែកកម្ចីប្រើប្រាស់ផ្ទាល់ខ្លួនមានការថយចុះ១០% ចំណែកកម្ចីអចលនទ្រព្យថយចុះ២២% ប៉ុន្ដែប័ណ្ណឥណទានបានកើនឡើងរហូតដល់ទៅ២៩%។   គួរបញ្ជាក់ផងដែរថាបើយោងតាមរបាការណ៍របស់CBC ត្រឹមបំណាច់ឆ្នាំ២០២២កន្លងទៅ រឹះស្ថានជាសមាជិករបស់CBC ទាំងអស់បានផ្ដល់ប្រាក់កម្ចីចំនួន ១៩៥,៤៣៩,២៣៤លានរៀលដល់ពលរដ្ឋ៤.៨លាននាក់នៅក្នុង២៥រាជធានីខេត្ត។ នៅក្នុង២៥រាជធានីខេត្ត មានរាជធានីខេត្តចំនួន៤គឺ ភ្នំពេញ ខេត្តកណ្ដាល ខេត្តសៀមរាបនិងខេត្តបន្ទាយមានជ័យមានអ្នកខ្ចីលុយគ្រឹះស្ថានហិរញ្ញវត្ថុច្រើនបំផុតពោលគឺរហូតដល់ទៅ៦០%នៃសមតុល្យឥណទានសរុប។ សម្រាប់រាជធានីភ្នំពេញ មានបរិមាណឥណទានច្រើនជាងគេចំនួន ៨១,៦៨១,៦០៦លានរៀលស្មើនឹង៤២%នៃសមតុល្យឥណទានទូទាំងប្រទេស  និងមានអ្នកខ្ចីប្រាក់ចំនួន៦១.៧ម៉ឺននាក់៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T04:43:07.924Z", "category": "ហិរញ្ញវត្ថុ", "views": 260, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សែនស្តាយ! ក្រុមហ៊ុនអន្តរជាតិធំៗ២ បានប្រកាសដាក់ពាក្យសុំក្ស័យធន ក្រោយជាប់បំណុលវ័ណ្ឌ.ក	https://business-cambodia.com/articles/two-major-international-companies	ត្រឹមពាក់កណ្តាលនៃឆ្នាំ២០២៣ នេះ យើងសង្កេតឃើញថាមានក្រុមហ៊ុននៅលើពិភពលោកជាច្រើនបានប្រកាសដាក់ពាក្យសុំក្ស័យធនបន្តបន្ទាប់គ្នា មិនតែប៉ុណ្ណោះក៏មានរោងចក្រខ្លះបានសម្រេចចិត្តបិទទ្វារជាងរៀងរហូត។ នៅក្នុងនោះដែរ ក៏មានក្រុមហ៊ុនអន្តរជាតិធំៗ ២របស់ប្រទេសអង់គ្លេស និងប្រទេសចិនក៏បានដាក់ពាក្យក្ស័យធនដែរ ក្រោយជាប់បំណុលវ័ណ្ណក។ ជាក់ស្តែង បើយោងតាមការចេញផ្សាយដោយសារព័ត៌មានរ៉យទ័រ បានឱ្យដឹងថា ក្រុមហ៊ុនដឹកជញ្ជូនដ៏ធំមួយរបស់អាមេរិកគឺ Yellow Crop ដែលបានរកស៊ីជិត ១០០ឆ្នាំ បានសម្រេចដាក់ពាក្យសុំក្ស័យធនហើយ បន្ទាប់ពីជំពាក់បំណុលប្រមាណពី១ពាន់លានដុល្លារដល់ទៅ១០ពាន់លានដុល្លារជាមួយនឹងម្ចាស់បំណុលរហូតដល់ទៅជាង ១០ម៉ឺននាក់ឯណោះ ហើយបុគ្គលិកប្រហែល ៣ម៉ឺននាក់ដែលធ្លាប់តែធ្វើការនៅក្រុមហ៊ុន Yellow Corp កំពុងតែស្វែងរកការងារធ្វើថ្មីផងដែរ។ លោក Darren Hawkins ដែលជានាយកប្រតិបត្តិរបស់ក្រុមហ៊ុន Yellow Crop បាននិយាយនៅក្នុងសេចក្តីថ្លែងការណ៍មួយថា វាពិតជារឿងដ៏គួរឱ្យសោកស្តាយបំផុតនៅពេលដែលក្រុមហ៊ុនបានឈរជើង រហូតដល់ទៅជិត១០០ឆ្នាំ ប៉ុន្តែនាពេលនេះបានប្រកាសសុំដាក់ពាក្យក្ស័យធន ចំពោះមូលហេតុដែលធ្វើឱ្យយីហោមួយនេះដួលបែបនេះ ដោយសារការចំណាយខ្ពស់ពេក ចំណែកអត្រាដឹកជញ្ជូនមានតម្រូវការទាប ដែលហេតុនាំឱ្យប្រាក់ចំណូលធ្លាក់ចុះ។ ជាមួយគ្នានោះដែរ ថ្មីៗនេះយោងតាមការចុះផ្សាយរបស់ CNBC ក្រុមហ៊ុនអចលនទ្រព្យ Evergrande ធំបំផុតទី២របស់ចិនក៏បានដាក់ពាក្យស្នើសុំការពារពីការក្ស័យធនជំពូកទី១៥ទៅកាន់តុលាការអាមេរិកខណៈបំណុលរបស់ខ្លួនឡើងដល់ជាង៣០០ពាន់លានដុល្លារជាក្រុមហ៊ុនអភិវឌ្ឍន៍អចលនទ្រព្យដែលបំណុលជាប់ខ្លួនច្រើនបំផុតក្នុងលោក។ ប្រភពដដែលបានបន្តឱ្យដឹងទៀតថា ក្រុមហ៊ុនEvergrande បានដាក់ពាក្យសុំការពារក្ស័ធនទៅកាន់តុលាកាក្ស័យធនអាមេរិក បន្ទាប់ពីខ្លួនរកស៊ីខាតជាបន្តបន្ទាប់និងជំពាក់បំណុលគេកាន់តែច្រើនឡើង។ ជាក់ស្ដែងបើយោងតាមរបាយការណ៍របស់ក្រុមហ៊ុនដែលបានចេញកាលពីខែកក្កដាឆ្នាំ២០២៣នេះបានបង្ហាញថាក្រុមហ៊ុនរកស៊ីខាត៨១ពាន់លានដុល្លារនៅ២ឆ្នាំចុងក្រោយនេះ។ លើសពីនេះនៅឆ្នាំ២០២១និង២០២២ខាត៦៦.៣៦ពាន់លានដុល្លារនិង១០៥.៩ពាន់លានដុល្លាររៀងគ្នា។ គួរបញ្ជាក់ផងដែរក្រុមហ៊ុន Evergrande គឺជាក្រុមហ៊ុនអចលនទ្រព្យដ៏ធំដែលមានគម្រោងកាន់ក្នុងដៃប្រមាណ១៣០០គម្រោងនៅក្នុងទីក្រុងជាង២៨០ទីក្រុង។ ក្រុមហ៊ុននេះមិនមែនរកស៊ីតែនៅក្នុងអចលនទ្រព្យមួយមុខនោះទេតែក៏មានអាជីវកម្មផ្សេងទៀតដូចជាឡានអគ្គិសនី សុខាភិបាលនិងឧទ្យានកម្សាន្តជាដើម៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T04:42:24.883Z", "category": "ចាប់ផ្តើមអាជីវកម្ម", "views": 575, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
នរាស្វ៊ែរ គម្រោងអគារពាណិជ្ជកម្មដំបូងគេនឹងចាប់បើកលក់ចំនួន១០អគារដំបូង ជាមួយការបញ្ចុះតម្លៃមិនធ្លាប់មានពីមុនពីក្រុមហ៊ុនអូស៊ីអាយស៊ី	https://business-cambodia.com/articles/norea-square-	ក្រុមហ៊ុន អូស៊ីអាយស៊ី (OCIC) បានធ្វើការវិនិយោគជាទឹកប្រាក់ជាង ៨៥ លានដុល្លារអាមេរិកសម្រាប់ការអភិវឌ្ឍសាងសង់ អគារ ពាណិជ្ជកម្ម នរាស្វ៊ែរ ក្រោមទិសដៅអភិវឌ្ឍកោះនរាទៅជាទីក្រុងរណបថ្មីមួយដែលប្រមូលផ្តុំទៅដោយ ពហុពាណិជ្ជកម្មជាតិ និងអន្តរជាតិ។ គម្រោងនេះ គឺជាគម្រោងអគារពាណិជ្ជកម្មដំបូងគេដែលបានចាប់ផ្តើមសាងសង់ និងចាប់ផ្តើមបើកលក់ចំនួន ១០អគារដំបូង ជាមួយការបញ្ចុះតម្លៃពិសេសពីក្រុមហ៊ុនអូស៊ីអាយស៊ី។ គម្រោងនរាស្វ៊ែរបានអភិវឌ្ឍនៅលើផ្ទៃដីសរុបជាង ២១០០០ម៉ែត្រការ៉េស្ថិតនៅលើបណ្តោយមហាវិថីនរាដែលជាចរន្តផ្លូវមួយ ដែលតភ្ជាប់ពីផ្លូវជាតិលេខ១ និង ច្បារអំពៅតាមរយៈស្ពាននាគភ្លោះ និងឆ្ពោះទៅកាន់ទីក្រុងរណបកោះពេជ្រ តាមរយះស្ពានខែ្សកាបដែលមានប្រវែងប្រម៉ាណជាង ៦០០ម៉ែត្រ ធ្វើឲ្យមហាវីថីមួយនេះមានចរាចរណ៍យ៉ាងមមាញឹកហើយក៏ជាមហាវិថី សំខាន់ទី ២សម្រាប់ជួយសម្រួលការធ្វើដំណើររបស់ប្រជាពលរដ្ឋផងដែរ។ គម្រោងនរាស្វ៊ែរ នឹងបែងចែកជាដំណាក់កាលនៃការលក់ ដោយដំណាក់កាលទី១ក្រុមហ៊ុនចាប់ផ្តើមបើកលក់ប្រភេទ អគារពាណិជ្ជកម្មចំនួន១០អគារ និងដំណាក់កាលបន្ទាប់ក្រុមហ៊ុននឹងបន្តអភិវឌ្ឍផ្ទះអាជីវកម្មនិងដីឡូតិ៍សម្រាប់សាងសង់ អគារពាណិជ្ជកម្ម ឬ គេហដ្ឋានដ៏ប្រណិតជាប់មាត់ទន្លេ ដែលអតិថិជនមានសិទ្ធិជ្រើសរើសម៉ូដសំណង់តាមតម្រូវការ។ ក្រោមប្រសាសន៍ របស់លោកស្រី រី ណាវី ប្រធាននាយកដ្ឋានផ្នែកលក់អចលទ្រព្យបានមានប្រសាសន៍ថា “ តាមផែនការណ៍ គម្រោងនរាស្វ៊ែរគ្រងនឹងបញ្ចប់ក្នុងដើមឆ្នាំ ២០២៤ ហើយសង្ឈឹមថាការអភិវឌ្ឍនេះនឹងទាក់ទាញចំណាប់អារម្មណ៍អ្នក វិនិយោគគិនជាតិនិង អន្តរជាតិកាន់តែច្រើនឡើង និងជាផ្នែកមួយជួយជំរុញសេដ្ឋកិច្ចជាតិបន្ថែមទៀត។” លោកស្រីបាន បន្តទៀតថា “ ទីក្រុងនរា កំពុងតែទាក់ទាញភ្ញៀវជាតិគ្រប់វ័យមកលំហែតាមសួនច្បារដងទន្លេមេគង្គហើយនេះគឺជាចំណុច ល្អមួយដែលធ្វើឲ្យទីក្រុងរណបថ្មីមួយនេះកាន់តែមានប្រជាបិយភាព និងភាពរីកម្រើនកាន់តែខ្លាំងឡើងផងដែរ។” គម្រោងនរាស្វ៊ែរ មិនត្រឹមតែជា អគារពាណិជ្ជកម្មសម្រាប់តែប្រកបអាជីវកម្ម ឬបើកជាការិយាល័យតែប៉ុណ្ណោះទេ ប៉ុន្តែលោកអ្នកអាចស្នាក់នៅយ៉ាងមានផាសុកភាពជាមួយទេសភាពតាមដងទន្លេមេគង្គពីព្រោះការស្ថាបនានៃ គម្រោង អគារពាណិជ្ជកម្មនេះសាងសង់ជាស្តង់ដាដែលមានកម្ពស់់៦ជាន់ ដោយមានបំពាក់មកជាមួយនូវជណ្តើរយន្តប្រអប់ ចំណតរថយន្តឯកជនក្រោមដីអមមកជាមួយគ្រឿងបរិក្ខារទំនើបៗ ត្រូវទៅតាមយុគសម័យកាលនៃសតវត្ស ទី២១ ជាសម័យកាលដែលមានភាពជឿនលឿន និងមានប្រណិតភាព។ សម្រាប់ព័ត៌មានលម្អិតនិងសាកសួរព័ត៌មានផ្សេងៗ សូមទាក់ទងទៅកាន់លេខ៖ 017 666 085 017 666 130 017 666 124	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T04:00:36.821Z", "category": "PR", "views": 213, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ស្ងាត់ភ្ញៀវលក់មិនដាច់? ម្ចាស់ហាង បុកល្ហុងថៃដាច់យប់ ប្រាប់ក្បួនថ្នមបីដកមួយ ឆ្កឹះភ្ញៀវចូលពេញៗហាង	https://business-cambodia.com/articles/hean-makara-share-1-tip-fro-business	ភ្ញៀវប្រៀបដូចជាបេះដូង រីឯចង្វាក់ផលិតកម្មប្រៀបដូចជាសរសេរឈាមរបស់អាជីវកម្ម ប្រសិនបើបេះដូងដើរមិនស្រួលអាចប៉ះពាល់ជាអវិជ្ជមានដល់សារពាង្គកាយទាំងមូល ពោលគឺអាជីវកម្មប្រឈមនឹងបញ្ហាខ្ពស់ជាក់ជាមិនខាន។ ជុំវិញបញ្ហាដ៏រសើបនេះ ក្នុងបទសម្ភាសន៍ជាមួយ Business Cambodia អ្នកស្រី ហ៊ាន មករា ម្ចាស់ហាង បុកល្ហុងថៃដាច់យប់ បានចែករំលែកក្បួន «ថ្នមបីដកមួយ» អាចឆ្លឹះភ្ញៀវចូលពេញៗហាង៖ ១/. សេវាកម្មបន្ទន់ចិត្ត អ្នកស្រីបានលើកឡើងយ៉ាងដូច្នេះថា៖ «ការផ្តល់សេវាកម្មដល់អតិថិជន គឺជាមន្តស្នេហ៍ដ៏ធំមួយលើសសម្រស់អាជីវកម្ម ទាក់ចិត្តអតិថិជនឲ្យចង់សាកផលិតផល»។ សេវាកម្មគឺជារឿងអទិភាពដែលម្ចាស់អាជីវកម្មត្រូវគិត និងធ្វើវាឲ្យបានល្អបំផុត ព្រោះដំណាក់កាលដំបូងដែលអតិថិជនសំឡឹងមើលនោះគឺសេវាកម្មដែលអ្នកផ្តល់ឲ្យពួកគេ។ ប្រសិនបើសេវាកម្មមិនល្អ ឬមានឥរិយាបថអវិជ្ជមានច្រើន នោះអតិថិជនប្រាកដជារត់ទៅរកដៃគូប្រកួតប្រជែងរបស់អ្នកជាក់ជាមិនខាន។ ២/. គុណភាពចងបេះដូង ម្ចាស់ហាងបុកល្ហុងថៃដាច់យប់ រូបនេះបានឲ្យដឹងទៀតថា៖ «សេវាកម្មល្អតែមួយមុខមិនគ្រប់គ្រាន់ទេ ចំណុចដែលចាក់បេះដូងភ្ញៀវឲ្យគាំទ្រអាជីវកម្មរបស់អ្នកគឺគុណភាពនៃផលិតផល ឬសេវាកម្មដែលអ្នកបានផ្តល់ឲ្យពួកគេ»។ នៅក្នុងយុគសម័យទីផ្សារសេរីពឹងផ្អែកស្ទើរទាំងស្រុងទៅលើការប្រកួតប្រជែងដណ្តើមទីផ្សារឈរជើងគ្នា បើអ្នកខ្វះចន្លោះត្រង់ចំណុចណាមួយជាពិសេសគុណភាព នោះជោគវាសនានៃអាជីវកម្មនឹងពើបប្រទះនូវការលំបាក ព្រោះអតិថិជនរបស់អ្នកនឹងរត់ចោលអ្នកនៅពេលដែលពួកគេរកឃើញអាជីវកម្មថ្មីដែលអាចផ្តល់គុណភាពឲ្យពួកគេបានល្អជាងនេះ។ ៣/. តម្លៃស្ទាបស្ទង់ តម្លៃជាចំណុចរសើបមួយដែលអតិថិជនគ្រប់រូបតែងតែយកមកពិចារណា និងធ្វើការប្រៀបធៀបគ្នាមុននឹងសម្រេចចិត្តជ្រើសរើសចំណាយលុយទិញ ឬប្រើប្រាស់លើសេវាកម្ម ឬផលិតផលណាមួយ។ ក្នុងនាមជាម្ចាស់អាជីវកម្មមួយរូប អ្នកស្រី ហ៊ាន មករា បានថ្លែងថា៖ «ត្រូវគិត និងស្វែងរកការកំណត់តម្លៃណាមួយដែលមានភាពសមស្របទៅនឹងទីផ្សារ និងដៃគូប្រកួតប្រជែង ហើយវាគួរតែជាតម្លៃមួយដែលអាជីវកម្មរបស់អ្នក និងអតិថិជនអាចទទួលយកបាន»។ (-) អសីលធម៌ ជាចុងក្រោយ លោកស្រីបានលើកឡើងយ៉ាងដូច្នេះថា៖ «ភាពអសីលធម៌ ការមើលឃើញតែប្រយោជន៍ផ្ទាល់ខ្លួន មិនបានសំឡឹងមើលផលប៉ះពាល់របស់អតិថិជន ពុំគួរគប្បីមាននៅក្នុងផ្នត់គំនិតរបស់ម្ចាស់អាជីវកម្ម ឬសហគ្រិនោះទេ»។ មិនថាអ្នករកស៊ីរបរអ្វីក៏ដោយ សីលធម៌ គុណធម៌ សុជីវធម៌ គឺជាសីលដែលអ្នកត្រូវប្រកាន់ខ្ជាប់ ព្រោះធាតុទាំងបីនេះនឹងដឹកនាំអ្នក និងអាជីវកម្មអ្នកទៅកាន់ភាពរីកចម្រើនលើមាគ៌ានៃភាពជោគជ័យ។ គួរជម្រាបផងដែរថា ប្រសិនបើបងប្អូនចង់សាកបុកល្ហុង ឬមុខម្ហូបពិសេសៗរបស់ម្ចាស់ហាង បុកល្ហុងថៃដាច់យប់ អាចទៅកាន់ទីតាំងដោយផ្ទាល់ដែលស្ថិតនៅ សង្កាត់ភ្នំពេញថ្មី ខណ្ឌសែនសុខ រាជធានីភ្នំពេញ ឬទំនាក់ទំនងតាមរយៈលេខទូរស័ព្ទ ០១២ ២២១ ២៧២៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T03:45:50.131Z", "category": "ភាពជាអ្នកដឹកនាំ", "views": 103, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធ្លាក់ចុះ១៩ខែជាប់គ្នា! ក្រៅពីលំនៅឋាន វិបត្ដិអចលនទ្រព្យនៅចិនក៏បានទាញទីផ្សារដីធ្លីធ្លាក់ចុះមិនធ្លាប់មាន	https://business-cambodia.com/articles/china-s-land-sales-revenue-down-for-19th-straight-month-in-july	មួយរយៈចុងក្រោយនេះបញ្ហាក្នុងវិស័យអចលនទ្រព្យរបស់ប្រទេសចិន កាត់តែអាក្រក់ទៅៗ ដែលបណ្ដាលគម្រោងអគារមួយចំនួនឈរត្រឹងជាប់គាំងផងដែរ។ មិនត្រឹមតែប៉ុណ្ណោះសូម្បីតែទីផ្សាយដីធ្លីក៏ធ្លាក់ចូលក្នុងវិបត្តិនេះដែរ។ ខណៈប្រាក់ចំណូលពីការលក់ដីធ្លីរបស់រដ្ឋាភិបាលប្រទេសចិន បានធ្លាក់ចុះ១៩ខែជាប់ៗគ្នាក្នុងខែកក្កដា ។ នេះបើយោងតាមការចុះផ្សាយរបស់សារព័ត៌មាន reuters បានចេញផ្សាយកាលពីពេលថ្មីៗកន្លងទៅនេះ។   យោងតាមទិន្នន័យក្រសួងហិរញ្ញវត្ថុរបស់ប្រទេសចិនបានឲ្យដឹងថា ការលក់ដីធ្លីក្នុងខែកក្កដា បានធ្លាក់ចុះ១០,១% បើធៀបនឹងឆ្នាំមុន ខណៈកាលពីខែមិថុនាកន្លងទៅបានធ្លាក់ចុះ២៤,៣%។ ជាមួយគ្នានេះដែរចាប់ពីខែមករា រហូតដល់ខែកក្កដា ប្រាក់ចំណូលពីការលក់ដីធ្លីបានធ្លាក់ចុះ១៩,១% មកនៅត្រឹម៣១៣,១ពាន់លានដុល្លារអាមេរិក។ ក្នុងនោះដែរ លោកស្រី Jennifer Wong អនុប្រធានក្រុមហ៊ុនវាយតម្លៃហានិភ័យអន្តរជាតិ Moody’s និងជាមន្ត្រីឥណទានជាន់ខ្ពស់បានឲ្យដឹងថា “ការប្រែប្រួលនៃវិស័យអចលនទ្រព្យរបស់ប្រទេសចិន ដែលរួមចំណែកដល់សេដ្ឋកិច្ចជាតិតិចជាងមុន នឹងធ្វើឱ្យការលក់ដីធ្លីធ្លាក់ចុះជាលំដាប់ ដោយធ្វើឱ្យបាត់បង់ប្រាក់ចំណូលសារពើពន្ធរបស់រដ្ឋអំណាចមូលដ្ឋាន”។   លោកស្រីបានបន្ថែមថា “ក្នុងពេលជាមួយគ្នានេះ រដ្ឋអំណាចមូលដ្ឋានកំពុងប្រឈមនឹងបន្ទុកបំណុលកាន់តែធំជាងមុនរួចទៅហើយ។ លើសពីនេះយន្តការផ្ដល់ហិរញ្ញប្បទានដោយរដ្ឋអំណាចមូលដ្ឋានមួយចំនួនមានបន្ទុកហិរញ្ញប្បទានកាន់តែខ្ពស់ ដែលបង្កើនហានិភ័យធ្វើឲ្យពួកគេខកខានទូទាត់បំណុលរបស់ពួកគេ ជាពិសេសនៅក្នុងតំបន់ដែលកាន់តែក្សត់ធនធាន”៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T03:28:39.250Z", "category": "អចលនទ្រព្យ", "views": 170, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
អត្តសញ្ញាណប័ណ្ណខេត្ត ក៏អាចចុះបញ្ជីផ្លាកលេខឡានភ្នំពេញបាន ដោយតម្រូវឱ្យមានឯកសារតែទាំងនេះ	https://business-cambodia.com/articles/phnom-penh-license-plate	កន្លងមកធ្លាប់មានបងប្អូនជាច្រើនមានចម្ងល់ទាក់ទងទៅនឹងការធ្វលស្លាកលេខឡាន ដោយបានចោទជាសំណួរថា ប្រសិនបើគាត់ទើបទិញឡានហើយមានអត្តសញ្ញាប័ណ្ណខេត្ត តើអាចធ្វើស្លាកលេខភ្នំពេញបានទេ? បើតាមការឱ្យដឹងរបស់ក្រសួងសាធារណៈការនិងដឹកជញ្ជូន បានបញ្ជាក់ថា ម្ចាស់យានជំនិះដែលមានអត្តសញ្ញាណប័ណ្ណអាសយដ្ឋានខេត្ត តែមានទីលំនៅអចិន្ត្រៃយ៍នៅរាជធានីភ្នំពេញ អាចដាក់ពាក្យស្នើចុះបញ្ជីយកលេខចុះបញ្ជីភ្នំពេញបានទៅតាមអាសយដ្ឋានបច្ចុប្បន្នរបស់ខ្លួន។     ចំពោះឯកសារសម្រាប់ការធ្វើគឺតម្រូវឱ្យភ្ជាប់មកជាមួយនូវសៀវភៅគ្រួសារ ឬសៀវភៅស្នាក់នៅអចិន្ត្រៃយ៍នៅរាជធានីភ្នំពេញ អមជាមួយនឹងអត្តសញ្ញាណប័ណ្ណអាសយដ្ឋានខេត្ត  ជាច្បាប់ចម្លង ដែលមានបញ្ជាក់ពីអាជ្ញាធរមានសមត្ថកិច្ច។សម្រាប់ទីតាំងធ្វើបងប្អូនអាចធ្វើបាននៅតាមមន្ទីរសាធារណការ និងដឹកជញ្ជូនរាជធានី ខេត្តនីមួយៗ ឬនៅ តាមការិយាល័យច្រកចេញចូលតែមួយ គ្រប់ខណ្ឌនៅរាជធានីភ្នំពេញ និងនៅតាមបណ្តាខេត្តនីមួយៗ។     បន្ថែមពីនេះក្រៅពីអាចធ្វើស្លាកលេខភ្នំពេញបានហើយនោះ អត្តសញ្ញាណប័ណ្ណខេត្តក៏អាចចុះបញ្ជីផ្លាកលេខកម្ពុជាបានដែរ។ចំពោះព័ត៌មានលម្អិតបន្ថែមទៀតបងប្អូនអាចធ្វើការសាកសួរតាមរយៈលេខទំនាក់ទំនង Hotline 1275 ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:19", "date_created": "2023-08-23T02:55:27.493Z", "category": "ព័ត៌មានថ្មីៗ", "views": 1683, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
លើកទី២ រឹតតែអេម! កម្មវិធី Ideathon រដូលកាលថ្មី វិលមកវិញហើយ ជាមួយការប្រកួត	https://business-cambodia.com/articles/ideathon-2	កម្មវិធីប្រគួតប្រជែងគំនិតអាជីវកម្មដោយប្រើប្រាស់បច្ចេកវិទ្យា Ideathon បានវិលត្រឡប់មកជួបសិស្សនិស្សិតកម្ពុជាម្ដងទៀតហើយ បន្ទាប់ពីទទួលបានជោគជ័យយ៉ាងត្រចះត្រចង់ ក្នុងការរៀបចំកម្មវិធីដ៏ពិសេសនេះ កាលពីឆ្នាំ២០២២កន្លងទៅ។អមនឹងការវិលត្រឡប់មកវិញផងដែរ នៅឆ្នាំ២០២៣នេះ កម្មវិធី Ideathon ជាការបង្កើតឡើង របស់ក្រុមហ៊ុន MARS FLAG ដែលជាក្រុមហ៊ុនបច្ចេកវិទ្យាឈានមុខគេមួយនៅក្នុងប្រទេសជប៉ុន លើសេវាកម្មរៀបចំគេហទំព័រ សម្រាប់ដៃគូក្នុងស្រុក និងក្រៅស្រុក និងរៀបចំដោយ ក្រុមហ៊ុន Renet Japan Cambodia។ សម្រាប់កម្មវិធីប្រគួតប្រជែងគំនិតអាជីវកម្មដោយប្រើប្រាស់បច្ចេកវិទ្យា Ideathon រដូវកាលថ្មីនេះ គឺធ្វើឡើងក្នុងគោលបំណងធំៗចំនួន៣គឺ៖ (1)-បង្កើតវប្បធម៌នៃការច្នៃប្រឌិត (2)- ផ្ដល់ឱកាសដល់អាជីវកម្មបង្កើតថ្មី (Start-up) ផ្សេងៗឱ្យមានទំនាក់ទំនងគ្នា ដើម្បីស្វែងរកឱកាសថ្មីៗបន្ថែមទៀត (3)- និងចែករំលែកបទពិសោធអំពីការយកគំនិត មកច្នៃឱ្យចេញជាសកម្មភាពផ្ទាល់។ ជាមួយគ្នានេះដែរ សម្រាប់ប្រធានបទដែលសិស្សនិស្សិតត្រូវប្រកួតក្នុងរដូវកាលទី២នេះគឺ “Future Tech Start-up, to solve Social Problem by using technology” ដោយក្នុងនោះ សិស្សនិស្សិតជាក្រុមៗ ដែលបានចុះឈ្មោះចូលប្រកួត នឹងត្រូវរិះរកគំនិតច្នៃប្រឌិតថ្មី ដើម្បីស្វែងរកដោះស្រាយ បញ្ហានៅក្នុងសង្គម ដោយប្រើបច្ចេកវិទ្យា។ អ្វីដែលកាន់ពិសេស នៅក្នុងឆ្នាំនេះ សម្រាប់ក្រុមដែលឈ្នះក្នុងការប្រកួត នឹងត្រូវជ្រើសរើសយកតែ៣ក្រុមប៉ុណ្ណោះ ខណ:ក្រុមទទួលដែលទទួលបានជ័យលាភីលេខ១នឹងបានរង្វាន់ជាទឹកប្រាក់ 1500$, ក្រុមជ័យលាភីលេខ២ ទទួលបាន 1000$ និងជ័យលាភីលេខ៣ ទទួលបាន 500$។ កម្មវិធី Ideathon រដូលកាលថ្មីនេះ គឺនឹងប្រារព្ធឡើងនៅថ្ងៃទី១៦-១៧ ខែកញ្ញា ឆ្នាំ២០២៣ នៅអគារ CJCC ក្នុងបរិវេណសាកលវិទ្យាល័យភូមិន្ទភ្នំពេញ ដោយក្នុងនោះគណ:កម្មាការវាយតម្លៃ និងផ្ដល់ពិន្ទុ គឺអញ្ជើញមកពីក្រៅប្រទេស មកចូលរួមដោយផ្ទាល់ផងដែរ។ សម្រាប់ព័ត៌មានបន្ថែម និងការដាក់ពាក្យ សូមចូលទៅកាន់ Facebook Page: Ideathon Cambodia by Mars Flag	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T14:31:59.708Z", "category": "PR", "views": 464, "author": { "first_name": "Phanna", "last_name": "Phen", "email": "phenphanna12345@gmail.com" }, "quality_warning": [ "noisy", "short_sentences" ] }
ក្រុមហ៊ុន ដាយ អុិឈិ ឡាយហ្វ៍ ជ្រើសរើសភ្នាក់ងារធានារ៉ាប់រងពេញម៉ោងរហូតដល់៣០០នាក់នៅទូទាំងព្រះរាជាណាចក្រកម្ពុជា	https://business-cambodia.com/articles/dai-ichi-life-insurance-	ក្រុមហ៊ុន ដាយ អ៊ិឈិ ឡាយហ្វ៍ កំពុងជ្រើសរើសភ្នាក់ងារធានារ៉ាប់រងពេញម៉ោងរហួតដល់ចំនួន៣០០នាក់នៅទូទាំងព្រះរាជាណាចក្រកម្ពុជា សម្រាប់ “អាជីពជាភ្នាក់ងារធានារ៉ាប់រងពេញម៉ោង ឬ Kiwami Dai-ichi Master Program”។ ភ្នាក់ងារធានារ៉ាប់រងដែលបានជ្រើសរើស នឹងទទួលបានប្រាក់ខែគោលថេរ         មានឱកាសរកប្រាក់ចំណូលច្រើនជាង៤០លានរៀលក្នុង   រយៈពេលតែ៦ខែដំបូង និងទទួលបានការបណ្តុះបណ្តាលកម្រិតស្តង់ដារជប៉ុន។ លោក ពន្លឺ តុលា អគ្គនាយកប្រតិបត្តិ ក្រុមហ៊ុន ដាយ អ៊ិឈិ ឡាយហ្វ៍ មានប្រសាសន៍ថា៖ “ក្នុងនាមជាក្រុមហ៊ុនធានារ៉ាប់រងអាយុជីវិតដែលមានការរីកលូតលាស់លឿនបំផុតមួយក្នុងប្រទេសកម្ពុជា   យើងប្តេជ្ញាគាំទ្រចក្ខុវិស័យរបស់រាជរដ្ឋាភិបាលកម្ពុជាក្នុងការលើកកម្ពស់ការយល់ដឹង និងការបង្កើនអត្រាភាគទានធានារ៉ាប់រងអាយុជីវិតក្នុងសេដ្ឋកិច្ចនៅទូទាំងប្រទេសកម្ពុជា។  យើងជឿជាក់យ៉ាងមុតមាំ ក្នុងការបន្តវិនិយោគជាប្រចាំដើម្បីបង្កើនគុណភាពភ្នាក់ងារធានារ៉ាប់រង ដើម្បីបម្រើជូនអតិថិជនប្រកប ដោយវិជ្ជាជីវៈ និងរួមចំណែកជួយធានានិរន្តរភាពនៃវិស័យធានារ៉ាប់រងនៅព្រះរាជាណាចក្រកម្ពុជា។” កម្មវិធីនេះ នឹងត្រូវដឹកនាំដោយក្រុមអ្នកជំនាញ និងមានបទពិសោធន៍ច្រើនឆ្នាំរបស់ក្រុមហ៊ុន ដាយ អ៊ិឈិ ឡាយហ្វ៍   ដែលបានជ្រើសរើស បណ្តុះណ្តាល និងអភិវឌ្ឍន៍សមត្ថភាពភ្នាក់ងារធានារ៉ាប់រងអាយុជីវិត  ជាង ៥០០០ នាក់ក្នុងអាជីពការងាររបស់ពួកគាត់។ លោក Yoshiyuki Inanobe នាយកនៃនាយកដ្ឋានប្រតិបត្តិការចែកចាយ បានកត់សម្គាល់ថា៖ “ក្នុងនាមជាក្រុមហ៊ុនធានារ៉ាប់រងអាយុជីវិតឈានមុខគេមួយរបស់ប្រទេសជប៉ុនអស់រយៈពេលជាង១២០ឆ្នាំជាប្រវត្តិសាស្ត្រ  គុណភាព និងភ្នាក់ងារធានារ៉ាប់រងអាយុជីវិតដែលមានវិជ្ជាជីវៈខ្ពស់ គឺជា ឌីអិនអេ (DNA) របស់យើង។ បច្ចុប្បន្ននេះ យើងកំពុងផ្ដល់សេវាកម្មជូនដល់អតិថិជនជាង ១៥លាននាក់នៅក្នុងប្រទេសជប៉ុន។ យើងមានទំនុកចិត្តពេញលេញថា ក្រុមការងាររបស់យើងដែលមានជំនាញត្រឹមត្រូវ  និងច្បាស់លាស់ នឹងបង្កើតបណ្តាញភ្នាក់ងារធានារ៉ាប់រងអាយុជីវិតមួយដែលមានសមត្ថភាពខ្ពស់ដើម្បីផ្តល់ការប្រឹក្សា និងរៀបចំផែនការហិរញ្ញវត្ថុប្រកបដោយគុណភាពជូនដល់ប្រជាជនកម្ពុជា”។  ដើម្បីចុះឈ្មោះចូលរួមកម្មវិធីនេះ សូមចុចលើតំណរភ្ជាប់នេះ៖ https://shorturl.at/BKRW0 ក្រុមហ៊ុន ដាយ អ៊ិឈិ ឡាយហ្វ៍ គឺជាក្រុមហ៊ុនធានារ៉ាប់រងអាយុជីវិតដែលមានការរីកលូតលាស់លឿនមួយនៅក្នុងប្រទេសកម្ពុជា និងទទួលបានពានរង្វាន់ជា “ក្រុមហ៊ុនធានារ៉ាប់រងអាយុជីវិតអន្តរជាតិល្អបំផុតប្រចាំឆ្នាំនៅក្នុងប្រទេសកម្ពុជា International Life Insurer of the Year - Cambodia)” សម្រាប់ឆ្នាំ២០២៣ពីកម្មវិធីដ៏ល្បីឈ្មោះមួយ “Insurance Asia Awards 2023” នៅប្រទេសសិង្ហបុរី។  ក្រុមហ៊ុន ដាយ អ៊ិឈិ ឡាហ្វ៍ កម្ពុជា  គឺជាក្រុមហ៊ុនបុត្រសម្ព័ន្ធរបស់ក្រុមហ៊ុន Dai-ichi Life Holdings, Inc. (“ដាយ អ៊ិឈិ ឡាយហ្វ៍ ហូលឌីង ឬ DLHD”) ដែលជាក្រុមហ៊ុនធានារ៉ាប់រងអាយុជីវិតឈានមុខគេក្នុងប្រទេសជប៉ុនអស់រយៈពេលជាង១២០ឆ្នាំ ជាប្រវត្តិសាស្ត្រ។	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T11:14:55.968Z", "category": "PR", "views": 184, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
មិនពូកែសម្តី? ចេះប្រើ ភាសាមន្តស្នេហ៍៤នេះ ជួយឲ្យអ្នកភ្ជាប់ទំនាក់ទំនងល្អ ជាមួយមនុស្សគ្រប់ប្រភេទ	https://business-cambodia.com/articles/dale-carnegie-and-way-to-good-communicate-with-people-and-people	ទំនាក់ទំនងក្លាយជាជំនាញទន់ដ៏សំខាន់មួយនាសម័យថ្មីនេះ នៅរៀនសូត្រ ទៅធ្វើការងារ ចេញរកស៊ី បើមិនចេះធ្វើទំនាក់ទំនងជាមួយមនុស្សក៏មិនសូវជាស្រួលប៉ុន្មានដែរ។ មានមនុស្សជាច្រើនមិនសូវពូកែសម្តី ដែលអាចថាមកពីធម្មជាតិគាត់ផង ឬអាចមកគាត់មិនទាន់សាកល្បងតិចនិកក្នុងការធ្វើទំនាក់ទំនងផងដែរ។   ដូច្នេះហើយថ្ងៃនេះយើងសូមណែនាំនូវភាសាមន្តស្នេហ៍ទាំង៤ របស់អ្នកនិពន្ធចាស់វស្សា លោក Dale Carnegie វាចាខ្លីខ្លឹម ទាក់ទាញចូលចំណោមជាមួយមនុស្សគ្រប់ប្រភេទ៖   ១. ញញឹមពេលនិយាយមួយភាគីម្ខាងទៀត   មនុស្សចេះញញឹមទោះខឹងក៏គេមិនរកវាយដែរ ដូច្នេះប្រសិនបើអ្នកចង់ឱ្យនរណាម្នាក់មានអារម្មណ៍រីករាយដែលបានជួបអ្នក អ្នកគួរតែផ្តល់នូវអារម្មណ៍រីករាយឱ្យទៅគេវិញដូចគ្នា។ ដូច្នេះអ្នកអាចញញឹមពេលនិយាយជាមួយអ្នកដទៃដោយផ្ទាល់ឬនិយាយតាមទូរស័ព្ទជាដើម ព្រោះនៅពេលដែលអ្នកញញឹម អារម្មណ៍និងអាក្បកិរិយា ដែលសម្តែងចេញ អាចមានភាពខុសគ្នាជាខ្លាំងដោយសូម្បីតែអ្នកខ្លួនឯងក៏មិនចាប់អារម្មណ៍ដែរ។    ២. ស្តាប់គេឱ្យច្រើន កុំបញ្ចេញការយល់ឃើញរបស់ខ្លួនឯងច្រើនជ្រុលពេក   អ្នកនឹងក្លាយទៅជាមនុស្សម្នាក់ពូកែនិយាយស្តី និងធ្វើទំនាក់ទំនង ប្រសិនបើអ្នកជាមនុស្សដែលយកចិត្តទុកដាក់ស្តាប់អ្នកដទៃ ស្វែងយល់ពីអ្នកដទៃឱ្យបានច្រើន មុនពេលអ្នកនិយាយ ព្រោះវាអាចជួយឱ្យយើងយល់ពីអ្វីដែលអ្នកដទៃចង់បាន ហើយការពិតមួយទៀតគឺដោយសារ មនុស្សយើងភាគច្រើនមិនមែនសុទ្ធតែចូលចិត្តស្តាប់រឿងយ់ើងនោះទេ គេខ្វល់ខ្វាយតែពីរឿងខ្លួនឯងប៉ុណ្ណោះ។    ៣. បង្ហាញចំណាប់អារម្មណ៍ និងឱ្យតម្លៃការយល់ឃើញរបស់ភាគីម្ខាងទៀត   មនុស្សជាច្រើនសប្បាយចិត្តនៅពេលដែលគេនិយាយសរសើរ និងមានចំណាប់អារម្មណ៍ចំពោះទស្សនៈក៏ដូចជា ទង្វើរបស់ពួកគេ។  ដូច្នេះការបង្ហាញចំណាប់អារម្មណ៍ចំពោះពាក្យសម្តីនិងយកចិត្តទុកដាក់នូវការនិយាយរបស់ដៃគូម្ខាងទៀត គឺជាការទាក់ទាញឱ្យអ្នកដទៃចូលចិត្តនិយាយនិងមានទំនាក់ទំនងជាមួយយើងដែរ។ ៤. មានទៅមានមក ឱ្យផលប្រយោជន៍ទៅគេដែរ   នៅពេលដែលយើងធ្វើទំនាក់ទំនងក្រៅពីត្រូវដឹងថាយើងខ្លួនឯងចង់បានអ្វីពីគេ ក៏ត្រូវដឹងថាគេចង់បានអ្វីយើងដែរ។ ដូច្នេះពេលដែលចង់កសាងទំនាក់ទំនងមួយឱ្យបានរឹងមាំ គឺត្រូវបង្ហាញការផ្តល់ឱ្យគ្នាទៅវិញទៅមកនៅក្នុងកិច្ចការឬការសន្ទនាអ្វីមួយ។   គួរជម្រាបផងដែរថាលោក Dale Carnegie គឺជាអ្នកនិពន្ធដែលមានកេរ្ត៍ឈ្មោះបោះសំឡេងជិត១០០ឆ្នាំមកហើយ។ លោកគឺជាបុគ្គលម្នាក់ដែលបានតម្រង់ទិសនិងសិក្សាពីចិត្តសាស្រ្តរបស់មនុស្ស និងភាពជាអ្នកដឹកនាំ ហើយស្នាដៃនិពន្ធរបស់បញ្ញាវន្តអាមេរិកកាំងមានដូចជាសៀវភៅ អក្សរសាស្រ្តនិងបានរាប់បញ្ចូលក្នុងកម្មវិធីសិក្សាមួយចំនួន ។ ចំណែកសៀវភៅរបស់លោកត្រូវបានបកប្រែជាច្រើនភាសានិងនៅតែលក់ដាច់បំផុតនៅជុំវិញពិភពលោក៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T10:12:32.603Z", "category": "ភាពជាអ្នកដឹកនាំ", "views": 334, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អ្នកជំនាញថាមួយសំណួរនេះសួរពីឡាន បញ្ជាក់ថាអ្នកជាមនុស្សប្រើប្រាស់លុយមានប្រសិទ្ធភាពឬអត់	https://business-cambodia.com/articles/one-question-about-car-show-whether-you-good-with-money-or-not	ឡានគឺជាមធ្យោបានធ្វើដំណើរដ៏ពេញនិយមសម្រាប់ប្រជាជនទូទាំងពិភពលោកហើយអាចនិយាយបានថាវាគឺជារបស់ដែលប្រជាជនកម្ពុជាភាគច្រើនចង់បានបន្ទាប់ពីផ្ទះហើយក៏ជារបស់ដែលត្រូវចំណាយលុយច្រើនផងដែរបន្ទាប់ពីផ្ទះ។   និយាយទាក់ទងនឹងឡាននេះដែរលោកស្រី Suze Orman អ្នកជំនាញហិរញ្ញវត្ថុដ៏ល្បីម្នាក់របស់អាមេរិកបានលើកឡើងថាមានសំណួរដ៏ពេញនិយមមួយដែលត្រូវបានគេសួរទាក់ទងនឹងឡានហើយរបៀបដែលអ្នកឆ្លើយសំណួរមួយនេះបញ្ជាក់ថាតើអ្នកប្រើប្រាស់លុយមានប្រសិទ្ធភាពឬអត់។   សំណួរមួយនោះគឺ តើអ្នកចង់រក្សាទុកឡានបច្ចុប្បន្នសម្រាប់ប្រើប្រាស់បានយូរប៉ុនណា? ចំពោះសំណួរនេះ បើអ្នកឆ្លើយថាទុកប្រើប្រាស់ឲ្យបានយូរតាមដែលអាចធ្វើបាននោះអ្នកនឹងទទួលបានពិន្ទុA+ ដែលមានន័យថាអ្នកប្រើប្រាស់លុយទិញឡានដោយមានប្រសិទ្ធភាពបំផុត។   លោកស្រីបានពន្យល់ថាចម្លើយចំពោះសំណួរមួយនេះបញ្ជាក់ថាអ្នកប្រើលុយមានប្រសិទ្ធភាពឬអត់ព្រោះឡានគឺជាការវិនិយោគដ៏អាក្រក់បំផុតពោលគឺតម្លៃរបស់វាធ្លាក់ថ្លៃលឿនខ្លាំងណាស់។ ត្រង់នេះលោកស្រីបានបញ្ជាក់ថាតាមពិតអ្នកមិនចាំបាច់ត្រូវការឡានថ្មីថ្លៃនោះទេព្រោះវាគ្រាន់តែជាឧបករណ៍ដែលអាចដឹកជញ្ជូលអ្នកពីកន្លែងមួយទៅមួយទៀត ហើយដរាបណាវានៅតែមានសុវត្ថិភាពក្នុងការប្រើប្រាស់នោះគឺគ្រប់គ្រាន់ហើយ។   លោកស្រីបានបង្ហើបផងដែរថារឿងដ៏ល្អបំផុតក្នុងការកសាងសុវត្ថិភាពហិរញ្ញវត្ថុគឺអ្នកត្រូវចំណាយឲ្យតិចបំផុតទៅលើឡានដោយគ្រាន់តែទិញឡានសម្រាប់បំពេញតម្រូវការរបស់អ្នកគឺគ្រប់គ្រាន់មិនចាំបាច់ទិញឡានទំនើបថ្លៃៗឡើយ។   លើសពីនេះលោកស្រីក៏បានផ្ដល់យោបល់ផងដែរថាសម្រាប់ឡាន អ្នកគួរយកលុយទៅទិញទាំងដុល តែបើអ្នកជ្រើសរើសទិញឡានតាមរយៈការបង់រំលស់ លោកស្រីផ្ដល់យោបល់ថាអ្នកគួរជ្រើសរើសរយៈពេលបង់រំលស់ត្រឹមតែ៣ឆ្នាំហើយហើយ។ ការធ្វើបែបេនេះគឺធ្វើឲ្យអ្នកមានពេលវេលាក្នុងការយកលុយដើម្បីសម្រេចគោលដៅផ្សេងទៀតដូចជាគោលដៅទិញផ្ទះ គោលដៅសន្សំទុកពេលចូលនិវត្តន៍និងគោលដៅសន្សំសម្រាប់រកស៊ីនិងវិនិយោគជាដើម៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T09:56:18.110Z", "category": "ហិរញ្ញវត្ថុ", "views": 293, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមអ្នកវិនិយោគអន្ដរជាតិ ១ ក្រុម បង្ហាញចំណាប់អារម្មណ៍វិនិយោគនៅលើទឹកដីកម្ពុជា	https://business-cambodia.com/articles/investor-interesting-invest-in-cambodia	វិនិយោគិនមកពីទីក្រុងហ្វ៊ួចូវ ខេត្តហ្វ៊ូជៀនបង្ហាញចំណាប់អារម្មណ៍ក្នុងការវិនិយោគនៅទឹកដីកម្ពុជា។ នេះបើយោងតាមការលើកឡើងពីឯកឧត្ដម ជា វុទ្ធី អគ្គលេខាធិការរងគណៈកម្មាធិការវិនិយោគកម្ពុជា (គ.វ.ក.) និងគណៈកម្មាធិការតំបន់សេដ្ឋកិច្ចពិសេសកម្ពុជា (គ.ស.ព.)។   យោងតាមការចុះផ្សាយពី ក្រុមប្រឹក្សាអភិវឌ្ឍន៍កម្ពុជា នៅថ្ងៃទី២២ ខែសីហា ឆ្នាំ២០២៣នេះ ឯកឧត្តម ជា វុទ្ធី បានទទួលជួបពិភាក្សាការងារជាមួយគណៈប្រតិភូសហគ្រិនដែលប្រកបធុរកិច្ចលើវិស័យរ៉ែនិងថាមពល, កម្មន្តសាលម៉ាស៊ីនកម្តៅនិងម៉ាស៊ីនត្រជាក់, ទេសចរណ៍, សណ្ឋាគារប្រចាំខេត្តហ្វូជៀន ដែលដឹកនាំដោយ លោក Xu Shiwen ប្រធានសហព័ន្ធសហគ្រាសប្រចាំទីក្រុងហ្វូចូវ។ ឯកឧត្តមបានសម្តែងនូវការស្វាគមន៍ជូនចំពោះគណៈប្រតិភូដែលបានមកកាន់ទឹកដីនៃព្រះរាជាណាចក្រកម្ពុជាដោយផ្ទាល់ ក្នុងគោលបំណងសិក្សាស្វែងយល់អំពីបច្ចុប្បន្នភាពច្បាប់និងបទប្បញ្ញត្តិពាក់ព័ន្ធនឹងការវិនិយោគ ព្រមទាំងកាលានុវត្តភាពនិងបរិយាកាសវិនិយោគនៅកម្ពុជា។   ក្នុងឱកាសនោះឯកឧត្តមក៏បានគូសរំលេច អំពីសក្តានុពលលើវិស័យនិងសកម្មភាពវិនិយោគនានាដូចមានចែងក្នុងមាត្រា ២៤ នៃច្បាប់ស្តីពីវិនិយោគនៃព្រះរាជាណាចក្រកម្ពុជា ដែលជាឱកាសសម្រាប់វិនិយោគិនក្នុងការដាក់ទុនវិនិយោគដើម្បីទទួលបានផលចំណេញបន្ថែមពីលើកិច្ចសម្រួលនិងការលើកទឹកចិត្តដែលផ្តល់ដោយរាជរដ្ឋាភិបាល។ ក្នុងន័យនេះ ឯកឧត្តមបានបង្ហាញជំនឿចិត្តថាគណៈប្រតិភូខេត្តហ្វូជៀននឹងសិក្សាសមិទ្ធិលទ្ធភាពលើវិស័យដែលសហគ្រាសមានចំណាប់អារម្មណ៍ ក្នុងគោលដៅសម្រេចបាននូវការវិនិយោគប្រកបដោយវិបុលភាព និងចីរភាព។   ជាកិច្ចបញ្ចប់ ឯកឧត្តមសង្ឃឹមយ៉ាងមុតមាំថាវិនិយោគិននិងធុរជនដែលបានអញ្ជើញមកសិក្សានាឱកាសនេះនឹងទាញយកប្រយោជន៍ជាអតិបរមាពីការវិនិយោគលើវិស័យដែលកម្ពុជាកំពុងមានសក្តានុពល តាមរយៈរូបភាពវិនិយោគដោយផ្ទាល់ ឬដោយចូលហ៊ុនជាមួយសហគ្រាសក្នុងស្រុក ឬភាពជាដៃគូរវាងរដ្ឋនិងវិស័យឯកជន ដើម្បីបម្រើទីផ្សារក្នុងស្រុក និងនាំចេញទៅកាន់ទីផ្សារតំបន់និងអន្តរជាតិ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T09:40:39.948Z", "category": "អចលនទ្រព្យ", "views": 341, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ថៃព្រមា.នបិទ Facebook ក្រោយបញ្ហាធំ១នេះកើតឡើងច្រើនដង តែក្រុមហ៊ុន Facebook មិនសហការដោះស្រាយ	https://business-cambodia.com/articles/facebook-faces-online-fraud-lawsuits	ក្រសួងសេដ្ឋកិច្ច និងសង្គមឌីជីថលរបស់ថៃ គ្រោងធ្វើការស្នើសុំទៅកាន់តុលាការព្រហ្មទណ្ឌ ដើម្បីបិទ Facebook នៅក្នុងប្រទេសថៃ ដោយចោទប្រកាន់ថាវេទិកាបណ្ដាញសង្គមមួយនេះ ជាអ្នកសមគំនិតជាមួយអ្នកបោកប្រាស់នៅក្នុងការបោកបញ្ឆោតមនុស្សជាច្រើនឱ្យវិនិយោគលុយជាមួយពួកគេ។   យោងតាមការចុះផ្សាយរបស់ Bangkok Post បានឱ្យដឹងថា ក្រសួងបានធ្វើការចោទប្រកាន់ដោយយោងតាមច្បាប់ឧក្រិដ្ឋកម្មកុំព្យូទ័រ ដើម្បីដាក់បន្ទុកទៅលើពួកជនបោកប្រាស់ និងកម្មវិធីហ្វេសប៊ុក។ ក្រសួងសេដ្ឋកិច្ច និងភ្នាក់ងារពាក់ព័ន្ធរបស់ថៃធ្លាប់បានស្នើសុំឱ្យ Facebook សហការក្នុងការជួយត្រួតពិនិត្យការក្លែងបន្លំតាមរយៈ ការប្រើប្រាស់ Advertises (ផ្សព្វផ្សាយពាណិជ្ជកម្ម) របស់ជនបោកប្រាស់ ប៉ុន្តែច្រើនឆ្នាំហើយមិនឃើញក្រុមហ៊ុន Facebook អើពើទាល់តែសោះ។   ជាក់ស្ដែងការប្រើប្រាស់ Advertises នៅលើហ្វេសប៊ុក បានជួយឱ្យជនខិលខូចទាំងអស់នោះ បញ្ជូនព័ត៌មានបោកប្រាស់ទៅដល់អតិថិជនគោលដៅបានលឿន ព្រមទាំងបោកបញ្ឆោតមនុស្សបានច្រើនខ្លាំង។ រដ្ឋមន្ត្រីក្រសួងសេដ្ឋកិច្ច និងសង្គមឌីជីថលរបស់ថៃ លោក Chaiwut Thanakamanusorn បានលើកឡើងថា «ក្នុងចំណោមការបោកប្រាស់តាមប្រព័ន្ធអ៊ីនធឺណេតទាំងអស់នៅក្នុងប្រទេសថៃ មានប្រហែល ៧០% កើតឡើងនៅលើហ្វេសប៊ុក»។   សព្វថ្ងៃនេះនៅថៃមានពាក្យបណ្ដឹងប្រហែល ៣០ម៉ឺនបណ្ដឹង ត្រូវបានគេដាក់នៅតុលាការព្រហ្មទណ្ឌ និងរដ្ឋប្បវេណី ស្ដីពីការក្លែងបន្លំតាមប្រព័ន្ធអ៊ីនធឺណេត។ ជនខិលខូចមួយចំនួនថែមទាំងបានធ្វើការផ្សព្វផ្សាយពាណិជ្ជកម្មនៅលើហ្វេសប៊ុក អំពីគម្រោងវិនិយោគបោកប្រាស់របស់ខ្លួនដោយប្រើប្រាស់នូវ និមិត្តសញ្ញាផ្សារហ៊ុនថៃ និងឈ្មោះក្រុមហ៊ុនចុះបញ្ជី ដើម្បីទាក់ទាញអ្នកវិនិយោគ។   លោក Chaiwut បានបញ្ជាក់ថា «រឿងនេះវាគួរតែជាទំនួលខុសត្រូវរបស់ ហ្វេសប៊ុក ក្នុងការពង្រឹងប្រព័ន្ធត្រយតពិនិត្យរបស់ខ្លួន ដើម្បីជួយលុបបំបាត់ការក្លែងបន្លំ ដែលជនខិលខូចព្យាយាមប្រើប្រាស់សេវាផ្សព្វផ្សាយពាណិជ្ជកម្មនៅលើវេទិការបស់ ហ្វេសប៊ុក»។   យ៉ាងណាមិញ លោក Pre Dumrongmongcolgul ជានាយកនៃក្រុមហ៊ុន Meta ប្រចាំប្រទេសថៃ ធ្លាប់បាននិយាយថា «ក្រុមហ៊ុន Meta ដែលជាមេរបស់ Facebook បានទទួលស្គាល់ពីការកើនលើងនៃការបោកប្រាស់នៅក្នុងប្រទេសថៃ ហើយក្រុមហ៊ុនបានប្រើប្រាស់បញ្ញាសិប្បនិម្មិត (AI) ដើម្បីចាប់ពួកឆបោកទាំងនោះ ហើយចាត់វិនិធានការភ្លាមៗពេលរកឃើញ»។   ប៉ុន្តែទោះជាយ៉ាងណា លោក Chaiwut បានតតាំងថា សកម្មភាពចូលរួមរបស់ក្រុមហ៊ុន Meta ចំពោះរឿងនេះនៅតែមិនគ្រប់គ្រាន់ ព្រោះអ្នកបោកប្រាស់ទាំងនោះនៅតែបន្តវិវឌ្ឍខ្លួនយ៉ាងឆាប់រហ័ស និងបន្តបោកប្រាស់ប្រជាជនថៃឥតឈប់ឈរឡើយ។   គួរជម្រាបផងដែរថា កាលពីថ្ងៃទី២១ ខែសីហា ឆ្នាំ២០២៣ នេះ ក្រសួងសេដ្ឋកិច្ច និងសង្គមឌីជីថលរបស់ថៃ បានអញ្ជើញតំណាងក្រុមហ៊ុន Facebook ឱ្យចូលរួមក្នុងកិច្ចពិភាក្សា ប៉ុន្តែក្រុមហ៊ុនមិនបានចាត់តាំងតំណាងឱ្យចូលរួមក្នុងព្រឹត្តិការណ៍នេះតាមការស្នើសុំឡើយ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T09:40:30.049Z", "category": "ហិរញ្ញវត្ថុ", "views": 1056, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ប្រេនម៉ាកល្បី 7-Eleven បង្ហាញលក្ខខណ្ឌសំខាន់ៗ សម្រាប់អ្នកចង់សហការបើកម៉ាតរបស់ខ្លួន	https://business-cambodia.com/articles/open-mart-7-eleven	7-Eleven ត្រូវបានមនុស្សទូទៅស្គាល់ថាជាម៉ាតដល់ល្បីឈ្មោះមួយ ដែលបានពង្រីកសាខាជាង ៧៨,០២៩ នៅលើពិភពលោក ក្នុងចំណោមនោះក៏មានសាខាក្នុងប្រទេសកម្ពុជាយើងផងដែរ។ ទន្ទឹមនឹងមានវត្តមានរកស៊ីនៅកម្ពុជាម៉ាត 7-Eleven ក៏មានបងប្អូនមួយចង់ដឹងពីលក្ខខណ្ឌថាធ្វើដូចម្តេចទើបអាចបើកម៉ាតដ៏ល្បីនេះបាន ហើយបើចង់សហការបើកម៉ាតនេះតើត្រូវចំណាយទុនអស់ប៉ុន្មានដែរ។ ជាក់ស្តែង យោងតាមការចុះផ្សាយនៅលើផេកផ្លូវការរបស់ 7-Eleven Cambodia បានឱ្យដឹងថា សម្រាប់អ្នកមានចំណាប់អារម្មណ៍ចង់បើកម៉ាតគឺត្រូវការដើមទុនវិនិយោគដំបូងក្នុងទឹកប្រាក់ចំនួន ២៧០,០០០ដុល្លារ និងលុយតម្កល់ចំនួន ៣៣,៥០០ដុល្លារ។ នៅក្នុងនោះដែរ ចំពោះអ្នកដែលមានទីតាំងស្រាប់ ត្រូវតែបង្ហាញអគារឬដីដែលចង់បើកដោយភ្ជាប់ជាមួយ GPS ទីតាំងព្រមទាំងកម្ររូបភាពនៃទីតាំងដែលចង់បើក ហើយសម្រាប់ការបើកម៉ាតនេះត្រូវការទំហីដី ១៥០ម៉ែត្រការ៉េ ឬទទឹងខាងមុខយ៉ាងតិចក៏ ៨ម៉ែត្រដែរ (២ល្វែងជាប់គ្នា) ចំណែកអ្នកដែលមិនទាន់មានទីតាំងអាចទៅស្វែងរកទីតាំងណាមួយសិនដែលមានសក្តានុពល ហើយត្រូវធ្វើតាមលក្ខខណ្ឌដូចដែលបានរៀបរាប់ខាងលើ ដោយបងប្អូនទាំងអស់គ្នាអាចស្កេនចូលលិខិតខាងក្រោមរួចធ្វើតាមលក្ខខណ្ឌនេះរួចអាចមុខពាក្យ Register បាន។ លើសពីនេះទៀតទៅ ចំពោះឯកសារស្នើសុំដាក់ពាក្យវិញគឺត្រូវមានរូបថត និងច្បាប់ចម្លងអត្តសញ្ញាណប័ណ្ណ ក៏ដូចជាថតចម្លងនៅសៀវភៅគ្រួសារ និងប័ណ្ណស្នាក់នៅព្រមទាំងរបាយការណ៍ធនាគាររយៈពេល ៦ខែផងដែរ។   សូមបញ្ជាក់ថា ម៉ាត 7-Eleven ត្រូវបាននាំចូលមកកាន់ប្រទេសកម្ពុជាដំបូង នៅថ្ងៃទី ៣០ ខែសីហា ឆ្នាំ ២០២១ ដោយក្រុមហ៊ុន CP Group របស់ប្រទេសថៃ បានបើកហាង 7-Eleven ដំបូងគេនៅ ខណ្ឌ ជ្រោយចង្វារ រាជធានីភ្នំពេញ ហើយនាពេលបច្ចុប្បន្ននេះម៉ាតដ៏ល្បីមួយនេះធ្លាប់បានបើកសាខាចំនួន ៦០កន្លែងកន្លងមកហើយនៅក្នុងទីផ្សារស្រុកខ្មែរ៕ សម្រាប់ព័ត៌មានលំអិត ឬចង់សួរព័ត៌មានផ្សេងៗទាក់ទងជាមួយការបើកម៉ាត 7-Eleven លោក-លោកស្រីអាចស្កេនតាមលិខិតខាងក្រោមនេះបាន៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T09:03:48.828Z", "category": "ចាប់ផ្តើមអាជីវកម្ម", "views": 2418, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មកដឹងទ្រ.ព្យសម្បត្តិ និងជំនួញគ្រាក់ៗ របស់អតីតនាយករដ្ឋមន្ត្រីថៃ ថាក់ស៊ីន ជាមហាសេ.ដ្ឋីលាក់មុខ	https://business-cambodia.com/articles/thaksin-shinawatra-net-net-worth	លោក ថាក់ស៊ីន ស៊ីណាវ៉ាត្រា (Thaksin Shinawatra) ជាអតីតនាយករដ្ឋមន្ត្រីថៃ ដែលបានរស់នៅនិរទេសខ្លួនឯងក្នុងទីក្រុងឌូបៃ អស់រយៈពេលជាងមួយទសវត្សរ៍មកហើយ មុនពេលវិលមកទឹកដីកំណើតវិញ ក្នុងថ្ងៃទី២២ ខែសីហា ឆ្នាំ២០២៣នេះ។ ក្រៅពីជីវិតលើឆាកនយោបាយ លោកត្រូវបានគេស្គាល់ថា ជាមហាសេដ្ឋីលាក់មុខម្នាក់ដែលមានទ្រព្យសម្បត្តិរហូតដល់ ២ពាន់លានដុល្លារអាមេរិក ចេញផ្សាយដោយទស្សនារដ្តី Forbe គិតត្រឹមថ្ងៃទី២២ ខែសីហា ឆ្នាំ២០២៣។ ក្នុងនោះលោក ថាក់ស៊ីន គឺជាម្ចាស់ភាគហ៊ុនគ្រប់គ្រងក្នុងក្រុមហ៊ុនអចលនទ្រព្យដ៏ធំមួយរបស់ប្រទេសថៃ SC ASSET Company Limited រួមទាំងក្រុមហ៊ុនជាច្រើនផ្សេងទៀត។ លោកក៏បានបណ្តាក់ទុនក្នុងការចាប់ផ្តើមអាជីវកម្មបច្ចេកវិទ្យាសុខភាពដែលមានមូលដ្ឋាននៅចក្រភពអង់គ្លេសចំនួនពីរគឺ DNANudge និង Owlstone Medical ថែមទៀតផង។ គួរជម្រាបផងដែរថា អតីតនាយករដ្ឋមន្រ្តីថៃរូបនេះ កើតនៅថ្ងៃទី២៦ ខែកក្កដា ឆ្នាំ១៩៤៩ ក្នុងស្រុកសានកំផែង ខេត្តឈៀងម៉ៃ ភាគខាងជើងប្រទេសថៃ។ លោក ថាក់ស៊ី បានរៀបការជាមួយលោកស្រី ភុចាម៉ាន ដាម៉ាភុង (Pojaman Damapong) នៅឆ្នាំ១៩៨០ ហើយមានកូនប្រុសម្នាក់និងស្រីពីរនាក់ជាចំណងស្នេហ៍។ ប៉ុន្តែជីវិតអាពាហ៍ពិពាហ៍នេះក៏ត្រូវបានដើរដល់ផ្លូវបញ្ចប់ ក្រោយអ្នកទាំងពីរសម្រេចចិត្តលែងលះគ្នាកាលពីឆ្នាំ២០០៨ កន្លងទៅ៕ អត្ថបទដោយ៖ កាន់ ដារ៉ា (ស្មេរពនេចរ) ម្ចាស់ស្នាដៃសៀវភៅ «ច្រវាក់ប្រាក់ខែ» ចែករំលែកគំនិត ឬផ្សព្វផ្សាយអាជីវកម្មអ្នកទីនេះ សូមទំនាក់ទំនង ០៩៦ ៤៩៩ ៧៣ ៦៦	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T08:02:54.107Z", "category": "ភាពជាអ្នកដឹកនាំ", "views": 157, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
លក់ដាច់ខ្លាំងតែខាត លោក សោភាន់ ចែត្រា ប្រាប់កំហុសធំ៣ នាំឱ្យម្ចាស់អាជីវកម្មកាន់តែខំ កាន់តែវ័ណ្ឌក	https://business-cambodia.com/articles/3-reasons-of-lose-in-business	ធ្លាប់តែឃើញគេលក់ដាច់ច្រើនចំណេញច្រើន ប៉ុន្តែអាជីវកម្មមួយចំនួនលក់ដាច់ខ្លាំងនឹងគេដែរតែបែរជាខាតដើមទៅវិញ ជាហេតុធ្វើឱ្យកាន់តែខំលក់កាន់តែខាត ខាតរហូតដល់ថ្នាក់ម្ចាស់អាជីវកម្មស្ទើរតែអស់ពីខ្លួន ឬវ័ណ្ឌកនឹងបំណុលក៏មានដែរ។   ពាក់ព័ន្ធនឹងបញ្ហាខាងលើនេះ លោក សោភាន់ ចែត្រា ប្រធានក្លឹបសិក្សាគណនេយ្យកម្ពុជា (Cambodia Accounting Club – CAC) បានប្រាប់ពីមូលហេតុធំ៣ ដែលនាំឱ្យអាជីវកម្មមួយលក់កាន់តែដាច់កាន់តែខាតដើម។ មូលហេតុធំៗទាំង៣នោះរួមមាន៖   ១. លក់ក្រោមថ្លៃដើម៖ ត្រង់ចំណុចនេះលោក ចែត្រា បានពន្យល់ដោយលើកឧទាហរណ៍មកបញ្ជាក់ឱ្យកាន់តែងាយយល់យ៉ាងដូច្នេះថា ប្រសិនបើអ្នកលក់កាហ្វេ ថ្លៃដើមរបស់កាហ្វេមួយកែវមិនមែនមានតែ ថ្លៃគ្រាប់កាហ្វេ ទឹកដោះគោ ទឹកកក និងកែវខ្ចប់ឡើយ។ បន្ថែមពីនោះអ្នកត្រូវរាប់បញ្ចូលទាំង ថ្លៃជួលទីតាំង ថ្លៃទឹក/ភ្លើង ឧបករណ៍ផ្សេងៗ អ្វីដែលរឹតតែសំខាន់គឺថ្លៃកម្លាំងពលកម្មរបស់អ្នកឆុង បើទោះបីជាអ្នកលក់ដោយខ្លួនឯងផ្ទាល់ក៏ដោយ។   ឧទាហរណ៍ថា អ្នកលក់កាហ្វេមួយកែវ ៣,០០០រៀល ដោយគិតថាថ្លៃដើមនៃកាហ្វេមួយកែវមានត្រឹម ២,៥០០រៀល។ ប៉ុន្តែពេលបូកសរុបឱ្យលម្អិតដូចអ្វីដែលបានរៀបរាប់មុននេះឃើញថា ថ្លៃដើមនៃកាហ្វេមួយកែវមានដល់ទៅ ៣,៥០០រៀលឯណោះ។ ដូច្នេះមានន័យថាអ្នកតែងតែខាត ៥០០រៀល រាល់ពេលលក់កាហ្វេដាច់មួយកែវ បើលក់ដាច់ ១,០០០កែវ អ្នកនឹងខាតដល់ទៅ ៥០០,០០០រៀល។   លក់កាន់តែយូរកាន់តែខាត កាន់តែដាច់កាន់តែបឺតជញ្ជក់ញើសឈាមរបស់ម្ចាស់អាជីវកម្ម ព្រោះថាអ្នកប្រាកដជាត្រូវបន្ថែមលុយចូលទៅក្នុងមុខរបររបស់អ្នកជានិច្ច ដោយយល់ច្រឡំថាលក់ដាច់ខ្លាំងពេកទើបត្រូវបន្ថែមដើម។   ២. បញ្ហាគ្រប់គ្រងសាច់ប្រាក់៖ លោក ចែត្រា បាននិយាយថា នៅក្នុងទីផ្សារប្រកួតប្រជែងអាជីវកម្មខ្លះយកការជំពាក់ ធ្វើជាភាពទាក់ទាញដើម្បីឱ្យអតិថិជនទិញ។ ឧទាហរណ៍ថានៅក្នុងវិស័យមួយដូចគ្នា ជាទូទៅគេអនុញ្ញាតឱ្យភ្ញៀវជំពាក់យ៉ាងយូរ ២សប្ដាហ៍ តែដើម្បីទាក់ទាញភ្ញៀវអ្នកលក់គាត់សុខចិត្តឱ្យជំពាក់ដល់ទៅ ១ខែ។ បញ្ហាកើតឡើងនៅពេលដែលគាត់ប្រមូលលុយពីភ្ញៀវមិនបាន ស្របពេលដែលអីវ៉ាន់ដែលគាត់យកមកលក់ត្រូវបង់លុយភ្លាមៗ ជាហេតុនាំឱ្យគាត់ត្រូវកប់ដើម ឬកប់លុយផ្ទាល់ខ្លួនច្រើននៅក្នុងអាជីវកម្មមួយនេះ។   ៣. លក់ឱ្យអតិថិជនតែប្រមូលលុយអត់បាន៖ ករណីនេះ លោកចែត្រា លើកឡើងថា វាច្រើនកើតឡើងនៅពេលដែលថ្នាក់លើ គៀបសង្កត់ទៅលើភ្នាក់ងារលក់ដើម្បីឱ្យលក់ដាច់។ ឧទាហរណ៍ដូចជា ការដាក់លក្ខខណ្ឌថាលក់បានអតិថិជន១០០នាក់ ទើបគ្រប់ Target ហើយគាត់នឹងទទួលបានរង្វាន់ធំ។ ដើម្បីបានគ្រប់ Target អ្នកលក់គាត់ក៏ខំលក់ឱ្យបានតួលេខអតិថិជនច្រើន បើទោះបីជាគាត់ដឹងច្បាស់ថាអតិថិជនខ្លះគ្មានលទ្ធភាពបង់ប្រាក់នៅពេលក្រោយក៏ដោយ។ ដូច្នេះហើយមិនយូរមិនឆាប់អាជីវកម្មមួយនោះនឹងជួបបញ្ហាព្រោះតែសម្បូរអតិថិជនដែលគ្មានលទ្ធភាពបង់ត្រឡប់។   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T08:00:53.247Z", "category": "ហិរញ្ញវត្ថុ", "views": 506, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
មុនចាកចេញពីតួនាទីជាប្រធានអគ្គិសនីកម្ពុជា ឯឧត្ដម កែវ រតនៈលើកឡើងបែបនេះទៅកាន់ក្រុមការងារ	https://business-cambodia.com/articles/keo-ratanak-message-to-edc-management-team-and-staff	ឯឧត្ដម កែវ រតនៈ អគ្គនាយកអគ្គិសនីកម្ពុជា ពេលនេះត្រូវបានផ្លាស់ប្ដូរមុខតំណែងទៅជារដ្ឋមន្រ្ដីនៃក្រសួងរ៉ែនិងថាមពលសម្រាប់អាណត្តិថ្មីបន្ទាប់ពីឯកឧត្ដមបានដឹកនាំអគ្គិសនីកម្ពុជាអស់រយៈពេល១៥ឆ្នាំចាប់តាំងពីឆ្នាំ២០០៨មក។   មុននឹងចាកចេញពីតួនាទីជាអគ្គនាយកនៃអគ្គិសនីកម្ពុជាដើម្បីទៅដឹកនាំក្រសួងរ៉ែនិងថាមពល ឯកឧត្ដម បានបង្ហោះសារលើហ្វេសប៊ុកផេកផ្លូវការដោយរំលឹកពីតាំងពីពេលចាប់ផ្ដើមអគ្គិសនីកម្ពុជាកាលពីឆ្នាំ២០០៨។ នៅក្នុងសារនោះ ឯកឧត្ដមបានឲ្យដឹងថាពេលចាប់ផ្ដើមដឹកនាំអគ្គិសនីកម្ពុជាដំបូងគឺជាពេលវេលានៃក្ដីសង្ឃឹមប៉ុន្ដែពេលនោះគឺស្ថិតក្នុងភាពមិនច្បាស់លាស់។  ត្រង់នេះឯកឧត្ដមបានបញ្ជាក់ថាកាលនោះប្រជាជនយើងជាច្រើនមានបញ្ហាប្រឈមមួយគឺខ្វះអគ្គិសនីប្រើប្រាស់។ លើសពីនេះបញ្ហាធំគឺពន្ធ ហើយវិស័យថាមពលគឺត្រូវការធនធានមនុស្សដែលមានជំនាញច្បាស់លាស់។   ឯឧត្ដមបានបន្តទៀតថាក្នុងរយៈពេល១៥ឆ្នាំចុងក្រោយនេះអគ្គិសនីកម្ពុជាស្រេចបាននូវជោគជ័យគួរឲ្យកត់សម្គាល់ពោលគឺការលៈបង់របស់យើងដើម្បីសម្រេចបាននូវថាមពលកើតឡើងវិញ ការពង្រីកបណ្ដាញអគ្គិសនី ជាមួយនឹងក្រុមការងារដែលមានជំនាញច្បាស់លាស់បានធ្វើឲ្យយើងអភិវឌ្ឍន៍និងដើរឆ្ពោះទៅមុខជានិច្ច។   ឯឧត្ដមបានមានប្រសាសន៍ថា” ខ្ញុំពិតជាអរគុណខ្លាំងណាស់សម្រាប់ក្រុមការងារអគ្គិសនីកម្ពុជា។ ចំពោះថ្នាក់ដឹងនាំនិងក្រុមការងាររបស់អគ្គិសនីកម្ពុជា បងប្អូនទាំងអស់គ្នាគឺគ្រួសារ មិត្តភក្ដិ និងជាក្រុមការងាររបស់ខ្ញុំ ហើយខ្ញុំមានថ្ងៃនេះក៏ព្រោះតែអ្នកទាំងអស់គ្នា”។ នៅក្នុងសារដដែលនេះឯឧត្ដមក៏បានថ្លែអំណរគុណដល់អ្នកផ្គត់ផ្គង់ អ្នកវិនិយោគនិងដៃគូដែលតែងតែសហការធ្វើឲ្យអគ្គិសនីកម្ពុជាសម្រេចភាពជោគជ័យដូចសព្វថ្ងៃនេះ។   គួរបញ្ជាក់ផងដែរ ឯឧត្ដម កែវ រតនៈ នឹងត្រូវកាន់តួនាទីជារដ្ឋមន្រ្តីក្រសួងរ៉ែនិងថាមពលជាមួយនឹងទស្សនៈវិស័យថ្មីច្បាស់លាស់គឺធ្វើឲ្យថាមពលនៅកម្ពុជាកាន់តែភ្លឺត្រចេះត្រចង់ ហើយកម្ពុជាកាន់តែមានភាពរ៉ុងរឿង៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T07:46:32.978Z", "category": "ហិរញ្ញវត្ថុ", "views": 97, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណឹង! រដ្ឋបាលរាជធានីភ្នំពេញ ប្រកាសឱ្យម្ចាស់អាជីវកម្មបញ្ចាំទាំងអស់ សុំច្បាប់បន្តសុពលភាព	https://business-cambodia.com/articles/business-owners-to-apply-for-renewal-law	កាលពីថ្ងៃទី២១ ខែសីហា ឆ្នាំ២០២៣ រាជធានីភ្នំពេញ បានប្រកាសដល់ម្ចាស់ទីតាំងអាជីវកម្មបញ្ចាំទាំងអស់នៅរាជធានីភ្នំពេញ ដែលមានលិខិតអនុញ្ញាតទីតាំងអាជីវកម្មផុតសុពលភាព និង ពុំមានលិខិតអនុញ្ញាតទីតាំងអាជីវកម្មពីរដ្ឋបាលរាជធានីភ្នំពេញ ត្រូវមកបំពេញបែបបទស្នើសុំលិខិតអនុញ្ញាតជាបន្ទាន់ ខណៈទុកពេលឲ្យ ៣០ថ្ងៃ។   យោងតាចសេចក្ដីជូនដំណឹង ការប្រកាសនេះធ្វើឡើងក្រោយរដ្ឋបាលរាជធានីភ្នំពេញ បានសហការជាមួយនិយ័តករ អាជីវកម្មអចលនវត្ថុ និងបញ្ចាំ (ន.អ.ប.) ស្នងការដ្ឋាននគរបាលរាជធានីភ្នំពេញ បញ្ហាការដ្ឋានកងរាជអាវុធហត្ថ រាជធានីភ្នំពេញ តំណាងអយ្យការអមសាលាដំបូងរាជធានីភ្នំពេញ និងរដ្ឋបាលខណ្ឌទួលគោក ចុះពិនិត្យឃើញថា ទីតាំងអាជីវកម្មបញ្ចាំភាគច្រើនមាន លិខិតអនុញ្ញាតត្រឹមត្រូវពីនិយ័តករអាជីវកម្មអចលនវត្ថុ និងបញ្ចាំ ឬ ក្រសួងសេដ្ធកិច្ច និងហិរញ្ញវត្ថុ ប៉ុន្តែ ទីតាំងខ្លះ លិខិតអនុញ្ញាតទីតាំងអាជីវកម្មផុតសុពលភាព ហើយទីតាំងខ្លះទៀត ពុំមានលិខិតអនុញ្ញាតទីតាំង អាជីវកម្មបញ្ចាំពីរដ្ឋបាលរាជធានីភ្នំពេញ។   ជាមួយគ្នានេះក្រុមការងារក៏បានពិនិត្យឃើញថា ទីតាំង អាជីវកម្មមួយចំនួនបានអនុវត្តខុសពីគោលការណ៍ និងលក្ខខណ្ឌផ្សេងៗរបស់និយ័តករអាជីវកម្មអចលនវត្ថុ និងបញ្ចាំ និងរដ្ឋបាលរាជធានីភ្នំពេញ ដោយទទួលបញ្ចាំរថយន្ត ម៉ូតូ និងសម្ភារៈមានតម្លៃផ្សេងៗ ដោយមិនមាន លិខិតស្នាមច្បាស់លាស់។   ដូច្នេះដើម្បីចូលរួមអនុវត្ដគោលនយោបាយភូមិ-សង្កាត់មានសុវត្ថិភាព រក្សាសន្ដិសុខ សណ្ដាប់ធ្នាប់ និងកាត់បន្ថយបទល្មើសផ្សេងៗនៅរាជធានីភ្នំពេញ ជាពិសេសអនុវត្ដតាមគោលការណ៍ និងលក្ខខណ្ឌផ្សេងៗរបស់រាជរដ្ឋាភិបាល រដ្ឋបាលរាជធានីភ្នំពេញ បានណែនាំដល់ម្ចាស់ទីតាំងអាជីវកម្មដែលមានបញ្ហាដូចបានរៀបរាប់ខាងលើ ត្រូវមកបំពេញបែបបទស្នើសុំលិខិតអនុញ្ញាតទីតាំងអាជីវកម្មឲ្យបានរួសរាន់ ក្នុងរយៈពេល ៣០ ថ្ងៃ គិតចាប់ពីថ្ងៃទីជូនដំណឹងតទៅ។   ជាមួយគ្នានេះ ប្រសិនបើម្ចាស់ទីតាំងអាជីវកម្មដែលមិនបានបំពេញនៅក្នុងរយៈពេលដែលបានកំណត់ខាងលើ រដ្ឋបាលរាជធានីភ្នំពេញ នឹងចាត់វិធានការតាមផ្លូវច្បាប់បិទទីតាំងអាជីវកម្មមិនឲ្យបើកដំណើរការតទៅទៀតឡើយ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T07:17:57.672Z", "category": "ព័ត៌មានថ្មីៗ", "views": 252, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ក្រោយឈប់ធ្វើជារដ្ឋមន្ដ្រីក្រសួងមហាផ្ទៃ សម្ដេច ស ខេង ត្រូវបានព្រះមហាក្សត្រតែងតាំងធ្វើជាឧត្ដមក្រុមប្រឹក្សាផ្ទាល់ព្រះមហាក្សត្រ	https://business-cambodia.com/articles/samdech-sar-kheng	ព្រះបាទសម្ដេចព្រះបរមនាថ នរោត្ដម ស៊ីហមុនី ព្រះមហាក្សត្រនៃព្រះរាជាណាចក្រកម្ពុជា បានត្រាស់បង្គាប់តែងតាំងសម្ដេចក្រឡាហោម ស ខេង ធ្វើជាឧត្ដមក្រុមប្រឹក្សាផ្ទាល់ព្រះមហាក្សត្រ ដែលមានឋានៈស្មើនឹងឧបនាយករដ្ឋមន្ដ្រី។ នេះបើយោងតាមព្រះរាជក្រឹត្យចេញដោយព្រះអង្គនៅថ្ងៃទី២២ ខែសីហា ឆ្នាំ២០២៣នេះ។ សូមជម្រាបថា សម្រាប់នីតិកាលទី៧ នៃរដ្ឋសភាថ្មីនេះ សម្ដេចក្រឡាហោម មិនបានបន្ដតំណែងធ្វើជារដ្ឋមន្ដ្រីក្រសួងមហាផ្ទៃទៀតនោះទេ ដោយតំណែងដ៏សំខាន់នេះត្រូវបាន ឯកឧត្ដម ស សុខា ដែលជាបេក្ខភាពរដ្ឋមន្ដ្រីថ្មី ឡើងកាន់ជំនួសវិញ។ តាមការលើកឡើងពីឯកឧត្តម សក់ សេដ្ឋា រដ្ឋលេខាធិការប្រចាំការក្រសួងមហាផ្ទៃ កាលពីពេលកន្លងទៅថ្មីៗនេះបានឲ្យដឹងថា នៅក្នុងរយៈពេលដឹកនាំក្រសួងរយៈពេល ៣០ ឆ្នាំមកនេះ សម្តេចក្រឡាហោម ស ខេង  បានខិតខំពុះពារសម្រេចសមិទ្ធផលធំៗ ចំនួន៨រួមមាន៖ ១. សម្តេចបានដឹកនាំកសាង ពង្រឹងកងកម្លាំងនគរបាលជាតិប្រកបដោយជំនាញវិជ្ជាជីវៈ សីលធម៌ ដើម្បីធ្វើជាកម្លាំងបង្អែកដ៏រឹងមាំរបស់ប្រជាជន ក្នុងការចូលរួមថែរក្សា ពង្រឹងសុខសន្តិភាព និងការពារបាននូវសន្តិសុខ សណ្តាប់ធ្នាប់ សុវត្ថិភាពរបស់សង្គមជាតិទាំងមូលគ្រប់កាលៈទេសៈ សំដៅចូលរួមបន្តបរិយាកាសអនុគ្រោះសម្រាប់ការអភិវឌ្ឍសេដ្ឋកិច្ចសង្គមលើគ្រប់វិស័យ។ ២. សម្តេចបានដឹកនាំកងកម្លាំងនគរបាលជាតិសហការយ៉ាងជិតស្និទ្ធជាមួយកងកម្លាំង និងអាជ្ញាធរមានសមត្ថកិច្ចនានា ដើម្បីរក្សាការពារបានយ៉ាងរឹងមាំនូវបូរណភាពទឹកដី អធិបតេយ្យភាពជាតិ ការពារសន្តិសុខ សណ្តាប់ធ្នាប់តាមបណ្តោយព្រំដែនកម្ពុជា ជាមួយប្រទេសជិតខាង និងចូលរួមអភិវឌ្ឍ ប្រែក្លាយតំបន់ព្រំដែនពីអតីតសមរភូមិ តំបន់ដាច់ស្រយាល ទៅជាតំបន់ដែលកំពុងមានការរីកចម្រើន ប្រកបដោយភាពទាក់ទាញ។ ៣. សម្តេចបានដឹកនាំការកែសម្រួល និងបំពេញរចនាសម្ព័ន្ធ ប្រព័ន្ធគ្រប់គ្រងជនបរទេស និងជនអន្តោប្រវេសន៍ នៅព្រះរាជាណាចក្រកម្ពុជា ប្រកបដោយប្រសិទ្ធភាពខ្ពស់់ ដើម្បីចូលរួមពង្រឹងសន្តិសុខជាតិ និងការអភិវឌ្ឍប្រទេសជាតិប្រកបដោយចីរភាព។ ៤. សម្តេចបានដឹកនាំការកែសម្រួល និងពង្រឹងរចនាសម្ព័ន្ធ ដើម្បីចូលរួមរក្សាសន្តិសុខ សណ្តាប់ធ្នាប់សារធារណៈ ចូលរួមរក្សាការពារសិទ្ធិ និងផលប្រយោជន៍ប្រជាពលរដ្ឋ ដែលចូលរួមលើកកម្ពស់ការផ្ដល់សេវាសាធារណៈ សេវាសង្គម និងចូលរួមលើកកម្ពស់ប្រសិទ្ធភាពការងារតាមវិស័យនានា។ ៥. សម្តេចបានដឹកនាំសម្របសម្រួល ជំរុញ និងកែទម្រង់រដ្ឋបាលថ្នាក់ក្រោមជាតិ ពីប្រព័ន្ធគ្រប់គ្រងតាមបែបមជ្ឈការ មកជាប្រព័ន្ធគ្រប់គ្រងរដ្ឋបាលតាមបែបប្រជាធិបតេយ្យវិសហមជ្ឈការ ធ្វើឱ្យរដ្ឋបាលថ្នាក់ក្រោមជាតិទទួលបានមុខងារ និងធនធានកាន់តែច្រើនឡើងជារៀងរាល់ឆ្នាំ ដើម្បីពង្រឹងភាពជាម្ចាស់នៅរដ្ឋបាលថ្នាក់ក្រោមជាតិ ក្នុងការចូលរួមលើកកម្ពស់ការអភិវឌ្ឍសាធារណៈ និងការអភិវឌ្ឍមូលដ្ឋាន សំដៅឆ្លើយតបសេចក្តីត្រូវការតាមមូលដ្ឋាន ដែលជាការពង្រឹងលើកកម្ពស់គុណភាពជីវិតរបស់ប្រជាពលរដ្ឋតាមសហគមន៍នានា ទូទាំងប្រទេស។ ៦. សម្តេចបានដឹកនាំរៀបចំច្បាប់ លិខិតបទដ្ឋាន នីតិវិធី សម្រាប់ប្រជាពលរដ្ឋ និងការរៀបចំចុះបញ្ជីគណបក្សនយោបាយ សមាគមន៍ អង្គការក្រៅរដ្ឋាភិបាល ដើម្បីធានា ការពារ និងលើកស្ទួយសិទ្ធិ សេរីភាពរបស់ប្រជាពលរដ្ឋ និងលើកកម្ពស់លទ្ធិប្រជាធិបតេយ្យ សេរីពហុបក្ស និងការពារប្រជាពលរដ្ឋ ស្របតាមរដ្ឋធម្មនុញ្ញ និងច្បាប់ជាធរមាន នៃព្រះរាជាណាចក្រកម្ពុជា។ ៧. ផ្អែកតាមគោនយោបាយរបស់ព្រះរាជាណាចក្រកម្ពុជា សម្តេចបានដឹកនាំក្រសួងមហាផ្ទៃ ដើម្បីលើកកម្ពស់កិច្ចសហប្រតិបត្តិការក្នុងភាពជាដៃគូរជាមួយអង្គការអន្តរជាតិ និងប្រទេសនានាទាំងក្នុងតំបន់ និងសកលលោក ចូលរួមយ៉ាងសកម្ម ក្នុងការប្រយុទ្ធប្រឆាំងអំពើភេរវកម្ម ឧក្រិដ្ឋកម្មឆ្លងដែន អំពើជួញដូរមនុស្ស ការងារសម្អាតប្រាក់ ការចូលរួមប្រយុទ្ធប្រឆាំងការរីកសាយភាយនៃអាវុធមហាប្រល័យ និងការងារជាច្រើនទៀតដែលស្ថិតនៅក្នុងដែនសមត្ថកិច្ចរបស់ក្រសួងមហាផ្ទៃ។ ៨. សម្តេចបានផ្តួចផ្តើមដឹកនាំកសាងអគារថ្មី នៃទីស្តីការក្រសួងមហាផ្ទៃដ៏ធំស្កឹមស្កៃ ដែលកសាងឡើងដោយក្បូរក្បាច់រចនាបែបខ្មែរយ៉ាងល្អ ហើយសម្តេចតែងតែយកចិត្តទុកដាក់ត្រួតពិនិត្យ ដឹកនាំណែនាំដោយផ្ទាល់ សម្រាប់ឱ្យមន្ត្រីបំពេញការងារប្រកបដោយប្រសិទ្ធភាព។ ឯកឧត្តម រដ្ឋលេខាធិការប្រចាំការ បានបន្ថែមថា ក្រៅពីសមិទ្ធផលខាងលើ ក៏មានសមិទ្ធិផលជាច្រើនទៀតដែលក្រសួងមហាផ្ទៃសម្រេចបាន ក្រោមការដឹកនាំ ប្រឹងប្រែង ពុះពាររបស់សម្តេចក្រឡាហោមផងដែរ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T07:14:14.491Z", "category": "ព័ត៌មានថ្មីៗ", "views": 598, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ព្រះមហាក្សត្រចេញព្រះរាជក្រឹត្យ តែងតាំងសម្តេចមហាពញ្ញាចក្រី ហេង សំរិន មានឋានៈស្មើនាយករដ្ឋមន្រ្តី	https://business-cambodia.com/articles/samdech-heng-somrin-new-position-	ព្រះករុណា ព្រះបាទសម្តេច ព្រះបរមនាថ នរោត្តម សីហមុនី ព្រះមហាក្សត្រ នៃព្រះរាជាណាចក្រកម្ពុជា ទ្រង់បានចេញព្រះរាជក្រឹត្យត្រាស់បង្គាប់តែងតាំង សម្ដេចអគ្គមហាពញ្ញាចក្រី ហេង សំរិន  ជាប្រធានាកិត្តិយសក្រុមឧត្តមប្រឹក្សាផ្ទាល់ព្រះមហាក្សត្រ ឋានៈស្មើនាយករដ្ឋមន្ដ្រី។ ក្នុងព្រះរាជក្រឹត្យ ចុះនៅថ្ងៃទី២២ ខែសីហា ឆ្នាំ២០២៣នេះ បានបញ្ជាក់យ៉ាងដូច្នេះថា៖ «ត្រាស់បង្គាប់ សម្តេចអគ្គមហាពញាចក្រី ហេង សំរិន ជាប្រធានកិត្តិយសក្រុមឧត្តមប្រឹក្សាផ្ទាល់ព្រះមហាក្សត នៃព្រះរាជាណាចក្រកម្ពុជា មានឋានៈស្មើ នាយករដ្ឋមន្ដ្រី»។ ក្នុងព្រះរាជក្រឹត្យបានទ្រង់យល់ សម្តេចអគ្គមហាពញាចក្រី ហេង សំរិន ជាអគ្គមគ្គទេសក៍ដ៏ល្អប្រសើរ ជាទីគោរព ស្រឡាញ់ដ៏ខ្ពង់ខ្ពស់របស់ប្រជារាស្ត្រ បានដឹកនាំប្រជាជាតិកម្ពុជា តាមរដ្ឋធម្មនុញ្ញនៃព្រះរាជាណាចក្រកម្ពុជាឆ្នាំ១៩៩៣ បានកសាងប្រព័ន្ធច្បាប់ សម្រាប់ប្រើប្រាស់ជាឧត្តមប្រយោជន៍ដល់សង្គមជាតិ ទទួលបាននូវសន្តិភាពជាតិ ស្ថិរភាពជាតិ ឯកភាពជាតិ ការអភិវឌ្ឍជាតិ លើគ្រប់វិស័យ ការពារ លទ្ធិប្រជាធិបតេយ្យ និងមានកិច្ចសហប្រតិបត្តិការអន្តរជាតិល្អ ព្រមទាំងរក្សាបាននូវឯករាជ្យជាតិ និងបូរណភាពទឹកដី ព្រមទាំងបានចូលរួមដឹកនាំកសាង និងគោរពព្រះពុទ្ធសាសនា ព្រមទាំង សាសនាផ្សេងៗទៀត ឱ្យមានការរីកចម្រើន នៅទូទាំងព្រះរាជាណាចក្រកម្ពុជា ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T06:41:16.083Z", "category": "ព័ត៌មានថ្មីៗ", "views": 260, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ព្រះមហាក្សត្រ ចេញព្រះរាជក្រឹត្យតែងតាំងសម្ដេចតេជោ ហ៊ុន សែន មុខតំណែងថ្មី មានឋានៈស្មើ នាយករដ្ឋមន្ដ្រី	https://business-cambodia.com/articles/samdach-hun-sen-new-position	ព្រះករុណា ព្រះបាទសម្តេច ព្រះបរមនាថ នរោត្តម សីហមុនី ព្រះមហាក្សត្រ នៃព្រះរាជាណាចក្រកម្ពុជា ទ្រង់បានចេញព្រះរាជក្រឹត្យត្រាស់បង្គាប់តែងតាំង សម្ដេចតេជោ ហ៊ុន សែន ជាប្រធានក្រុមឧត្តមប្រឹក្សាផ្ទាល់ព្រះមហាក្សត្រ ឋានៈស្មើ នាយករដ្ឋមន្ដ្រី។ ក្នុងព្រះរាជក្រឹត្យ ចុះនាថ្ងៃទី២២ ខែសីហា ឆ្នាំ២០២៣នេះ បានបញ្ជាក់យ៉ាងដូច្នេះថា៖ «ត្រាស់បង្គាប់ សម្តេចអគ្គមហាសេនាបតីតេជោ ហ៊ុន សែន ជាប្រធានកិត្តិយសក្រុមឧត្តមប្រឹក្សាផ្ទាល់ព្រះមហាក្សត នៃព្រះរាជាណាចក្រកម្ពុជា មានឋានៈស្មើ នាយករដ្ឋមន្ដ្រី»៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T06:14:21.123Z", "category": "ភាពជាអ្នកដឹកនាំ", "views": 139, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "tiny", "noisy" ] }
មុនដាក់.ពាក្យត្រូវមើល! នេះជាឈ្មោះក្រុមហ៊ុនស្របច្បាប់ទាំង ២២ ដែលមានសិទ្ធិរើសបុគ្គលិកទៅធ្វើការនៅសឹង្ហបុរី	https://business-cambodia.com/articles/legal-company	ដើម្បីជាការប្រុងប្រយ័ត្នសម្រាប់បងប្អូនដែលចង់ធ្វើការដាក់ពាក្យបណ្តុះបណ្តាលជំនាញសម្រាប់ទៅបម្រើការងារនៅប្រទេសសឹង្ហបុរី នៅមុននេះបន្តិចក្រសួងការងារនិងបណ្តុះបណ្តាលវិជ្ជាជីវៈ បានធ្វើការបង្ហាញនូវក្រុមហ៊ុនចំនួន ២២ ក្រុមហ៊ុន ដែលមានសិទ្ធិអនុញ្ញាតឱ្យធ្វើការជ្រើសរើសបណ្តុះបណ្តាល បញ្ជូន និងគ្រប់គ្រងពលករខ្មែរទៅធ្វើការនៅប្រទេសសឹង្ហបុរី ដែលរួមមាន ៖   ក្រុមហ៊ុន ហ្វីលីម៉រ ខេមបូឌា ក្រុមហ៊ុម យូមេនរីសសស៍ឌីវេឡុបមេន ក្រុមហ៊ុន ថប មេនផោវ័រ ក្រុមហ៊ុន អ៊ឹង រិទ្ធីគ្រុប ក្រុមហ៊ុន ១៦៨ មេនផោវើរ សឹបផ្លាយ ខូអិលធីឌី ក្រុមហ៊ុន អេភី ធីអេសអ៊ី & ស៊ី(ខេមបូឌា) រីសសស៍ ក្រុមហ៊ុន ម៉ាស្ទ័រខេមយូមេនរីសសស៍ ក្រុមហ៊ុន យូនីខន មេនផៅវ័រខូអិលធីឌី ក្រុមហ៊ុន អេសខេអិមអិម អ៊ីនវេសមេនគ្រុប ក្រុមហ៊ុន អាយ អេសខមភេនី ក្រុមហ៊ុន អាន់នីរីតាបេសមេនផៅវ័រ ក្រុមហ៊ុន កីកី (ខេមបូឌា) យូមេនរីសសស៍ ខូធិលធីឌី ក្រុមហ៊ុន វីន វីន មេនផៅវ័រ សឺវីស ក្រុមហ៊ុន អេលីត មេនផៅវ័រអេជេនស៊ី ក្រុមហ៊ុន សុខលាភមេត្រី ក្រុមហ៊ុន មាស សុវណ្ណមាល្លិកេ មេនផៅវ័រ ឯ.ក ក្រុមហ៊ុន ហ្គ្រេនអ៊ីហ្គល (ខេមបូឌា) លេប័រ ឯ.ក ក្រុមហ៊ុន 4 ថាយហ្គើរ លេបប័រ សឹបផ្លាយ ឯ.ក ក្រុមហ៊ុន រីណិត (ខេមបូឌា) អេចអ ឯ.ក ក្រុមហ៊ុន ហ្គូដយ៉បមេនផៅវ័រអ៊ិនធើណេសិនណល ឯ.ក ក្រុមហ៊ុន ញូហូបអ៊ីនធើណេសិនណលយូមេនរីសសស៍ ក្រុមហ៊ុន សម្បសាទ ឯ.ក    គូសបញ្ជាក់ផងដែរថា រាល់ទីភ្នាក់ងារជ្រើសរើសឯកជនទាំងឡាយណាដែលពុំមានឈ្មោះក្នុងបញ្ជីខាងលើនេះ គឺចាត់ទុកថាជាទីភ្នាក់ងារជ្រើសរើសឯកជនខុសច្បាប់។ដូច្នេះសូមបងប្អូនប្រជាពលរដ្ឋត្រូវធ្វើការប្រុងប្រយ័ត្ន ក្នុងករណីចង់ធ្វើការសាកសួរពីឈ្មោះក្រុមហ៊ុនបន្ថែម បងប្អូនអាចធ្វើការទំនាក់ទំនងទៅកាន់លេខ ០៨៩ ៩៥៧ ៧៨៩ ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T05:13:54.574Z", "category": "ព័ត៌មានថ្មីៗ", "views": 160, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ត្រូវដឹង! ក្រសួងធំៗទាំង៩នេះ នៅរក្សារដ្ឋមន្ត្រីចាស់ដដែល ខណៈក្រសួងទាំង២១ ទៀតបានប្តូររដ្ឋមន្ត្រីថ្មីហើយ	https://business-cambodia.com/articles/new-ministers-in-30-ministries	រាជរដ្ឋាភិបាលថ្មី នីតិកាលទី៧ នៃរដ្ឋសភាកម្ពុជា បានធ្វើការផ្លាស់ប្តូរតួនាទីរដ្ឋមន្ត្រីមួយចំនួន ក្នុងក្រសួង-ស្ថាប័នរដ្ឋ។ ដោយក្នុងនោះ ក្រសួងធំៗទាំង៩ នៅរក្សារដ្ឋមន្ត្រីចាស់ដដែល ខណៈក្រសួងទាំង២១ ផ្សេងទៀតបានប្តូររដ្ឋមន្ត្រីថ្មីហើយ។ នេះបើយោងតាមឯកសារមន្ត្រីសាធារណៈ ចេញផ្សាយនាព្រឹកថ្ងៃទី២២ ខែសីហា ឆ្នាំ២០២៣។ ខាងក្រោមនេះ គឺជាសមាសភាពរដ្ឋមន្ត្រី ក្នុងរាជរដ្ឋាភិបាលថ្មី នីតិកាលទី៧ នៃរដ្ឋសភា៖ ក្រសួង រដ្ឋមន្ត្រីចាស់ដដែល ១/. ឯកឧត្តមអគ្គបណ្ឌិតសភាចារ្យ អូន ព័ន្ធមុនីរដ្ឋ រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ ២/. ឯកឧត្តម ឌិត ទីណា រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ ៣/. ឯកឧត្តមបណ្ឌិតសភាចារ្យ ហង់ ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា ៤/. ឯកឧត្តម កើត រិទ្ធ រដ្ឋមន្ត្រីក្រសួងយុត្តិធម៌ ៥/. ឯកឧត្តម ជា វ៉ាន់ដេត រដ្ឋមន្ត្រីក្រសួងប្រៃសណីយ៍ និងទូរគមនាគមន៍ ៦/. លោកជំទាវបណ្ឌិតសភាចារ្យ ភឿង សកុណា រដ្ឋមន្ត្រីក្រសួងវប្បធម៌ និងវិចិត្រសិល្បៈ ៧/. លោកជំទាវកិត្តិបណ្ឌិត អ៊ឹង កន្ថាផាវី រដ្ឋមន្ត្រីក្រសួងកិច្ចការនារី ៨/. ឯកឧត្តម ម៉ៅ ហាវណ្ណាល់ រដ្ឋមន្ត្រីទទួលបន្ទុករដ្ឋលេខាធិការដ្ឋានអាកាសចរស៊ីវិល ៩/. ឯកឧត្តម ឡាំ ជា រដ្ឋមន្ត្រីទទួលបន្ទុករដ្ឋលេខាធិការដ្ឋានកិច្ចការព្រំដែន។ ក្រសួង ប្តូររដ្ឋមន្ត្រីថ្មី ១/. ឯកឧត្តម វង្សី វិស្សុត រដ្ឋមន្ត្រីទទួលបន្ទុកទីស្តីការគណៈរដ្ឋមន្ត្រី (ជំនួស ឯកឧត្តមកិត្តិនីតិកោសលបណ្ឌិត ប៊ិន ឈិន) ២/. ឯកឧត្តម ស សុខា រដ្ឋមន្ត្រីក្រសួងមហាផ្ទៃ (ជំនួស សម្តេចក្រឡាហោម ស ខេង) ៣/. ឯកឧត្តម ទៀ សីហា រដ្ឋមន្ត្រីក្រសួងការងារជាតិ (ជំនួស សម្តេចពិជ័យសេនា ទៀ បាញ់) ៤/. ឯកឧត្តម សុខ ចិន្តាសោភា រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ (ជំនួស ឯកឧត្តម ប្រាក់ សុខុន) ៥/. ឯកឧត្តម ឆាយ ឬទ្ធិសែន រដ្ឋមន្ត្រីក្រសួងអភិវឌ្ឍន៍ជនបទ (ជំនួស ឯកឧត្តម អ៊ុក រ៉ាប៊ុន) ៦/. លោកជំទាវ ចម និម្មល រដ្ឋមន្ត្រីក្រសួងពាណិជ្ជកម្ម (ជំនួស ឯកឧត្តម ប៉ាន សូរស័ក្តិ) ៧/. ឯកឧត្តម ហែម វណ្ណឌី រដ្ឋមន្ត្រីក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ (ជំនួស ឯកឧត្តមកិត្តិសេដ្ឋាបណ្ឌិត ចម ប្រសិទ្ធ) ៨/. ឯកឧត្តម កែវ រតនៈ រដ្ឋមន្ត្រីក្រសួងរ៉ែ និងថាមពល (ជំនួស ឯកឧត្តម ស៊ុយ សែម) ៩/. ឯកឧត្តម ប៊ិន ត្រឈៃ រដ្ឋមន្ត្រីក្រសួងផែនការ (ជំនួស ឯកឧត្តម ឆាយ ថន) ១០/. ឯកឧត្តម ជា សុមេធី រដ្ឋមន្ត្រីក្រសួងសង្គមកិច្ច អតីតយុទ្ធជន និងយុវនីតិសម្បទា (ជំនួស ឯកឧត្តម វង សូត) ១១/. ឯកឧត្តម សាយ សំអាល់ រដ្ឋមន្ត្រីក្រសួងរៀបចំដែនដី នគរូបនីយកម្ម និងសំណង់ (ជំនួស ឯកឧត្តម ជា សុផារ៉ា) ១២/. ឯកឧត្តម អ៊ាង សុផល្លែត រដ្ឋមន្ត្រីក្រសួងបរិស្ថាន (ជំនួស ឯកឧត្តម សាយ សំអាល់) ១៣/. ឯកត្តម ថោ ជេដ្ឋា រដ្ឋមន្ត្រីក្រសួងធនធានទឹក និងឧតុនិយម (ជំនួស ឯកឧត្តម លឹម គានហោ) ១៤/. ឯកឧត្តម នេត្រ ភក្ត្រា រដ្ឋមន្ត្រីក្រសួងព៌ត័មាន (ជំនួស ឯកឧត្តម ខៀវ កាញារឹទ្ធ) ១៥/. ឯកឧត្តម ហួត ហាក់ រដ្ឋមន្ត្រីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច (ជំនួសសម្តេចកិត្តិសង្គហបណ្ឌិត ម៉ែន សំអន) ១៦/. ឯកឧត្តម ឈាន រ៉ា រដ្ឋមន្ត្រីក្រសួងសុខាភិបាល (ជំនួស ឯកឧត្តម ម៉ម ប៊ុនហេង) ១៧/. ឯកឧត្តម ប៉េង ពោធិ៍នា រដ្ឋមន្ត្រីក្រសួងសាធារណការ និងដឹកជញ្ជូន (ជំនួសឯកឧត្តម ស៊ុន ចាន់ថុល) ១៨/. ឯកឧត្តម សុខ សូកេន រដ្ឋមន្ត្រីក្រសួងទេសចរណ៍ (ជំនួស ឯកឧត្តម ថោង ខុន) ១៩/. ឯកឧត្តម ចាយ បូរិន រដ្ឋមន្ត្រីក្រសួងធម្មការ និងសាសនា (ជំនួស ឯកឧត្តម ហឹម ឆែម) ២០/. ឯកឧត្តម ហេង សួរ រដ្ឋមន្ត្រីក្រសួងការងារ និងបណ្តុះបណ្តាលវិជ្ជាជីវៈ (ជំនួស ឯកឧត្តម អ៊ិត សំហេង) ២១/. ឯកឧត្តម ហ៊ុន ម៉ានី រដ្ឋមន្ត្រីក្រសួងមុខងារសាធារណៈ (ជំនួសឯកឧត្តម ព្រំ សុខា)៕ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T05:13:12.673Z", "category": "ភាពជាអ្នកដឹកនាំ", "views": 147, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ទើបតែវិនិយោគដំបូង តើគួរធ្វើបែបណាមិនទើបមិនជួបហានិភ័យ ខណៈអ្នកជំនាញពន្យល់តិចនិចខ្លះដើម្បីចៀសហានិភ័យ	https://business-cambodia.com/articles/real-estate-tip-for-invest	ការវិនិយោគអចលនទ្រព្យបានក្លាយជាមុខរបរមួយដ៏ពេញនិយមនៅក្នុងប្រទេសកម្ពុជា ដែលមិនគួរមើលរំលង។ មានមនុស្សមួយចំនួនទទួលបានជោគជ័យនិងមានទ្រព្យសម្បត្តិច្រើននៅក្នុងវិស័យអចលនទ្រព្យ  ហើយអ្នកខ្លះទៀតក៏ ខាតបង់ ឬឈានដល់ការជាប់បំណុល ក៏មាន ព្រោះតែជួបបញ្ហានៅក្នុងវិស័យនេះ។ អ៊ីចឹងសម្រាប់អ្នកចង់ចាប់ផ្ដើមវិនិយោគក្នុងវិស័យអចលនទ្រព្យ ថាតើអ្នកគួរតែវិនិយោគបែបណាទើបមិនមានហានិភ័យ? ថ្លែងនៅក្នុងកម្មវិធីកម្មវិធីអចលនវត្ថុ THE SERIES ៖ លើប្រធានបទ តើគួទិញលក់អចលវត្ថុនៅពេលណា? របស់CVEA ក្នុងនោះដែរលោក សន សៀប ប្រធានសមាគមអ្នកវាយតម្លៃ និងភ្នាក់ងារអចលនវត្ថុកម្ពុជា បានលើកឡើងថា ដើម្បីវិនិយោគចៀសវាងហានិភ័យ ពិសេសអ្នកទើបវិនិយោគគួរមើលចំណុចនេះ៖ ១.ដើរមើល   ត្រង់ចំណុចនេះលោកបានពន្យល់ថា ចង់វិនិយោគគួរតែដើរមើលសិន លោកអ្នកគួរចំណាយពេលវេលាហោចណាស់ មួយអាទិត្យម្ដង ដើម្បីដើរមើល តំបន់អភិវឌ្ឍ ឬក៏គម្រោងនានា។ ក្នុងការដើរមើលនោះទៀតសោត លោកអ្នកគួរយកព័ត៌មាន ឲ្យបានច្រើន ហើយទៅកន្លែងដដែលខ្លះទៅកន្លែងថ្មីខ្លះ។ ដើរមើលរហូតដល់លោកអ្នកមានអារម្មណ៍ថា គម្រោងដែលលោកអ្នកចង់វិនិយោគគឺពិជាចំណេញមែន។     ២. យកព័ត៌មាន   មិនមែនគ្រាន់ដើរតែមួយមុខនោះទេ អ្វីដែលលោកអ្នកត្រូវយកមកវិញនោះគឺព័ត៌មាន រួមមាន៖ តម្លៃ បន្ទាប់មកគឺព័ត៌មានដែលទាក់ទងនិងបរិវេន នៅក្នុងតំបន់នោះ ថាតើអនាគតទៅ យ៉ាងណាដែរ? ព័ត៌មានផ្សេងទៀតគឺទាក់ទងទៅនឹងច្បាប់ទម្លាប់ ថាតើតំបន់នៅជាប់បំរាមដែរឬទេ ឧទាហរណ៍ ដីតំបន់នោះអាចធ្វើអ្វី បានខ្លះដែលសំដៅ ទៅលើការសាងសង់បែបណា ? មួយទៀគឺ និន្នាការទីផ្សារ លោកអ្នកត្រូវដឹងថាតើដីតំបន់នោះពីមុន តម្លៃ ប៉ុន្មាន ហើយបច្ចុប្បន្នតម្លៃប៉ុន្មាន? យ៉ាងណាមិនប្រសិនបើលោកអ្នកមិនមានពេលគ្រប់គ្រាន់ក្នុងការដើរមើល តំបន់ដែលលោកអ្នកចង់វិនិយោគឬក៏មិនសូវទទួលបានព័ត៌មានគ្រប់គ្រានទាក់ទងនិងតំបន់នោះទេលោកអ្នកអាច ពឹងភ្នាក់ងារអចលនញទ្រព្យឲ្យធ្វើកិច្ចការទាំងអស់នោះបាន៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T04:54:16.226Z", "category": "អចលនទ្រព្យ", "views": 200, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ក្រុមហ៊ុន SS CAMBODIA សហការជាមួយក្រុមហ៊ុន Dahua Technology ដើម្បីបញ្ចេញផលិតផលថ្មីដល់តំណាងចែ.កចាយ	https://business-cambodia.com/articles/ss-cambodia	កាលពីថ្ងៃទី១៨ ខែសីហា ឆ្នាំ២០២៣ កន្លងទៅនេះ ក្រុមហ៊ុន SS Cambodia បានសហការគ្នាជាមួយក្រុមហ៊ុន Dahua Technology ដើម្បីរៀបចំកម្មវិធីធំ១ ដល់តំណាងចែកចាយនៅក្នុងប្រទេសកម្ពុជា ដោយកម្មវិធីនេះដែរ គឺបានប្រព្រឹត្តិនៅណាហ្គាវើលដ៍សួនសម្តេចតេជាហ៊ុន សែន ។ ចំពោះកម្មវិធីនេះ រៀបចំឡើងក្នុងគោលបំណងដើម្បីបង្ហាញ Monitorសម្រាប់ធ្វើការនិង Camera Security  ហើយក៏មានផលិតផលថ្មីៗរបស់ក្រុមហ៊ុន Dahua ដែល ទើបតែនាំចូលទៅដល់តំណាងចែកចាយ ហើយក្រុមហ៊ុនក៏ចង់បង្ហាញការអគុណទៅដល់តំណាងតាមបណ្តាលហាងទាំងអស់ និងអតិថិជនជាទីគោរព ដែលតែងតែគាំទ្រផលិតផល Dahua និងតែងតែមានភាពជឿជាក់ទុកចិត្ត មកលើក្រុមហ៊ុនSS CAMBODIA កន្លងមក។ ជាមួយគ្នានោះដែរ អ្នកតំណាងឱ្យក្រុមហ៊ុន SS Cambodia ក៏បានបង្ហាញចំណាប់អារម្មណ៍ថា “ក្រុមហ៊ុននឹងព្យាយាមបំពេញនៅរាល់ចំណុចខ្វះខាតផ្សេងៗ ដើម្បីបម្រើទៅដល់ដៃគូអាជីវកម្ម និង អតិថិជនទាំងអស់មិនអោយមានការខកចិត្តឡើយ ហើយក្រុមហ៊ុននឹងព្យាយាមនាំនៅផលិតផលថ្មីៗប្រភេទកាមេរ៉ាដាក់តាមផ្ទះ នឹងឧបករណ៍ដែលមានគុណភាពល្អជាច្រើនទៀតផងដែរ”។ មិនតែប៉ុណ្ណោះនៅក្នុងកម្មវិធីនេះផងដែរ ក្រៅពីបង្ហាញផលិតផលថ្មី Monitor ROADSHOWS 2023 ក្រុមហ៊ុន SS Cambodia ក៏មានកម្មវិធីឆ្លើយសំណួរដើម្បីបានរង្វាន់ជាមួយតំណាងចែកចាយយ៉ាងអធិកអធមដោយមានការអញ្ចើញចូលរួមពីម្ចាស់អាជីវកម្មរាប់រយនាក់ ដោយកម្មវិធីនេះប្រកបដោយភាពសប្បាយរីករាយខ្លាំងមែនទែន។ សូមបញ្ជាក់ថា សម្រាប់បងប្អូនដែលចង់យកផលិតផល Dahua ទៅចែកចាយបន្តអាចធ្វើការទំនាក់ទំនងទៅកាន់ក្រុមហ៊ុន SS Cambodia ដែលជាអ្នកចាយចែក Brand Dahua ធំជាងក្នុងប្រទេសកម្ពុជា។ រាល់ផលិតផលរបស់ក្រុមហ៊ុន DAHUA គឺមានការធានាជូនយ៉ាងត្រឹមត្រូវ ហើយក៍មានទីស្នាក់ការនៅក្នុងប្រទេសកម្ពុជាយើងផងផ្ទាល់ផងដែរ។ ព័ត៌មានលំអិតអាចធ្វើការទំនាក់ទំនងទៅកាន់លេខទូរស័ព្ទ 012 221 556/ 069 221 556 ឬហ្វេសប៊ុកផេក SS CAMBODIA ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T04:35:43.237Z", "category": "PR", "views": 211, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ឡាវដំឡើងប្រាក់ឈ្នួលប្រចាំខែ២៥% ខណៈប្រជាជនពិបាករស់នៅព្រោះទំនិញឡើងថ្លៃលុយចុះថោកខ្លាំង	https://business-cambodia.com/articles/laos-government-to-raise-monthly-wages	រដ្ឋាភិបាលប្រទេសឡាវបានសម្រេចអនុម័តដំឡើងប្រាក់ឈ្នួលប្រចាំខែអប្បរមាប្រមាណ២៥%ដល់បុគ្គលិកក្រុមហ៊ុនឯកជនដើម្បីទប់ទល់នឹងការកើនឡើងនៃការចំណាយក្នុងការរស់នៅខណៈប្រជាជនឡាវពិបាកក្នុងការរស់នៅព្រោះទំនិញឡើងថ្លៃខ្លាំងហើយលុយគីបរបស់ឡាវកាន់តែធ្លាក់ថ្លៃ។ យោងតាមការចុះផ្សាយរបស់សារព័ត៌មានXinhua របស់ចិនបានឲ្យដឹងថារដ្ឋាភិបាលឡាវបានដំឡើងប្រាក់ឈ្នួលប្រចាំខែដល់បុគ្គលិកឯកជនពី១៣០០០០០គីប( ៦៦ដុល្លារ) ទៅ១៦០០០០០គីប(៨២ដុល្លារ) ដើម្បីទប់ទល់ជាមួយនឹងការកើនឡើងនៃការចំណាយក្នុងការស់នៅខណៈអតិផរណានៅក្នុងប្រទេសឡាវនៅតែខ្ពស់ក្នុងអត្រា២៨%។  ការសម្រេចដំឡើងប្រាក់ឈ្នួលប្រចាំខែដល់បុគ្គលិកនេះធ្វើឡើងបន្ទាប់ពីរដ្ឋសភារបស់ប្រទេសឡាវបានប្រជុំពិភាក្សាពីការអនុម័តប្រាក់ឈ្នួលអប្បរិមាកាលពីខែមិថុនាឆ្នាំ២០២៣នេះកន្លងទៅហើយការដំឡើងប្រាក់ឈ្នួលនេះនឹងចាប់ផ្ដើមអនុវត្តន៍ចាប់ពីថ្ងៃទី១ខែតុលាឆ្នាំ២០២៣នេះ។ ឡាវគឺជាប្រទេសមួយនៅតំបន់អាស៊ានដែលរងគ្រោះខ្លាំងចាប់តាំងពីវិបត្តិសង្រ្គាមរវាងរុស្ស៊ីនិងអ៊ុយក្រែនដែលធ្វើឲ្យអតិផរណាប្រទេសនេះហក់ខ្ពស់បំផុតរហូតដល់៤០%នៅអំឡុងខែកុម្ភៈឆ្នាំ២០២៣នេះដែលធ្វើឲ្យលុយគីបដែលជារូបិយប័ណ្ណជាតិរបស់ឡាវបានធ្លាក់ថ្លៃយ៉ាងគំហុក។  ដោយសារតែបញ្ហាអតិផរណាឡើងខ្ពស់ហើយប្រាក់គីបធ្លាក់ថ្លៃយ៉ាងគំហុកធ្វើឲ្យប្រជាជនឡាវពិបាកក្នុងការរស់នៅតែព្រោះតែចំណាយមិនគ្រប់គ្រាន់ក្នុងការរស់នៅ។ ដូច្នេះហើយប្រជាជនឡាវមួយចំនួនបានសម្រេចចិត្តចាកចេញពីប្រទេសកំណើតដើម្បីទៅស្វែងរកការងារធ្វើនៅប្រទេសក្បែរខាងដែលធ្វើឲ្យកម្លាំងពលកម្មនៅប្រទេសនេះកាន់តែតិចទៅ។ ជាក់ស្ដែងនាពេលកន្លងមកប្រជាជនឡាវប្រមាណជាង៣១,៣៩៤នាក់បានចាកចេញពីប្រទេសដើម្បីទៅធ្វើការនៅបរទេសដោយក្នុងនោះមាន៣០,២០០នាក់បានចាកចេញដើម្បីទៅធ្វើការនៅប្រទេសថៃដែលជាប្រទេសសេដ្ឋកិច្ចធំទី២នៅតំបន់អានស៊ាន។  គួរបញ្ជាក់ផងដែរថា ប្រជាជនឡាវជាច្រើនកំពុងមានបញ្ហាហិរញ្ញវត្ថុ រស់នៅក្នុងវិបត្តិបំណុល រហូតដល់អ្នកខ្លះត្រូវកាត់ការចំណាយគ្រប់សព្វ សូម្បីតែលើម្ហូបអាហារប្រចាំថ្ងៃ ពេលខ្លះឈឺលែងហ៊ានទៅព្យាបាលនៅមន្ទីរពេទ្យ ព្រោះតែលុយដែលរកបានមកមិនអាចផ្គត់ផ្គង់តម្រូវការរបស់ខ្លួននិងគ្រួសារឱ្យបានគ្រប់គ្រាន់ឡើយ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T04:23:59.327Z", "category": "ហិរញ្ញវត្ថុ", "views": 156, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ល្អណាស់! មន្ត្រីអភិវឌ្ឍន៍មកពីថៃ ជ្រើសយកខេត្តព្រះសីហនុដើម្បីសិក្សាឱកាសវិនិយោគ នឹងគ្រោងធ្វើ រឿង២នេះ	https://business-cambodia.com/articles/development-officials-from-thailand	កាលពីថ្មីៗកន្លងទៅនេះ លោក ឡុង ឌីម៉ង់ អភិបាលរងខេត្តព្រះសីហនុ បានទទួលជំនួបសម្តែងការគួរសមជាមួយគណៈប្រតិភូថៃដែលដឹកនាំដោយលោក Voratat Tantimongkolsuk អគ្គនាយកក្រុមប្រឹក្សាពាណិជ្ជកម្មថៃ ដើម្បីស្វែងយល់អំពីឱកាសវិនិយោគក្នុងខេត្តព្រះសីហនុនឹងមានគោលបំណងក្នុងការរៀបចំព្រឹត្តិការណ៍អន្តរជាតិមួយចំនួនដូចជា ពិពរណ៍ពាណិជ្ជកម្មកម្ពុជា-ថៃ និងការរត់ម៉ារ៉ាតុងនៅខេត្តព្រះសីហនុជាដើមផងដែរ។ លោក ឡុង ឌីម៉ង់ អភិបាលរងខេត្តព្រះសីហនុ បានមានប្រសាសន៍ថា ការជ្រើសរើសខេត្តព្រះសីហនុ ជាគោលដៅនៃការវិនិយោគពិតជាត្រឹមត្រូវ និងសមស្រប ដោយខេត្តព្រះសីហនុជាខេត្តជាប់មាត់សមុទ្រ មានឆ្នេរសមុទ្រ មានកោះដ៏ស្រស់ស្អាត មានធនធានធម្មជាតិក្រោមសមុទ្រ មានហេដ្ឋារចនាសម្ព័ន្ធសម្បូរបែបរាប់ទាំងកំពង់ផែទឹកជ្រៅ អាកាសយានដ្ឋានអន្តរជាតិ ផ្លូវដែក ផ្លូវល្បឿនលឿន តភ្ជាប់ទៅកាន់រាជធានីភ្នំពេញ ដែលបាននឹងកំពុងនាំភ្ញៀវមកកាន់ខេត្តព្រះសីហនុកាន់តែច្រើន ជាមួយគ្នានឹងការជួយលើកកម្ពស់សេដ្ឋកិច្ចខេត្ត។ លោកបានបន្ថែមទៀតថា ក្នុងរយៈពេល៣ខែចុងក្រោយនេះ យើងសង្កេតឃើញថាមានការកើនឡើងនូវតម្រូវការ បន្ទប់ស្នាក់នៅយ៉ាងខ្លាំង ពោលគឺសណ្ឋាគារប្រណីតមួយចំនួនមានភ្ញៀវកក់ពេញ ជាពិសេសនាថ្ងៃចុងសប្តាហ៍ ដែលនេះជានិន្នាការងើបឡើងវិញនៃលំហូរទេសចរណ៍ជាតិ និងអន្តរជាតិ។ ជាចុងក្រោយ លោក Audstti Sroithong នាយកផ្នែកអភិវឌ្ឍន៍សហគ្រាសថៃ ក៏បានថ្លែងអំណរគុណលោកអភិបាលរងខេត្ត មន្ត្រីខេត្ត និងសភាពាណិជ្ជកម្មខេត្តព្រះសីហនុ ដែលបានទទួលស្វាគមន៍យ៉ាងកក់ក្តៅ។ ខេត្តព្រះសីហនុមានការអភិវឌ្ឍរីកចម្រើន មានរបៀបរៀបរយគួរឱ្យកោតសរសើរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T04:19:35.417Z", "category": "ចាប់ផ្តើមអាជីវកម្ម", "views": 175, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
យីហោលំដាប់ពិភពលោក H&M បញ្ឈប់ការបញ្ជាទិញសម្លៀកបំពាក់ពីមីយ៉ាន់ម៉ាហើយ ដោយសារបញ្ហា១	https://business-cambodia.com/articles/h-and-m-probes-alleged-myanmar-factory	ក្រុមហ៊ុនលក់សម្លៀកបំពាក់ធំលំដាប់ទីពីរនៅលើពិភពលោក H&M បានប្រកាសបញ្ឈប់ការបញ្ជាទិញសម្លៀកបំពាក់ពីរោងចក្រនៅប្រទេសមីយ៉ាន់ម៉ា ក្រោយមានករណីការរំលោភបំពានការងារកើតមានឡើងជាបន្តបន្ទាប់ឥតឈប់។ នេះបើយោងតាមការចុះផ្សាយរបស់សារព័ត៌មា Reuters ។ តាមប្រភពដដែលខាងលើបានឱ្យដឹងថា ក្រុមហ៊ុនសម្លៀកបំពាក់ H&M សម្រេចចិត្តកាត់ផ្តាច់ទំនាក់ទំនង បញ្ឈប់ការបញ្ជាទិញសម្លៀកបំពាក់របស់ខ្លួនពីប្រទេសមីយ៉ាន់ម៉ានេះដោយសារតែ ទទួលបាននូវការរាយការណ៍ជាបន្តបន្ទាប់ទៅលើការរំលោភបំពានការងារលើបុគ្គលិក ក្នុងនោះរួមមានទាំងការឱ្យបុគ្គលិកធ្វើការលើសម៉ោង ការកាត់បន្ថយប្រាក់ឈ្នួល និងការកិបកេងលុយ និងការបណ្តេញបុគ្គលិកចេញពីការងារដោយគ្មានសណ្តាប់ធ្នាប់ជាដើម។       ចំពោះករណីនេះត្រូវបានគេរាយការណ៍ថាបានកើតឡើងចំនួន ១៥៦ ករណីហើយ គិតចាប់តាំងពីខែ កុម្ភៈឆ្នាំ ២០២២ មកដល់ខែ កុម្ភៈ ឆ្នាំ ២០២៣ នេះ ។ រហូតបង្ករជាផលប៉ះពាល់ធ្វើឱ្យក្រុមហ៊ុនល្បីៗសម្រេចដកខ្លួនពីមីយ៉ាន់ម៉ាបន្តបន្ទាប់ដែលក្នុងនោះរួមមាន ក្រុមហ៊ុន ZARA ក្រុមហ៊ុន Primark ក្រុមហ៊ុន Marks & Spencer និងក្រុមហ៊ុនផ្សេងទៀតបានបញ្ឈប់បញ្ជាទិញពីប្រទេសអាស៊ីអាគ្នេយ៍មួយនេះ។ គួរបញ្ជាក់ផងដែរថា បញ្ហានៃការរំលោភបំពានការងារនេះ ត្រូវបានគេដឹងថា កើតមានបន្ទាប់ពីមានរដ្ឋប្រហារកាលពីខែកុម្ភៈឆ្នាំ ២០២១ មកម្ល៉េះ ហើយមកទល់ពេលនេះករណីនេះក៏នៅតែបន្តមានឥតឈប់ ប៉ុន្តែបញ្ហានេះក៏ត្រូវបាននាយកប្រតិបត្តិនៃសភាពាណិជ្ជកម្មអ៊ឺរ៉ុបក្នុងប្រទេសមីយ៉ាន់ម៉ាបាននឹងកំពុងធ្វើការស៊ើបអង្កេតនិងស្វែងរកដំណោះស្រាយឡើងវិញទៅលើបញ្ហានេះផងដែរ ដើម្បីរក្សាស្ថេរភាពការងារនៅក្នុងប្រទេសនេះ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T03:41:33.051Z", "category": "ចាប់ផ្តើមអាជីវកម្ម", "views": 399, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ធនាគារ អ អេច ប៊ី បានចូលរួមការងារសង្គម ក្នុងការបរិច្ចាគកុំព្យូទ័រ និងថវិការសម្រាប់កម្មវិធីសប្បុរសធម៌ ហៅថា “RHB Touch Hearts”	https://business-cambodia.com/articles/rhb-touch-hearts	ភ្នំពេញ ថ្ងៃទី 19 ខែសីហា ឆ្នាំ 2023 - ធនាគារ អ អេច ប៊ី (ខេមបូឌា) ម.ក  (“ធនាគារ អ អេច ប៊ី”)  មានទស្សនយល់ស្របថាកត្តាបរិស្ថាន សង្គម និងអភិបាលកិច្ច (ESG) ជាផ្នែកដែរមានសារៈសំខាន់ ក្នុងប្រតិបត្តិការអាជីវកម្មរបស់ខ្លួន។ ក្នុងនាមជាស្ថាប័នហិរញ្ញវត្ថុមួយដែលមានទំនួលខុសត្រូវ ធនាគារ អ អេច ប៊ី បានប្តេជ្ញាចិត្តក្នុងការលើកកម្ពស់ការអភិវឌ្ឍប្រកបដោយចីរភាពជូនដល់សហគមន៍។ ធនាគារ អ អេច ប៊ី មានសេចក្តីរំភើបរីករាយក្នុងការប្រារព្ធព្រឹត្តិការណ៍សប្បុរសធម៌ ហៅថា “RHB Touch Hearts”  ដែរបានផ្តល់ជំនួយដល់សាលា Nikmah Al Islamiyah ក្នុងឱកាសនោះក៏មានវត្តមានសិស្សានុសិស្ស និងគ្រូបង្រៀនចូលរួមយ៉ាងច្រើនកុះករ។ សុន្ទរកថាខ្លីមួយរបស់លោក អេឡិច លីម (“Mr. Alex Lim”) នាយកប្រតិបត្តិរង នៃធនាគារ អ អេច ប៊ី បានសង្កត់ធ្ងន់ថាការសិក្សា និងការទទួលបានអំណាចលទ្ធភាពធនធាន និងការគ្រប់គ្រង ជាសារៈសំខាន់នៅចំនុចចាប់ផ្តើមដំបូង។ ក្នុងព្រឹត្តិការណ៍នោះ ធនាគារ អ អេច ប៊ី បានបរិច្ចាគកុំព្យូទ័រចំនួន ២០គ្រឿង ជូនសាលា Nikmah Al Islamiyah ថែមទាំងចែករំលែកនូវចំណេះដឹងផ្នែកហិរញ្ញវត្ថុក្នុងយុគសម័យឌីជីថលផងដែរ។ យើងសង្ឃឹមថា កុំព្យូទ័រដែរយើងបានបរិច្ចាគទាំងនោះ នឹងរួមចំណែកបង្កើននូវចំណេះដឹងផ្នែកហិរញ្ញវត្ថុ និងផ្តល់ភាពស្ទាត់ជំនាញផ្នែកឌីជីថលដល់សិស្សានុសិស្សទាំងអស់។ បន្ថែមពីលើការបរិច្ចាគកុំព្យូទ័រ ធនាគារ អ អេច ប៊ី បានឧបត្ថម្ភជាទឹកប្រាក់សរុបជាង ៣លានរៀលជូនដល់សាលា Nikmah Al Islamiyah ផងដែរ ប្រាក់ឧបត្ថម្ភគឺជាយុទ្ធនាការរៃអង្គាស តាមរយៈការលក់កាហ្វេ និងអាហារថ្ងៃត្រង់របស់បុគ្គលិករបស់ធនាគារទាំងអស់។ ដោយឡែក ធនាគារ អ អេច ប៊ី ក៏មានការដាំដើមឈើក្នុងព្រឹត្តិការណ៍នោះដែរ ដើម្បីបង្ហាញពីការប្តេជ្ញាចិត្តរបស់យើងចំពោះបរិស្ថាន និងជឿជាក់លើការលើកកម្ពស់នៃការស្រឡាញ់បរិស្ថាន និងលើកទឹកចិត្តឱ្យមានការអនុវត្តប្រកបដោយនិរន្តរភាពក្នុងចំណោមនិស្សិត និងបុគ្គលិកនៃសាលា Nikmah Al Islamiyah។ ធនាគារ អ អេច ប៊ី គ្រុប (“អ អេច ប៊ី” ឬ “គ្រុប”) បន្តជំរុញនិរន្តរភាពសង្គម និងបរិស្ថានតាមរយៈព្រឹត្តិការណ៍សប្បុរសធម៌ ហៅថា “RHB Touch Hearts” ដើម្បីចូលរួមអភិវឌ្ឍជូនដល់សហគមន៍ ។ ព្រឹត្តិការណ៍សប្បុរសធម៌នេះ មានគោលបំណងលើកកម្ពស់ការស្ម័គ្រចិត្ត ការបណ្តុះស្មារតីនៃគណនេយ្យភាពសង្គម និងការចូលរួមសហការជាមួយបុគ្គលិក ធនាគារ អ អេច ប៊ី ទៅក្នុងសហគមន៍ និងទូទាំងតំបន់អាស៊ាន ដែលព្រឹត្តិការណ៍សប្បុរសធម៌នេះបានបញ្ចប់ទៅប្រកបដោយភាពជោគជ័យរីករាយបំផុត។	{ "spider_name": "businesscambodia", "scrape_at": "2025-06-14_19:40:19", "date_created": "2023-08-22T03:23:38.081Z", "category": "PR", "views": 151, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
មកស្គាល់បុគ្គលឆ្នើម ៣រូប ជារដ្ឋមន្រ្តីថ្មីវ័យក្មេងជាងគេបំផុត នៅអណត្តិទី៧ នៃរដ្ឋសភាកម្ពុជា	https://business-cambodia.com/articles/3-youngest-new-minister-in-the-7th-mandate-	រដ្ឋសភា បានចេញសេចក្តីប្រកាសមួយ អំពីការសម្រេចសុពលភាពដល់តំណាងរាស្រ្តទាំង១២៥រូប សម្រាប់នីតិកាលទី៧ នៃរដ្ឋសភា បន្ទាប់ពីសម័យប្រជុំលើកទី១ ដែលដឹកនាំដោយព្រឹទ្ធសមាជិក នៅព្រឹកថ្ងៃទី២១ ខែសីហា ឆ្នាំ២០២៣នេះ បានបិទបញ្ចប់។ តំណាងរាស្រ្តទាំងនេះ មាន១២០រូប មកពីគណបក្សប្រជាជនកម្ពុជា និង៥រូបមកពីគណបក្សហ៊្វុនស៊ិនប៉ិច។ ខាងក្រោមនេះ គឺជាតំណាងរាស្ត្រ និងជារដ្ឋមន្ត្រីថ្មីវ័យក្មេងជាងគេបំផុត ៣រូប នៅអណត្តិទី៧ នៃរដ្ឋសភាកម្ពុជា៖ ១/. ឯកឧត្តម ញឿន រ៉ាដែន៖ គឺជាអ្នកនាំពាក្យគណបក្សហ៊្វុនស៊ិនប៉ិច បានជាប់ជាតំណាងរាស្ត្រ មណ្ឌលខេត្តកំពង់ចាម ដែលមានអាយុតិចជាងគេបំផុត ក្នុងវ័យត្រឹមតែ ៣៧ឆ្នាំប៉ុណ្ណោះ។ ការជាប់ជាតំណាងរាស្ត្រនេះ ក៏ជាលើកដំបូងដែរ សម្រាប់ឯកឧត្តម ញឿន រ៉ាដែន ក្រោយពេលលោកបានឈរឈ្មោះជាបេក្ខជនពេញសិទ្ធិរបស់គណបក្សហ៊្វុនស៊ិនប៉ិច នៅលេខរៀងទី១ មណ្ឌលខេត្តកំពង់ចាម សម្រាប់ការបោះឆ្នោតជាតិ ឆ្នាំ២០២៣នេះ។ ២/. ឯកឧត្តម នាង ចាន់ណាក់៖ គឺជាតំណាងរាស្រ្តជាប់ឆ្នោតរបស់គណបក្សហ៊្វុនស៊ិនប៉ិច មណ្ឌលខេត្តកំពុងធំ ដែលមានអាយុត្រឹមតែ ៣៩ឆ្នាំប៉ុណ្ណោះ។ កាលពីនីតិកាលទី៥ ឆ្នាំ២០១៣ ឯកឧត្តម នាង ចាន់ណាក់ ធ្លាប់ធ្វើជាតំណាងរាស្ត្រ មណ្ឌលខេត្តកំពង់ធំ ម្ដងរួចមកហើយ។ ៣/. ឯកឧត្តម ហ៊ុន ម៉ានី៖ គឺជាតំណាងរាស្រ្តជាប់ឆ្នោតរបស់គណបក្សប្រជាជនកម្ពុជា មណ្ឌលខេត្តកំពង់ស្ពឺ ដែលមានអាយុវ័យក្មេងត្រឹម ៤០ឆ្នាំប៉ុណ្ណោះ។ ឯកឧត្តមក៏ជាប្រធានសហភាព សហព័ន្ធយុវជនកម្ពុជា (ស.ស.យ.ក) និងជាប្រធានគណៈកម្មការអប់រំ យុវជន កីឡា ធម្មការ កិច្ចការសាសនា វប្បធម៌ និងទេសចរណ៍នៃរដ្ឋសភា ផងដែរ។ យ៉ាងណាមិញ ខាងក្រោមនេះគឺជា លិខិតរាយនាមតំណាងរាស្ត្រ និងរដ្ឋមន្ត្រីថ្មីទាំង ១២៥រូប នីតិកាលទី៧ នៃរដ្ឋសភាកម្ពុជា៖ អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:19", "date_created": "2023-08-21T10:01:19.700Z", "category": "ភាពជាអ្នកដឹកនាំ", "views": 370, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ភ្នាក់ងារលក់ហុងកុង ចាត់វិធានការប្ដឹ.ងទារសំណងជាង ១៣៧លា.ន$ ពីក្រុមហ៊ុនអចលនទ្រព្យ Evergrande របស់ចិន	https://business-cambodia.com/articles/centaline-firm-evergrande	ភ្នាក់ងារអចលនទ្រព្យ Centaline របស់ហុងកុង បានចាត់វិធានការប្ដឹងទៅលើក្រុមហ៊ុនអភិវឌ្ឍន៍អចលនទ្រព្យធំលំដាប់ទី២របស់ចិន ដែលមានឈ្មោះថា Evergrande ក្នុងគោលបំណងទាមទារប្រាក់សំណងកម្រៃជើងសារនៃការលក់ចំនួន ១ពាន់លានយ័ន (ជាង ១៣៧.៥លានដុល្លារ)។ នេះបើយោងតាមការចុះផ្សាយរបស់សារព័ត៌មាន South China Morning Post។   ប្រភពដដែលបានឱ្យដឹងថា Centaline Property Agency គឺជាក្រុមហ៊ុនភ្នាក់ងារលក់អចលនទ្រព្យធំបំផុតរបស់ហុងកុង។ Centaline មានភ្នាក់ងារជាង ៥,០០០ និងបានចាប់ដៃគូរកស៊ីជាមួយនឹងក្រុមហ៊ុនអភិវឌ្ឍន៍អចលនទ្រព្យធំៗរបស់ចិនអស់រយៈពេលជាង ២០ឆ្នាំមកហើយ។   ភ្នាក់ងារអចលនទ្រព្យជាធម្មតាធ្វើការជាមួយអ្នកអភិវឌ្ឍន៍ដើម្បីផ្សព្វផ្សាយ និងលក់គម្រោងថ្មី ហើយត្រូវបានបង់កម្រៃជើងសារដោយផ្អែកលើតម្លៃនៃអចលនទ្រព្យដែលពួកគេជួយក្នុងការលក់។ អ្នកធ្វើការនៅ Centaline មានទាំងប្រាក់ខែគោល និងកម្រៃទៅតាមគោលការណ៍ផ្សេងៗនៃការលក់។ Centaline បាននឹងកំពុងបើកប្រាក់បៀវត្សរ៍ដល់បុគ្គលិករបស់ខ្លួនទាន់ពេល ប៉ុន្តែមិនអាចបង់កម្រៃជើងសារបានទេ ព្រោះថាក្រុមហ៊ុនក៏មិនបានទទួលកម្រៃជើងសារពីសំណាក់ក្រុមហ៊ុនជាដៃគូទាន់ពេលឡើយ។   លោក Alex Shih នាយកប្រតិបត្តិនៃក្រុមហ៊ុន Centaline បានបង្ហើបថា «ក្រៅពី Evegrande យើងក៏កំពុងតែចាត់វិធានការផ្លូវច្បាប់ទៅលើក្រុមហ៊ុនអចលនទ្រព្យធំៗជាច្រើនផ្សេងទៀតរួមមាន Kaisa, Baoneng និង Shimao ដើម្បីទាមទារទឹកប្រាក់ចំនួន ៥៣៥លានយ័ន (ជាង ៧៤លានដុល្លារ) នៃប្រាក់ដែលមិនទាន់បានបង់»។   សូមជម្រាបផងដែរថា តុលាការចិនដីគោកបានសម្រេចរួចហើយថា Centaline អាចនឹងទទួលបានសំណង ៤០០លានយ័ន (ជាង ៥៥លានដុល្លារ) នៃប្រាក់ទាំងនោះ។ ចំណែកឯប្រាក់ ១៣៥លានយ័ន (ជាង ១៨លានដុល្លារ) ដែលនៅសេសសល់គឺត្រូវរង់ចាំការសម្រេចបន្ទាប់ទៀត៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:19", "date_created": "2023-08-21T09:48:18.326Z", "category": "ហិរញ្ញវត្ថុ", "views": 280, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ក្រុមហ៊ុនអចលនទ្រព្យធំលំដាប់ទី២របស់ចិន ជួបវិបត្តិធ្ងន់ក ខណៈយកលុយអតិថិជនមុន តែមិនទាន់សង់ផ្ទះ	https://business-cambodia.com/articles/country-garden	ក្រុមហ៊ុន Country Garden ដែលជាអ្នកអភិវឌ្ឍអចលនទ្រព្យដ៏ធំបំផុតទី២របស់ប្រទេសចិនបន្ទាប់ពីក្រុមហ៊ុន China Evergrande Group បានធ្លាក់ចូលក្នុងវិបត្តិបំណុល ខណៈក្រុមហ៊ុននេះបានទទួលលុយពីអតិថិជនមុន តែមិនទាន់សង់ផ្ទះ ។ នេះបើយោងតាមការចុះផ្សាយរបស់សាព័ត៌មាន reuters កាលពីពេលថ្មីកន្លងទៅនេះ។   ប្រភពខាងលើបានឲ្យដឹងថា ចាប់តាំងពីវិបត្តិបំណុលក្នុងវិស័យអចលនទ្រព្យបានផ្ទុះឡើងនៅពាក់កណ្តាលឆ្នាំ២០២១ ក្រុមហ៊ុននានា ដែលគ្របដណ្តប់៤០%នៃការលក់ផ្ទះរបស់ប្រទេសចិនបានខកខានសងបំណុល ដែលភាគច្រើនជាអ្នកអភិវឌ្ឍន៍អចលនទ្រព្យឯកជន។ ដោយសារតែការលក់ផ្ទះដាំក្បាលចុះយ៉ាងខ្លាំង វិបត្តិបំណុលអាចពន្យារការរំពឹងទុកនៃការងើបឡើងវិញក្នុងទីផ្សារអចលនទ្រព្យ  ខណៈវិស័យអចលនទ្រព្យគឺជាសសរស្តម្ភស្នូលនៃសេដ្ឋកិច្ចចិន។   លើសពីនេះ អ្នកទិញផ្ទះនឹងកាន់តែមានការប្រុងប្រយ័ត្នចំពោះយីហោរបស់អ្នកអភិវឌ្ឍន៍ឯកជន ហើយតម្លៃផ្ទះនៅក្នុងតំបន់ជាច្រើនអាចស្ថិតនៅក្រោមសម្ពាធកាន់តែខ្លាំង ប្រសិនបើ Country Garden ងាកទៅរកការលក់ផ្ទះថោកៗដើម្បីប្រមូលប្រាក់សងបំណុល។   តើបញ្ហាហិរញ្ញវត្ថុរបស់ក្រុមហ៊ុន Country Garden នៅពេលនេះខុសគ្នាយ៉ាងណាជាមួយក្រុមហ៊ុន Evergrande កាលពីលើកមុន?   ការធ្លាក់ចូលក្នុងបញ្ហាហិរញ្ញវត្ថុភ្លាមៗរបស់ក្រុមហ៊ុន Country Garden មិនបានធ្វើឱ្យទីផ្សារភ្ញាក់ផ្អើលខ្លាំងដូចក្រុមហ៊ុន Evergrande ទេ ពីព្រោះអ្នកអភិវឌ្ឍឯកជនភាគច្រើនបានខកខានសងបំណុលគេរួចមកហើយ។  ទោះជាយ៉ាងនេះក្តី បញ្ហានេះបានលេចឡើងស្របពេលដែលទីផ្សារអចលនទ្រព្យ និងសេដ្ឋកិច្ចស្ថិតក្នុងស្ថានភាពកាន់តែអាក្រក់ទៅៗ៕	{ "spider_name": "businesscambodia", "scrape_at": "2025-06-14_19:40:19", "date_created": "2023-08-21T09:36:42.288Z", "category": "អចលនទ្រព្យ", "views": 803, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy" ] }
រំភើប! កម្ពុជាជាប់ចំណាត់ថ្នាក់លេខ២ ជាប្រទេស ពូកែញញឹមជាងគេ ក្នុងចំណោមប្រទេសទាំង៩នេះ	https://business-cambodia.com/articles/cambodia-most-smile-in-asian-country-	ជារឿងដ៏គួរឱ្យរីករាយមួយដែរសម្រាប់កម្ពុជា ដែលត្រូវបានអង្គការស្រាវជ្រាវផ្នែកអារម្មណ៍ Gallup បានឱ្យដឹងថា ប្រទេសកម្ពុជាគឺជាប្រទេសដែលពូកែញញឹមជាងគេ មានចំណាត់ថ្នាក់លេខ២ ក្នុងចំណោម៩ប្រទេសនៃអាស៊ាន។ នេះបើយោងតាមការចុះផ្សាយរបស់ The Pattaya News។   បើយោងតាមរបាយការណ៍ប្រចាំឆ្នាំ២០២២ របស់ស្ថាប័ន Gallup បានបង្ហាញលទ្ធផលអំពី "ប្រទេសអាស៊ីអាគ្នេយ៍ពោរពេញដោយស្នាមញញឹមជាងគេ" ។   ក្នុងនោះបានលទ្ធផលបានបញ្ជាក់ ថាឥណ្ឌូនេស៊ីបានចំណាត់ថ្នាក់លេខ១ កម្ពុជាចំណាត់ថ្នាក់លេខ២ ប្រទេសឡាវជាប់ចំណាត់ថ្នាក់លេខ៣ និងលេខ៤បានទៅលើប្រទេសវៀតណាម ។   ដោយឡែកចំណាត់ថ្នាក់លេខ៥បានទៅលើប្រទេសហ្វីលីពីន លេខ៦ប្រទេសម៉ាឡេស៊ី លេខ៧បានទៅលើប្រទេសមីយ៉ាន់ម៉ា លេខ៨សឹង្ហបុរី និងលេខ៩បានទៅលើប្រទេសថៃ។   តាមប្រភពដដែលបានឱ្យដឹងថាស្ថិតិត្រូវបានធ្វើឡើងលើអ្នកឆ្លើយសំណួរចំនួន ១០០០នាក់ដែលមានអាយុពី ១៥ ឆ្នាំឡើងទៅ មកពីជាង ១០០ ប្រទេសផ្សេងគ្នា នៅចន្លោះឆ្នាំ ២០២១ ដល់ដើមឆ្នាំ ២០២២។   គួរជម្រាបផងដែរថា តាមរយៈការស្ទង់មតិបានរកឃើញថាប្រទេសអាស៊ានដែលមានភាពរួសរាយរាក់ទាក់ និងផ្តល់ស្នាមញញឹមច្រើនជាងគេគឺប្រទេសឥណ្ឌូនេស៊ីដែលមានចំនួន៩០% បើធៀបនឹងប្រទេសថៃជាប់ចំណាត់ថ្នាក់លេខ៩ មានចំនួន៧២% ជាចំនួនដែលតិចជាងគេ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:19", "date_created": "2023-08-21T09:31:20.220Z", "category": "ភាពជាអ្នកដឹកនាំ", "views": 1102, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
កែសំឡេង ម៉ាអេម! Record សំឡេងរួចដាក់វេបសាយ AI ពីរនេះ សំឡេងពីរោះ និងទាក់ទាញខ្លាំង	https://business-cambodia.com/articles/make-your-voice-over-more-beautiful	ជាដំណឹងដ៏ល្អមួយ សម្រាប់ប្រិយមិត្តដែលតែងនិយមថតសំឡេង តាមរយៈទូរស័ព្ទដៃ ដោយគ្មានឧបករណ៍ទំនើបៗជាជំនួយដើម្បីថតសំឡេងបានច្បាស់ ឬបងប្អូនដែលថតសំឡេងរួចហើយ ប៉ុន្តែពិបាកស្តាប់ ឬមិនពិរោះ ព្រោះមានសំឡេងរំខានខ្លាំងពេក ឈប់បារម្ភទៀតទៅ ពេលនេះ Admin សូមណែនាំ វេបផ្សាយ AI ល្បីៗចំនួនពី ជួយកែសំឡេងរបស់បងប្អូនបានច្បាស់ល្អ និងជួយកាត់រាល់សំឡេងរំខានចេញ។ ដោយវេបផ្សាយទាំងពីរនោះមានដូចជា៖ ១. វេបសាយ Podcast Adobe៖ កម្មវិធីមួយនេះមានសមត្ថភាពខ្លាំង ក្នុងការលុបសំឡេងរំខានចេញពីការថតសំឡេងរបស់អស់លោកអ្នកជាមួយនឹងការកែលម្អការនិយាយឱ្យកាន់តែពីរោះ។ ដើម្បីចូលទៅកាន់វេបផ្សាយសូមចុច៖ https://podcast.adobe.com/enhance   ២. វេបសាយ media.io៖ Media.io គឺជាឧបករណ៍អនឡាញជាចម្បងដែលអនុញ្ញាតឱ្យអ្នកប្រើប្រាស់បំប្លែងសារសម្លេង ឬវីដេអូរវាងទម្រង់ផ្សេងៗ ពោលជួយកែកុនសម្លេងឱ្យកាន់តែប្រសើរ។ វាគាំច្រើនទ្រទ្រង់ទ្រាយ ដូចជា៖ MP3, WAV, AAC, FLAC, M4A, OGG, MP4, AVI និងច្រើនទៀត។ លីងវេបផ្សាយ៖ https://www.media.io/	{ "spider_name": "businesscambodia", "scrape_at": "2025-06-14_19:40:19", "date_created": "2023-08-21T09:27:21.874Z", "category": "កំពូលអ្នកលក់", "views": 908, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
លែងពិបាកសួរគេ! ក្រសួងសាធារណការនិងដឹកជញ្ជូន បង្ហាញច្បាស់ៗពីតម្លៃសេវាផ្ទេរកម្មសិទ្ធិរថយន្ត	https://business-cambodia.com/articles/cut-name	ជាទូទៅក្រោយទិញរថយន្តម្ចាស់រថយន្តត្រូវតែរត់ឯកសារដើម្បីធ្វើការកាត់ឈ្មោះផ្ទេរកម្មសិទ្ធិរថយន្ត ដែលជាធម្មតា ការកាត់ឈ្មោះនេះមាន ២ លក្ខខណ្ឌ រួមមាន ៖ ១.ការកាត់ឈ្មោះឬ ផ្ទេរកម្មសិទ្ធដែលមានម្ចាស់ដើម ពាក្យសុំផ្ទេរកម្មសិទ្ធិមួយច្បាប់ លិខិតទិញលក់២ច្បាប់ បំពេញរួច រងចាំផ្តិតមេដៃនៅចំពោះមុខមន្រ្តីទាំងម្ចាស់ដើមនិងម្ចាស់ចុងក្រោយ អត្តសញ្ញាណបណ្ណរបស់ម្ចាស់ដើមនិងម្ចាស់និងក្រោយ ត្រូវថតចម្លងរួចបញ្ជាក់ពីច្រកចេញចូលតែមួយ។ សម្រាប់ក្រុមហ៊ុនត្រូវមានបណ្ណប៉ាតង់ដែលមានបោះត្រាក្រុមហ៊ុន ៖ កាតគ្រី កាល់លេខតួរលេខម៉ាស៊ីន ពន្ធផ្លូវ ឆៀក និង គល់ម្ញែត។ ២.ការផ្ទេរកម្មសិទ្ធិដោយមិនមានម្ចាស់ដើម ពាក្យសុំផ្ទេរកម្មសិទ្ធិមួយច្បាប់ កិច្ចសន្យាធានាចំនួន២ ត្រូវបំពេញរួចយកទៅបញ្ជាក់ពីបុស្តី៍នគរបាលដែរម្ចាស់ចុងក្រោយស្នាក់នៅ អត្តសញ្ញាណបណ្ណរបស់ម្ចាស់ដើម អត្តសញ្ញាណបណ្ណរបស់ម្ចាស់ចុងក្រោយ ត្រូវថតចម្លងរួចបញ្ជាក់ពីច្រកចេញចូលតែមួយ។ សម្រាប់ក្រុមហ៊ុនត្រូវមានបណ្ណប៉ាតង់ដែលមានបោះត្រាក្រុមហ៊ុន ៖ កាល់លេខតួរលេខម៉ាស៊ីន ពន្ធផ្លូវ ឆៀក គល់ម្ញែត កាតគ្រី លិខិតទិញលក់។     ចំពោះតម្លៃការផ្ទេរកម្មសិទ្ធិរថយន្តសម្រាប់កម្រៃសេវាការផ្ទេរកម្មសិទ្ធិរថយន្តធុនតូច ឬធុនស្រាល ក្នុងរាជធានី-ខេត្ត (៤៨.០០០៛) ឆ្លងរាជធានី-ខេត្ត (១០១.០០០៛) សម្រាប់កម្រៃសេវាការផ្ទេរកម្មសិទ្ធិរថយន្តធុនធំ ឬធុនធ្ងន់ ក្នុងរាជធានី-ខេត្ត (៦៧.០០០៛) ឆ្លងរាជធានី-ខេត្ត (១២៥.០០០៛) គូសបញ្ជាក់ផងដែរថា តម្លៃនេះមិនរួមបញ្ចូលនឹងពន្ធប្រថាប់ត្រា ៤% របស់អគ្គនាយកដ្ឋានពន្ធដារឡើយ។ដោយឡែកចំពពោះ ទីតាំងសម្រាប់ការផ្ទេរកម្មសិទ្ធិរថយន្តនៅភ្នំពេញមាន៖ ក្រសួងសាធារណនិងដឹកជញ្ជូន ឬផ្សារទំនើបជីបម៉ុងណូរ៉ូម៉ល និងនៅមន្ទីសាធារណការនិងដឹកជញ្ជូនតាមបណ្តាខេត្តនៃអាសយដ្ឋានអ្នកទិញនិងអ្នកទិញដើម្បីធ្វើបែបបទផ្ទេរកម្មសិទ្ធិ៕ អត្ថបទដោយ៖សម្បត្តិ សុខឡាង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-21T07:41:26.971Z", "category": "ព័ត៌មានថ្មីៗ", "views": 1252, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ម្ចាស់មកុដរកឃើញហើយ! មកដឹងប្រវតិ្តត្រួសៗរបស់ មេធំកម្មវិធី MGI លោក Nawat ជាអតីតពិធីករល្បី	https://business-cambodia.com/articles/miss-grand-international-mr-nawat-founder	កម្មវិធីបរវកញ្ញាឯកឆ្នាំ២០២៣ ត្រូវបានបញ្ចប់ហើយដោយរកឃើញម្ចាស់មកុដគឺ កញ្ញា ភឹម ស្រីណូ ដែលនឹងត្រូវទៅប្រកួតលើឆាកអន្តរជាតិ Miss Grand International  តំណាងឱ្យប្រទេសកម្ពុជានាពេលឆាប់ៗខាងមុខនេះ។ ដោយឡែកយើងក្រឡេកមកដឹងត្រួសៗអំពីបុរសម្នាក់ដែលដឹកនាំ ពីក្រោយកម្មវិធីបរវកញ្ញាលំដាប់ពិភពលោកនេះគឺលោក Nawat Itsaragrisil ។   លោក Nawat Itsaragrisil គឺជាស្ថាបនិកនៃកម្មវិធីប្រកួតបវរកញ្ញាពិភពលោក ឬ Miss Grand International (MGI) ដែលត្រូវបានបង្កើតឡើងក្នុងឆ្នាំ ២០១៣។ លោកមានអាយុ៥០ឆ្នាំដែលបានកើតនៅថ្ងៃទី១០ ខែសីហា ឆ្នាំ១៩៧៣ ក្នុងខេត្តរ៉ាត់ចាបូរី ប្រទេសថៃ។   មុនពេលចាប់ផ្តើមបង្កើតកម្មវិធី MGI នេះដោយខ្លួនឯងលោកក៏ធ្លាប់មានបទពិសោធន៍កគ្រប់គ្រងកម្មវិធីជាច្រើន និងជាពិធីករល្បីឈ្មោះផងដែរ។   លោកត្រូវបានទទួលការគាំទ្រខ្លាំងនៅពេលដែលបង្ហាញខ្លួនជាលើកដំបូងនៅក្នុងកម្មវិធីមួយនិយាយអំពីដំណើរកម្សាន្តនិងទេសចរណ៍ បន្ទាប់ពីនោះលោកក៏បានកាន់កម្មវិធី Exhibition Show Kon Thueng Chan នៃស្ថានីយ៍ទូរទស្សន៍ ITV ។ នៅឆ្នាំ២០០៧ លោកក៏បានក្លាយជាអ្នកដឹកនាំនិងជាអ្នកផលិតកម្មវិធីបវរកញ្ញាថៃ Miss Earth Thailand រហូតដល់ឆ្នាំ២០១២ នៃប៉ុស្តិ៍លេខ៧ថៃ។   នៅក្នុងឆ្នាំ២០១៣ លោកក៏បានចាប់ផ្តើមផលិត កម្មវិធីបរវកញ្ញាឯកដោយខ្លួនឯងគឺ Miss Grand International នេះឡើងដោយលោកហ្វ្រេនឆាយទៅទូទាំងពិភពលោក និងអនុញ្ញាតឱ្យប្រទេសណាដែលមានអាជ្ញាបណ្ណ MGI នេះបើកការប្រកួតជ្រើសរើសចម្រាញ់កញ្ញាឯកប្រចាំប្រទេស ដើម្បីឡើងទៅកាន់ឆាកអន្តរជាតិដណ្តើមមកុដ។   កម្មវិធី MGI របស់បុរសអ្នកជំនួញរូបនេះ ក្នុងឆ្នាំដំបូងលោកបានរៀបចាំឡើងរយៈពេល៣ឆ្នាំជាប់គ្នាក្នុងប្រទេសថៃផ្ទាល់ ទម្រាំបានចេញទៅ បរទេសលើកដំបូងក្នុងឆ្នាំ២០១៦ ទៅរដ្ឋ Les Vagas របស់សហរដ្ឋអាមេរិកជាម្ចាស់ផ្ទះនៃការប្រកួត។   គួរជម្រាបផងដែរថាក្នុងកម្មវិធី Miss Grand International 2023 នឹងប្រព្រឹត្តឡើងនៅប្រទេសវៀតណាមក្នុងអំឡុងខែតុលាខាងមុខនេះ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:20", "date_created": "2023-08-21T07:33:38.467Z", "category": "ភាពជាអ្នកដឹកនាំ", "views": 109, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រកផ្លូវទប់ទល់! ចិនប្រកាសកាត់បន្ថយកា.រប្រាក់ក.ម្ចី ក្រោយរស់ត្រាំត្រែងក្នុងវិប.ត្តិធំៗទាំងនេះអស់ជាយូរ	https://business-cambodia.com/articles/people-bank-of-china-cut-interest-rate	ធនាគារប្រជាជនចិន ប្រកាសកាត់បន្ថយអត្រាការប្រាក់កម្ចីពីចំនួន ៣.៥៥% មកសល់ត្រឹម ៣.៤៥% ដើម្បីទប់ទល់ជាមួយនឹងបញ្ហា ព្រមទាំងជម្រុញកំណើនការប្រើប្រាស់នៅលើទីផ្សារ ជួយឱ្យសេដ្ឋកិច្ចចិនស្ទុះងើបឡើងវិញ។ នេះបើយោងតាមការចុះផ្សាយរបស់សារព័ត៌មាន Financial Times។   ប្រភពដដែលបានឱ្យដឹងថា អ្នកបង្កើតគោលនយោបាយនៅទីក្រុងប៉េកាំងបានតស៊ូដើម្បីទប់ទល់នឹងបញ្ហាប្រឈមជាច្រើន ចាប់តាំងពីជំងឺរាតត្បាតកូវីដ-១៩ ដែលទើបតែធូរស្បើយ រួមទាំងការធ្លាក់ចុះនៃវិស័យអចលនទ្រព្យ ការនាំចេញចុះខ្សោយ កំណើនភាពអត់ការងារធ្វើរបស់យុវវ័យ និងបរិត្តផរណាតម្លៃ (ថ្លៃទំនិញធ្លាក់ចុះ) នៅពេលដែលទំនុកចិត្តរបស់អ្នកប្រើប្រាស់ធ្លាក់ចុះ។   ជាធម្មតាវិស័យអចលនទ្រព្យគឺជាកត្តាជម្រុញសកម្មភាពច្រើនជាងមួយភាគបួននៃសេដ្ឋកិច្ចរបស់ប្រទេសចិនទាំងមូល ប៉ុន្តែរយៈពេល២ឆ្នាំចុងក្រោយវិស័យដ៏ធំមួយនេះត្រូវរស់ត្រាំត្រែងនៅក្នុងវិបត្តិសាច់ប្រាក់។ សូម្បីតែក្រុមហ៊ុន Evergrande ដែលជាក្រុមហ៊ុនអភិវឌ្ឍន៍អចលនទ្រព្យធំបំផុតទី២នៅចិនក៏ជំពាក់បំណុលគេច្រើនតាំងពីឆ្នាំ២០២១ រហូតមកដល់ថ្ងៃទី១៧ ខែសីហា ឆ្នាំ២០២៣ ក្រុមហ៊ុនក៏ដាក់ពាក្យស្នើសុំការពារពីការក្ស័យធនជាមួយនឹងបំណុលជាង ៣០០ពាន់លាន$នៅតុលាការអាមេរិកតែម្ដង។   គួរជម្រាបផងដែរថា ធនាគារប្រជាជនចិនចាត់វិធានការធ្លាក់អត្រាការប្រាក់កម្ចីលើកនេះក្នុងគោលបំណងបង្កើនការផ្ដល់ប្រាក់កម្ចីដល់ក្រុមហ៊ុនពាណិជ្ជកម្ម ដើម្បីជម្រុញការប្រើប្រាស់ និងជម្រុញកំណើនសេដ្ឋកិច្ចរបស់ចិនឡើងវិញ៕   អត្ថបទដោយ៖ សូ សុខលី	{ "spider_name": "businesscambodia", "scrape_at": "2025-06-14_19:40:20", "date_created": "2023-08-21T05:20:13.706Z", "category": "ហិរញ្ញវត្ថុ", "views": 793, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.